
NOTA ASUPRA EDIŢIEI 


Prezentul volum reproduce: 

— Platon, Dialoguri, după traducerile lui Cezar Papacos- 
tea, revizuite şi întregite cu două traduceri noi şi cu 
,.Viaţa lui Platon" de Constantin Noica, Editura pentru 
Literatură Universală, Bucureşti, 1968 

— Marsilio Ficino. Asupra iubirii sau Banchetul lui Pla¬ 
ton, traducere din italiană cu o introducere şi note de 
Sorin loncscu, |Nina Faţon), Institutul italian de filosofic. 
Societatea Română de filosofic. Bucureşti, 1942. 

In cazul celui de-al doilea text au fost operate cuve¬ 
nitele actualizări ortografice. 


ADRIANA BABEŢI 



PLATON 


BANCHETUL 

(DESPRE DRAGOSTE) 

In româneşte de 


C. PAPACOSTEA 



BANCHETUL 


Aşa cum cititorii de literatură se definesc după pre¬ 
ferinţa pentru Iliada ori Odiseia, se poate spune pe plan 
filozofic că ei se definesc după faptul că preferă Banchetul 
(cartea descrierii în esenţă a setei de eternitate, sub chipul 
dragostei) sau Fedon („demonstraţia 11 eternităţii sufletu¬ 
lui). Poate nu ne înşelăm spunînd că antichitatea a prefe¬ 
rat ultima carte, a demonstraţiei, pe cînd cei de azi pre¬ 
feră pe prima, cu fenomenologia şi desfăşurările ei dia¬ 
lectice. 

Căci descriind esenţa dragostei, Platon trece prin toate 
aparenţele şi manifestările ei. Cine crede, citind Gorgias, 
că Platon nu e decît un moralist, poate fi uluit de imora¬ 
lismul aparent al Banchetului. Dar filozoful cerea pe drept 
răspundere, atunci cînd era în joc retorica, întrucît aceasta 
e un demers al omului; pe cînd aici, în lumea Eros-ului, el 
nu cere decît supunere la chemarea mai adîncă din om 
către frumos şi un bine durabil. 

In orice caz, după imoralismul fără răspundere din 
Gnrgitis, iată cartea libertăţii cu supunere, Banchetul. Nici 
o altă carte de filozofie nu e mai nefilozofică în aparenţă; 
nici o viziune morală n-a fost atît de vie, pînă la scandal. 
A trebuit tot prestigiul lui Platon ca o asemenea carte să 
nu fie pusă la index şi scoasă din mîinile tineretului. 

In realitate, ceea ce înfăţişează Platon, sub aparenţe 
atît de libere, este o ordine: ordo amoris. Aşa cum mai 
tîrziu un neo-platonic, Augustin, va arunca In lume vorba 
„Iubeşte şi fă ce vrei“ — căci dacă iubeşti cu-adevărat 
nu mai faci ce vrei, ci aceea ce trebuie — Platon arată 
aci că orice dragoste adevărată este dragoste de cele ade- 
varatr: năzuinţa către un bine permanent, aşadar „pro- 

creaţie întru frumuseţe spirituală". O asemenea dragoste 
— „platonică", s-a spus, din perspectiva nu atît a bunului- 
simţ cît a proastei înţelegeri — nu exclude de fel, ci im¬ 
plică celelalte forme de dragoste, aşa cum o arată, pînă 
la limitele decenţei, unele situaţii din acest dialog. Dar 
Ie implică drept trepte de urcat. Căci dragostea înseamnă o 
permanentă infidelitate faţă de orice şi de oricine, în nu¬ 
mele fidelităţii faţă de binele durabil. 

Toate acestea nu apar numai în discursul lui Socrate, 
cum s-ar crede la prima vedere, sau în orice caz nu sînt 
lipsite de legătură cu cele cinci discursuri despre Eros, 
ce preced, şi cu elogierea lui Socrate de către Alcibiade, 
ce urmează. îndărătul felului inspirat şi liber cum pre¬ 
zintă Platon lucrurile, este o înlănţuire de ordin dialectic. 
Aceasta însă apare doar dacă pui în legătură Banchetul 
cu un dialog de tinereţe, Lysis, pe aceeaşi temă, unde pe 
şase trepte succesive — corespunzînd aci primelor patru 
discursuri, plus cel al lui Socrate şi al lui Alcibiade — se 
desfăşoară riguros ridicarea de la aparenţa prieteniei-dra- 
goste la esenţa ei. 

Tezele sînt următoarele, primele trei purtînd asupra 
sferei prieteniei (cine anume sînt prietenii?), celelalte trei 
asupra naturii ei (ce este prietenia?). 

1. Prieten e cel ce iubeşte: aci, în Banchetul, concluzia 
lui Fedon că iubitorul este cel divin. 

2. Prieteni sînt amîndoi; teza lui Pausanias că iubirea 
cea frumoasă are loc cînd amîndoi tind către un acelaşi 
gînd curat. 

3. Prietenia e impersonală: teza lui Eriximah că se 
poate vorbi despre eros şi la lucruri. 

Apoi, pentru natura dragostei. 

4. Esenţa prieteniei e de a fi o atracţie între asemănă¬ 
tori: discursul lui Aristofan. 

5. De a fi o atracţie între opuşi: discursul lui Aristo¬ 
fan, încă, şi descrierea naturii contradictorii a Erosului 
de către Socrate. 

6. De a fi ridicarea de la nici-bun-nici-rău către binele 
ideal şi familiar nouă: discursul atribuit de Socrate Dio- 
timei şi ilustrat apoi de aspiraţia către prietenul ideal şi 
de funcţia acestuia, după Alcibiade. 

Cititorul este încă liber să nu ia în serios, ci doar drept 

pastişe — cum se şi iau de obicei chiar de marii istorici 
ai filozofiei — primele discursuri despre dragoste. Nu-i 
este însă îngăduit să vadă în elogiul adus de Alcibiade lui 
Socrate, o simplă apologie, un portret idealizat, sau deli¬ 
rul unui prieten exaltat; ci trebuie să citească în el între¬ 
girea discursului socratic, în sensul idealului de bine în¬ 
trupat şi al conştiinţei mai bune pe care o reprezintă pen¬ 
tru noi un altul, dacă el ne iubeşte în esenţa şi nu în apa¬ 
renta omenescului nostru. 

CONSTANTIN 

NOICA 



, BANCHETUL 
(sau despre dragoste) 


Persoanele 

A. în primul rînd: 

Apolodor 

Un prieten al lui Apolodor 
Glaucon 

B. în al doilea rînd: 

Socrate 

Aristodem 

Agaton 

Fedru 

Pausanias 

Eriximah 

Aristofan 

Diotima 

Alcibiade 


APOLODOR ŞI UN PRIETEN 


172a Introducere. APOLODOR: Sînt în stare. 

Povestitorul Aristodem cred, să vă povestesc cele? 

asupra cărora mă întrebaţi, 
într-adevăr, mai ieri, venind de-acasă din Faleros 
înspre oraş, un cunoscut, zărindu-mă din spate, m-a 
strigat de departe. Apoi a adăugat, pe un ton de 
glumă: 

— Apolodor, falerianule! Hei, ce nu te opreşti 
puţin? 

M-am oprit şi l-am aşteptat. 

— Ce-ntîmplare, Apolodor, reluă dînsul. Tocmai 

te căutam; voiam să ştiu ceva de la ospăţul lui Aga- 
ton, muie au fost Socrate, Alcibiade şi atîţia alţii, 
li Am auzii că s-au ţinut atunci unele cuvîntări asupra 
dragostei; dar vezi, nu ştiu ce anume s-a spus. Mi-a 
povestit unul cîte ceva, însă vorbea şi el din auzite, 
ce a prins de la Fenix al lui Filip. Nu era în stare să 
ne spună lucru lămurit; a adăugat însă că tu ştii 
iţ ii fost acolo. Să-mi povesteşti tu, prin urmare, 
eari si eşti cel mai în drept să ne împărtăşeşti vor¬ 
bele prietenului tău. Spune-mi mai întîi, ai fost tu 
însuţi ori nu la acel ospăţ? 

I-am răspuns: 

r — Pe bună dreptate ţi s-a părut că povestitorul 
tău n-a fost în stare să spună ceva lămurit, de vreme 
ce ai rămas de la el încredinţat că adunarea de care 
te interesezi a avut loc acum de curînd şi că am par¬ 
ticipat şi eu. 

— Aşa credeam. 

— Da de unde, Glaucon! Nu ştii că de mulţi ani 
Agaton n-a mai dat p-aici? Că nu-s încă nici trei 
ani de cînd am început să-mi petrec timpul cu So¬ 
crate şi de cînd mă preocup să aflu în fiecare zi ce 
spune şi face el? Mai nainte de asta umblam şi eu 
la întîmplare, de colo colo; si eram încredinţat că fac 
173a vreo ispravă. în fapt, mă simţeam mai nefericit deeît 
oricine; de pildă, nu mai puţin deeît tine acum, care 
crezi că e mai bine ca omul să facă orice deeît să se 
îndeletnicească cu filozofia. 

— Lasă gluma, zise el, şi spune-mi mai bine cînd 
a fost întrunirea? 

I-am răspuns: 

— De mult. Eram copii mici pe vremea ,cînd a 
luat Agaton premiul, la cea dintîi tragedie. Ospăţul 
a avut loc a doua zi după ce şi-a sărbătorit biruinţa 
şi după ce a adus zeilor, în mijlocul coriştilor săi, pri¬ 
nosul de jertfe. 

— Pe cît se pare, zise el, lucruri vechi de tot. Dar 
cine ţi le-a povestit? Nu cumva însuşi Socrate? 

— Da de unde! Mi le-a spus tot cine i le-a istori- 
b sit şi lui Fenix, adăugai eu. Unul mic de stat, pe nu¬ 
me Aristodem Kydatenianul; unul care umbla tot- 

deauna desculţ. Fusese de faţă la adunare şi era, pe 
cit se pare, dintre cei mai aprinşi iubitori de pe 
atunci ai lui Socrate. De altminteri, l-am întrebat şi 
pe Socrate despre unele ce auzisem de la celălalt, şi 
a fost de acord cu ce-mi povestise. 

— Atunci de ce nu începi povestirea, zise el? Iată, 
calea pînă la oraş e potrivită unor drumeţi ca noi, 
atît spre a istorisi cît şi pentru a asculta. 

Şi astfel, umblînd, am depănat cele petrecute la 
c banchet. De aceea am şi spus, din capul locului, că 
nu mă simt nepregătit să vi le povestesc. Acum iată, 
dacă sînt dator să vă povestesc şi vouă, mă supun 
şi-o fac. în ce mă priveşte, şi fără de asta simt o ne¬ 
spusă plăcere cînd se discută filozofie., fie că iau cu- 
vîntul eu însumi, fie că ascult pe alţii, în afară de 
folosul ce cred că-1 trag. Cînd, dimpotrivă, se-ntîm- 
plă să v-aud vorbind te-miri-ce, îndeosebi, cînd 
v-ascult şi pe voi discutînd, oameni bogaţi şi preocu¬ 
paţi de chestiuni băneşti, atunci oftez din adînc şi vă 
compătimesc, pe voi ca şi pe prietenii voştri, voi care 
socotiţi că faceţi o ispravă în viaţă, cînd de fapt nu 
faceţi nimic de seamă. Poate că şi voi credeţi despre 
mine că sînt nefericit. Eu chiar înclin să spun că o 
d credeţi cu-adevărat; cu o deosebire: la mine — cînd 
vă plîng — nu-i o simplă părere, ci ştiu sigur de ce. 

PRIETENUL LUI APOLODOR: Eşti veşnic ace¬ 
laşi, Apolodor! Vorbeşti rău tqtdeauna şi de tine, şi 
de alţii. Pe cît se pare, consideri cu-adevărat neferi¬ 
cit pe orice om, începînd cu tine însuţi, afară bine¬ 
înţeles de Socrate! De unde ţi-a putut ieşi cîndva po¬ 
recla de „blajin", nu ştiu; bag seamă însă că în sus¬ 
ţinerile tale eşti pururea astfel: aspru şi cu tine şi cu 
ceilalţi, afară de Socrate. 

e APOLODOR: Prea scumpul meu, să fie oare aşa 
de sigur că, judecîndu-mă astfel pe mine însumi ca 
şi pe voi, eu sînt cu adevărat nebun şi aiurez? 

PRIETENUL: Nu merită, Apolodor, să ne hărţuim 
cu astfel de vorbe. Şi nu da uitării ce te-am rugat. 
Spune-ne cuvîntările ce s-au ţinut la banchet. 

APOLODOR: Acele cuvîntări sunau cam aşa . . . 
Dar nu! E mai bine s-o iau de la început. Să încerc 

I74ii n vl Ir 1111 1 1.11 laşi aşa cum mi le-a spus şi mie Aristo- 

ilrm 

Numite la ban- Deci, iată. Întîlnesc, începe 
« Ik'IiiI Iui Agaton Aristodem, pe Socrate îndată 

ce-şi terminase baia; tocmai 
i.şi punea sandalele — lucruri pe care le făcea cam 
rar. Întrebîndu-l unde se duce aşa gătit: 

— Să iau masa la Agaton, zise el. Ieri, la sărbă¬ 
torirea triumfului său, l-am ocolit, temîndu-mă de 
lumea cea multă de-acolo. Dar i-am făgăduit să mă 
duc azi. Iată de ce mă vezi gătit: ca să fiu frumos 
cînd vizitez pe cineva frumos! Dar tu, ( zise Socrate, 
b tu cum te-ai simţi dac-ai veni neinvitat la masă? 

Şi eu — povestea el — spusei: 

— Cum să mă simt? Voi face cum zici tu. 

— Atunci urmează-mă, zise el. Să răstălmăcim 
proverbul, să-l schimbăm; haide să spunem că „oa¬ 
menii cei buni se duc neinvitaţi pe la mesele Agato- 
nilor, ale celor buni 441 . Homer e acela care nu numai 
c-a răstălmăcit zicătoarea, dar a întrebuinţat-o şi-n 
c bătaie de joc. După ce-1 înfăţişează pe Agamemnon 
ca un bărbat deosebit de viteaz în război, iar pe Me- 
nelau ca un „luptător moleşit 14 , cînd cel dintîi în¬ 
china jertfe zeilor şi era la ospăţ îl pune pe Menelau 
să vină nepoftit la banchet: unul mai rău cure venea 
la masa altuia mai bun! 

Auzind asta, grăii: 

— Poate şi eu stric proverbul, dar nu cum zici tu, 
Socrate, ci tot ca Homer; adică sînt unul nevrednic 
care se duce neinvitat la masa înţeleptului. Toate bu¬ 
ne, dar nu uita că tu mă duci; şi atunci, cum ai să 
d te aperi cînd eu nu voi recunoaşte c-am venit nepof¬ 
tit, ci voi declara c-am fost chemat de tine? 

— „Mergînd împreună, zise Socrate, unul îna¬ 
inte 442 , ne-om sfătui pe drum ce să spunem. Să por¬ 
nim dar. 

Cam acestea ne-am spus între noi, povestea Aris- 


1 Iliada, XVIII, 587. 

2 Iliada, XVII, 224. 

todem, şi pe urmă ne-am dus. Socrate însă, adinei! 
în gînduri, rămînea mereu în urmă. Eu îl tot aştep¬ 
tam, pînă ce odată îmi dădu poruncă să-mi văd do 
drum înainte. Cînd am ajuns la locuinţa lui Aga- 
e ton, am găsit uşa deschisă. Acolo mi s-a întîmplat, 
zise el, ceva nostim. Mi-a ieşit înainte un slujitor 
şi m-a condus unde se aflau ceilalţi. Toţi erau aşe¬ 
zaţi la masă,-gata să-nceapă a mînca. 

Agaton, cum mă văzu, îmi spuse: 

— La timp ai venit pentru cină, Aristodem! De-ai 
venit cumva pentru o treabă, amîn-o pe mai tîrziu, 
căci eu şi ieri te-am căutat spre a te pofti, însă nu 
te-am putut vedea. Dar cum de nu ne-aduci pe 
Socrate? 

Eu am întors atunci capul, însă Socrate nu mai 
era în urmă. 

— Cu el am venit doar, şi chiar de dînsul am fost 
poftit la această masă, zisei eu. 

— Bine-ai făcut; dar unde-i el? 

— Mergea după mine pînă adineaori; mă mir şi 
eu uncie să fi rămas acum. 

175a — Băiete, strigă Agaton; nu sta pe gînduri şi 

adu-ne pe Socrate. Aristodem, tu întinde-te colo, 
lîngă Eriximah. 

Şi spuse băiatului să-i spele picioarele, ca să se 
poată aşeza. In clipa aceea un sclav apăru şi ne spuse 
că Socrate şedea retras, nemişcat, în poarta unei case 
vecine. „Nu vrea să intre, deşi l-am rugat“. 

— Ciudat lucru ne spui, zise Agaton. Strigă-1 şi 
nu-1 lăsa să-ţi scape. 

Iar Aristodem istorisea că spusese: 
b — Ba nu, lăsaţi-1; acesta-i obiceiul lui. Se retrage 
aşa, uneori, şi stă pironit te miri unde. Sînt sigur că 
va veni îndată; tocmai de-aceea, nu-1 stingeriţi, ci 
lăsaţi-1 în pace. 

— Bine, să facem aşa, zise Agaton, dacă găseşti 
cu cale. Băieţi, de-acum puteţi să ne serviţi; începeţi 
cu ce vreţi, fiindcă nimeni nu v-a dat o poruncă anu¬ 
mită. Eu, cel puţin, niciodată nu port grija asta; voi 
c însă consideraţi-mă invitatul vostru, un musafir cum 
sînt ceştialalţi, şi aveţi grijă să vă putem lăuda. 

După aceea— istorisea mai departe Aristodem — 
începură să mănînce, dar Socrate nu mai venea. în 
repetate rînduri Agaton a vrut să trimită după el, 
dar eu nu l-am lăsat. Nu trecu mai mult însă de cum 
se întîmpla de obicei şi iată pe Socrate că soseşte. Era 
pe la mijlocul mesei. 

Agaton, care din întîmplare se aşezase singur în 
capul mesei, cum îl văzu, strigă: 
d — Aici, aici, Şocrate! Stai colea, lîngă mine, să 
mă molipsesc şi eu cu ceva de la un înţelept, poate 
tocmai cu ceea ce ai descoperit cît ai stat în poarta 
casei vecine. Ai aflat desigur ce-ai dorit şi eşti acum 
stăpîn pe acel gînd; altminteri, nici nu plecai poate 
de acolo. 

Socrate, aşezîndu-se, grăi: 

— Ce bine-ar fi, Agaton, dacă înţelepciunea ar 
avea darul să se scurgă, ori de cîte ori ne atingem 
unii de alţii, de la cel ce are mai multă la cel cu 
mai puţină; să fie aşa, ca apa care trece prin fitilul 
de lină, din vasul mai plin spre cel mai gol! Dacă 
înţelepciunea ar fi astfel, eu aş preţui acum mult 
c faptul de-a sta lîngă tine. Cred că în acest moment 
ni-aş umple de multă şi frumoasă-nţelepciune de la 
tine; cît priveşte pe aceea ce se află în mine, să ştii, 
e una nevrednică şi şovăitoare ca un vis, pe cînd a 
ta străluceşte şi sporeşte în chip izbitor, mai ales că 
eşti şi tînăr. La tine ea izbucneşte cu atîta putere, 
îneît alaltăieri chiar ţi-au mărturisit-o peste treizei 
de mii de greci. 

— îţi baţi joc de mine, Socrate, zise Agaton. De 
altfel, ne vom judeca noi ca la tribunal, tu şi cu mi¬ 
ne, ceva mai pe urmă, pe tema înţelepciunii noastre, 
şi vom lua drept arbitru pe Dionysos. Deocamdată 
aşază-te şi mănîncă. 

176a Rînduiala banchetului. Acestea spuse, Socrate se în- 

Preamărirea dragostei tinse pe pat. După ce s-au 

ospătat, şi el şi ceilalţi me¬ 
seni, făcură împreună libaţii, cîntară în cinstea zeu¬ 
lui, săvîrşiră după datină toate cele cuvenite şi se 
aşternură pe băut. 

Pausanias — spunea Aristodem — luă cuvîntul 
în acel moment: 

— Ei bine, fraţilor, s-o facem. Dar cum să bem 
cu cea mai puţină pagubă? Eu, unul, după beţia de 
ieri, vă mărturisesc că mă simt rău de tot şi am ne¬ 
voie să mai răsuflu puţintel. Şi dintre voi, care aţi 
b fost ieri acolo, pe mulţi vă cred la fel. De aceea, gîn- 
diţi-vă cum am putea să bem mai fără urmări, astăzi. 

— Da v da, zise Aristofan, ai spus vorbă cuminte, 
Pausanias. Trebuie să ne facem viaţa cit mai uşoară 
din partea băuturii, azi; căci şi eu sînt unul dintre 
cei ce s-au botezat în vin pe ziua de ieri! 

Eriximah, fiul lui Akumenos, auzind acestea, grăi: 

— Bine spuneţi. Dar mai e unul între noi pe care 
aş dori să-l ascult; tu cum stai, Agaton, cu băutura? 
Cit ţii tu? 

c — De loc, zise el; nu sînt nici eu în puteri. 

— Pe cit se pare, adăugă Eriximah, avem noroc 
de data asta cu toţii: şi eu şi Aristodem şi Fedru şi 
ceştialalţi, dacă aţi lăsat-o mai domol, voi, care sîn- 
teţi mai tari la băutură. Cit despre noi, sîntem puru¬ 
rea nişte neputincioşi. încalţe pe Socrate îl şi scot 
din socoteală, căci el bea şi se stăpîneşte după cum 
i-e voia: e gata să primească orice hotărîre am lua. 
Şi fiindcă, după cit se vede, nimeni din cei de faţă 
nu-i înclinat să bea vin mult, am să vorbesc ceva 
despre beţie; de altfel, lucruri adevărate, care nu 
cred c-au să vă displacă. Iar cit pentru mine, din 
d practica medicinei mi-am făcut convingerea nestră¬ 
mutată că beţia e lucru vătămător oamenilor şi n-aş 
consimţi să-mping băutura prea departe; dar nici pe 
altul nu-1 îndemn, mai ales cînd l-aş şti îngreuiat de 
vin din ziua dinainte. 

La aceasta, Fedru din Mirinos îl întrerupse: 

— Da, da! Eu te cred pe cuvînt, de obicei; de 
data asta însă, fiind la mijoc tocmai o chestie de me¬ 
dicină, sînt convins pe deplin că ai dreptate. Cred 
că şi ceilalţi vor spune la fel, de vor judeca bine. 
e Auzind asta, consimţiră cu toţii să nu se mai facă 
beţie de data aceea; fiecare să bea după plac. 

— Fiindcă aţi găsit cu cale, zise Eriximah, ca fie- 

care să bea cît vrea, fără nici o silă, vă propun să 
dăm drumul flautistei care a sosit acum, s-o lăsăm 
să-şi cînte singură; sau, de-o vrea, femeilor din casă. 
Noi, să petrecem seara în convorbiri numai între noi. 
Ba, de vreţi, voi propune şi cu ce soi de discţii să ne 
desfătăm ... 

177a Toţi spuseră, într-un cuvînt, că primesc, şi-l ru¬ 
gară să-şi facă propunerea. 

Eriximah luă atunci cuvîntul şi grăi astfel: 

— îmi încep vorbirea ca Melanip al lui Euripid: 

„Povestea ce voi spune-o 
Nu este de la mine . . . 

ci-i a lui Fedru, de-aici. De cîte ori mă întîlneşte, 
îmi spune indignat: 

„Eriximah, nu ţi se pare straniu că atîtor zei li se 
înalţă imnuri şi peanuri, alcătuite de oameni inspi¬ 
raţi, şi că pînă acum, deşi se nasc poeţi atît de 
b mari, nimeni nu s-a oprit la Eros, un zeu vechi şi 
mare, spre a-i închina un cînt de slavă? Dacă de 
altă parte îţi întorci privirile către sofiştii mai de 
preţ, îi afli şi pe ei — ca pe marele Prodicos — scri¬ 
ind în forma liberă a prozei despre Heracles sau al¬ 
ţii. Şi asta încă nu-i atîta de mirare; dar am citit 
eu însumi de curînd, într-o lucrare a unui învăţat, 
laude nesfîrşite închinate sării din bucate, pentru 
folosul ce ni-1 aduce. Şi s-ar putea vedea, cred, încă 
multe preamăriri din acestea, pentru lucruri de ace- 
c eaşi natură. în vreme ce, deci, se depune atîta zel 
în jurul acestui fel de subiecte, pentru Eros nu s-a 
găsit pînă azi, între oameni, îndrăzneţul care să-i în¬ 
chine un cintec după cuviinţă! Şi rămîne aşa, neglo¬ 
rificat, un zeu atît de marc." 

Se-nţelege, Fedru are perfectă dreptate, după pă¬ 
rerea mea; iar eu doresc ca, personal, să aducă pri¬ 
nos şi mulţumită, o dată cu dînsul. Ba ar fi potrivit 
d din partea noastră, cei adunaţi aici, să preamărim cu 
toţii pe acest zeu. Dacă vă-nvoiţi şi voi la aceasta, am 
putea discuta pe larg chestiunea; căci după socotinţa 
mea, fiecare trebuie să ne spunem, cît putem mai 

frumos, cuvîntul de laudă pentru Eros. Să-ncepem 
de la stingă spre dreapta. Să vorbească mai întîi Fe- 
dru, căci el ocupă locul întîi; şi-apoi, el este părintele 
ideii ce v-am dat. 

— Eriximah, nimeni nu va vota împotriva ta, zise 
Socrate. în nici un caz eu nu m-aş împotrivi, ca unul 
ce declar de la început că nu cunosc nimic mai bine 
decît arta de a iubi. Dar nici pe Agaton şi Pausanias 
e nu-i văd împotrivindu-se, ca să nu mai vorbim de 
Aristofan, a cărui singură preocupare sînt Dionysos 
şi Afrodita. Şi nu văd în sfîrşit rel'uzînd pe nici unul 
dintre cei de faţă. Cuvîntările însă nu se vor desfă¬ 
şura egal, în ce ne priveşte pe noi, care sîntem aşe¬ 
zaţi aici, mai la urmă. Ci, dacă cei dintîi au să vor¬ 
bească mult şi frumos, vor grăi de ajuns şi pentru 
noi. Şi acum, noroc bun! Să-nceapă Fcdru a preamări 
pe Eros. 

178a Ceilalţi încuviinţară cu toţii, ba repetară îndem¬ 
nul făcut de Socrate. Desigur, toate cîte le va fi spus 
fiecare nu şi le amintea Aristodem; apoi nici eu n-am 
putut reţine tot, ci doar ce mi s-a părut mai vrednic 
de amintire din fiecare discurs. Cel dintîi care a vor¬ 
bit fu, cum spun, Fedru; şi cuvîntul lui începu cam 
astfel: 

Cuvintarea lui Fedru Mare şi minunată divinitate 

este Eros-ul, nu numai la oa¬ 
meni, dar şi între zei. Aceasta — pentru multe şi fe¬ 
lurite pricini, dar mai cu seamă din cauza naşterii. 
Mai întîi este o cinste, zise el, că-i dintre primele di- 
b vinităţi. Dovada? Eros n-are nici o spiţă a neamului; 
în orice caz ea nu-i pomenită de nimeni: de nici un 
prozator, de nici un poet. Singur Hesiod spune că 
Haosul s-ar fi născut cel dinţii; dar adăugă: 

„ ... însă pe urmi 
Largul Pămînt, un puternic sălaş tuturor cle-a pururi; 

Şi zeul Eros ..." 

El spune prin urmare că după Haos au luat fiinţă 
Pămîntul şi Eros. 


21 



Parmcnide, vorbind de facerea lumii, adăugă: 

„Primul la care zeiţa gindi, dintre zei, a /ost Eros ..." 

c Cu Hesiod se potriveşte Acusileos; incit se recu¬ 
noaşte din multe părţi că Eros este dintre cele din¬ 
ţii zeităţi. 

Dar lăsînd la o parte că-i cel mai vechi, el e pen¬ 
tru noi izvorul celor mai mari binefaceri. Eu, cel pu¬ 
ţin, despre nimic n-aş afirma că este pricina unei fe¬ 
riciri mai de seamă, decît poate fi iubitorul ales pen¬ 
tru cei tineri, sau tinerii pentru un astfel de iubitor. 
Căci ceea ce ar trebui să călăuzească pe oameni în¬ 
treaga viaţă — fireşte, pe aceia care vor s-o trăiască 
d frumos — nu-s legăturile de-nrudire apropiată, nici 
onorurile, nici avuţia; nici una dintre astea nu-i în 
stare s-o facă aşa de frumos ca iubirea. Susţin aceas¬ 
ta cu tărie, şi iaţă de ce: faptelor urite le urmează 
ruşinea; celor frumoase, rîvna pentru cinstire. Nu-i 
cu putinţă, fără acestea, să facă, nici statul, nici indi¬ 
vidul, ceva mare şi frumos. Ei bine, vă asigur că 
omul care iubeşte, dacă-i prins săvîrşind o faptă 
urîtă, sau îndurînd cu lipsă de curaj o jignire pe 
care n-a răzbunat-o, nu suferă mai mult cînd e văzut 
de tatăl său ori de prieteni, sau de oricine altul, cum 
e suferă în faţa fiinţei iubite. Acelaşi lucru-1 vedem la 
cel iubit. Altfel se ruşinează el faţă de cine-1 iubeşte, 
clac-ar fi prins cu o faptă urîtă! Să ne închipuim, 
numai, că s-ar putea crea, într-un fel, o cetate sau 
o oaste cu îndrăgostiţi şi iubiţi; nu va fi cu putinţă 
o mai bună rînduială decît acolo. Fiecare s-ar stă- 
pîni de la orice fapte urite şi s-ar întrece cum să fie 
179a mai onorat de ceilalţi. Iar luptîndu-se alături, ei ar 
putea, puţini fiind, să înfrîngă, spre a spune aşa, 
întreaga lume. Mult mai greu i-ar veni unui îndră¬ 
gostit să fie văzut de iubitul său cum părăseşte fron¬ 
tul sau aruncă armele, decît să-l ştie armata-ntrcagă; 
moartea i-ar fi nesfîrşit mai bună decît aşa ceva. în¬ 
calţe, cînd ar fi vorba să-şi părăsească cineva iubitul 
ori să nu-1 ajute în primejdii, nu există pentru asta 
un om atît de rău, căruia Eros să nu-i poată insufla 

o bărbăţie egală cu a celui mai viteaz caracter. Vorba 
lui Homer, care spune că unora dintre eroi divi¬ 
nitatea 


b „le insuflă curajul păgîn ul , 

se potriveşte grozav de bine lui Eros. El hărăzeşte 
îndrăgostiţilor acest curaj, ce purcede dintr-însul. 

Şi încă; cei ce iubesc sînt singurii care primesc să 
moară pentru alţii, şi nu numai bărbaţii, ci şi femei¬ 
le. O mărturie deplină ne dă pentru aceasta, la greci, 
Alkestis, copila lui Pelias; este singura care a vrut 
să mbară pentru bărbatul ei, deşi dînsul avea şi tată 
c şi mamă. Atît de mult i-a întrecut în iubire datorită 
lui Eros, incit ei au rămas, faţă de fiul lor, ca nişte 
străini şi numai cu numele rude. Săvîrşind această 
faptă frumoasă, Alkestis s-a ridicat atît de sus în 
ochii oamenilor şi chiar ai zeilor, incit, din mulţimea 
celor ce îndeplinesc lucruri mari şi felurite, aceştia 
d puţinora le-au făcut darul — ca ei — de a li se re¬ 
chema sufletul din lăcaşul lui Hades. 

Plini de admiraţie pentru purtarea Alkestei, zeii 
au încuviinţat să i se dea înapoi viaţa, onorînd în 
gradul cel mai înalt şi zelul şi virtutea insuflate de 
Eros. Cit priveşte pe Orfeu al lui Oiagru, zeii l-au 
întors din Hades mai înainte de a-şi fi atins ţelul; 
i-au arătat doar umbra soţiei pentru care coborîse 
acolo; însă pe ea nu i-au dat-o, fiindcă el se arătase 
molatec sufleteşte, ca un citharist ce era. N-a avut, 
ca Alkestis, tăria să moară pe altarul iubirii, ci s-a 
străduit în fel şi chip s-ajungă viu în Hades. Pen- 
e tru aceeaşi pricină, negreşit că zeii i-au rînduit şi o 
pedeapsă. Departe de a-1 cinsti ca pe Ahile, fiul Te- 
tidei, pe care l-au trimis în Insulele Fericiţilor, ei au 
făcut ca moartea să i se tragă de la femei. Ahile, 
după ce aflase de la mama sa că, ucigînd pe Hector, 
va muri şi dînsul, iar de nu-1 va omorî se va-ntoarce 
acasă şi va muri la bătrîneţe, a avut totuşi tăria să 


1 Iliada, X, 482; XV, 262. 

180a prefere a ajutora şi apoi răzbuna pe iubitul său Pa¬ 
troclu, nu numai luptînd pentru el, dar şi urmîn- 
du-1 întru moarte. Iată de ee au fost zeii aşa de în- 
cîntaţi şi de ce l-au onorat în chip deosebit: fiindcă 
Ahile şi-a pus tot sufletul pentru iubitorul său. 

Eshil vorbeşte în gol cînd zice 1 că Ahile iubea pe 
Patroclu; doar Ahile era mai frumos nu numai decît 
Patroclu, dar, după cum se ştie, decît toţi eroii, el, 
căruia încă nu-i dăduseră tuleii în barbă. Era prin 
urmare, cum spune Homer, „mai tînăr cu mult“. In-' 
să în fapt zeii onorează foarte mult această virtute 
în materie de dragoste: ei sînt uimiţi, admiră şi răs¬ 
plătesc mai degrabă pe cel care, iubit fiind, întoarce 
. b iubirea, decît pe cel care iubeşte pur şi simplu. Căci 
iubitorul este ceva mai divin decît cei dragi; în el 
zeul s-a făcut stăpîn. Iată de ce zeii, cinstindu-1 pe 
Ahile mai mult decît pe Alkestis, l-au trimis în In¬ 
sulele Fericiţilor. 

Astfel, eu cel puţin, socotesc pe Eros, dintre zei, 
drept cel mai vechi, cel mai preţuit şi cel mâi de 
seamă pentru ca oamenii să dobîndească virtutea şi 
fericirea, în cursul vieţii şi după moarte, 
c Cam aşa a grăit Fedru. După el au mai vorbit 
cîţiva, dar Aristodem nu-şi aducea aminte ce anume. 
Trecîndu-i deci cu vederea, el începu să ne desfă¬ 
şoare cuvîntarea lui Pausanias, care a vorbit urmă¬ 
toarele : 

Cuvîntarea lui Pausa- Fedru, nu găsesc potrivit mo- 
nias dul cum ni s-a hotărît 

subiectul, anume că am fost îndemnaţi aşa, fără vreo 
precizare, să preamărim pe Eros. Dacă am avea de_a 
face cu un singur Eros, desigur, ar fi foarte frumos. 
Iată însă că nu-i unul; şi nefiind aşa, e mai drept 
să se fi lămurit întîi în ce mod se cade a-1 proslăvi. 
Voi încerca să dreg eu greşala, spunînd în primul 
d rînd pe care Eros trebuie să-l lăudăm. Pe urmă i-om 
închina laude vrednice de-o divinitate. 


1 In Mirmidonii, fr. 135, nr. 2. 

Cei doi Eros Ştim cu toţii că fără Eros 

nu poate fi Afrodita. Dacă 
această zînă e una, ar exista neîndoios şi un singur 
Eros; dar cum sînt două Afroditc, cu necesitate sînt 
şi doi Eros. 

Cum n-ar fi două Afrodite? Una, de bună seamă, 
este cea mai veche, şi e fără de mamă. Fiind copila 
cerului, o supranumim Afrodita Cerească. A doua, 
c mai tînără, s-a născut din Zeus şi Diona; o numim 
Afrodita Obştească. E necesar să luăm aminte şi asu¬ 
pra lui Eros: că trebuie să fie doi, unul pe drept nu¬ 
mit Obştesc, car£ ajută pe Afrodita din urmă, altul 
Ceresc. S-ar cuveni, desigur, să lăudăm toate zeită¬ 
ţile, dar acum voi încerca să arăt soarta hărăzită fie¬ 
căruia dintre aceştia. 

Orice faptă se înfăţişează astfel incit, luată în ea 
însăşi, ca faptă săvîrşită, nu-i nici bună nici rea. 

181a Ceea ce facem de pildă acum, bînd,, cîntînd, discu- 
tînd — nici unul dintre aceste lucruri nu-i frumos 
în sine. Numai prin modul cum le săvîrşim ele pot 
deveni frumoase; adică procedînd frumos şi drept. 
Dacă nu, urmează răul. La fel cu dragostea. Nu orice 
Eros e frumos şi vrednic de laudă; ci numai acela 
care ne-mbie să iubim în chip frumos. 

Dragostea pe care o insuflă Afrodita Obştească 
este cu adevărat ceva de rînd. Dintr-însa nu poate 
veni decît ce-aduce întîmplarea, căci nu încălzeşti' 
b decît pe cei mai bicisnici dintre oameni. Şi mai în- 
tîi, unii ca aceştia se îndrăgostesc deopotrivă de fe¬ 
mei ca şi de tineri; al doilea, ei iubesc de dragul tru¬ 
purilor mai curînd decît de-al sufletelor; în sfîrşit, 
pe cit pot, iubesc fiinţe cit mai simple cu duhul. Nu 
caută altceva decît cum să petreacă mai bine şi neso¬ 
cotesc întrebarea dacă viaţa trebuie trăită frumos 
sau nu. Aşa se face că, duşi de-ntîmplare, săvîrşesc 
în mod egal binele sau răul. Desigur, la dînşii a ră¬ 
mas ceva de la zeiţa care, mult mai tînără decît cea¬ 
laltă, s-a împărtăşit ea însăşi la naştere din femeie 
si bărbat. Dimpotrivă, Afrodita Cerească, întîi, nu-şi 
c trage fiinţa din femeie. E născută numai din bărbat 
(şi există astfel un Eros al tinerilor); apoi, este mai 

în vîrstâ şi nu-i pătrunsă de nesăbuinţă. Urmează 
cle-aci câ spre bărbat se-ndreaptă cei însufleţiţi de 
acest Eros, iubind ceea ce e de la natură mai tare 
şi mai inteligent. Afară de aceasta, din însăşi iubi¬ 
rea pentru tineri, cineva ar putea deosebi pe cei cu¬ 
ci ral inspiraţi de Eros Cerescul. Căci ei nu se îndră¬ 
gostesc de băieţi decît în clipa cînd şi mintea acestora 
începe a se coace, fapt care se întîmplă cam pe cînd 
le mijesc tuleii. După credinţa mea, cine se prinde 
într-o astfel de dragoste se pregăteşte a iubi pe ce¬ 
lălalt viaţa întreagă şi a trăi împreună cu el. Acela 
nu-şi amăgeşte iubitul, căci nu l-a luat ca pe o fiinţă 
fără experienţă, nici nu-1 va batjocori spre a-1 părăsi 
şi a umbla după altul. Ar trebui chiar prin lege să 
se oprească iubirea celor prea tineri, pentru a nu se 
e mai risipi atîta zel în vederea unui lucru nesigur; 
căci la copii este nesigur dacă împlinirea îi conduce 
spre viciu sau virtute, în ce priveşte spiritul sau 
trupul. Oamenii aleşi îşi impun singuri o astfel de 
lege; este însă necesar să oprim de la aşa ceva pe cei 
ce iubesc vulgar, cel puţin tot atît pe cit îi putem opri 
de la dragostea cu femeile libere. Dar tocmai aceştia 
sînt cei care au coborît totul aşa de jos, incit au dat 
182 a unora prilej să spună că-i ruşinos pentru cineva să 
răspundă dragostei. Neîndoios, la unii ca aceia s-or fi 
gîndit cei ce au găsit prilejul să vorbească aşa. li 
văd îndrăgostindu-se la timp nepotrivit, îi simt în¬ 
sufleţiţi de spiritul nedreptăţii, pe cită vreme, dacă 
lucrul s-ar face legiuit şi cu măsură, nimeni nu le-ar 
putea aduce pe drept vreo osîndă. 

Datini felurite Este uşor să înţelegem rîn- 

duiala pe care celelalte state 
au pus-o în privinţa dragostei. Pretutindeni se hotă¬ 
răşte neted; numai la noi o astfel de rînduială are 
înfăţişări felurite. In Elida bunăoară, în Lacedemo- 
b nia sau la beoţieni şi oriunde oamenii nu-s meşteri 
în arta de a convinge cu vorba, se vorbeşte simplu. 
E considerat lucru frumos ca fiinţa iubită să răs¬ 
pundă dragostei ce i se arată, şi nu există om, tînăr 
sau bătrîn, care să ia drept o ruşine aşa ceva. După 

socotinţa mea, ei procedează astfel — ei, care sînt 
nepricepuţi în arta vorbirii — spre a nu-şi mai face 
de lucru bătîndu-şi capul să-nduplece pe tineri la 
dragoste. 

în schimb, în Ionia şi pe-aiurea, pretutindeni unde 
oamenii sînt supuşi stăpînirilor barbare, aşa ceva e 
socotit o ruşine. Doar barbarii : înlătură drept 
ruşinos, din tiranicele lor cîrmuiri, nu numai aceasta, 
c ci şi cultivarea cugetului sau a trupului. Pasămite, 
nu-i în interesul cîrmuitorilor de state să înlesnească 
trezirea unor gînduri independente în rîndurile cîr- 
muiţilor; nici să-nlesnească înjghebarea unor prie¬ 
tenii trainice sau a unor tovărăşii omeneşti de soiul 
celor pe care Eros le insuflă mai mult decît oricine. 
Aceasta de altfel au învăţat-o din experienţă chiar 
tiranii de la noi; căci numai dragostea lui Aristogi- 
ton şi neclintita prietenie a lui Harmodiu au pus ca¬ 
păt conducerii lor. 1 Astfel, în ţara unde legea consi¬ 
deră ruşinos a răspunde dragostei, s-a ajuns aci din 
cauza răutăţii legiuitorilor, din cauza patimii de stă¬ 
ri pînire a cîrmuitorilor şi lipsei de curaj a celor cîr- 
muiţi. Iar unde se hotărăşte pur şi simplu că-i un 
lucru frumos, acolo n-a lipsit legiuitorilor o oarecare 
inerţie de gîndire. 

In statul nostru, norma în această privinţă e cu 
mult superioară. Numai cît, precum spuneam, nu-i 
uşor s-o înţelegem. Gîndiţi-vă că se spune: este mai 
frumos să iubeşti pe faţă decît pe ascuns şi să iubeşti 
mai ales pe cei aleşi şi de neam bun, chiar dacă-s 
mai urîţi decît alţii; că e mai surprinzătoare decît 
orice încurajarea pe care toţi o dau celui ce iubeşte, 
nefiind ceva urît, şi că e socotit frumos ca el să cu- 
e cerească şi urît dacă n-o face; gîndiţi-vă şi la încer¬ 
cările de cucerire ale celui care iubeşte; la îngăduinţa 
cu care moravurile privesc lauda faptelor neobişnuite 
pe care le-a săvîrşit acela. Dacă ar îndrăzni cineva 
să facă asemenea lucruri pentru a urmări oricare 
183a altă ţintă afară de asta şi ar vrea cu tot dinadinsul 


1 E vorba de asasinarea, în 514, a urmaşilor lui Pisistrate. 
(N. r.) 

s-o ducă la bun sflrşit, s-ar alege din partea filozo¬ 
fiei cu cele mai aspre dojeni. Să zicem, în adevăr, 
că unul urmăreşte a dobîndi de la cineva bani; sau 
că vrea să capete conducerea politică ori o dregăto- 
rie. Şi să presupunem că face pentru aceasta ce fac 
iubitorii pentru iubiţi; rugi, ploconeli umilitoare, ju¬ 
răminte, aşteptări pe la uşi, robire voită, slugărnicii 
la care nici un sclav adevărat n-ar consimţi. Neîn¬ 
doios, de la astfel de purtări ar fi împiedicat şi de 
prieteni şi de duşmani; ultimii batjocorindu-1 pen- 
b tru linguşire şi servilitate, ceilalţi certîndu-1 şi ruşi- 
nîndu-se de faptele lui. Dimpotrivă, cînd pe toate le 
face unul care iubeşte, el are parte de bunăvoinţa 
altora. Datina la noi îl scuteşte de orice batjocură, 
ca pe unul care ar săvîrşi fapte deosebit de fru¬ 
moase. Iată însă — luîndu-ne după credinţa poporu¬ 
lui — ceva şi mai grozav. Cine iubeşte, chiar dac-ar 
călca jurămîntul, este iertat de zei, şi el este singu¬ 
rul. „Jurămînt de dragoste, zic ei, nu se ţine!“ Deci 
c zei şi oameni lasă iubitorului aceeaşi libertate, după 
obiceiurile noastre. Şi am putea crede că statul con¬ 
sideră la noi drept lucru deosebit de frumos nu nu¬ 
mai a iubi, dar şi a purta prietenie celui ce iubeşte. 
In schimb alteori vedem atîţia părinţi tocmind educa¬ 
tori tinerilor ce inspiră dragoste, spre a nu-i lăsa să 
stea de vorbă cu iubitorii lor; îi vedem dînd in 
această privinţă porunci aspre pedagogului. De altă 
parte vedem cum prietenii şi cei de aceeaşi vîrstă ii 
dojenesc pe tineri cînd îi află într-o astfel de situa¬ 
ţie. Iar cei maturi nu-i ţin de rău pe dojenitori şi nu 
d le spun că n-ar face bine. Faţă de acestea, deci, ori¬ 
cine ar fi îndreptăţit să socotească că dragostea, la 
noi, e considerată cel mai urît dintre lucruri. 

Cum să ne explicăm aşa ceva? Precum spuneam 
şi la început, faptele n-au un caracter absolut. O fap¬ 
tă nu-i în ea însăşi frumoasă ori urîtă; ea e astfel 
după modul în care se săvîrşeşte. Şi — există moduri 
urîte, cînd de pildă un om rău se bucură josnic de 
plăcerile dragostei, precum sînt moduri frumoase, 
cînd un om bun se îndrăgosteşte în chip nobil de 
ceva frumos. Rău este iubitorul de rînd, cel ce se-n- 

e drăgosteşte de trup mai mplt ca de suflet. Se-nţelege 
că nu-i nici statornic, ca unul care nu se îndrăgos¬ 
teşte de ceva statornic. Căci o dată ofilită floarea 
trupului ce a iubit, dragostea „zboară şi dispare* 41 , 
dînd de ruşine multele vorbe şi făgăduieli ce-a fă¬ 
cut. In schimb cel care iubeşte însuşirile sufleteşti, 
tocmai fiindcă are această înzestrare superioară ră- 
mîne îndrăgostit întreaga viaţă, ca unul care se con¬ 
topeşte cu ce este permanent. Legea noastră vrea 
184a deci ca pe aceştia să-i supunem la o bună şi dreaptă 
probă; apoi — după cum e cazul — să îndrăgim pe 
unii şi să fugim de ceilalţi. Ne porunceşte astfel să 
urmărim pe unii şi să ocolim pe alţii, după cum ob¬ 
servăm şi verificăm de ce fel este dragostea celui care 
iubeşte, de ce fel a celui iubit. Iată pentru ce hotă¬ 
răşte, întîi de toate, că-i urît să te laşi prins degrabă 
în mrejile amorului şi că trebuie lăsată vremea ne¬ 
cesară şi aici, spre a se cerne o frumoasă alegere, ca 
în cele mai multe lucruri. Iată pentru ce, în al doilea 
rînd, este lucrul urît să fii cucerit prin bani sau de 
b puterea politică, fie că ai face-o de teamă şi slăbi¬ 
ciune, fie că nu te ridici deasupra pornirii de a do- 
bîndi bogăţii sau situaţii politice. Căci nimic din 
acestea nu se arată sigur şi permanent, şi nu se va 
naşte decît o iubire lipsită de nobleţe. 

în datina noastră o singură cale rămîne deschisă 
celui ce iubeşte, dacă vrea să aibă în mod nobil un 
iubit. Căci la noi aşa s-a făcut datina incit, precum 
nu se socotea o umilinţă la cei ce iubesc să se ro- 
c bească de voie iubiţilor — oricît de mult s-ar robi 
— şi nu erau ţinuţi de rău pentru aceasta, tot astfel 
mai e o singură robie de bună voie pe care nimeni 
n-o înfierează: aceea care se face spre a ajunge la 
virtute. Este azi statornicit la noi că, dacă unul vrea 
să servească pe altul, încredinţat că la rîndu-i va de¬ 
veni şi el, datorită aceluia, mai bun, fie într-o des¬ 
toinicie oarecare, fie într-o privinţă a virtuţii, o ast¬ 
fel de înrobire de bună voie să nu fie considerată 


1 lliada, II, 71. 

nici ruşinoasă, nici umilitoare. Este necesar prin ur¬ 
mare, dacă ne e aminte să rezulte ceva frumos pen¬ 
tru iubitorul ce se bucură de un iubit, să apropiem 
şi să contopim într-una două legi: de-o parte cea re¬ 
ci feritoare la iubirea tinerilor, de alta aceea ce pri¬ 
veşte iubirea de înţelepciune sau de oricare altă vir¬ 
tute. Cînd iubitorul şi iubitul se vor întîlni pe aceeaşi 
linie, fiecare să-şi făurească o lege: iubitorul să răs¬ 
pundă atenţiilor iubitului, servindu-1 oriunde se cade 
să-l servească; acesta din urmă să răspundă servicii¬ 
lor celui care-1 face mai înţelept şi mai bun, oriunde 
e drept s-o facă. Dacă iubitorul va fi capabil să con¬ 
tribuie la înţelepciunea şi virtutea celuilalt, iar iubi¬ 
tul va simţi el însuşi nevoia de a dobîndi ştiinţa şi 
e altă destoinicie, numai atunci — cînd cele două legi 
se vor întîlni — va fi frumos ca fiinţa iubită să răs¬ 
pundă dragostei. Altcum, niciodată. Intr-o asemenea 
împrejurare, chiar înşelăciunea nu-i o ruşine; la 
oricare altele însă, cu sau fără înşelăciune, ruşinea 
mergc-mpreună. Căci dacă cineva a răspuns dragostei 
cuiva fiindcă e bogat — şi numai pentru asta — dacă 
185a apoi presupunem că se înşală şi nu ia banii speraţi, 
dovedindu-se că iubitorul e sărac, cu nimic nu este 
mai mică ruşinea lui. Omul s-arată cum este: gata la 
orice, slugă la oricine, pentru bani! Asta nu se chea¬ 
mă lucru frumos. Şi invers, dacă cineva a răspuns 
dragostei cuiva pe care l-a considerat om superior, 
fiind încredinţat că prin iubirea aceluia va deveni 
el însuşi un om mai virtuos; dacă apoi presupunem 
că se-nşală şi nu-nvaţă virtutea, din cauză că acela 
b este un om rău — asemenea amăgire rămine totuşi 
frumoasă. în adevăr, cel ce-o suferă arată în ce-1 
priveşte lămurit că, spre a dobîndi virtutea şi a se 
desăvîrşi, s-ar strădui cu toată rîvna. Asta-i ade¬ 
vărata frumuseţe. Astfel, pentru dobîndirea virtuţii 
este frumos să te bucuri de dragoste. Acesta-i Erogul 
zînei cereşti, Eros Cerescul, deosebit de preţios pen¬ 
tru stat ca şi în viaţa privată, căci impune • mare 
c rîvnă pentru dobîndirea virtuţii, atît celui care iu¬ 
beşte, cît şi celui iubit. Cît despre alte forme de dra- 

goste, toate aparţin celeilalte zîne, pe care o numim 
Afrodita Obştească. 

Iată, Fedru, ce-am avut de spus pe nepregătite 
asupra lui Eros. 

Urmîndu-şi povestirea, Aristodem zise: 

Cînd Pausanias făcu pausa (cum vedeţi, fac şi eu 
joc de cuvinte, căci aşa m-au învăţat sofiştii) trebuia 
să vorbească Aristofan, fiindcă lui îi venea rîndul. 
Dar fu împiedicat de un sughiţ ce i se stîrnise, fie 
pentru că mîncase prea mult, fie din altă pricină. El, 
întorcîndu-se către medicul Eriximah (care şedea 
alături, ceva mai jos), zise: 

d — Eriximah! ar fi bine din parte-ţi, sau să mă 
lecuieşti de sughiţ, sau să vorbeşti tu acum, pînă ce 
voi scăpa de el. 

— Voi face şi una şi alta, răspunse, Eriximah. Să 
cuvîntez eu în locul tău, iar cînd ţi-o trece, vei lua tu 
cuvîntul în locul meu. în timpul cît eu vorbesc, dacă 
vrei, ţine-ţi respiraţia cît poţi mai mult, şi sughiţul 
va-nceta. Dacă nu se opreşte, fă gargară cu apă; iar 
c dacă şi aşa se menţine cu tărie, atunci ia ceva cu 
care să-ţi gîdili nasul, strănută şi — de o vei face o 
dată, de două ori — sughiţul va înceta, oricît ar fi de 
îndărătnic. 

— Ai putea să te grăbeşti cu discursul, zise Aris¬ 
tofan; iar eu voi face cum spui. 

Eriximah vorbi astfel: 

186a Cuvintarea lui Eriximah Mi se pare necesar să încerc 

a completa, făcînd eu înche¬ 
ierea, discursul ţinut de Pausanias; căci el l-a înce¬ 
put frumos dar nu l-a sfîrşit; parcă mai trebuia ceva. 
Faptul că există un îndoit Eros este o frumoasă 
distincţie. Numai că eu, privind lucrurile din punc¬ 
tul de vedere al medicinei, care constituie preocupa¬ 
rea mea, găsesc că erosul nu sălăşluieşte numai in 
spiritele oamenilor, spre a-i apropia de cei frumoşi, ci 
şi în celelalte existenţe, ba încă în vederea multor 
alte scopuri; bunăoară, în corpurile tuturor celorlalte 
vieţuitoare şi în toate cîte cresc pe pămînt; în sfîrşit, 
b ca să spun vorba, erosul sălăşluieşte în tot ce fiinţea- 

/a Am Învăţul illn ştiinţa mea ce maro şi minunat e 
urchl /îmi, ni do mult sc întinde înriurirea lui asupra 
tuturor lucrurilor omeneşti şi divine. 

iul.mai şl Medicina Voi începe cuvîntarea cu me¬ 

dicina, dorind să dau acestei 
arte cinstea cuvenită. Natura corpurilor conţine în 
ea pe ambii Eros. în adevăr, sănătatea şi boala sînt 
pentru un trup lucruri deosebite cu totul şi se recu¬ 
noaşte că nu seamănă una cu alta. Dar cele nease¬ 
mănătoare sînt dornice de, şi iubesc lucruri nease¬ 
mănătoare. Altul e deci erosul sănătăţii, altul al 
c bolii. Ce ne-a spus adineauri Pausanias, că-i frumos 
să răspundem iubirii oamenilor superiori şi ruşinos 
celor desfrînaţi, rămîne-n picioare şi pentru corpuri: 
este desigur şi frumos şi necesar să ne bucurăm de 
tot ce-i bun şi sănătos în fiecare organism (aceasta-i 
şi chemarea medicinei); dar e urît să ne apropiem de 
ce-i rău şi bolnav. Şi, de vrea cineva să ia rolul me¬ 
dicului, trebuie să le şi combată pe acestea. Căci, mai 
la urmă, ce-i medicina — ca s-o spun intr-un cuvint 
— decît ştiinţa atracţiilor corpului în vederea umple¬ 
rii şi evacuării? Iar doctorul cel mai iscusit, în direc¬ 
ţia asta, este acela care pune un diagnostic sigur, pen¬ 
el tru a şti cînd avem a face cu o atracţie bună şi cînd 
cu una rea. Cît despre cel care-i în stare să transfor¬ 
me atracţiile, care le poate înlocui una cu alta, care 
se pricepe să trezească atracţia şi omului căruia îi 
lipseşte, dar îi este necesară, sau să înlăture una în¬ 
rădăcinată, acela este adevăratul meşteşugar. Căci e 
necesar să se poată dezvolta amiciţia între cele mai 
duşmănoase elemente ale corpului şi să se trezească 
între ele o atracţie reciprocă. Dar care-s lucrurile cele 
mai duşmănoase? Tocmai cele mai opuse, ca frigul 
cu căldura, amarul cu dulcele, umedul cu uscăciu¬ 
nea şi celelalte de acelaşi fel. Acestora a ştiut să le 
insufle atracţie şi armonie Asclepiu, străbunul nos- 
e tru, punînd astfel bazele medicinei, aşa cum îl cîntă 
aceşti poeţi 1 şi cum sînt eu însumi convins. Susţin 

1 Arată pe Aristofan şi pe Agaton. 

prin urmare că toată medicina-i călăuzită de această 
divinitate. 

187a Muzica Dar cred la fel pentru gim¬ 

nastică şi agricultură. Cit de¬ 
spre muzică, este învederat, oricui îşi dă osteneala 
să cugete un pic, că are trăsături de aceeaşi natură 
cu celelalte arte. Poate-i tocmai ceea ce a vrut să 
arate şi Heraclit, cînd a spus — nu în cei mai limpezi 
termeni — că „Unitatea, dezbinată ea însăşi faţă de 
sine, se recompune ca armonia arcului şi a lirei" 1 . 
Ar fi, cred, cu totul nelogic să se afirme că armonia 
este o dezbinare, sau că se desprinde din cele ce se 
menţin dezbinate. E mai probabil că Heraclit a vrut 
să-nţeleagă ca-n muzică; adică, din cele ce-au fost 
la început deosebite, cum sînt sunetul grav şi cel 
b ascuţit, a rezultat totuşi, ulterior, armonia, datorită 
unui acord făcut de arta muzicală. Altminteri, dacă 
admitem că notele înalte şi cele coborîte se menţin 
în dezacord, eu unul nu văd de unde poate ieşi armo¬ 
nia. Nu! Armonia este o potrivire de sunete, iar 
potrivirea înseamnă acord; dar între sunete dezbi¬ 
nate nu poate fi în nici un fel acord, cel puţin cît 
timp se menţin astfel. Iată de ce zic că elementele 
deosebite, ce nu se pun de acord, nu-s capabile de a 
crea armonie. 

La fel se petrece lucrul cu ceea ce noi numim 
ritm, care constă din grabă şi zăbavă. El se naşte din 
c elemente diferite la început, dar care se armonizea- ( 
ză ulterior. Acordul între toate acestea, cum făcea 
dincolo medicina, îl face aici muzica, insuflîndu-le 
atracţia şi uniunea între ele. Căci ce este muzica? 
Nimic alta decît ştiinţa atracţiilor cu privire la armo¬ 
nie şi ritm. Şi, dacă am căuta mai adine în însăşi 
acţiunea de închegare a armoniei şi ritmului, nu-i 
de loc greu să aflăm acolo fibrele iubirii, neputînd 
fi acum vorba de cei doi Eros. Dar cînd împrejura- 
d rea cere să ne folosim de armonie şi ritm pentru a 


1 Heraclit, fr. 51. 

Ie aplica oamenilor, fie într-o creaţie muzicală (nu¬ 
mită invenţie muzicală sau melopee), fie în execu¬ 
tarea corectă a unei melodii şi cadenţe create de alţii 
— fapt denumit „educaţie muzicală" — atunci dăm 
de adevărate greutăţi şi simţim nevoia unui bun 
meşteşugar. Iarăşi venim la vorba că trebuie să răs¬ 
pundem numai dragostei celor măsuraţi, în scopul de 
a ne face mai măsuraţi, dacă n-am atins încă măsura 
perfectă; şi, bucurîndu-ne de ei, să le păstrăm ne¬ 
întinată dragostea, acel frumos şi ceresc eros, care 
e este Erosul muzei Urania. Cît despre celălalt Eros, 
cel inspirat de Polymnia şi numit amorul Obştesc, 
pe acela să-l punem în joc numai cu luare aminte, 
cînd e de pus în joc, şi în măsura în care plăcerea 
ce-o produce nu dă naştere la desfrîu. Este şi-n arta 
medicală o greutate asemănătoare: aceea de a pune 
în joc cum trebuie plăcerile mesei şi de a gusta din 
aceste plăceri fără să ajungem la boală. 

Şi-n muzică, şi-n medicină, şi-n toate împrejură- 
188a rile omeneşti sau divine, trebuie, pe cît cu putinţă, 
să ţinem seama de ambii Eros, căci ei sînt prezenţi 
în toate. 

Astronomia Iată, să luăm desfăşurarea 

anului. Rînduiala anotimpu¬ 
rilor este plină de cei doi Eros. Ori de cîte ori atrac¬ 
ţia măsurată domină, în legăturile reciproce dintre 
contrariile de care am pomenit mai nainte — cald, 
rece, uscat, umed — ea le insuflă o proporţie cum¬ 
pătată şi o înţeleaptă contopire. Ele vin cu belşug şi 
sănătate, pentru oameni, pentru celelalte vieţuitoare 
ca şi pentru plante. Nici una nu îndură vreo pagubă. 
Dar cînd e mai tare atracţia cea nesăbuită şi înfrîn- 
ge orînduiala anotimpurilor, urmează prăpădul şi 
toate-s lovite de pagubă. Atunci obişnuiesc să dea 
b năvală şi molimele şi felurite alte boli, care atacă 
animale şi plante. Atunci şi geruri şi grindină şi tă¬ 
ciuni se ţin lanţ, din cauza excesului şi a lipsei de 
măsură ce caracterizează atracţia reciprocă a ele¬ 
mentelor pomenite. Cunoaşterea acestora face obi- 

ectul ştiinţei care se ocupă cu evoluţia astrelor şi 
anotimpurilor, ştiinţă ce se numeşte astronomie. 

Aflarea viitorului Mai mult decît atît. Chiar 

jertfele şi cele ce ţin de pro- 
rocie (care stabilesc legătura dintre zei şi oameni) 
c nu se săvîrşesc pentru vreun alt motiv decît ca Eros 
să fie ţinut în pază şi, dacă e cazul, să fie tămăduit. 

Impietatea, oricare ar fi ea, vine de-acolo că, în 
orice faptă, noi nu luăm aminte să îndrăgim numai 
atracţia măsurată, s-o cinstim şi respectăm numai 
pe ea, ci ne-ndreptăm mai degrabă spre cealaltă, 
atît cînd e vorba de părinţi — în viaţă sau morţi — 
cît şi de zei. Iată de ce arta cunoaşterii viitorului are 
chemarea să supravegheze atracţiile şi să le înnobi¬ 
leze; iată de ce această artă este, ca să zic aşa, făuri¬ 
ri toarea prieteniei dintre zei şi oameni, şi de ce priete¬ 
nia, pe care ea o stabileşte prin cunoaşterea legătu¬ 
rilor de atracţie, ţinteşte să impună oamenilor res¬ 
pectul legii divine şi pietatea. Precum vedeţi, multe, 
nemăsurate-s puterile Erosului; 1 ba, aş afirma că Eros 
în întregul său dispune de toată energia lumii. Dar 
puterea cea mai mare el şi-o desfăşoară faţă de noi 
sau faţă de zei, cînd săvîrşeşte binele cu-nţelepciune 
şi măsură; el ne pregăteşte atunci suprema fericire, 
de-o parte stabilind între noi comunicarea şi înto¬ 
vărăşirea, de alta făcîndu-ne prieteni ai celor ce-s 
e mai tari decît noi — prietenii zeilor. Poate că trec 
multe cu vederea, în această închinare adusă lui 
Eros; dar am făcut-o fără voie. De altminteri, dacă 
mi-a scăpat cîte ceva, este acum sarcina ta, Aristo- 
fan, să mă completezi. Oricum ar fi, chiar dacă în 
mintea ta e altfel orînduită lauda zeului, preamă- 
reşte-1 cum ştii, mai ales că ţi-a trecut sughiţul. 

189a Cuvintarea lui Aristofan Urmîndu-şi expunerea, Aris- 

tofan zicea că-n acel moment 
a luat cuvîntul Aristofan: 

— Da, sughiţul a încetat, însă nu mai-nainte ca 
să-mi provoc strănutul. Ce mă miră pe mine aci este 
că buna rînduială a organismului are nevoie de ase- 

menea zgomote şi de gîdilături, cum e bunăoară 
strănutul. Căci nu mi s-a oprit strănutul decît prin 
sughiţ. 

Şi Eriximah: 

— Ia aminte ce faci, prietene Aristofan! Eşti im- 
b prudent dacă mă batjocoreşti tocmai acum, cînd vrei 
să-ncepi a vorbi. Ai fi avut putinţa să vorbeşti în 
tihnă, dar văd că mă sileşti să te pîndesc şi să dau 
ia iveală tot ce ar putea' fi de rîs în cuvîntarea ce 
vei ţine. 

Aristofan, rîzînd, zise: 

— Bine spui, Eriximah! Rogu-te, consideră ca 
nespuse vorbele ce-am grăit şi nu mai sta la pîndă. 
Ce mă tem, pentru cuvîntarea pe care o voi ţine, 
nu-i că voi rosti şi lucruri comice (aşa ceva ar fi şi 
spre succesul şi în obiceiul muzei mele), ci să nu 
spun lucruri ridicole. 

— Crezi tu, Aristofan, adăugă Eriximah, că tot 
zvîcnindu-te aşa, vei scăpa de mine? Mai bine fii cu 
c luare aminte şi vorbeşte cum se cuvine, căci ai să 
dai seamă de tot ce rosteşti — deşi, dacă voi găsi că 
e cazul, s-ar putea să te iert. 

— Ei bine, zise Aristofan, află, Eriximah, că eu 
am în minte un alt mod de a pune problema, unul 
diferit şi de al tău şi de al lui Pausanias. Mie-mi 
pare că oamenii n-au simţit in genere puterea Ero- 
sului. Dac-ar fi simţit-o, oare nu i-ar fi ridicat ei cele 
mai măreţe temple şi altare? Nu i-ar fi-nchinat cele 
mai mari jertfe? Atunci, vă asigur că Eros n-ar fi 
rămas cum e azi, lipsit de orice atenţie. Căci neîn- 
d doios, dintre zei, el este cel mai iubitor de oameni, 
el poartă de grijă nevoilor omenirii, el e tămăduito¬ 
rul tuturor durerilor. Vindecîndu-le, Eros aduce 
neamului omenesc prinosul celei mai înalte fericiri. 
Eu am să încerc a vă tălmăci puterea lui; la rîndu^vă, 
fiţi voi învăţătorii celorlalţi. 

Schimbările Trebuie mai întîi să vă spun 

fiinţei omeneşti cum e fiinţa omenească şi 

prin ce încercări a trecut. 

Mai de mult, natura omului nu era cum este azi, 

ci cu totul alta 1 . Trei genuri de oameni au fiinţat 
la-nceput, nu ca acum: bărbat şi femeie; era şi-al trei- 
e lea sex, avînd cîte ceva comun cu fiecare din celelalte 
două. Astăzi, doar numele a mai rămas dintr-însul; 
fiinţa însăşi a dispărut. Acest gen se numea pe-a- 
tunci androgin, căci şi înfăţişarea lui conţinea, ca nu¬ 
mele, cîte o parte de bărbat şi femeie. Acum numele 
său nu-i altceva decît o poreclă aruncată cuiva spre 
a-1 jigni. Afară de asta, corpul întreg al fiecărui om 
era de o înfăţişare rotundă; spatele şi coastele în for- 
190a mă de cerc. Aveau patru mîini şi tot atîtea picioare. 
Aveau şi două chipuri, exact la fel, aşezate pe un gît 
rotund, un singur cap, pe care erau aşezate cele două 
feţe opuse una alteia, patru urechi, două organe de 
procreaţie şi, în sfîrşit, toate celelalte pe care, prin 
comparaţie cu acestea, le puteţi lesne reconstitui. 
Umblau drept, ca noi, şi se-ndreptau în orice direcţie 
ar fi dorit s-o apuce. Cînd însă voiau să iuţească pa¬ 
sul, se sprijineau consecutiv pe cele opt membre şi-şi 
luau fuga într-o grăbită rostogolire, întocmai ca acei 
care fac tumbe şi cad mereu în picioare. Iată acum 
b şi cauza pentru care aceste trei genuri de oameni se 
deosebeau între ele. Sexul bărbătesc era, dintru în¬ 
ceput, pruncul Soarelui; cel femeiesc al Pămîntului, 
iar ambigenul al lunei, căci şi ea se împărtăşeşte din 
soare şi pămînt. Aceşti oameni aveau formele rotun¬ 
de şi mişcările circulare, ca ale părinţilor. Hărăziţi cu 
o putere şi-o vlagă miraculoasă, cu o trufie fără de 
c margini, întocmai cum spune Homer despre Efialte şi 
Otus, ei s-apucară să se suie-n cer ca să se înstăpî- 
neascâ pe zei. 

Atunci Zeus şi ceilalţi zei s-au sfătuit ce trebuie 
să facă, şi nu erau în stare să ia o hotărîre. Nu era 
cazul, în adevăr, nici să-i ucidă, nici — trăsnindu-i 
ca pe giganţi — să ştreagă de pe faţa pămîntului nea¬ 
mul lor. (Aşa ceva ar fi însemnat pentru dînşii să 
desfiinţeze onorurile şi daniile ce le vin din partea 


1 Aluzie la teoriile filozofului Empedocle, care arătase că, 
înainte de separarea sexelor, oamenii erau alcătuiri plăsmuite 
dintr-o bucată şi răsăriseră din pămînt. 

oamenilor.) Dar nu le puteau ierta nici cutezanţa. 
După oarecare gîndire, Zeus se hotărî în sfîrşit. Lu- 
ind deci cuvîntul, zise: 

„Cred c-am găsit mijlocul de a sili pe oameni 
d să-şi curme nesăbuinţa. îi voi face mai slabi. Iată, 
am să-i tai în două pe fiecare şi-au să se facă pe 
dată mai neputincioşi; ba ne-or fi şi mai spornici, 
din cauza numărului mai mare. Şi vor umbla drepţi, 
pe două picioare. Dar dacă şi aşa se vor arăta cute¬ 
zători, nevoind să se potolească, iarăşi am să-i tai 
in două — zise dînsul — ca să umble pe-un singur 
picior, sărind ca şchiopii.“ 

Spunînd asta, Zeus tăie în două pe oameni, cum 
tăiem noi scoruşele spre a le pune la uscat, sau cum 
despică unii ouăle cu firul de păr 1 . Cum îl făcea pe 
cîte unul in două, îi şi poruncea lui Apolo să-i în- 
e toarcă faţa şi-o jumătate a gîtului spre partea unde 
era tăietura, pentru ca omul, văzînd-o, să devină 
mai modest. Cit priveşte celelalte părţi, Zeus porunci 
lui Apolo să le vindece. Apolo îi întoarse atunci faţa; 
şi, cum strîngi la gură o pungă, aşa adună el toate 
pieliţele, peste ceea ce numim acum pîntec. N-a lăsat 
decît o deschizătură, strînsă în mijlocul burţii, in¬ 
tr-un punct ce se numeşte buric. Netezi şi celelalte 
191a cute, destul de multe, întocmi pieptul, folosindu-se 
de-o unealtă asemenea celeia pe care o întrebuin¬ 
ţează cizmarii spre a netezi pielea încălţămintelor pe 
calapod. Nu lăsă decît prea puţine creţuri în preaj¬ 
ma pîntecului, lingă buric, pentru a păstra doar 
amintirea vechii pedepse. 

De vreme ce fiinţa era tăiată în două, fiecare 
jumătate dorea să se alipească celeilalte jumătăţi. 
Se prindeau în braţe şi se strîngeau atît de tare, 
că-n dorul lor de contopire uitau de mîncare şi de 
tot, devenind incapabile pentru oricare treabă, în- 
b trucît una fără alta nu mai vroia să s-apuce de nimic. 

Cînd una din jumătăţi murea, partea rămasă sin- 


1 Pasaj confuz. Ideea de căpetenie este faptul tăierii in două 
a unui fntreg, care apoi se recompune cu greu, din cauză că păr¬ 
ţile şi-au dezvoltat după tăiere o individualitate proprie. 

gură căuta împreunarea cu altă jumătate părăsită, fie 
că dădea peste jumătatea unei femei întregi (ceea ce 
noi numim astăzi „o femeie"), fie că era jumătatea 
unui bărbat. Rasa mergea astfel spre stingere. Atunci 
Zeus se milostivi de neamul omenesc şi inventă alt 
leac. Strămută în faţă organele creatoare, căci pînă 
aci oamenii le aveau în partea dinafară. Ei zămis¬ 
leau şi năşteau nu prin conlucrarea acestor organe, 
c ci în pămînt, ca greierii. Mutîndu-le Zeus în faţă, 
naşterea s-a făcut de-acum încolo numai printr-în- 
sele: bărbat cu femeie. Datorită acestei orînduieli, 
dacă bărbatul se uneşte c-o femeie, zămisleşte; şi ast¬ 
fel, neamul se păstrează. Dar dacă bărbatul s-ar în- 
tîlni tot cu un bărbat, dintr-o unire ca asta urmează 
saţietatea, şi-ndatâ ei ar pune capăt împreunării şi 
s-ar întoarce spre alte fapte, ar înclina spre o altfel 
de viaţă. Iată, de atunci este împlîntată în oameni 
d dragostea unora către alţii. Eros este cel ce împreu¬ 
nează frînturile vechii naturi; el îşi dă osteneala să 
facă din două fiinţe una singură; el încearcă să vin¬ 
dece nefericirea firii umane. 

Explicaţia pasiunii dra- Fiecare dintre noi este o ju- 
gostei mătate' de om despărţită de 

întregul ei, cum ai tăia o plătică, făcînd două dintr- 
una; şi fiecare jumătate îşi caută necontenit frântura 
ruptă din el însuşi. Acei dintre bărbaţi care sînt frîn- 
tură din fiinţa ambigenă, numită odinioară androgin, 
iubesc femeile; din această categorie de oameni pro¬ 
vin cele mai multe cazuri de adulter. La fel e cu fe¬ 
meile iubitoare de bărbaţi şi cu cele adulterine: ele 
e îşi trag fiinţa din aceeaşi categorie. Cit despre cele 
ce-au rezultat din tăierea femeii, acestea nu dau nici 
o atenţie bărbaţilor; înclinarea lor este tot către fe¬ 
mei: heteristriile sînt din această categorie. De altă 
parte, cei ce provin din despicarea bărbatului înclină, 
cît sînt copii, înspre sexul bărbătesc şi, întrucît ei 
192a înşişi sînt părţi ale acestui sex, iubesc pe bărbaţi şi-s 
bucuroşi să trăiască împreună şi legaţi de aceştia. 
Iată de ce dînşii sînt cei mai destoinici dintre copii şi 
tineri: fiindcă prin natura lor sînt cei mai bărbăteşti. 

Afirmă uaii că sînt lipsiţi de ruşine. E o inexactitate: 
nu din neruşinare fac asta, ci din curaj, din bărbăţie 
şi din caracter viril, fiind dornici de ce le este ase¬ 
menea. Am o dovadă de seamă: astfel de exemplare, 
o dată pregătirea terminată, sînt singurii bărbaţi care 
intră în politică. Apoi, cînd devin bărbaţi, ei iubesc 
b pe tineri şi, prin firea lor, nu dau atenţie căsătoriilor, 
nici procreaţiunii; sau o fac numai siliţi de datină. 
Plăcerea lor e să rămîie burlaci şi să trăiască unii cu 
alţii. într-un cuvînt, unul ca acesta devine iubitor 
de tineri şi-i pururea în căutarea celui de-o fiinţă cu 
sine. 

Aşadar, cînd întîmplarea scoate cuiva în cale pro¬ 
pria sa jumătate — fie că-i în joc un iubitor de ti¬ 
neri, fie că-i oricare altul — atunci ca prin farmec 
c sînt fulgeraţi de-o simpatie, de-o afinitate, de-o dra¬ 
goste care-i face, ca să spun aşa, incapabili să se mai 
despartă unul de altul nici măcar o clipă. Ei trăiesc 
apoi viaţa împreună, dar dacă i-ai întreba, nu ţi-ar 
putea spune ce aşteaptă unul de la altul. Nici unul 
n-are impresia că legătura plăcerilor dragostei este 
ceea ce-i împinge atît de stăruitor să se bucure, la 
apropierea unuia de celălalt. Dimpotrivă, e vădit că 
d altceva urmăreşte sufletul lor; ceva care nu poate fi 
rostit, ceva care se ghiceşte numai, sau se întrevede. 
Iată: să zicem că, în timp ce ei stau împreună, li s-ar 
înfăţişa deodată Hefaistos, cu uneltele, şi le-ar grăi 
astfel: „Care-i, oameni buni, dorinţa ce vreţi să vi 
se-mplinească, din partea unuia către celălalt?“ Să 
zicem că faurul, observîndu-i că pregetă să dea răs¬ 
punsul, ar lua iarăşi cuvîntul: 

„Nu cumva ceea ce doriţi este să rămîneţi de-a 
pururea împreună, unul alături de celălalt, şi ca nici 
ziua să nu vă depărtaţi unul de altul? Ei bine, dacă 
asta-i ce doriţi, aflaţi că cu vreau să vă unesc, să vă 
e topesc laolaltă; vreau să fac din voi doi o singură 
fiinţă; astfel, cît veţi trăi, să trăiţi laolaltă, iar cînd 
veţi muri, să fiţi şi-n lăcaşul lui Hades o persoană în 
loc de două; să muriţi laolaltă. Gîndiţi-vă de nu-i 
aceasta dorinţa voastră şi spuneţi-mi dacă n-aţi vrea 
să vă făuresc o astfel de soartă.“ Auzind acestea, ştim 

bine că nici unul dintr-înşii n-ar refuza; nimeni n-ar 
spune că vrea altceva. Dimpotrivă, fiecare ar crede 
că a auzit cu-adevărat ceea ce dorea de multă vreme: 
să se apropie şi să fie contopit cu persoana iubită de 
dînsul; din două să se facă o singură fiinţă. 

Pricina lucrului stă tocmai în vechea noastră na¬ 
tură, care era astfel incit alcătuia un întreg. Ei bine, 
193a Eros nu-i decît numele acestui dor, al acestei năzu¬ 
inţe către unitate. Căci înainte de asta, cum am spus 
eram una; pe cînd acum, din cauza nesăbuinţei noas¬ 
tre, zeul ne-a separat cum au fost separaţi şi răs¬ 
firaţi arcazii de către spartani. De nu ne-om purta 
cum se cuvine faţă de zei, teamă mi-e să no fim 
tăiaţi încă o dată şi să rămînem ca acele figuri sculp¬ 
tate pe pietrele de mormînt, tăiaţi de-a lungul na¬ 
sului, sau să ne facem ca bucăţile arşicelor tăiate 
între doi prieteni 1 . 

Iată motivele pentru care tot omul trebuie în- 
b demnat să fie cu evlavie faţă de zei: pe de o parte 
ca să scăpăm de noi nenorociri, pe de alta pentru a 
izbuti să refacem unitatea spre care Eros ne călău¬ 
zeşte, ca un suveran. Nimeni deci să nu săvîrşească 
ceva împotriva lui (şi lucrează potrivnic lui oricine 
se face urît zeilor). Devenind însă prietenii săi şi 
păstrîndu-ne legăturile cu acest zeu, vom afla şi ne 
vom întîlni cu iubitul nostru, cu propria noastră ju¬ 
mătate, ceea ce la puţini dintre cei de astăzi le e dat 
să facă. 

Aici, parcă-1 văd pe Eriximah că-şi zice: ăsta nu-i 
discurs, ci curată comedie! Ca şi cum uş vorbi gîn- 
dindu-mă la Pausanias şi Agaton 2 . Nu voi tăgădui 
că-ntîmplarea face ca dînşii să fie tocmai din rîndul 
c acelora şi amîndoi coborîtori din firea bărbătească. 
Dar susţin că toţi bărbaţii, toate femeile, că întreg 
neamul omenesc ar fi fericit numai dacă fiecare şi-ar 


1 Aceste bucăţi de arşice serveau, între prieteni, ca motive de 
reciprocă amintire; eventual, ca semne de recunoaştere reciprocă, 
dacă bineînţeles adaptarea celor două jumătăţi era perfectă, spre 
a forma împreună vechiul arşic. 

2 Aluzie la dragostea lui Pausanias pentru Agaton; aceştia ar 
intra in categoria despre care se vorbeşte la 191 e şi urm. 

împlini dragostea şi dacă tot insul s-ar întîlni cu iu¬ 
bitul său, refăcîndu-şi vechea natură. Iar dacă o ase¬ 
menea reconstituire face desăvîrşirea, urmează cu 
necesitate că, dintre cele prezente, ceea ce stă cel 
mai aproape de reconstituire e şi cel mai învecinat 
cu desăvîrşirea. Ei bine, asta nu-i altceva decît în- 
tîlnirea cu iubitul care a fost creat, după dorinţă, la 
fel cu dînsul. 

Fireşte, dacă-i vorba să preamărim divinitatea- 
cauză a acestui lucru, numai lui Eros i se cuvin laude 
d pe bun drept. Numai el ne dă şi în viaţa prezentă cel 
mai preţios dintre bunuri, călăuzindu-ne spre sco¬ 
pul propriu, şi pentru viitor cele mai vii speranţe, 
în sensul că, dacă ne purtăm evlavios cu zeii, ne 
va întregi în vechea alcătuire, ne va vindeca şi ne 
va face neprihăniţi şi fericiţi. 

Iată, Eriximah, acesta-i cuvîntul meu asupra lui 
Eros: cum vezi, e conceput altfel decît al tău. Dar, 
precum te-am rugat, nu face dintr-însul acum subiect 
e de comedie, fiindcă mai avem de ascultat şi pe alţii 
şi trebuie să auzim pe fiecare ce spune; adică mai 
exact, pe fiecare din cei doi, fiindcă numai Agaton 
şi Socrate au mai rămas. 

— Bine, zise Eriximah, să te-ascult! Mai ales că 
ţi-am auzit cu plăcere discursul. Iţi spun drept că, 
de n-aş şti cit sînt de iscusiţi şi Socrate şi Agaton 
în privinţa treburilor lui Eros, grozav m-aş teme 
că n-au ce să mai spună, după multele şi feluritele 
explicaţii ce s-au dat. Totuşi; fiind vorba de dînşii, 
am curaj. 

Atunci, interveni Socrate: 

194a — Frumos ai dat lupta, Eriximah! Să fii însă în 

locul meu de acum, sau, mai exact, în acela în care 
mă voi afla după ce va vorbi frumos şi Agaton, nu 
ştiu dc n-ai fi mai înfricoşat decît mine; în tot cazul, 
ai fi şi tu în starea mea de acum! 

— Socrate, m-ai dat gata, sări Agaton; m-ai 
tulburat cu părerea ce vrei s-o faci crezută, cum că 
voi vorbi aşa de frumos incit merită să fiu aşteptat 
cu mare nerăbdare, ca la un spectacol. 

b — Agaton! Ar trebui să fiu uituc, zise Socrate, 
ca să cred că te-ar putea tulbura un număr de oa¬ 
meni aşa de mic, cîţi sîntem noi acum, cînd ţi-am 
văzut şi îndrăzneala şi demnitatea cu care ai păşit 
pe scenă, alături de actori, pe punctul de a-ţi rosti 
versurile, înfruntînd neclintit priveliştea atîtor ca¬ 
pete. 

— Ce, Socrate? Nu cumva mă crezi, zise Agaton, 
aşa de stăpînit de teatru, încît să nu-mi dau seama 
că, pentru orice om cuminte, cei puţini, dar inteli¬ 
genţi sînt mai de temut decît proştii mulţi la număr? 
c — Agaton, n-ar fi frumos din parte-mi, zise So¬ 
crate, să descopăr eu, în caracterul tău, trăsături gro¬ 
solane. Ştiu prea bine că, dacă te-ai întîlni cu unii 
pe care îi socoţi înţelepţi, te-ai îngriji mai mult de 
dînşii decît de mulţime. Frica mea este că nu sîntem 
noi aceşti înţelepţi. Doar am fost şi noi la teatru şi 
am făcut parte din gloată. însă în cazul cînd te-ai 
întîlni cu alţii, care să fie înţelepţi, sînt convins că 
în faţa lor te-ai ruşina dacă te-ai şti făptuitorul unei 
acţiuni urîte. Sau poate nu crezi? 

— Adevăr vorbeşti, răspunse el. 

— Şi cum? Faţă de gloată nu-i ruşine să te faci 
vinovat de-o ispravă urîtă? 
d în acest moment Fedru zise, întrerupînd: 

— Iubite Agaton! Dacă răspunzi lui Socrate, te 
asigur că el nu se va tulbura de loc că treaba nu se 
desfăşoară aşa cum am pus-o noi la cale aici; el, 
numai să aibă cu cine convorbi, şi e mulţumit, dar- 
mite cînd mai are în faţă şi un om frumos? Cît des¬ 
pre mine, îl ascult cu plăcere pe Socrate, ori cît ar 
sta de vorbă cu noi; dar datoria mea este să observ 
că acum e timpul a-1 preamări pe Eros; în plus, 
să mă ocup de cuvîntarea fiecăruia dintre voi. Nu¬ 
mai după ce veţi fi dat fiecare tributul cuveni* zeu¬ 
lui veţi putea convorbi cît poftiţi, 
e — De bună seamă, Fedru, zise Agaton, ai drep¬ 
tate, şi nimic nu mă-mpiedică să-ncep a vorbi; mai 
ales că, mai tîrziu, voi putea sta de vorbă oricît cu 
Socrate. 

Cuvîntarea lui Agaton Dar aş dori să vă spun mai 

întîi un cuvînt despre modul 
cum înţeleg eu să pun problema, pe urmă să trec 
la fondul însuşi; aceasta fiindcă toţi înainte-vorbito- 
rii mi-au făcut impresia nu că preamăresc pe zeu, 
ci mai degrabă că fericesc pe oameni pentru bu¬ 
nurile al căror izvor le este zeul acesta. Dar ce fel 
este însuşi autorul harurilor de care-i vorba — iată 
ce n-a spus nimeni. Şi totuşi, există o cale dreaptă 
spre a lăuda pe cineva, pentru orice fel de merite. 

195a Este să lămurim natura intimă a celui pe care vrem 
să-l preamărim şi să arătăm apoi roadele celui ast¬ 
fel lăudat. Pentru a-i face prin urmare lui Eros 
lauda cuvenită, trebuie să-l arătăm cum este în sine 
şi apoi care îi sînt darurile. 

Cum este Eros? Dacă se cade s-o spun fără 

a trezi răzbunarea divină, eu 
susţin că Eros este cel mai fericit dintre toţi zeii 
preafericiţi; că el este, dintre toţi, şi cel mai bun şi 
cel mai frumos. 

E cel mai chipeş, în primul rînd fiindcă-i şi cel 
mai tînăr dintre zei. Şi chezăşia cea mai sigură a 
b susţinerii mele mi-o dă el însuşi. El fuge, fuge re¬ 
pede de bătrîneţe, care, precum se ştie, e grăbită 
totdeauna şi s r apropie de noi ceva mai iute decît 
ar trebui. Prin firea sa, Eros urăşte bătrîneţea şi 
nu se apropie de ea câtuşi de puţin. Dimpotrivă, el 
este pururea cu tinerii, stă printre dînşii, după cum 
prea bine spune o veche zicătoare, că totdeauna cine 
s-aseamănă, s-adună 1 . Mă învoiesc în multe cu Fedru; 
nu pot fi însă de părerea lui cînd susţine că Eros 
c e mai în vîrstă decît Cronos şi Iapet; eu cred, din 
contră, că-i cel mai tînăr dintre zei şi că rămîne 
pururi tînăr. Cît despre vechile isprăvi privitoare la 
zei, povestite de Hesiod şi Parmenide, cred că se da- 


1 Originea acestei zicători este in Odiseia, XVII, 218. De acolo 
Platon a împrumutat-o şi in dialogul Lysis 214 a, b. Dar sensul 
filozofic al sentinţei că „cele ce seamănă îşi sînt prietene" l-au 
dat Empedocle şi atomiştii. 


44 



torează nu lui Eros, ci Destinului, dacă bineînţeles 
considerăm adevărate acele poveşti despre stîlcirile 
zeilor între ei, punerile în lanţuri şi nenumăratele 
silnicii, care nici n-ar fi avut loc de-ar fi fost între 
dînşii Eros. Dimpotrivă, cu dînsul ar fi domnit mai 
degrabă prietenia şi pacea, care sînt şi acum şi au 
fost în tot timpul de cînd Eros cîrmuieşte pe zei. 

E tînăr, am spus; dar pe lingă tinereţe adaug că-i 
gingaş. Ce păcat că n-a existat şi pentru dînsul un 
d poet de seama lui Homer, care s-arate gingăşia zeu¬ 
lui! Homer arată pe Ate ca pe o zeiţă, una gingaşă; 
şi nu-i uită nici eleganţa picioarelor, cînd zice 1 : 

„ .. . căci picioruşele ei delicate nu calcă 
Jos pe pămînt, ci pe capul bărbaţilor pururea umblă". 

După părerea mea, gingăşia Atei s-arată printr-o 
frumoasă dovadă: zîna nu umblă pe drum tare, ci 
pe moale. Să ne folosim deci şi noi de aceeaşi do- 
e vadă pentru Eros, cum că-i delicat. El nu umblă pe 
pămînt, nici chiar pe capete (care de altfel nu-s toc¬ 
mai moi!), ci umblă şi locuieşte unde e mai gingaş 
pe lume: în moravurile, în sufletele zeilor şi oame¬ 
nilor. Acolo şi-a clădit sălaşul! Şi încă: nu stă de-a 
rîndul, în orice inimă; ci, dacă în drumul lui dă peste 
una cu deprinderi aspre, se depărtează şi nu se 
opreşte decît la cea blîndă. Astfel dar, fiind puru¬ 
rea în atingere — nu numai picioarele lui, ci fiinţa 
lui întreagă — cu cele mai plăpînde lucruri dintre 
cele ce sînt pe lume, este învederat că Eros a devenit 1 
fiinţa cea mai delicată. 

196a E cel mai tînăr şi mai gingaş, am spus. Adaug 
la asta că e o făptură fluidă. De-ar avea o constitu¬ 
ţie tare, ar putea oare să se mlădieze după orice îm¬ 
prejurare, să se furişeze întîi în inimi şi-apoi să 
dispară pe nesimţite? De puterea sa de adaptare, de 
fluiditatea fiinţei sale, găsim o dovadă puternică în 


1 Iliada, XIX, 92—93. Este vorba de zeiţa Rătăcire (Ate), care 
pe nesimţite împinge pe om la nenorocire. 

însăşi graţia şi frumuseţea ce-1 caracterizează, mai 
învederat decît orice altă făptură. In adevăr, între 
urîţenie şi dragoste războiul este veşnic. Viaţa pe 
care o duce Eros printre flori destăinuieşte ceva din 
b frumuseţea culorii chipului său. Eros nu stă pe ce 
nu-i înflorit sau pe ce s-a veştejit: corp, suflet sau 
orice ar fi. El s-aşază şi rămîne numai unde-i loc 
parfumat şi înflorit. 

Asupra frumuseţii zeului, fie de-ajuns atîta, cu 
toate că au rămas multe nespuse. Trebuie să vor¬ 
bim după aceasta şi de virtutea lui Eros. 

Cea mai însemnată trăsătură este că Eros nu să- 
vîrşeşte nedreptatea faţă de vreun zeu sau om, nici 
n-o suferă de la vreun zeu sau om; că silnicia nu-i 
în stare să-l facă pe dînsul a suferi, dacă suferă ceva 
c (ea nu-1 atinge pe Eros); la rîndu-i, nici el nu prici- 
nuieşte suferinţe prin silnicie (lui Eros i se supune 
oricine de bună voie!). Căci doar ce-i dreptatea decît 
— cum spun Legile, cîrmuitoarele statului — înţele¬ 
gerea dintre o voinţă liberă şi alta tcrt atît de liberă? 

Dar nu-i numai dreptatea. El are parte şi de un 
adînc sentiment al măsurii. Căci chibzuinţă e toc¬ 
mai puterea cuiva de a-şi stăpîni plăcerile şi poftele. 
Şi care-i plăcerea superioară dragostei? Dacă însă cele 
inferioare sînt dominate do Eros, iar acesta e ptăpî- 
nul plăcerilor şi dorinţelor, adevărul e că Eros se 
dovedeşte deosebit de cumpătat, 
d Mai mult. S-ajungem şi la vitejia lui. Nimeni, nici 
chiar Ares nu-1 înfruntă pe Eros 1 ; căci nu Ares îl 
stăpîneşte pe Eros, ci Eros pune stăpînire pe Ares, 
cum se şi zice, în vederea Afroditei. Şi, oare, cel ce 
stăpîneşte nu-i mai tare decît cel stăpînit? Iată cum 
este el cel mai puternic, fiind stăpînitorul celui mai 
puternic dintre toţi! 

Am vorbit despre dreptatea, cumpătarea şi pute¬ 
rea zeului. Rămîne să spunem ceva şi despre înţe¬ 
lepciunea lui, căci trebuie să ne dăm osteneala, pe 
cît posibil, a nu lăsa nelămurit nici un punct. 

1 Dintr-o tragedie a lui Sofocle, Thyestes. 

Ca să-mi cinstesc şi eu arta, aşa cum Eriximah 
şi-a cinstit-o pe-a sa, voi arăta mai întîi că acest 
e zeu este un atît de mare inspirator de poezie, incit 
poate să împărtăşească şi altuia din harul său. Şi 
orice om, oricît de străin de muze ar fi fost mai 
înainte, devine creator de artă de îndată ce Eros 
s-atinge de el. 

Trebuie să ne folosim de această ocazie spre a da 
mărturie că Eros este un poet desăvîrşit în orice 
ramură inspirată de muze; căci doar ceea ce nu po¬ 
sedă cineva şi ce nu cunoaşte, se-nţelege, n-ar putea 
da el în dar, nici preda altuia ca învăţătură. Acum, 
să ne gîndim la creaţia vieţuitoarelor. Poate tăgă- 
197a dui careva lui Eros această înţelepciune, datorită că¬ 
reia toate fiinţele vii se zămislesc şi se nasc? Să pri¬ 
vim pe de altă parte şi spre diferitele feluri de arte 
şi meşteşuguri: oare nu ştim că oricine căruia acest 
zeu i-a slujit de învăţător a devenit renumit şi stră¬ 
lucitor, pe cînd acela de care Eros nu s-a atins a ră¬ 
mas în întuneric? Dar apoi, mînuirea arcului, me¬ 
dicina, aflarea viitorului, Apolon, nu le-a descoperit 
b decît sub imboldul dorinţei şi dragostei! Astfel încît 
am putea spune că Eros este şi dascălul său, cum 
sînt muzele pentru muzică. Hefaistos pentru lucratul 
arămii, Atena pentru ţesături, Zeus pentru cîrmuirea 
zeilor şi oamenilor. Iată, de-aici a purces şi rînduiala 
în faptele zeilor, din clipa cînd între dînşii se ivi iu¬ 
birea: se-nţelege, iubirea pentru frumos, căci Eros 
n-are de a face cu urîtul. Insă înaintea lui, cum am 
spus şi la-nceput, zeii au avut de suferit cumplit 
din pricina atotputerniciei Destinului. Iar cînd apăru 
acest zeu, au ieşit la iveală toate bunătăţile, pentru 
zei şi oameni, din iubirea ce-o nutrea el pentru lu¬ 
crurile frumoase. 

Darurile lui Eros Iată, Fedru, de ce găsesc că 

c Eros este întîi de toate cel 

mai frumos şi mai bun dintre zei; în al doilea rînd, 
că şi pentru alţii e aducătorul aceloraşi însuşiri. îmi 
vin în minte nişte versuri, pe care vi le spun fiindcă-n 
ele se arată cum că Eros este zeul care 

„Pacea-ntre oameni aduce şi somnului pat fără grijă, 
Mării cei mult zbuciumate-i dă liniştea despre 

furtune“ x . 

d El ne-alungă orice înstrăinare din suflete, ne um¬ 
ple de sentimentul înfrăţirii, face-nrudiri între noi 
şi ne reuneşte la serbări, la coruri şi praznice. El 
deschide drum plăcerilor şi înlătură orice grosolănie; 
e darnic în bunătate, zgîrcit în ură; e milostiv şi bun. 
Pentru cei înţelepţi, devine obiect de contemplare; 
pentru zei, de minunare. Rîvnit de cine nu-1 are, 
comoară cui îl posedă. Părinte al îndestulării, al Bel¬ 
şugului, al Desfătării, al Harurilor, al Dorinţei, al 
Patimei aprinse, el veghează asupra celor buni şi 
c nu-i pasă de răi. La necaz, la spaimă, la patimi ar¬ 
zătoare, la gîndire, e îndrumător, e înainte-mergător, 
e susţinător şi-i cel mai bun mîntuitor. El este po¬ 
doaba tuturor zeilor şi oamenilor. Preafrumoasă, 
preabună călăuză, căreia fiece om se cuvine a-i da 
ascultare, a-1 preamări frumos prin imnuri şi a i se 
întovărăşi la cîntecul cu care Eros farmecă gîndirea 
zeilor şi oamenilor! 

Acesta-i, Fedru, cuvîntul meu. Aceasta-i închi¬ 
narea pe care o fac zeului, dînd o dreaptă măsură 
fanteziei şi seriozităţii, pe cit mi-a stat în putere 1 2 . 

198a Intervine Socrate Cînd Agaton sfîrşi vorba, toţi 

cei de faţă, după spusa lui 
Aristodem, aplaudară zgomotos. în adevăr., tînărul 
vorbise frumos, şi spre cinstea sa şi spre a zeului. 
Atunci Socrate, aruncîndu-şi privirile spre Eriximah: 

— O, tu, zise, odraslă a lui Akumenos, nu cum¬ 
va ţi-am părut adineaori un om înfricoşat de-o frică 
neînfricată 3 , mai degrabă decît un proroc care a pre¬ 
văzut că Agaton va vorbi atît de minunat, încît mă 
va pune în încurcătură? 


1 După Orpheus, pacea şi liniştea erau în grija Afroditci. Cf. 
Fragm. Orphica, XXVIII. 

2 Discursul lui Agaton imită stilul înflorit al retoricii. Socrate 
se pronunţă împotriva acestui mod de vorbire (198 d pînă la 
199 a), unde nu adevărul este primul obiectiv al cuvîntării. 

3 Se parodiază stilul lui Agaton. 

— într-o privinţă, răspunse Eriximah, găsesc şi 
eu că ai grăit ca un proroc, cînd ai spus că Agaton 
va vorbi bine. Cit priveşte însă partea cealaltă, că 
te pune şi pe tine în încurcătură, asta n-o cred. 
b — Şi cum, fericitule, zise Socrate, cum să nu fim 
în încurcătură, şi eu şi oricare ar. mai vorbi după 
o atît de frumoasă şi de înflorită cuvîntare? Iată, să 
trecem peste celelalte părţi, unde frumuseţea nu era 
la fel de uimitoare; dar cine n-ar rămîne încremenit 
ascultînd sfîrşitul cuvîntărdi lui Agaton, strălucirea 
vorbelor şi armonia frazelor lui? Eu, unul, îndată 
mi-am dat seama cît de puţin voi fi în stare să vor- 
- besc ca dînşul, ori să m-apropii, cît de cît, de frumu¬ 
seţea acelei cuvîntări. Mai că-mi venea să mă furişez 
c de-aici şi să plec, de ruşine, dac-aş fi avut pe unde! 
Cuvîntarea lui mi-aducea în gînd pe Gorgias şi, nu 
ştiu cum, mi-a trecut deodată prin minte cunoscutul 
vers al lui Homer 1 ; mi-a fost teamă ca Agaton, sfîr- 
şind vorbirea, să nu-mi arunce în faţă capul lui Gor¬ 
gias, uluitorul orator, care m-ar fi încremenit şi m-ar 
fi lăsat fără de glas! 

Observări critice asu- Şj m-am gîndit cît de ridicol 
pra discursurilor rostite a m fost cînd m-am potrivit 

•vouă şi m-am încumetat să 
iau parte cu voi la preamărirea lui Eros, afirmînd 
d că-s iscusit în problemele iubirii, deşi în realitate 
nu ştiam nimic din felul cum trebuie proslăvit ceva, 
orice ar fi. în prostia mea, credeam că pentru orice 
era de lăudat, nu trebuia să spun decît adevărul; că 
acesta-i temeiul; că dintre cele adevărate, era de 
ajuns să alegem ce e mai frumos şi să înfăţişăm lu¬ 
crul în chipul cel mai nimerit. Şi aveam mare în¬ 
credere că am să vorbesc bine, ch unul ce ştiam să 
ridic în slavă adevărul, oricare ar fi fost el. Pe cît 


• 1 Aluzie la un vers din Odiseia, XI, 632. Aici este şi un joc 
de cuvinte cu vorbele asemănătoare Gorgias, Gorgo. Aceasta din 
urmă era un monstru despre care se zice că împietrea pe oricine-i 
ieşea-n cale. întreaga caracterizare a discursului, de la 198 b ad 
finem, este o ironie la adresa retorilor. 

se pare însă nu acesta-i cel mai bun chip de a lăuda, 
ci altul. Este să acorzi lucrului tot ce-ţi închipui mare 
e şi frumos, fără să te uiţi de este aşa sau nu, chiar 
fără să mai cauţi dacă cele ce-ai spus sînt false. Pe 
cit se vede, s-a convenit de la-nceput ca fiecare din¬ 
tre noi să pară că-1 preamăreşte pe Eros, mai degrabă 
decît să-l preamărească. Fireşte, acum înţeleg de ce 
puneţi în mişcare toate mijloacele minţii pentru a ri¬ 
dica în slăvi pe Eros, de ce-1 arătaţi astfel, şi de ce-1 
scoateţi pricina unor fapte atît de însemnate: ca să 
iasă cel mai frumos şi cel mai bun — se-nţelege, în 
199a ochii celor ce nu-1 cunosc, nicidecum pentru cei ca- 
re-1 ştiu. Şi-n adevăr, elogiul se prezintă frumos şi 
impresionant. Cum însă eu nu ştiam de acest mod 
de a lăuda, şi cum, neştiindu-1, m-am potrivit totuşi 
vouă şi v-am promis să-l laud pentru partea mea, 
spun şi eu că limba, nu cugetul 1 v-a făgăduit-o. Ră¬ 
mas bun, deci, unor astfel de discursuri! în felul 
acesta eu nu preamăresc pe nimeni, nici n-aş fi în 
stare s-o fac. Dacă îmi daţi voie, să fim bine înţeleşi: 
eu, unul, şi-n această ocazie nu voi spune decît ade- 
b vărul, potrivit obiceiului meu, dar nu înfruntînd cu- 
vîntările voastre, căci nu vreau să mă fac de rîs. 
De aceea, Fedru, vezi dacă mai este nevoie de o ase¬ 
menea cuvîntare asupra lui Eros; vezi, dacă merită să 
ascultaţi asupra lui un discurs care să spună ade¬ 
vărul; şi încă unul îmbrăcat în cuvinte şi într-o rîn- 
duială a frazelor făcute cum va voi să le-aducă în- 
tîmplarea. 

Concepţia Fedru şi ceilalţi au încuviin- 

filozofică a ţat şi l-au îndemnat să vor- 

iubirii 2 * bească aşa cum găsea el de 

cuviinţă. 

— Şi încă ceva, Fedru, adaugă Socrate. Dă-mi 

1 Celebru vers din piesa Hipolit a lui Euripid (612). 

2 Se încheie prima parte a operei. Prin gura celor cinci vor¬ 
bitori s-a rostit şcoala retorică: ei s-au luat la întrecere cine va 
face mai frumos elogiu în cinstea lui Eros. 

voie să-l întreb pe Agaton despre unele amănunte; 
voi putea vorbi avînd astfel şi consimţămîntul lui. 
c — Cum de nu, zise Fedru, întreabă-1. 

După acestea — continuă Aristodem — Socrate 
începu vorba astfel. 

— Găsesc, iubite Agaton, că ţi-ai deschis frumos 
discursul, cînd ai spus că trebuie s-arăţi întîi ce fel 
este Eros, pe urmă faptele lui. Nespusă plăcere mi-a 
făcut acest început. Dar iată, fiindcă-ai vorbit despre 
Eros aşa de frumos în toate şi fiindc-ai arătat cu 
strălucire cum este el, mai spune-mi un lucru: ca- 
re-i natura lui? Este Eros dragostea către ceva, sau 
d către nimic? Nu-ntreb dacă este pentru mamă sau 
tată (ar fi ridicolă întrebarea dacă Eros înseamnă 
iubire a mamei sau a tatălui), ci-ntreb ca şi cum, 
cercetînd acelaşi lucru despre calitatea de părinte, 
aş zice: cel ce este tată, este oare tată al cuiva sau 
al nimănui? Şi, negreşit, de-i vrea să-mi dai un 
răspuns frumos, mi-ai spune că tatăl o tată al unui 
băiat sau al unei fete. Sau nu? 

— Tocmai, zise Agaton. 

— Şi despre mamă, nu se poate spune acelaşi 
lucru? 

— Recunosc şi asta. 

e — Încă un lucru, zise Socrate. Răspunde-mi nu¬ 
mai ceva, ca să-nţelegi mai temeinic ce vreau. Pre¬ 
supune că te întreb: ce este un frate? Oare în el în¬ 
suşi înseamnă el frate al cuiva, sau al nimănui? 

— Se-nţelege că al cuiva'. 

— Nu al unuia care este şi el frate sau soră? * 

Aprobă. 

— Încearcă, adăugă Socrate, să-mi vorbeşti acum 
şi despre Eros: este el iubirea către ceva sau a ni¬ 
mănui? 

— Se-nţelege că-i iubirea către cineva. 

200a — Acest răspuns, zise Socrate, păstrează-1; şi să 

ţi-aduci aminte de el. Deocamdată mai spune-mi atît: 
oare Eros doreşte lucrul de care-i îndrăgostit sau nu? 

— Se-nţelege că da. 

— Dar, care din două are loc: oare doreşte cineva 

şi-i îndrăgostit de un lucru atunci cînd îl şi are, ori 
cînd nu-1 are? 

— Cînd nu-1 are, zise el, aşa e firesc. 

— Bagă de seamă, zise Socrate, dacă în loc de 
„e firesc 41 nu-i mai potrivit să spui că „e necesar 14 
să dorească lucrul de care duce lipsă şi să- nu do- 
b rească ce nu-i trebuie. Mie cel puţin, Agaton, ce să-ţi 
spun, grozav îmi apare ca o necesitate. Ţie cum ţi 
se pare? 

— La fel şi mie, zise. 

— Bine spui. Dar dacă cineva este mare, ar mai 
dori el oare să fie mare? Sau cînd e puternic, ar mai 
vrea să fie tare? 

— Cu neputinţă; urmează doar din cele conve¬ 
nite. 

— Se-nţelege, nimeni nu-i în suferinţă pentru 
lipsa lucrurilor pe care le şi are! 

— Adevăr grăieşti. 

Socrate, reluînd atunci vorba: 

— Dar dacă unul care-i puternic an vrea să fie 
puternic, unul care-i iute ar dori să fie iute şi unul 
sănătos ar rîvni să fie sănătos? Căci cineva ar pu- 
c tea crede aşa ceva, şi altele la fel, anume că există 
oameni într-o astfel de situaţie incit, deşi au unele 
. însuşiri, doresc totuşi să le aibă. Ca să nu fim în¬ 
şelaţi, prin urmare, iată de ce vorbesc în acest mod. 
Cugetînd la toate acestea, Agaton, este o necesitate 
să admitem că, o dată ce are cineva în prezent une¬ 
le însuşiri, el este stăpînul lor, al fieeăreia-n parte, 
de vrea ori de nu vrea. Să presupunem însă că unul 
ne-ar înfrunta astfel: „Eu fiind acum sănătos, do¬ 
resc să fiu sănătos; fiind bogat, doresc să fiu bogat 
şi-s doritor de lucruri pe care le posed chiar 44 . Desi¬ 
gur, i-am putea da răspunsul următor: „Omule, du¬ 
pă ce ţi-ai dobîndit pentru acum bogăţia, sănătatea 
d şi puterea, vrei să le ai şi pe viitor, căci pentru mo¬ 
ment, cu sau fără voia ta, le ai. Cînd zici doresc cele 
ce am, ia seama dacă nu spui tocmai: ca lucrurile pre¬ 
zente să fie prezente şi în viitor 44 . Ar putea să nu 
cadă la-nvoială? 

— Desigur că s-ar învoi, zise Agaton. 

Atunci Socrate, luînd din nou firul: 

— Dar, zise el, a iubi nu este oare mai degrabă 
a dori ce nu ai încă la îndemînă, ce nu stăpînim 
încă? Nu-i să ne vedem rezervate şi pe viitor aces¬ 
tea? Şi să ne fie prezente? 

— Desigur, asta-i. 

e — Şi acesta deci, şi cine mai are dorinţi, oricare 
ar fi el, doreşte numai ce nu-i la dispoziţia sa, numai 
ce nu-i prezent, ce nu-i el, ce-i lipseşte; numai unor 
lucruri din acestea le duce dorul şi le poartă dragoste. 

— Se-nţelege. 

— Haide, zise Socrate, să ne-nţelegem asupra ce¬ 
lor recunoscute de amîndoi pîn-acum. Este erosul 
altceva decît, întîi de toate, dragostea către unele 
lucruri, în al doilea rînd tocmai către lucrurile a 
căror lipsă o simţim? 

201a — Da, zise, acesta este. 

— Adu-ţi aminte de care lucruri ai spus, în cu- 
vîntare, că Eros te face îndrăgostit? Dacă vrei, îţi 
amintesc chiar eu. Cred că te-ai exprimat cam aşa: 
zeii au pus rînduiala în lucruri, din dragostea ce¬ 
lor frumoase, căci nu există un Eros al celor urîte! 
N-ai spus cam-aşa? 

— Am spus-o, întări Agaton. 

— Şi pe drept cuvînt, prietene, adaugă Socrate. 
Iar dacă lucrurile stau aşa, poate fi Eros altceva, sau 
este tocmai iubirea frumosului şi nicidecum a urî- 
tului? 

Agaton recunoscu. 

— Dar noi mai recunoaştem că omul iubeşte 
tocmai lucrul de care-i lipsit şi pe care nu-1 are? 
b Da, zise el. 

— Atunci Eros duce lipsă şi nu posedă tocmai 
frumuseţea. 

— Neapărat. 

— Dar ce? Pe unul lipsit de frumuseţe, pe unul 
ce nici n-a posedat-o vreodată, poţi să-l numeşti 
frumos? 

— Nu, desigur. 

— Şi dacă lucrurile stau aşa, mai susţii acum că 
Eros o frumos? 

Şi Agaton, la rîndu-i: 

— Mi-e teamă, Socrate, că-n acel moment n-am 
prea ştiut ce spun. 

c — Şi totuşi, o, Agaton, ai vorbit atît de frumos. 
Dar spune-mi încă ceva: oare cele bune nu-ţi par a 
fi şi frumoase? 

— Mi se par. 

— Dacă deci Eros e lipsit de cele frumoase ş-i 
dacă lucrurile bune sînt tocmai cele frumoase, atunci 
el este lipsit de cele bune. 

— Eu n-aş putea, zise Agaton, să mă-mpotrivesc 
ţie, Socrate! De aceea, fie cum zici tu. 

— Nu te poţi împotrivi adevărului, iubite Aga¬ 
ton, zise acesta. Căci pe Socrate nu-i greu să-l 
înfunzi. 

d Ce ştie Socrate de la Te las acum pe tine. Vreau 
Diotima 1 să vă spun despre Eros un 

cuvînt pe care l-am auzit 
odată din gura unei femei din Mantineia, numită 
Diotima, înţeleaptă şi-n cele ale dragostei şi-n multe 
altele. Dînsa e cea care a pus pe atenieni să facă jertfe 
înainte de a izbucni ciuma 2 , aducînd prin aceasta 
o amînare de zece ani a molimei. Ea mi-a dat învă¬ 
ţătura referitoare la Eros . .. Sprijinindu-mă pe cele 
stabilite cu Agaton, voi încerca să vă spun şi vouă 
cuvîntul ei, de data asta singur, fără ajutor, aşa cum 
voi putea. Găsesc că trebuie să desfăşor lucrul ca şi 


1 Cine este Diotima? O fiinţă istorică, sau un personaj fic¬ 
tiv? Părerile criticii sînt în genere împărţite, după cum se acor¬ 
dă sau nu istoricitate operei platonice. Taylor (Plato, the man 
and his work, p. 210 şi urm.), de pildă, o crede personaj real; 
Ast, Hermann şi alţii o socot ficţiune. Leon Robin, în notiţa sa 
introductivă la ediţia Banchetului (p. XXII—XXXVIII), susţine 
cu tărie părerea că nu pe Diotima o ascultăm aici, nici pe So¬ 
crate, ci pe Platon însuşi. 

2 Aluzie la ciuma din anul 430, de care a murit şi Pericle 
după un an. 

tine, Agaton; voi arăta mai întîi cine şi ce fel este 
e Eros, pe urmă voi vorbi de faptele lui. Mi se pare 
că-i cel mai lesne din toate să vă istorisesc tocmai 
cum s-a desfăşurat convorbirea mea cu străina. De 
mirare că şi eu i-am înfăţişat cam aceleaşi gînduri 
pe care Agaton le rostea către mine adineaori: că 
Eros este un zeu mare şi că reprezintă dragostea pen¬ 
tru lucrurile frumoase; iar dînsa m-a înfruntat cam 
cu aceleaşi vorbe pe care i le-am spus eu acestuia: 
că deci, după părerea mea, Eros nu-i nici frumos, 
nici bun. 

Natura lui Eros este Luînd cuvîntul, am spus: 
mijlocie — Cum gîndeşti, Diotima? 

Atunci Eros este şi urît_şi 
rău? 

Iar ea răspunse: 

— Ce, nu ştii vorbi fără să huleşti?* Crezi că dacă 
un lucru nu-i frumos, urmează cu necesitate că-i 
urît? 

— Fără-ndoială că da. 

202a — Oare tot aşa-i şi cînd cineva nu e înţelept? 

Urmează că-i neapărat un netot? Nu-ţi dai seama că 
există şi ceva mijlociu, între înţelepciune şi prostie? 

— Ce anume? 

— Faptul de a judeca drept, chiar fără să poţi 
arăta raţiunea lucrului; nu crezi, zise ea, că aceasta 
nu se cheamă nici a şti (cum ar putea fi ştiinţă lu¬ 
crul fără de raţiune?) şi nu-i nici neştiinţă (cum să 
fie neştiinţă ceea ce atinge totuşi realitatea?), ci nu 
este decît o dreaptă părere, adică ceva care stă în¬ 
tre ştiinţă şi neştiinţă? 1 

— Adevăr grăieşti, zic eu. 

— Prin urmare nu căuta să prezinţi neapărat 
drept urît un lucru ce nu-i frumos, nici drept rău 
b pe cel care nu-i bun. La fel cu Eros. Dacă singur 


1 Este cunoscută deosebirea pe care o face Platpn între ade¬ 
vărata ştiinţă, graţie căreia luăm cunoştinţă de realitatea imper¬ 
ceptibilă simţurilor, şi simpla părere. 

recunoşti că nu-i bun nici frumos, nu urmează de 
loc că trebuie să fie urît şi rău, ci mai e o situaţie, 
zise ea: este punctul de trecere între aceste două. 

— Şi totuşi, spusei eu, se recunoaşte de toată lti- 
mea că-i un mare zeu. 

— De care lume vorbeşti? întrebă ea. De a ce¬ 
lor ce nu ştiu nimic, ori de a celor ce ştiu? 

— De toată lumea. 

Atunci ea zise rîzînd: 

— Dar bine, Socrate, cum poate fi el recunoscut 
drept un mare zeu, de cei care nici măcar nu-1 cred 
zeu? 

c — Care-s aceştia? întreb eu- 

— Iată, unul eşti tu, alta eu . . . 

Iar eu: 

— Cum poţi spune aşa ceva? 

Dînsa: 

— Cu uşurinţă, zise. Ia spune-mi, nu socoţi pe 
toţi zeii fericiţi şi frumoşi? Ori poate cutezi să arăţi 
despre unul dintre ei că nu-i frumos şi fericit? 

— Nu, pe Zeus, nici nu mă gîndesc. 

— Pe cine numeşti fericiţi? Nu pe cei care au 
dobîndit tot ce e mai bun şi frumos? 
d — Fără-ndoială. 

— Dar pe Eros l-ai recunoscut doritor al lucru¬ 
rilor de care este lipsit, tocmai din lipsa celor bune 
şi frumoase? 

— L-am recunoscut. 

— Şi cum poate fi zeu unul ce nu-i măcar părta¬ 
şul lucrurilor frumoase şi bune? 

— In nici un fel; aşa cred cel puţin. 

— Vezi deci, zise ea, că nici tu nu-1 socoţi zeu 
pe Eros! 

— Dar ce-ar putea fi Eros atunci, întrebai eu. 
Un muritor? 

— De loc. 

— Ce dar? 

— Cum vorbeam mai nainte, zise ea: ceva între 
muritor şi nemuritor. 

— Ce anume, Diotima? 

e Eros este un daimon — Un daimon 1 mare, So- 

crate; căci şi este daimonul 
o fiinţă între zeu şi muritor. 

— Cu ce putere? întrebai eu. 

— De a tălmăci şi împărtăşi zeilor cele ce vin 
de la oameni, şi oamenilor ceea ce le vine de la zei. 
Am numit: rugăciuni şi jertfe din partea oameni¬ 
lor; porunci şi răsplată pentru jertfe, din partea zei¬ 
lor. Pe lingă aceasta daimonul, fiind la mijloc între 
cele două lumi, umple golul; aşa' că universul se 
uneşte cu sine însuşi într-un tot. De la daimon pur¬ 
cede şi toată ştiinţa viitorului; de la arta preoţilor 
203a cu privire la jertfe, la iniţieri, la descîntece, la toată 
prorocia şi la vrăji. Zeul n-are amestec cu omul, ci 
toată împărtăşirea se face prin aceştia; numai prin 
daimoni vorbesc zeii oamenilor, fie în starea de ve¬ 
ghe, fie în somn. Şi, cine-i iscusit în acest fel de 
lucruri, se numeşte om daimonic; pe cînd cine-i is¬ 
cusit în altceva, ca de pildă în arte sau în diferite 
meşteşuguri, acela-i numai un meşteşugar. Iar dai- 
monii aceştia sînt mulţi şi feluriţi; unul dintr-înşii 
este chiar Eros. 

Mitul naşterii lui Eros — Din ce tată, zic eu, şi din 

ce mumă se trage? 

— Povestea-i foarte lungă; am să ţi-o spun totuşi, 
b Cînd s-a născut Afrodita, zeii se ospătau. Şi erau 
mulţi acolo; între ei şi Poros-, feciorul zînei Metis. 
După ce-au mîncat, iată, sosi şi Penia 3 , să cerşească 
ceva de la ospăţ. Şi şedea pe lîngă uşi. în vremea 
asta Poros, ameţit de nectar (căci vinul nu exista 
încă), ieşi în grădina lui Zeus. Acolo, îngreuiat cum 
era, adormi. Atunci Penia, împinsă de propria ei 
lipsă, îşi puse în gînd să aibe un copil cu Poros. Se 


1 Asupra acestui daimon, care in limba greacă nu însemnează 
spirit rău, diavol, ci geniu mijlocitor ce uneşte lumea de sus, di¬ 
vină. şi cea de jos, omenească, dînd universului unitatea, cf. 
I,. Robin, Theorie platonicienne de l’Amour, p. 131—138. 

- Poros înseamnă în limba greacă, ca termen comun, „belşug"; 
de aceea Robin îl şi traduce cu „Expedient". 

J Penia înseamnă sărăcie. 

culcă deci lingă dînsul şi concepu pe Eros. Fiindcă 
c fusese zămislit chiar în ziua de naştere a Afroditei, 
fiindcă în acelaşi timp el este prin natură îndrăgos¬ 
tit de tot ce-i frumos şi fiindcă Afrodita este fru¬ 
moasă, Eros se făcu însoţitorul şi slujitorul ei plecat. 

Dar, ca fecior al lui Poros şi-al Peniei, iată ce 
soartă îl ajunse pe Eros. Mai întîi e pururea sărac 
şi-i foarte departe de a fi delicat şi frumos, cum îl 
socotesc mulţi. Dimpotrivă, e aspru.şi murdar, e cu 
d picioarele ^oale şi fără culcuş; totdeauna se culcă pe 
pămîntul gol; doarme pe lingă porţi, pe drumuri, 
sub cerul liber; intr-un cuvînt, avînd firea mamei, 
el trăieşte pururea cu lipsa alături. 

De altă parte, semănînd şi cu tatăl, stă gata să 
prindă tot ce e frumos şi bun; căci e viteaz, cuteză¬ 
tor şi-i încordat nevoie mare. Vînător temut, urzind 
pururea te-miri-ce curse; la gîndire pătimaş şi tot¬ 
deauna gata cu dezlegările; în acelaşi timp filozo- 
fînd în cursul întregii vieţi, el este un vraci temut, 
e un magician şi e în stare de toate iscusinţele. Nu-i 
e din fire nici nemuritor, nici muritor; ci de multe ori, 
în cîte o aceeaşi zi, cînd înfloreşte şi trăieşte, cînd 
moare, dar iarăşi înviază, ori de cîte ori reuşeşte da¬ 
torită firii tatălui. Iar tot prisosul agonisit se scur¬ 
ge fără-ncetare, aşa că Eros niciodată n-ajunge nici 
la istovire, dar nici la belşug. ' 

Pe de altă parte el este la mijlocul drumului în¬ 
tre înţelepciune şi neştiinţă. Căci lucrul stă astfel. 

204a Nimeni dintre zei nu filozofează, nici unul nu nă¬ 
zuieşte să devină înţelept — fiecare şi este. Căci 
dacă unul e înţelept, el nu filozofează. Tot astfel e 
cu cei neînvăţaţi; ei nu-şi bat capul să filozofeze şi 
n-au nici o rîvnă să devină-nţelepţi. Tocmai asta-i 
nenorocirea cu neştiinţa, fiindcă te-miri-cine, fără 
să fie împlinit ca om şi la minte, îşi închipuie că 
este aşa de,- ajuns; de aceea nici nu rîvneşte lucrul 
de care nu se crede lipsit, nefiind convins că are 
nevoie de el. 

— Care-s atunci, Diotima, zic eu, cei ce filozo¬ 
fează, dacă nu-i vorba nici de cei înţelepţi, nici de 
cei neştiutori? 

b — Lucru-i limpede, zise dînsa, şi pentru un co¬ 
pil; este vorba de fiinţele ce stau între ambele cate¬ 
gorii, fiinţe dintre care face parte şi Eros. înţelep¬ 
ciunea este desigur din rîndul celor mai frumoase 
lucruri; pe de altă parte Eros reprezintă iubirea 
pentru tot ce-i frumos; urmează cu necesitate că 
Eros are năzuinţa către înţelepciune. Fiind deci fi¬ 
lozof, el se rînduieşte între cei ce ştiu şi cei ce nu 
ştiu nimic. Aceasta ţine de naşterea sa: doar coboară 
dintr-un tată plin de iscusinţă şi îmbelşugat, însă 
dintr-o mamă neştiutoare şi lipsită de mijloace. 
Asta-i, iubite Socrate, natura daimonului. 

Cit priveşte părerea ta despre Eros, nu-i de mi¬ 
rare că ţi-ai însuşit-o. Pe cit mi se pare, socotind 
c după vorbele ce-ai rostit, ai crezut că Eros este cel 
iubit, nu cel iubitor. Poate că de aceea ţi s-a părut 
că-i aşa de frumos; căci aşa şi este în realitate cel 
iubit; frumos, delicat, desăvîrşit şi prea fericit, pe 
cînd iubitorul are în sine altă însuşire, aceea de care 
am vorbit. 

Rolul lui Eros Şi e u am spus: 

— Bine, străino, văd că vor¬ 
beşti frumos; dar de este Eros cum spui, ce nevoie 
d au oamenii de el? 

— Asta mă voi sili să ţi-o explic îndată, Socra¬ 
te. Deocamdată ştim cum este Eros şi felul cum s-a 
născut; ştim că el este, cum singur ai afirmat-o: dra¬ 
gostea pentru cele frumoase. Dar dacă unul ne-ar 
întreba: „Bine, Socrate, şi tu, Diotima: ce-i dragos¬ 
tea pentru cele frumoase? 11 Sau, ca să ne exprimăm 
mai limpede: „Cel care iubeşte cele frumoase, ce iu¬ 
beşte el? 44 Aş răspunde: „El doreşte să fie ale lui 44 . 
Acest răspuns, adăugă dînsa, stîrneşte o întrebare: 
„Ce devine unul care va fi dobîndit cele frumoase? 41 

Ii spusei că nu-s de loc în stare să răspund la ce 
mă întreba, sau n-aveam la-ndemînă răspunsul, 
e — Dar, zise ea, de-ar schimba cineva cuvintele 
şi s-ar folosi de vorba „bun 44 în loc de „frumos 44 şi 
dac-ar întreba: „Haide, Socrate, spune-mi: cine iu¬ 
beşte cele bune, ce năzuieşte el? 44 

— Vrea să fie ale lui, i-aş spune. 

— .Şi ee devine cel care va fi căpătat cele bune? 

— De data asta-i mai uşor de răspuns, aş zice 
eu, fiindcă el devine fericit. 

205a — Deci prin dobîndirea celor bune, zise străina, 

se face că-s fericiţi cei fericiţi; şi nu mai e nevoie 
să-ntrebăm de ce vrea să fie fericit cel care vrea 
aceasta; răspunsul pare a pune punct aici chesti¬ 
unilor. 

— Adevăr grăieşti, zisei eu. 

— Dar năzuinţa şi dragostea aceasta, le crezi ob¬ 
şteşti? Adică toţi oamenii doresc să aibă pentru ei 
înşişi cele bune? Ori cum zici? 

— Zic că-s obşteşti, răspunsei eu. 

— Atunci, Socrate, pentru ce să nu spunem des- 
b pre toţi că iubesc, de vreme ce toţi iubesc întotdea¬ 
una aceleaşi lucruri? De ce spunem despre unii că 
iubesc, despre alţii că nu? 

— Mă mir şi eu de ce, zisei. 

— Nu te mira, urmă dînsa. Noi desprindem o 
formă anumită a iubirii, pe care o chemăm Eros; îi 
dăm adică numele cu care se indică întreg erosul; 
apoi ne folosim de diferite alte cuvinte spre a denu¬ 
mi şi celelalte moduri de a iubi. 

— Cu ce seamănă asta? 

— Iată. Ştii că vorba de „poesis“ (creaţie) arată 
multe lucruri. Astfel creaţie este cauza ce stîrneşte 
orice lucru să treacă de la starea de nefiinţă la aceea 
de fiinţă. In chipul acesta, creaţiile ce se fac prin 
orice tehnică sînt poesis-uri, iar creatorii lor, oricare 
c ar fi. s-ar numi „poeţi 111 . 

— Adevăr grăieşti. 

— Şi totuşi, zise dînsa, tu ştii bine că nu toţi 
poartă numele de poeţi, ci au diferite alte denumiri; 
că, din ce-i creaţie, numai muzica şi versurile au pri¬ 
mit în particular numele de poesie. Numai această 


1 IDefiniţia dată de textul însuşi no scuteşte'de a da lămu¬ 
riri mai amănunţite, că aici poesie şi poet nu trebuie luate nu¬ 
mai iri sensul restrins de creator in arta literară. 

parte a creaţiei se numeşte poesie, şi numai cei care 
o stăpînesc se numesc poeţi. 

— Adevăr grăieşti, zic eu. 

d — Tot aşa-i cu dragostea. în principiu, ea este 
orice năzuinţă către cele bune şi către fericire; ca 
este, oricui, marele şi vicleanul Eros. însă unii, care-s 
înclinaţi în chip şi fel asupră-i —prin afaceri, prin 
gustul pentru gimnastică ori prin flozofie — nu se 
cheamă că iubesc, nici că sînt îndrăgostiţi. Alţii în 
schimb, care merg către ţintă potrivit cu un anumit 
mod de iubire, unul singur, îşi însuşesc numai pen¬ 
tru ei numele întregului, dragostea, faptul de a iubi 
şi starea de îndrăgostiţi. 

— S-ar putea să spui adevărul, încuviinţai eu. 

— S-a spus o vorbă, urmă dînsa, după care în¬ 
drăgostiţii n-ar face altceva decît să-şi caute jumă- 
e tatea lor proprie 1 . Părerea mea este că iubirea nu se 
îndreaptă nici către jumătatea, nici către întregul 
tău însuţi, prietene, dacă nu se întîmplă să fie în joc 
ceva bun. Şi dovada o avem în faptul că oamenii 
îngăduie să li se taie picioarele şi mîinile, cînd aces¬ 
te părţi ale corpului s-au arătat a fi viciate. Nu cred 
deci că oamenii iubesc cu orice preţ ceea ce le apar¬ 
ţine, bineînţeles dacă nu considerăm binele drept 
ceva familiar, aparţinînd fiecăruia dintre noi, iar răul 
drept ceva străin. Oricum ar fi, nu există un alt lu- 
206a cru de care oamenii să se simtă îndrăgostiţi, ci nu¬ 
mai binele. Nu găseşti? 

— Cum să nu găsesc, pe Zeus. 

— Şi oare-i destul să spunem pur şi simplu că 
oamenii se îndrăgostesc de ceea ce-i bun? 

— Da, zic eu. 

— Dar cum? N-ar trebui să se adauge, stărui 
Diotima, că ei sînt îndrăgostiţi şi de posesiunea 
binelui? 

— Ar trebui. 

— Şi acest bine vor nu numai să-l aibă, dar să-l 
şi păstreze de-a pururea? 

— Şi aceasta. 


1 Aluzie la cuvîntarea lui Ari6tofan, 191 d, 193 c. 

— Prin urmare, încheie străina, luată în totul, 
dragostea este năzuinţa de-a stăpîni de-a pururea 
binele. 

— Foarte adevărat, zic eu. 

b — Fiindcă astfel e dragostea întotdeauna, să bă¬ 
găm de seamă acum la cei ce o urmăresc şi să ve¬ 
dem în ce chip şi în care anume acţiune zelul şi-n- 
cordarea lor s-ar putea numi dragoste. Care poate 
să fie lucrarea ei? Eşti în stare să-mi spui şi mie? 

— Dac-aş fi în stare, Diotina, nu ţi-aş admira 
atît de mult înţelepciunea şi n-aş fi venit la tine 
să-nvăţ asemenea lucruri. 

— Atunci să ţi-o spun tot eu. Dragostea în¬ 
seamnă procreaţia întru frumos, după corp şi după 
spirit. 

— Am nevoie de un ghicitor, zic eu, ca să-mi 
tălmăcească ce spui, căci nu-nţeleg. 
c — Iată, îţi voi arăta chiar eu mai clar. Bagi de 
seamă, Socrate, cum toţi oamenii zămislesc şi prin 
corp şi prin suflet? Şi, cînd ajung la o vîrstă, natura 
sigură ne-mpinge la procreaţie? Nu-i însă cu putinţă 
a crea întru urît, ci numai întru frumos. însăşi înto¬ 
vărăşirea bărbatului cu femeia nu-i decît procrea¬ 
ţie; şi lucrul este de ordin divin, Socrate, căci, deşi 
se petrece-ntr-o fiinţă muritoare, conţine nemuri¬ 
rea, adică zămislirea şi naşterea. Aşa ceva nu arc 
loc în ceea ce-i lipsit de armonie, şi urîtul nu se ar- 
d monizează de loc cu divinul; frumosul însă e-n per¬ 
fectă armonie. Astfel dar Kallone 1 nu-i altceva de¬ 
cît Moira 2 şi Eilithyia 3 , în vederea procreării. 
Acesta-i şi motivul că, ori de cîte ori fiinţa procrea¬ 
toare s-apropie de frumos, capătă o dispoziţie de bu¬ 
curie, se revarsă-n plăcere, concepe şi naşte. Dar 
cînd vine aproape de ceva urît, ce mîhnită, ce tristă 
• se retrage în sine, cum se întoarce din drum, cum 
îşi reţine puterea de concepere şi ce chinuit se stă- 
e pîneşte! De aici vine, la orice vieţuitor ce procreează 


2 Cuvintele însemnează în limba greacă frumuseţe şi destin. 

3 Zeiţa naşterilor. Destinul şi Naşterea sînt divinităţi cunos¬ 
cute în mitologie, pe cînd Kallone pare o creaţie a lui Platon. 

şi-i plin de viaţă, acea patimă arzătoare după fru¬ 
mos, în scopul de a se libera de marele chin al pro¬ 
creării, care-1 stăpîneşte. Vezi dar, Socrate, că dra¬ 
gostea nu tinde către frumos, cum ţi se pare. 

— Către ce tinde atunci? 

— Către naştere şi procreaţie întru frumos. 

— Fie, zic eu. 

— Ba este aşa, adaugă dînsa. Şi de ce tinde către 
procreaţie? Fiindcă naşterea se reface veşnic şi repre- 
207a zintă ce e nemuritor în muritor. Dar fiindcă, după 
cele convenite mai nainte, dragostea constă în do¬ 
rinţa de a face ca binele să ne aparţină mereu, este 
necesar să legăm acum dorinţa binelui de aceea a 
nemuririi. Urmează cu necesitate, din chiar cuvin¬ 
tele noastre, că dragostea este şi de nemurire. 

Setea de nemurire Toate acestea Diotima mi le 

spunea în cadrul cuvîntări- 
lor ei despre cele ale dragostei. Şi cîndva m-a în¬ 
trebat: 

— Ce crezi, Socrate, care să fie cauza acestei 
dragoste şi a pasiunii ce insuflă? N-ai simţit tu ce 
grozav pătimesc toate dobitoacele, cînd li se abate 
b să procreeze? Vieţuitoare care umblă, vieţuitoare 
care zboară, toate suferă ca de o boală a iubirii, 
toate caută mai întîi să se împreuneze, iar în urmă 
să se îngrijească de hrana celui născut; toate sînt 
gata, chiar cele mai slabe, să dea lupta cu cele mai 
puternice pentru apărarea puilor şi să moară pen¬ 
tru ei; de multe ori ele chiar mor de foame şi fac 
orice, numai să-şi hrănească odraslele. Cit priveşte 
pe oameni, zise ea, s-ar mai putea susţine că ei fac 
acestea din raţiune. Dar animalele, ce cauză le mină 
c astfel sub îmboldirea amorului? Poţi să-mi dai un 
răspuns? 

— Se-nţelege — i-am spus iarăşi — că nu mă 
simt în stare. Iar dînsa: 

— Nădăjduieşti să devii vreodată iscusit în cele 
ale dragostei fără să cunoşti acestea? 

— Dar bine, Diotima, cum spuneam şi mai îna¬ 
inte, eu tocmai de aceea am venit la tine, fiindcă-mi 

dau seama că am nevoie de învăţător. Deci spune-mi 
tu cauza acestora şi a celorlalte pe care le produce 
dragostea. 

— Dacă găseşti, acum, că Eros înseamnă de la 
natură dragoste către lucrul asupra căruia am con¬ 
venit de mai multe ori înainte, atunci să nu te miri 
d de explicaţie; eu şi aici adopt acelaşi temei ca mai 
nainte: că firea muritoare se străduieşte pe cit cu 
putinţă să existe de-a pururea, adică să devie nemu¬ 
ritoare. Şi singurul mijloc cc-i stă la-ndemînă pen¬ 
tru aceasta este procreaţia. Datorită neîncetatelor 
naşteri se-nlocuieşte fiinţa veche prin alta nouă, 
pe care prima o lasă în urma ei. De fapt, deşi des¬ 
pre fiecare vieţuitor se zice că trăieşte şi că-i pu¬ 
rurea acelaşi, din copilărie pînă îmbătrîneşte, el nu 
rămîne identic sieşi nici un moment, deşi îşi păs¬ 
trează numele 1 2 . Se-nnoieşte necontenit, cu toate că-şi 
pierde mereu cîte ceva: din păr, din carne, din oase, 
din sînge, şi în urmă, corpul întreg, 
e Şi prefacerea n-atinge numai trupul, ci şi sufle¬ 
tul. Se schimbă apucăturile, caracterul, părerile, în¬ 
clinările, plăcerile, mîhnirile, temerile, fiecare din¬ 
tre acestea nu se menţine în clipa următoare, ci-n 
208a vreme ce unele dispar, apar altele. Dar lucrul cel 
mai ciudat este că se-ntîmplă aşa şi cunoştinţelor. 
Nu numai că sînt cunoştinţe care se nasc în noi, în 
vreme cînd altele se pierd (căci şi-n această privinţă 
fiecare din noi nu-i niciodată acelaşi), dar chiar fie¬ 
care cunoştinţă în parte urmează acelaşi drum. Ceea 
ce se numeşte „a studia 112 nu are loc decît fiindcă se 
poate pierde o cunoştinţă. Uitarea este tocmai dis¬ 
pariţia unei cunoştinţe; iar „studiul", împlîntînd o 
întipărire nouă în locul celei care s-a dus, păstrează 
aşa de bine cunoaşterea, încît ni se pare că-i una şi 
aceeaşi. Astfel se păstrează toată fiinţa muritoare: 
nu fiind mereu şi în totul identică sieşi, cum este 
existenţa divină, ci determinînd fiinţa ce dispare ca 


1 Idee expusă şi in Fedon, 87 d şi in Timaios, 43 a. 

2 Cu alte cuvinte: a menţine, a întreţine sau a reţine o cu¬ 
noştinţă prin continuă împrospătare. 

îmbătrînită să lase în urmă-i alta nouă, cum a fost 
b ea însăşi. Iată, Socrate, prin ce mijloc are parte un 
muritor de nemurire, în privinţa corpului şi în toate 
celelalte. Nemuritorul însă este intr-altfel. Nu te 
mira deci dacă orice vieţuitor îşi preţuieşte firesc 
atît de mult odrasla proprie. Nemurirea — iată pri¬ 
cina pentru care orice vietate are în sine această 
grijă şi dragoste. 

Ascultam cuvîntul Diotimei, mă minunam şi în - 
tîmpinam: 

— Bine, preaînţeleaptă Diotima, crezi tu că lu¬ 
crurile stau în adevăr aşa? 

Iar ea, ca învăţaţii desăvîrşiţi: 
c — De asta, zise, să fii sigur, Socrate. Dacă, de 
altfel, vrei să te uiţi puţin la ambiţia omenească, 
te-ai minuna de nesăbuinţa ei, afară numai dacă nu 
te-ai gîndi — in legătură cu principiile pomenite 
— cit de tare sînt oamenii stăpîniţi de iubirea unui 
nume, căutînd 

„Glorie nemuritoare să-şi facă în veşnicia timpului ui , 

şi dacă-ţi dai seama că pentru acest motiv, mai de¬ 
grabă decît pentru iubirea odraslelor proprii, atîţia 
d au fost gata să-nfrunte primejdii, să risipească o 
avere, să îndure orice suferinţă şi să moară chiar. 
Crezi tu, zise străina, că Alkestis ar fi murit pentru 
Admet, Ahile ar fi urmat în moarte lui Patroclu-, 
regele vostru Kodru 3 ar fi ieşit înaintea morţii nu¬ 
mai ca să asigure alor săi regatul, dacă ei nu cre¬ 
deau că lasă în urmă-le, prin fapte, o amintire ne¬ 
pieritoare despre virtutea lor, o amintire care trăieşte 


1 Nu se cunoaşte originea acestui vers. 

- Vezi cuvintarea lui Fedru, 179 b şi următoarele. 

1 Kodru, cel din urmă rege al Atenei, a primit moartea cu 
voinţă pentru a mîntui oraşul in războiul pe care-1 purta cu 
Sparta. Potrivit oracolului, atenienii cîştigau lupta decisivă, dacă 
regele lor ar fi fost ucis de inamic. Aflind răspunsul oracolului, 
spartanii au luat măsuri ca regele atenian să fie cruţat; dar aces¬ 
ta, luind înfăţişarea înşelătoare a unui tăietor de lemne, ieşi 
înaintea inamicului. îi căută gilceavă şi primi moartea. Astfel asi¬ 
gură Kodru victoria şi libertatea patriei sale. 

şi azi între noi? Departe de asta. Ci pentru virtute, 
cred eu, pentru nemurire şi pentru zvonul ei cel în¬ 
cărcat ele glorie — iată pentru ce toţi fac orice; şi o 
fac: cu atît mai mult eu cit sînt mai aleşi, căci iubesc 
«* nemurirea. 

Ccă ee procreează întru corp, zise ea, îşi îndreaptă 
paşii mai cu seamă spre femei; prin dragostea lor 
creează copii, jar astfel îşi închipuiesc ca-şi pot ago¬ 
nisi şi nemurirea, şi pomenirea numelui lor, şi feri¬ 
cirea — pentru toată vremea ce va să vină 1 . Dar 
creatorii în spirit. . . Căci sînt oameni, zise ea, care 
209a procreează mai bucuros în suflete decît în trupuri, 
creînd, se-nţelege, cele care cad în sarcina spiritului 
să fie concepute şi zămislite. Vrei să ştii care anume? 
Cele referitoare la gîndire şi, nu mai puţin, la orice 
altă virtute. Dintre aceştia, deci, fac parte atit toţi 
poeţii care creează lucrări originale, cît şi, printre 
meşteşugari, toţi cei numiţi născocitori. Iar cea mai 
mare din lucrările cugetului lor, zise ea, şi cea mai 
frumoasă între toate, priveşte întocmirile cetăţilor 
şi aşezămintelor omeneşti, ceea ce se numeşte, în 
b acest caz, chibzuinţă şi dreptate socială. Şi iată: dacă 
unul dintre aceştia poartă de tînăr în suflet, ca o 
fiinţă divină, sămînţa creaţiei, cînd ajunge în floarea 
vîrstei, deodată e cuprins de dorinţa zămislirii şi 
naşterii. El caută atunci în jurul său frumuseţea în 
care ar putea procrea, căci în urît nu va zămisli nici¬ 
odată. Şi, stăpînit de creaţie, îmbrăţişează mai cu- 
rînd corpurile frumoase decît pe cele urîte; dacă în- 
tîlneşte în drum un suflet frumos, nobil şi de o na¬ 
tură aleasă, îndată-1 cuprinde dragostea pentru 
această îndoită întrupare frumoasă. în faţa unei 
astfel de făpturi, el devine într-o clipă plin de idei 
c cu privire la virtute şi la felul cum trebuie să fie 
omul superior, ce preocupări trebuie să aibă, şi în¬ 
cearcă chiar s-o modeleze. Apropiindu-se astfel de 
frumos şi împărtăşindu-se din el, se înfiripează, 
cred, şi ia naştere ceea ce stă încă de mult încolţit 


1 Şi nici — fragment dintr-un vers a cărui origine a rămas 
necunoscută. 

în suflete. Prezent sau absent — el îşi aduce aminte 
de alesul sâu şi face să crească, împreună cu dînsul, 
rodul propriei sale creaţii. Aşa se face că oamenii 
din această categorie păstrează între dînşii legături 
mai puternice decît comuniunea dintre noi şi copiii 
noştri şi că amiciţia lor se arată mai neclintită; doar 
s-au unit în vederea unor copii mai frumoşi şi mai 
puţin pieritori. Şi, se înţelege, mai bucuros ar primi 
oricare om, pentru sine, să dea naştere unor astfel 
d de copii, decît făpturilor omeneşti, mai ales dac-ar 
privi la un Homer, la un Hesiod, ori la ceilalţi poeţi 
de seamă, pe care îi pizmuieşte pentru urmaşii ce-au 
lăsat, urmaşi în stare să dea părinţilor şi glorie, şi 
amintire nepieritoare — fiind ei înşişi fără de moar¬ 
te; sau dac-ar privi, adăuga ca, spre urmaşii pe care 
Licurg i-a lăsat în Lacedemonia ca să fie mîntuitorii 
statului spartan şi — ca să spunem aşa — mîntui¬ 
torii întregii Hclade chiar 1 . Tot atît de onorat este la 
voi Solon, făuritorul cunoscutelor legi, şi sînt mulţi 
e alţii de pretutindeni, de la greci şi de la străini, 
bărbaţi care au adus la lumina zilei multe şi fru¬ 
moase lucrări, trezind tot felul de virtuţi. Lor li 
s-au şi înălţat nenumărate monumente cu caracter 
sacru, pentru faptul de-a fi lăsat astfel de urmaşi; 
dar nu cunosc pin-acum vreun monument ridicat 
pentru pruncii omeneşti! 

Treptele iniţierii desă- Poate c-am izbutit, Socrate, 
vîrşite să te introduc puţin în tai¬ 

nele dragostei. Nu ştiu însă 
210a de vei fi în stare să te ridici, chiar cu o bună călău¬ 
zire, pină la treapta iniţierii depline, pînă la starea 
de clar-viziune, pentru care ce-am spus pîn-aici nu-i 
decît pregătire 2 . Voi da tot eu lămuriri mai departe 


1 Platon a avut întotdeauna admiraţie pentru constituţia şi 
legile Spartei; vezi şi Legile, III, 693 e. 

* „Iniţierea" în misterele dragostei este privită ca un drum 
cu mai multe faze; numai la urmă cade perdeaua în faţa iniţia¬ 
tului şi iese la lumină adevărul. Purificatul este acura in stare 
să vadă nemijlocit realitatea şi s-o contemple, fapt pe care limba 
greacă îl numeşte „epoptie". Vezi 211 b, c şi Fedon, 69 c—d. 

şi nu-ţi va lipsi nimic din bunăvoinţa şi ajutorul 
meu. încearcă numai de mă urmăreşte, dacă te simţi 
in stare. 

Oricine vrea să înainteze cum se cuvine către 
ţintă trebuie, încă din copilărie, să înceapă prin a fi 
în căutarea corpurilor frumoase. In primul rînd, cel 
ce iniţiază, de vrea să călăuzească pe iniţiat pe calea 
dreaptă, trebuie să-l îndrumeze aşa încît acesta să 
nu iubească decît un singur trup şi să rostească în 
cinstea lui gînduri frumoase. Pe urmă să-l facă a în¬ 
ţelege că frumosul care se găseşte într-un trup — 
oricare ar fi el — este frate cu frumosul ce este 
b într-alt trup. Şi dac-ar trebui să urmărim frumuse¬ 
ţea după înfăţişarea exterioară, ar fi o nesăbuinţă 
să nu socotim că frumosul din toate trupurile este 
în fapt unul şi acelaşi. Iar cine a priceput asta o 
dată, nu mai poate iubi decît toate trupurile fru¬ 
moase. Cu alte cuvinte, se dezbară de iubirea puter¬ 
nică ce resimte pentru unul singur şi începe a-1 ne¬ 
socoti, ca pe ceva neînsemnat. După aceea va începe 
prin a preţui frumosul sălăşluit în suflete, mai mult 
ca frumuseţea ce ţine de trup. Şi încă într-o măsură 
aşa de însemnată, încît, dacă e vorba de un suflet 
ales, la care însă trupul nu-i tocmai o floare a fru¬ 
museţii, să-i fie totuşi de ajuns ca să-l iubească, să-l 
preocupe şi să-l îndemne a da la iveală şi urmări 
c cele mai potrivite gînduri şi cuvinte, în stare să 
ridice nivelul sufletesc al tinerilor. Va fi astfel con- 
strîns să contemple frumosul ce se găseşte în înde¬ 
letnicirile oamenilor şi în legi; să vadă şi aici că fru¬ 
mosul întreg este înrudit cu sine însuşi, aşa că-şi 
va da atunci seama ce puţin lucru este celălalt fru¬ 
mos, care priveşte trupul. 

De la îndeletniciri, trebuie să-l ridice la ştiinţe, 
ca să-nţeleagă, de rîndul acesta, frumosul sălăşluit 
în ele. Acolo, avînd în faţă un frumos variat, el nu 
va mai fi.rob umil şi plecat unei singure iubiri, in- 
d dreptate spre frumuseţea unei fiinţe tinere, a unui 
singur om — te-miri-cine — sau a unei singure în¬ 
deletniciri. Dimpotrivă, strămutat pe marea cea largă 
a frumosului şi contemplîndu-1 nemijlocit, el va da 

la iveală gîriduri şi vorbe frumoase, măreţe, cu deo¬ 
sebire cugetări pe tărîmul nesfîrşitei năzuinţe către 
înţelepciune; şi va face aceasta pînă ce, întărit şi 
sporit in mijloace, va ajunge să priceapă că există 
o ştiinţă unică, avînd ca obiect frumosul de care 
vorbim. 

e Dezvăluirea frumosului încearcă acum, adaugă ea, 
în sine să-ţi ţii atenţia cit poţi mai 

trează. Cine va fi călăuzit 
metodic, astfel incit s-ajungă a pătrunde misterele 
dragostei pînă la această treaptă şi cine va contem¬ 
pla pe rînd şi cum trebuie lucrurile frumoase; acela, 
ajuns la capătul iniţierilor în cele ale dragostei, va 
întrezări deodată o frumuseţe de caracter miracu¬ 
los. E vorba, Socrate, de acel frumos către care se 
211a îndreptau mai înainte toate străduinţele noastre: un 
frumos ce trăieşte de-a pururea, ce nu se naşte şi 
piere, ce nu creşte şi scade; ce nu-i, în sfîr.şit, într-o 
privinţă frumos, într-alta urit; citeodată da, alteori 
nu; faţă de unul da, faţă de altul nu; aici da, dincolo 
nu; pentru unii da, pentru alţii nu. Frumos ce nu 
se-nfăţişează cu faţă, cu braţe sau cu alte întruchi¬ 
pări trupeşti, frumos ce nu-i, cutare gînd, cutare 
ştiinţă; ce nu sălăşluieşte în altă fiinţă de'cît sine; 
nu rezidă ’într-un vieţuitor, în pămînt, în cer, sau 
oriunde aiurea; frumos ce rămîne el însuşi întru 
sine, pururea identic sieşi ca fiind de un singur chip; 
b frumos din care se împărtăşeşte tot ce-i pe lume 
frumos, fără ca prin apariţia şi dispariţia obiectelor 
frumoase el să spocească, să se micşoreze ori să în¬ 
dure o cit de mică ştirbire. 

. Cînd prin urmare se ridică cineva de la cele de 
jos, prin dreaptă îndrăgire a tinerilor, pînă la acea 
c frumuseţe şi începe a o întrezări, abia atunci poate 
spune că-i pe punctul să atingă ţinta urmărită. Calea 
cea dreaptă a dragostei sau mijlocul de a fi călăuzit 
în ea, este să începem prin a iubi frumuseţile de aici, 
de dragul frumosului aceluia, păşind ca pe o scară 
pe toate treptele urcuşului acestuia. Să trecem, 
adică, de la iubirea unui singur trup, la iubirea a 

doua; de la iubirea a două la iubirea tuturor celor¬ 
lalte. Să ne ridicăm apoi de la trupuri la îndeletni¬ 
ci rile frumoase, de la îndeletniciri la ştiinţele fru¬ 
moase, pînă ce-ajungem, în sfîrşit, de la diferitele 
.ştiinţe la una singură, care este de fapt însăşi ştiinţa 
frumosului, ştiinţă prin care ajungem să cunoaştem 
frumuseţea în sine, aşa cum e 1 . 

<1 Aici este, iubite Socrate, grăi străina din Manti- 
neia, tocmai aici e rostul vieţii noastre. Căci dacă 
viaţa merită prin ceva s-o trăiască omul, numai pen¬ 
tru acela merită, care ajunge să contemple frumu¬ 
seţea însăşi! Din moment ce ai văzut-o o dată, cum 
îţi vor mai părea pe lingă ea şi aurul, şi îmbrăcă¬ 
mintea, şi tinerii frumoşi, şi copilandrii cafe vă tul¬ 
bură cînd îi vedeţi, pe tine şi pe atîţia alţii! Ba . . . 
vă tulbură aşa de tare incit, pentru a vă privi iubiţii 
şi a trăi pururea cu dînşii, aţi fi gata, dacă lucrul 
ar fi cu putinţă, să uitaţi şi de mîncare şi de băutură, 
numai şi numai să-i admiraţi şi să fiţi cu dînşii. 

Dar ce să zicem, grăi străina, despre omul căruia 
ii e dat să contemple frumuseţea luminoasă, curată, 

e neprihănită, nu pe cea plină de carne şi coloraţie 
omenească, sau de cită altă zgură a firii muritoare? 
Ce să mai zicem-cînd el ar putea zări însuşi frumo- 
212a sul divin, cel cu înfăţişare unică? îţi închipui, zise 
ea, că trăieşte o viaţă fără valoare omul care va privi 
într-acolo şi va contempla acel frumos, dedieîn- 
du-i-se şi unindu-se cu el? Nu-ţi dai seama că nu¬ 
mai unul ca acesta — care vede frumosul în felul in 
care poate fi. el perceput — este In stare să creeze 
nu măşti ale dcsăvîrşirii, măşti de care nici nu se 
atinge, ci chipuri adevărate, ca unul ce-a pătruns 
în largul adevărului? Că numai creatorul adevăra¬ 
tei desăvîrşiri şi cel ce o cultivă se face scump lui 
Dumnezeu; şi că, dacă între oameni există nemurire, 
este tocmai cazul aoeluia? 

b Iată, Fedru şi voi toţi, accstea-s convingerile pe 


1 Ridicarea pînă la „epoptia“. frumosului trece deci prin pa¬ 
tru trepte: frumuseţea fizică, frumuseţea morală, frumuseţea cu¬ 
noştinţelor şi frumosul in sine, absolut. 

care Diotima mi le-a sădit în suflet. Pătruns de ele, 
încerc la rîndu-mi să insuflu altora credinţa că firea 
omenească nu şi-ar putea lua lesne un tovarăş de 
lucru mai potrivit decît Eros, pentru dobîndirea 
acestui bun. Iată de ce, întrucît mă priveşte, sus¬ 
ţin că orice om are datoria să cinstească pe Eros; de 
aceea preţuiesc eu toate cîte vin de la Eros; de aceea 
mă străduiesc pentru ele, ba-i îndemn şi pe alţii în 
această direcţie; de aceea preamăresc, şi acum şi 
pururea, puterea şi bărbăţia lui Eros, pe cit sînt în 
c stare s-o fac. Şi acum, Fedru, consideră cuvîntarea 
mea — de vrei — o închinare în cinstea lui Bros, 
sau numeşte-o cu orice nume-ţi va plăcea. 

Aşa vorbi Socratc. Şi pe când ceilalţi îl lăudau, 
Aristofan se pregătea să-i răspundă ceva, deoarece 
Socratc făcuse în cuvîntare o aluzie şi la teoria lui. 
Dar tocinai atunci s-auzi un zgomot mare de-afară; 
pocnituri puternice în poarta curţii şi, în acelaşi 
timp, glasul unor cheflii, amestecat cu glasul unei 
flautiste. 

Atunci Agaton zise către sclavi: 
d — Ia vedeţi ce este afară, băieţi. Dacă-i un prie¬ 
ten, poftiţi-1 înăuntru. Dacă nu, spuneţi-i că nu bem 
şi că ne-am culcat chiar. 

Sosirea lui Alribiade Nu trecu mult şi deosebirăm 

in curte vocea lui Alcibiade. 
Afumat cum era, striga cit îl ţinea gura şi întreba 
unde-i Agaton, poruncindu-le celorlalţi să-l ducă la 
Agaton. însoţitorii săi, împreună cu flautista, îl 
apucară de braţ, de-o parte şi de alta, şi-l duseră 
pînă în dreptul uşii. Avea pe cap o coroană deasă 
din frunză de iederă, împestriţată cu micşunele; 
e drept podoabă, nenumărate panglicuţe îi atîrnau de 
pe cap. 

Astfel apăru şi zise, din uşă: 

— Salutare, prieteni! Mai primiţi un tovarăş de 
. băutură? Pe unul care a băut bine şi pîn-acum? Ori, 
de îndată ce ne împlinim misiunea pentru care am 
venit, de a-1 încorona pe Agaton, va trebui să ple- 

căm? Eu n-am putut să viu ieri, zise, şi iată-mă 
acum, cu panglici pe cap, precum mă vedeţi, sosit 
ca, dezlegîndu-le de pe mine să le aşez pe capul cel 
mai talentat şi mai frumos, aşa-1 declar eu. Ce? 
Kîdeţi do mine că sînt beat? Chiar dacă rîdeţi, ştiu 
bine că lot ce spun eu este adevărat. Acum haide, 
213a spuneţi-mi iute: pot să intru în aceste condiţii sau 
nu? Cu alte cuvinte, sînteţi dispuşi să beţi şi cu 
mine, sau nu? 

Un ropot de aplauze fu răspunsul şi strigăte din 
partea tuturor: să intre, să s-aşeze la masă! 

Agaton îl pofti; el intră condus de tovarăşi. 
Apropiindu-se, îşi tot trăgea panglicele din jurul 
capului, cu gîndul să-l încoroneze pc Agaton; dar 
cum ele-i cădeau pe ochi, nu băgă de seamă pe Soc¬ 
ii rate şi sc aşeză lingă Agaton, la mijloc, între Soc- 
ratc şi acesta. Căci Soerato se dăduse într-o parte 
şi-i făcuse loc să stea. Cind s-ăpropie să şadă, îl îm¬ 
brăţişa pe Agaton .şi-l încorona. 

Atunci Agaton strigă: . 

— Descălţaţi-1, băieţi, pe Alcibiade, ca să ocupe 
.şi el locul al treilea. 

» — Foarte bine, zise Alcibiade, dar cine-i acest 

al treilea tovarăş de băutură? 

Spunînd acesta sc întoarse şi-l zări pe Socrate. 
Văzîndu-1, avu o tresărire şi zise: 

— Pe Heracle! Ce mai e şi asta! Socrate aici? 
Şi-ai stat aşa, deoparte, iarăşi la pîndă; şi mi-ai ră¬ 
sărit în faţă deodată, cum ţi-e obiceiul, într-un loc 
c unde nicicînd nu m'i-aş fi închipuit să fii! Spune-mi, 
de ce-ai venit aici? De ce te-ai aşezat tocmai în lo¬ 
cul ăsta? Cum dc n-ai găsit mai potrivit să şezi lingă 
Aristofan, sau lîngă vreun hîtru adevărat ori lingă 
unul ce vrea să fie aşa ceva? De ce-ai făcut tot cc 
ţi-a stat în putinţă ca să şezi lîngă cel mai frumos 
de aici? 

Şi Socrate: 

— Vezi de mă apără tu, Agaton, căci dragostea 
omului acestuia nu-i lucru de şagă pentru mine. De 
cind m-am îndrăgostit de dînsul, nu-mi mai este în¬ 
găduit nici să privesc, nici să stau de vorbă cu vreun 

d tînăr frumos, fără să-i trezesc gelozia, fără să mă 
ţie de rău, să-mi facă nemaipomenite mizerii şi să 
mă ocărască. Doar că nu m-a bătut. Bagă de seamă 
să nu-mi facă şi acum aşa ceva; mai bine ai încerca 
să ne împaci! In orice caz, dacă vezi că mă supune 
vreunei violenţe, te rog să mă aperi, căci eu sînt 
peste măsură de înfricoşat şi de delirul şi de dra¬ 
gostea lui. 

— Nu! zise Alcibiade. Intre mine şi tino nu-i 
împăcare. Pentru asta am să te pedepsesc cu ceva 
mai tîrziu; deocamdată, Agaton, dă-mi înapoi cîteva 
e panglici, ca să încoronez — zise el — şi capul cel 
minunat al acestuia. Nu vreau să mă acuze că pe 
tine te-am încoronat, iar pe dinsul, ale cărui cuvîn- 
tări biruie toată lumea — şi întotdeauna, nu ca tine, 
numai alaltăieri — nici nu m-am gîndit să-l împodo¬ 
besc. 

Spunînd astfel, îi şi luă cîteva bentiţe şi legă cu 
ele capul lui Socrate; apoi se întins-e pe pat. 

Cum se lungi, zise: 

— Bine, prietenilor, dar voi îmi faceţi impresia 
că nici nu vă gîndiţi la băutură! Asta eu nu pot s-o 
trec cu vederea. Trebuie să beţi, căci aşa a fost 
vorba-ntre noi. Iată, cu m-aleg singur preşedintele 
băuturii, pînă ce veţi veni şi voi la nivelul meu. Tu, 
Agaton, ai grijă să mi s-aducă o cupă din cele mari, 
dacă e de... adică nu: n-am nevoie de cupă, zise 
dînsul; băiete, adu mai bine răcitorul cela. 

214a Văzuse un psycter care lua mai mult de opt 
kotyle 1 . 1-1 aduseră plin; el îl goli; apoi, spunînd 
să-l umple pentru Socrate, adăugă: 

— Eu faţă de Socrate n-am nici un gînd ascuns. 
Căci oricît i-ar porunci careva să bea, el nu se dă 
înapoi; şi nu-i mai beat decît altădată! 

Şi băiatul ii umplu vasul, iar Socrate bău 
Atunci Eriximah: 

— Cum, Alcibiade, bem aşa, zise el, fără să spu- 

1 Peste doi litri. Psycterul era un vas mare, se servea ea ră~ 
citor pentru vin. 

nem'o vorbă la un pahar, fără să cîntăm ceva? 
b Bem aşa, cu-adevărat cum beau cei însetaţi? 

Alcibiade îi răspunse: 

— Eriximah, tu, cea mai bună odraslă a celui 
mai vrednic părinte 1 , a celui mai înţelept tată, salu¬ 
tare! 

— Şi eu iţi zic salutare, răspunse Eriximah. 
Vorba e: ce facem acum? 

— Cum ţi-i vrerea. Noi trebuie să ne supu¬ 
nem . . 

„Medicul doar cintăreşte cit mulţi cetăţeni laolaltă !" 2 

— Ascultă atunci, zise Eriximah. înainte de a fi 
venit tu, noi ne-nţelesem să ţinem fiePare, începînd 
de la stingă spre dreapta, cîte o cuvîntare în cinstea 
c lui Eros, cit putem mai frumoasă; să-i aducem adică 
o laudă. Noi, aceştia, am vorbit toţi. Tu, fiindcă n-ai 
vorbit, ci ai băut numai, s-ar cuveni să iei cuvîntul 
acum. Cînd vei sfîrşi apoi de vorbit, să indici şi lui 
Socratc un subiect, oricare vrei. La rîndul său, dîn- 
sul să-i indice un subiect celui din dreapta, şi aşa 
mai departe cu restul. 

— Foarte bună părere, Eriximah, adăugă Alci¬ 
biade. Vedeţi numai: eu nu găsesc drept să puneţi 
alături cuvîntarea unui om beat cu a unora treji. 
— Apoi adăugă: Ia spune-mi, fericitule, te-a con- 
d vins oare Socrate de cele ce spunea adineauri cu pri¬ 
vire la gelozia mea? Ştii tu că tot ce spunea dînsul 
este exact pe dos? Tocmai el este cel care, de-i laud 
în faţă pe cineva — zeu sau om — altul decît dîn¬ 
sul, este în stare să mă sfîşic. 

Atunci Socrate: 

— N-ai să taci? zise. 

— Pe Poseidon, replică Alcibiade, nu protesta, 
căci nici n-aş putea lăuda pe altcineva în pre¬ 
zenţa ta. 


1 Se imită modul obişnuit de a se adresa al eroilor, in poe¬ 
mele homerice. 

2 lliada, XI, 514, unde se vorbeşte de medicul Mahaon, fiul 
lui Asclepi*s. 

— Bine, zise Eriximah, atunci fă asta, dacă aşa» 
ţi-e voia. Fă elogiul lui Socratc. 
c — Ce face? Crezi tu, Eriximah — reluă Alcibia- 
de — că trebuie ... să atac omul şi să-l pedepsesc,, 
de faţă cu voi? 

— Dar ce ai de gînd? zise Socrate. Nu cumva, 
mă vei lăuda în bătaie de joc? Ori — ce vrei să faci? 

— Să spun adevărul. Bineînţeles, dacă-mi dai 
voie. 

— Cum de nu, dacă-i vorba de adevăr! Ba te şi. 
poftesc să-l spui. 

— Nu mă dau în lături, zise Alcibiade. Tu fă,, 
te rog, următoarele. De voi spune ceva neadevărat, 
întrerupe-mă în orice moment vrei, şi spune-mi-o 
verde: asta-i o minciună; căci eu nu voi minţi cu 
215a bună ştiinţă. Dacă însă, rechcmîndu-mi amintirile, 
voi vorbi cam încurcat, apucând lucrul cînd dintr-o 
parte cînd dintr-alta, să nu-ţi fie de mirare: pentru 
un om în starea mea de acum nu-i de loc uşor să le 
înşire pe toate descurcat şi cu rînduială — mai ales 
cînd am a vorbi despre o fire ciudată, cum e a ta! 

Alcibiade preamăreşte Voi încerca, prieteni, să 

pe Socrate preamăresc pe Socrate prin 

comparaţii şi icoane. Poate 
el crede că vorbesc în glumă, dar mie icoana-mi va 
sluji să pun mai în lumină adevărul, iar nu pentru 
haz. Socot pe Socrate aidoma acelor chipuri de si~ 
b leni aşezaţi prin atelierele sculptorilor, pe care aceş¬ 
tia îi dăltuiesc cu naiuri şi flaute in inimi. Dacă-i 
deschideţi însă, ei au pe dinăuntru nişte mici statui 
de zei. Şi mai spun că seamănă cu satirul Marsyas. 

Socrate! Că eşti la chip leit acesta, tu singur 
n-ai putea-o tăgădui o clipă. Dar că semeni şi-n 
celelalte, ascultă numai. Eşti sau nu provocator? De 
nu recunoşti, aduc martori. Şi ce; nu eşti tu un 
flautist? Dar eşti unul cu mult mai uimitor decît 
Marsyas! Acesta se folosea de flaut şi vrăjea pe 
c oameni prin puterea artei ce se desprindea de pe 
buzele sale; şi azi face la fel oricine cîntă melodiile 
lui — ştiţi că şi ariile pe care le cînta Olympos, tot 

ale lui Marsyas erau, tot el este autorul. Fie în 
sfîrşit că le-ar executa din flaut un artist de seamă, 
fie că le-ar cînta te-miri-ce flautistă de rînd, ele 
singure au darul să stăpînească pe ascultător; sin¬ 
gure ele fac să vibreze pe cei care simt adine în suf¬ 
lete nevoia de zei şi de iniţierile lor. Puterea aces¬ 
tor arii vine de-acola că sînt divine. Dar tu eşti de¬ 
osebit de acela, Socrate, doar prin faptul că răspîn- 
deşti aceeaşi îneîntare fără instrumente, cu vorbe 
d goale. Vorbească altul cit o vrea; fie el oratorul cel 
mai bun; nimeni dintre noi, ca să spun aşa, nu'se 
sinchiseşte cîtuşi de puţin. Cînd însă te-ascultă cine¬ 
va pe tine, ori aude pe altul repetîndu-ţi cuvintele, 
fie el cel mai prost vorbitor, şi fie ascultătorul o 
femeie, un bărbat, un tînăr, sîntem izbiţi cu toţii şi, 
stăpîniţi de vrajă, ascultăm. 

Cit. despre mine, prieteni, de nu m-aş teme c-am 
să vă par cu totul ameţit de băutură, aş fi în stare 
să .jur chiar acum şi să vă mărturisesc ce urme 
adinei au săpat în sufletul meu cuvintele lui şi sub 
ce farmec mă simt chiar în clipele acestea! 
e Cind îl ascult, inima mea bate mai tare decît a 
corybanţilor. Lacrimi îmi pică din ochi sub vorbele 
sale. Dacă mă uit împrejur, bag de seamă că şi alţii, 
mulţi alţii dintre cei ce-1 aud, resimt acelaşi lucru. 
Cînţl ascultam cîteodată pe Pericle sau pe ceilalţi 
oratori de frunte, îi găseam desăvîrşiţi în cuvîntări. 
Dar ei niciodată nu m-au făcut să trec prin astfel 
de emoţii. Niciodată sufletul nu mi-a vibrat atît de 
puternic la cuvîntările lor, niciodată nu s-a zbătut 
ca şi cum ar fi căzut în robie. Dimpotrivă, acest 
Marsyas de aci nu o dată m-a adus într-o astfel de 
216 a stare sufletească, îneît chiar viaţa să-mi pară nesu¬ 
ferită, aşa cum sînt şi aşa cum o trăiesc. Şi nu vei 
spune, Socrate, că astea nu-s adevărate! Acum chiar 
simt că, de-ar fi să te-ascult vorbind, nu m-aş mai 
stăpîni, ei aş fi încercat do aceleaşi simţăminte. Doar 
el mă sileşte să recunosc că, în vreme ce-mi lipsesc 
atîtea, eu nu mă îngrijesc de mine şi am timp pen¬ 
tru afacerile atenienilor. Cu forţa deci, şi fugind ca 
de sirene, cu urechile astupate, eu plec, mă fac ne- 

văzut; şi mi-e frică să stau aci, mi-e frică să nu 
m-apuce anii tîrzii ai bătrîneţii pe lingă dînsul. Din 
cită lume există, eu numai în faţa lui încerc senti- 
b mentul ruşinii, pe care — nu-i aşa? — nimeni nu-1 
bănuieşte în mine. Ei bine, de el mă ruşinez. In 
adîncul conştiinţei îmi dau seama că nu-s în stare să 
opun ceva poruncilor lui; dar cum mă depărtez 
puţin, sînt covîrşit de onorurile ce-mi face mulţi¬ 
mea, şi-atunci fug de el, fug cît mai departe, iar cînd 
dau ochii cu el, mă ruşinez şi recunosc că are drep- 
c tate. Cîteodată aş fi chiar bucuros să ştiu că el nu 
există printre oameni. Dar cine ar suferi mai mult 
decît mine de s-ar întîmpla una ca asta? Încît singur 
nu mă mai dumiresc cum să mă port faţă de acest 
om. 

înţelepciunea interioa- Iată, cît priveşte cîntecele 
râ a lui Socrate lui de flaut; cam acestea sînt 

o sentimentele ce mă stăpînesc, 

şi pe mine şi pe mulţi alţii, în faţa acestui satir. Dar 
ascultaţi şi altele. Să vedeţi ce potrivită a fost com¬ 
ei paraţia mea şi ce uimitoare e puterea de care el dis¬ 
pune! Fiţi siguri că nici unul dintre voi nu-1 cu¬ 
noaşte. Ci eu, fiindcă am apucat să iau cuvîntul, am 
să vi-1 dezvălui. 

Voi observaţi că Socrate are purtări de îndră¬ 
gostit faţă de tinerii frumoşi: stă necontenit pe lingă 
dînşii şi rămîne uluit cînd îi vede. Pe de altă parte,' 
el ignoră totul, nu ştie nimic, după cîte are aerul. 
Nu-i aşa că seamănă şi aici cu un silen? Nici o deo¬ 
sebire. Pe dinafară, el este învăluit într-o înfăţişare 
asemenea celeia pe care sculptorul o dă silenului; 
dar dacă-1 deschideţi, cîtă înţelepciune, iubiţi con- 
e meseni, este îngrămădită înăuntru! Aflaţi că nici 
frumuseţea corpului nu-1 interesează de loc; nimeni 
n-ar putea crede cît de mult o dispreţuieşte. Nu-1 
interesează nici dacă unul este bogat, nici dacă are 
parte de vreo cinstire din acelea pentru care lumea 
de rînd îl fericeşte. Toate astea el le consideră bu¬ 
nuri fără de preţ, iar despre noi, ca oameni, spune 
că nu sîntem nimic. Vă asigur! Ironizînd şi jucîn- 

du-si* cu toţi oamenii, aşa-şi trăieşte el viaţa în¬ 
treabă. Dar eind urmăreşte un gînd serios, dacă 
cineva il deschide înăuntru, e de neînchipuit să vezi 
ce statui sînt acolo! Ci eu le-am văzut odată ... şi 
mi-au apărut divine, de aur, frumoase şi atît de mi¬ 
nunate, că n-as mai fi putut face nimic altceva decît 
217a s-ascult îndată ce mi-ar fi poruncit Socrate! 

Cumpătarea lui închipuindu-mi că se pre¬ 

ocupă serios de frumuseţea 
mea, crezui că aş putea avea un cîştig de pe urma 
ei şi un noroc demn de admirat. Am socotit că, fă- 
cîndu-i pe plac lui Socrate, aş fi putut învăţa de la 
dinsul, în schimb, toată ştiinţa pe care o avea el în¬ 
suşi. Eram mîndru, fireşte, şi mă consideram gro¬ 
zav, în floarea frumuseţii mele. Stăpînit de aceste 
gînduri,' deşi nu eram deprins pîn-atunci să stau cu 
el fără altcineva lingă noi, am dat drumul însoţito¬ 
rului şi am rămas numai cu dînsul. Trebuie su vă 
b spun toate aşa cum sînt, iar voi ascultaţi-mă cu 
luare aminte. Dacă spun ceva neadevărat, tu între- 
rupe-mă, Socrate. 

Râmaserăm deci singuri, prietenilor, eu şi el. 
Crezui atunci că-mi va vorbi numaidocît în felul 
cum se rosteşte de obicei un iubitor către ccl iubit, 
cînd sînt singuri; şi mă bucuram. Dar nu s-a întîm- 
plat nimic din acestea. El petrecu ziua-ntreagă stînd 
de vorbă cu mine, ca de obicei; apoi se sculă şi 
plecă. 

Altă dată l-am chemat să facă împreună cu mine 
exerciţii de gimnastică. Le-am făcut, numai cu gîndul 
c că-mi voi ajunge scopul cu acest prilej. A făcut şi 
dînsul exerciţii cu mine, ba ne-am şi luptat împreu¬ 
nă; şi nu era nimeni de faţă. Dar, ce să vă spun? Nu 
s-a întîmplat nimic mai mult. Cînd am văzut că pe 
această cale n-ajung la nimic, m-am gîndit să între¬ 
buinţez împotriva lui un mijloc mai puternic, ca 
pentru un bărbat ca dînsul, şi, o dată lupta înce¬ 
pută, să nu mă las bătut cu nici un preţ, ci să ştiu 
d cum stă lucrul. Il invit deci la mine, la masă, toc¬ 
mai cum face îndrăgostiul cu iubitul său. La înce- 

put nici n-a vrut s-audă; cu timpul însă l-am în¬ 
duplecat. Cînd a sosit — era pentru prima dată — 
s-a aşezat la masă şi, după ce a mîncat, a vrut să 
plece. Mie mi-a fost atunci ruşine să-l reţin şi l-am 
lăsat. A doua oară însă i-am întins o cursă. După 
ce s-a ospătat, am stat împreună de vorbă pînă 
noaptea tîrziu. Apoi, cînd s-a sculat să plece, i-am 
arătat că e tîrziu şi l-am silit astfel să rămînă. 

El s-a culcat atunci pe patul aşezat alături de-al 
meu. Era chiar patul de pe care cinase. In odaie nu 
mai dormea nimeni altul decît noi. Pînă la acest 
e punct al povestirii, totul desfăşurîndu-se frumos, 
s-ar putea istorisi faţă de oricine. Dar nu m-aţi as¬ 
culta povestind de-aici înainte, dacă, întîi — cum e 
o vorbă — în vin (şi fără copii, sau în gura lor) n-ar 
sta adevărul; şi dacă, în al doilea rînd, n-aş socoti 
din parte-mi o nedreptate ca, ajungînd la elogiul 
lui Socrate, să trec cu vederea o faptă mîndră de-a 
lui. Mai mult. Am căzut atunci în patima celor 
muşcaţi de năpîrcă. Se spune că aceştia nu vor să 
destăinuie oricui ce âu suferit; ei nu vorbesc decît 
cdlor care au pătimit la fel. Pasămite, numai pe 
218a aceştia îi cred în stare să le-nţeleagă durerea şi să-i 
ierte, dacă în suferinţa lor au avut cutezanţa cine 
ştie căror fapte şi vorbe. Aşa sînt şi eu: muşcat de 
ceva care e mai dureros încă, am primit cea mai 
cumplită lovitură ce poate izbi pe cineva în inimă, 
în suflet, ori cum trebuie să numesc locul ăsta. Am 
fost în adevăr rănit şi muşcat de cuvîntul filozofiei, 
un rău care se ţine mai sălbatic ca năpîrca, ori de 
cîte ori prinde un suflet tinăr şi nu lipsit de înzes¬ 
trare; rău care-1 împinge să facă şi să rostească 
orice, orice ... 

Văzîndu-mă deci în faţa unor oameni ca Fedru, 
b ca Agaton, ca Eriximah, ca Pausanias, ca Aristo- 
dem, ca Aristofan (pe Socrate, încalţe, ce să-l mai 
numesc!) şi a celor care mai sînt — toţi fiind ca mine 
cuprinşi de patima şi vîrtejul filozofiei — mă puteţi 
asculta, se înţelege, cu toţii. Şi mă veţi ierta, desi¬ 
gur, pentru cele ce-am săvîrşit altădată, ca şi pentru 

cele co rostesc acum. Cît despre oamenii casei şi 
cine-o mai fi pe-aci, oameni profani şi de rind, 
puneţi-le zăvoare grele la urechi 1 . 

Aşadar prieteni, cînd lampa s-a stins şi-au dis- 
[xirut slujitorii, am găsit nimerit să mă port cu dîn- 
<• sul fără de ocol şi să-i spun cu libertate gîndurile 
ce nutream. L-am înghiontit deci şi i-am zis: 

— Socrate, dormi? 

— De loc, zise. 

— Ştii ce gînduri mă bat? 

— Ce anume? 

— Tu-mi pari — zic eu — singurul meu iubitor 
demn de mine. Observ totuşi că stai la-ndoială dacă 
trebuie să-mi ceri favoarea. In ee mă priveşte, iată 
ce cred. Consider fără rost din parte-mi să nu-ţi fiu 
pe plac, şi în aceasta ca în orice altă împrejurare, 
cum ar fi de pildă dac-ai avea nevoie de avutul meu, 
ori de prietenii mei. Căci eu n-am acum o preocu- 
d pare mai serioasă decit să mă fac cît mai desăvîrşit, 
şi nu văd sprijin mai hotărît decît tine, în treaba 
aceasta. Intr-adevăr, a nu răspunde dragostei unuia 
ca tine mi-ar fi mai ruşinos faţă de oamenii chib¬ 
zuiţi, decît — satisfăcîndu-te — m-aş ruşina de cei 
mulţi şi proşti. 

Şi dînsul, după ce mă ascultă, zise cu tonul său 
adînc ironic, atît de caracteristic şi obişnuit: 

— O, scumpe Alcibiade! Nu pari să fii cu-adevă- 
rat un om de rînd, dacă-s adevărate cele ce-ai spus 
e despre mine, dacă am în adevăr acea putere care să 
te facă să devii mai bun. Se vede c-ai găsit în mine 
o nemaipomenită frumuseţe, total deosebită de tră¬ 
săturile cele frumoase ce se observă în persoana ta. 
Dar vezi: dacă tu, descoperindu-mi-o, vrei s-o îm¬ 
părţi cu mine, să schimbi adică o frumuseţe pe alta, 
îţi pregăteşti un cîştig mult mai mare decît al meu. 
Tu-mi dai umbra frumuseţii şi vrei să capeţi de la 
mine frumuseţi adevărate! Ţi-ai pus în gînd, cu alte 


1 Expresia e luată, probabil, din limbajul iniţiaţilor în miste¬ 
rele orfiee; printr-însa, poate, se semnala profanilor părăsirea in¬ 
cintei la v» moment dat. 

cuvinte, să schimbi aurul meu pe aramă 1 . Ci ai face 
219a mai bine, minunate prieten, să bagi de seamă ca nu 
cumva eu să te păcălesc pe tine, cu puţinătatea 
mea. Poate că ochiul minţii nu-ncepe a fi pătrun¬ 
zător decît în clipa cînd porneşte să se-ntunece pri¬ 
virea ochilor trupeşti. Şi tu eşti departe de aşa ceva. 

Iar eu, auzind acestea: 

— In ce mă priveşte, zic, aşa se prezintă lucru- 
b rile; eu n-am afirmat nimic altceva decît ce-am avut 
în cuget. Tu eşti de-acum în drept a hotărî care-i 
cea mai bună cale de urmat, pentru tine ca şi pen¬ 
tru mine. 

— Bună vorbă ai spus acum, adause el. De-aici 
nainte să ne sfătuim ce-avem de făcut mai bine, şi-n 
această privinţă şi-n celelalte. 

Acestea auzind şi spunînd, nu ştiu ce mă făcea 
să-l cred zdrobit de săgeţile ce-i aruncasem. Mă ridic 
deci, înainte de a-i lăsa timpul să rostească un cu- 
vînt, şi-mi trag peste el mantaua (era iarnă); apoi 
mă-nghesui sub mantaua roasă — era a omului de 
c aci; cuprind cu braţele această fiinţă cu adevărat 
divină şi minunată, şi rămîn aşa culcat noaptea în¬ 
treagă. Nădăjduiesc, Socrate, că nici aci nu vei 
spune că mint. La capătul acestor încercări am 
constatat că tot el a biruit; căci m-a dispreţuit, şi-a 
bătut joc de floarea frumuseţii mele. Şi eu, judecă¬ 
torilor (da, vă fac judecători pentru dispreţul lui 
Socrate), eu care credeam că e ceva de mine, măcar 
in privinţa aceasta! Aflaţi prin urmare — şi v-o jur 
pe zei şi zeiţe — că m-am sculat de l'îngă Socrate 
d fără să se fi-ntîmplat nimic mai mult decît dac-aş. 
fi dormit cu tata ori cu un frate mai mare. 

Vă daţi acum seama în ce stare de spirit mă 
aflam faţă de el? Eu care, pe de o parte mă vedeam 
învins, pe de alta însă nu încetam a-i admira şi firea, 
şi cumpătarea, şi bărbăţia. Eu, cel bucuros c-am dat 
peste un om căruia nu i-am găsit pîn-acum pereche 

Aluzie la un vers din lliada, VI, 236: 

„Glaucos de Zeus orbit a făcut cu Tidid învoială 
Arme de-aramă să ia pentru arma de aur, ce costă ...“ 

la înţelepciune şi tărie de suflet! Urmarea? N-am 
găsit mijlocul nici să mă supăr pe dînsul, nici să mă 
lipsesc de tovărăşia lui; dar nici nu eram dumirit 
cum să-l aduc pe drumul dorit de mine. Căci ştiam 
c bine că prin bani omul acesta era mult mai greu de 
atacat decît Aias prin fier, iar singura cale prin 
care-mi închipuiam că va fi prins îmi scăpase acum 
din mîini! Şi astfel — nu mai ştiam ce să fac: eram 
mai robit acestui om decît a fost vreodată robit 
cuiva un sclav adevărat. 

Socrate nu atirnă de Astea erau, pînă atunci, 
cele exterioare toate legăturile dintre noi; 

şi după ele veni campania 
ce-am făcut-o amîndoi la Potideia 1 , unde ne întîl- 
neam regulat la masă. Să amintesc însă că acolo 
m-a întrecut nu numai pe mine, în îndurarea mun¬ 
cilor militare, dar pe toţi ceilalţi. Ori de cîte ori, din 
cauza întreruperii legăturilor undeva, eram siliţi să 
ajunăm, cum se-ntîmplă la război, nimic nu erau 
220a ceilalţi pe lîngă dînsul în privinţa rezistenţei. în 
schimb, cînd eram la belşug, el singur era-n stare să 
mănînce şi să bea cît patru. Şi n-o făcea fiindcă 
vroia, ci fiindcă era silit. Şi-i biruia pe toţi. Dar cel 
mai minunat lucru dintre toate era că totuşi nici un 
om nu l-a văzut beat pe Socrate, niciodată; şi do¬ 
vada o veţi avea, cred, numaidecît. Cît priveşte mo¬ 
dul cum răbda asprimea iernii (şi-s ierni cumplite 
pe-acolo), făcea adevărate minuni. Am avut multe 
b prilejuri să-l văd, dar o dată mi-aduc aminte că era 
pe un îngheţ spăimîntător; toţi ceilalţi, sau nu ie¬ 
şeau din case sau, dacă vreunul se-ncumeta să iasă, 
îşi lua cele mai năstruşnice veşminte, cea mai căl¬ 
duroasă încălţăminte, înfăşurîndu-şi picioarele fie cu 
postav, fie cu blăniţe de miel. Socrate a ieşit cu 
dînşii avînd aceeaşi haină pe care o j^urta obişnuit 


1 Oraş in Macedonia, implicat in cauzele războiului pelopo- 
nesiac. Ridicîndu-se împotriva Atenei în 432 î.e.n., fu readus la 
supunere după un asediu de doi ani, in 430. Vezi Apărarea lui 
Socrate, 28 e. 

şi înainte; şi a ieşit desculţ şi a umblat pe gheaţă 
mai lesne decît cei încălţaţi. Iar soldaţii se uitau 
cam chiorîş la dînsul, ca la unul ce le-ar arăta dis¬ 
preţ. 

c Iată cit priveşte răbdarea. 

„Dar să mai spun ce făcu şi-ndură cetăţeanul 
năstruşnic“ . . . l 2 

într-una din zile, pe cînd era în campanie tot 
acolo, s-a întimplat un lucru demn de auzit. începu 
a sta pe gînduri într-un loc şi rămase acolo în pi¬ 
cioare, meditînd, chiar din revărsatul zorilor. Apoi,, 
cum nu se lămurea asupra obiectului cercetării sale, 
nu s-a mai urnit din loc, ci a stat reflectînd mai 
departe. Şi se făcuse miezul zilei şi oamenii se uitau 
la dînsul, minunîndu-se, şi-şi spuneau unul către 
altul că Socrate stătea în acel loc din zori, meditînd 
la te-miri-ce! Şi cînd unii dintre cei care-1 văzuseră 
d îşi sfîrşiră, despre seară, lucrul, după ce mîncară, îşi 
scoaseră afară paturile de campanie (era vară atunci), 
atît ca să se culce la aer, cît şi spre a urmări dacă 
Socrate rămîne şi noaptea acolo. Iar el rămase pînă 
s-a făcut ziuă şi apăru soarele. Atunci zise întîi o 
rugăciune către soare, şi apoi se făcu nevăzut. 

Curajul lui Socrate Să vi-1 arăt acum, dacă vreţi, 

cum era în lupte; căci şi 
asta-i drept să cunoaştem. Cînd avu loc lupta din 
care eu am ieşit aşa de bine îneît strategii mi-au 
acordat răsplata vitejiei, nimeni altul nu m-a scă- 
c pat — din cîţi oameni erau acolo — decît dînsul. 
Căzusem rănit, iar el n-a vrut să mă părăsească, şi 
mi-a scăpat atît armele cît şi pe mine 1 . Ştii, Socrate, 
că eu i-am îndemnat atunci pe strategi să-ţi dea 
ţie răsplata vitejiei. De asta, cel puţin, n-ai să mă 
ţii de rău, şi nici nu-mi poţi spune că mint. Ei bine, 
cînd strategii, punînd preţ mai mare pe nobleţea 


1 Odiseia, IV, 242. Astfel povesteşte FJona despre Odiseu. 

2 Cf. Plutarh, Viaţa lui Alcibiade, 195 A. 

mea, voiră să-mi dea mie acele însemne, tu te-ai 
arătat mai pornit chiar decît dînşii în a susţine că 
nu tu, ci eu. să iau răsplata. 

N-ar fi, prieteni, fără interes să vă atrag lua- 
rea-aminte şi asupra purtării lui Socrate. cînd ar- 
221a mata noastră a fost pusă pe fugă şi se retrăgea de la 
Delion. S-a întîmplat atunci să-l întîlnesc. Eram 
călare; dînsul, pe jos, greu-înarmat. Toţi oamenii se 
risipiseră, iar el se retrăgea, împreună cu Laches. 
Întîlnindu-i pe drum, îndată ce i-am văzut, le-am 
dat curaj, spunîndu-le că nu-i voi părăsi. Acolo 
l-am putut studia pe Socrate încă mai bine decît la 
Potideia. In adevăr, cum eu eram călare, aveam mai 
b puţine motive să mă tem pentru viaţă. Mi-am dat 
mai întîi seama cu cît întrecea el în stăpînire de 
sine pe Laches. In al doilea rînd, băgai de seamă 
că-şi păstra şi acolo mersul de aici; ca să mă exprim, 
Aristofan, cu un vers dintr-ale tale, avea mersul 
mîndru şi arunca ochii pieziş împrejur 1 . Cu aceeaşi 
linişte observa şi pe aliaţi şi pe inamici, fiind lămu¬ 
rit tuturor, pînă foarte departe, că oricine s-ar fi 
atins de acest bărbat ar fi fost întîmpinat cu cea 
mai bună dispoziţie de luptă. De aceea s-au şi în¬ 
tors în siguranţă, şi el, şi tovarăşul. Doar în război, 
cel mai adesea inamicul nu se atinge de cei cu ase- 
c menea înclinări, ci mai degrabă de cei puşi pe retra¬ 
gere şi fugă. 

Socrate n-are pereche Multe altele ar mai putea 

spune cineva întru preamă¬ 
rirea lui Socrate, lucruri minunate. Se-nţelegc, în 
ce priveşte unele dintre gesturile sale, ele s-ar putea 
lesne învedera şi la alţii; sînt însă unele care-1 fac 
vrednic de orice admiraţie, gesturi care nu seamănă 
cu ale nimănui, nici dintre cei vechi, nici dintre cei 
acum în viaţă. într-adevăr, cum anume a fost Ahile, 
o înţelege oricine prin comparaţie cu Brasidas 2 si cu 


1 Norii, 326. 

2 Brasidas, general şi om politic spartan. In războiul pelopo- 
nesiac, el fu învingător şi muri ca un erou, în lupta de la Amphi- 
polis, în 424 î.e.n. 

alţii. în Pericle vedem pe Nestor 1 şi Antenor 2 . ■. . şi 
tot astfel cu atîţia, pe care i-am putea asemui în 
d acelaşi mod. Dar ca omul acesta de-aici, în origina¬ 
litatea, în persoana şi cuvintele lui, în zadar veţi 
căuta unul, nici să se apropie de el, fie la cei de faţă, 
fie la cei din vechime — afară dacă nu-1 comparaţi, 
cum am făcut eu, nu cu oameni, ci cu sileni şi satiri, 
pe el şi cuvîntările lui. Pomenesc de asta, fiindcă 
am scăpat din vedere la început să arăt că şi cuvîn¬ 
tările lui sînt asemenea silenilor care se între- 
e deschid. Cînd vrea cineva să le-asculte, i se pare, la 
început, că-s lucruri cu totul de rîs. Vorbele şl 
frazele lui sînt, dinafară, ca pielea unui satir 
obraznic. Nu vorbeşte decît despre catîri, fierari, 
cizmari, tăbăcari; şi pururea pare a întrebuinţa ace¬ 
leaşi expresii pentru a spune aceleaşi lucruri; încît 
omul fără experienţa modului său de vorbire sau cel 
lipsit de inteligenţă găseşte vrednice de rîs aseme- 
222a nea gînduri şi vorbe. Dar să le deschidă cineva şi 
să caute a pătrunde sensul lor mai adine! Va găsi, 
întîi, că pe dinăuntru sînt singurele pline de noimă; 
va recunoaşte, în al doilea rînd că, fiind cu-adevă- 
rat divine, conţin în ele nenumărate întruchipări ale 
desăvîrşirii, că se referă la o sumedenie de subiecte, 
cu deosebire la tot ce se cuvine să aibă în vedere 
unul care ţinteşte împlinirea sa ca om. 

Socrate şl iubirea tine- Iată, prieteni, acestea sînt 
rilor pricinile pentru care îl laud 

pe Socrate. Cit despre cele 
pentru care-1 ţin de rău, le-am amestecat printre 
laude, atunci cînd v-am vorbit de jignirile ce mi-a 
b adus. De altfel, asemenea lucruri nu le face numai 
cu mine, ci şi cu Charmide 3 al lui Glaucon, cu Euti- 

*■ 2 Nestor şi Antenor, primul la greci, celălalt la troieni, 
s-au bucurat — după poemele homerice — de un renume similar, 
fiind oameni cu multă socoteală şi foârte pricepuţi oratori. 

3 Charmide era unchiul dinspre mamă ăl lui Platon; a fost 
membru al guvernului celor treizeci de tirani. 

dem 1 al lui Diocles şi cu mulţi alţii, pe care îi insulă 
făcînd pe îndrăgostitul. De fapt, el joacă rolul iubi¬ 
tului mai degrabă decît pe-al iubitorului. De aceea, 
te fac şi pe tine atent, Agaton, să nu te laşi înşelat 
de dînsul, ci, luînd aminte la încercările noastre, să 
tragi şi tu un folos, nu cumva să faci ca tinerelul din 
poveste, care nu-nvaţă decît din păţanie, 
c Cînd Alcibiade spuse acestea, se stîrni deodată 
rîsul, din pricina şincerităţii cu care vorbea şi fiind¬ 
că lăsa impresia că se poartă ca un îndrăgostit faţă 
de Socrate. 

Atunci, Socrate: 

— Bine, Alcibiade, zise el, dar tu eşti treaz de-a 
binelea! Altminteri n-ai fi fost în stare s-aduci vorba 
' aşa de măiestrit şi pe departe, pentru a tăinui cele 
ce urmăreşti cu adevărat; nici să strecori la sl'îrşi- 
tul cuvîntării, aşa ca din întimplare, pe celelalte. 
Doară ţinta unică a vorbirii tale e să bagi zîzanie 
între mine şi Agaton, arătînd că nu trebuie să iubesc 
d pe altul afară de tine şi că Agaton nu trebuie să fie 
iubit de nimeni afară de tine. Dar nu ne-ai păcălit! 
Piesa ta cu satiri şi sileni a devenit acum lămurită. 
Ia aminte deci, iubite Agaton, să nu iasă el cu ceva 
deasupra. Fii astfel pregătit, ca nimeni să n-aibă 
putinţa a ne despărţi prin vrajbă. 

Atunci, Agaton: 

— Da, da, Socrate, te-apropii mult de adevăr. 
Pentru mine, dovada stă în faptul că s-a aşezat la 
masă între mine şi tine doar să ne despartă! Dar nu 
e va ieşi deasupra întru nimic, căci voi veni şi eu să 
mă aşed lîngă tine. 

— Perfect, adăugă Socrate. Stai colea, mai jos 
de mine. 

— Doamne, exclamă Alcibiade, cîte mai îndur 
şi eu de la omul ăsta! Vrea să mă înfrîngă pe toată 
linia. De nu mai mult, îngăduie cel puţin atîta, mi- 
nunatule: să stea Agaton între noi. 


1 Eutidem, de aici, nu poate fi personajul dialogului platonic 
cu acest nume; este mai degrabă tînărul de care Xenofon (Meniu- 
rabilia, IV, 2 şi 6) ne spune că a fost făcut adept de Socrate. 

— Cu neputinţă, zise Socrate. Intrucît tu mi-ai 
făcut elogiul, se cade acum să-l laud şi eu pe cel din 
dreapta. Dacă însă Agaton se aşază mai jos de tine, 
cu siguranţă că nu-mi va face elogiul înainte ca el 
223a însuşi să fi fost preamărit de mine. Fii deci mai în¬ 
găduitor, mărite prieten, şi nu pizmui laudele ce voi 
s-aduc acestui tînăr; grozav doresc să-l ridic în 
slăvi. 

— Minunat! exclamă Agaton. Alcibiade, nu-i 
chip să rămîn pe loc, trebuie să mă mut cu orice 
preţ, spre a fi lăudat de Socrate. 

— Astea-s lucruri obişnuite, adăugă Alcibiade. 
Cînd e la mijloc Socrate, nu-i cu putinţă altuia să-şi 
ia partea lui de la tinerii frumoşi. Iată ce uşor a gă¬ 
sit el un motiv convingător pentru a-1 aşeza pe acesta 
lingă sine. 

b Epilog Agaton se ridică, cu gîndul 

să vină lingă Socrate. Dar 
deodată se pomeniră în uşă c-o ceată de cheflii. Şi, 
cum uşile erau deschise, fiindcă tocmai atunci ieşise 
cineva, aceia dădură năvală, înaintară pînă la noi 
şi se aşezară la masă. Toate vuiră de zgomot, nimic 
nu rămase la locul său şi furăm nevoiţi să ne a.şter- 
nem pe băut, să bem mult. . . 

Aristodem povestea, mai departe, că în acel mo¬ 
ment Eriximah, Fedru şi alţi cîţiva s-au sculat şi-au 
c plecat. Pe el l-a furat somnul şi a dormit multă 
vreme, căci nopţile erau mari atunci. Cînd se trezi, 
spre ziuă, cîntau cocoşii. Deşteptat, el se uită prim¬ 
prejur; văzu că unii adormiseră, alţii plecaseră. Nu¬ 
mai Agaton, Aristofan şi Socrate, treji încă, sorbeau 
pe rînd dintr-o stacană mare, trecîndu-şi-o spre 
dreapta. Socrate discuta cu dînşii. Ce anume vor¬ 
beau — Aristodem spunea că nu-şi mai aminteşte 
d bine, mai ales că, dormind, n-apucase măcar con¬ 
vorbirea de la început, şi-i era capul greu de somn. 

Mai însemnat, zicea el, era faptul că, pînă la 
urmă, Socrate izbutise ,să-i facă pe ceilalţi a recu¬ 
noaşte, împreună cu dînsul, că autorul de comedii 
trebuie să ştie a face şi tragedii; că autorul care 

face tragedii printr-un meşteşug deosebit, este şi 
creator de comedii. Insă după ce-au fost siliţi să 
admită şi asta, nu-1 mai putură urmări, căci ador¬ 
miră şi ei. Cel dinţii aţipise Aristofan. După el, cînd 
zorile se revărsau, pică şi Agaton. 

Cînd îi adormi bine, Socrate se sculă şi plecă. 
Aristodem îl urmă, ca de obicei. îl văzu luînd dru¬ 
mul spre Lyceu 1 , unde se duse să facă o baie şi să 
petreacă restul zilei, cum făcea din cînd în cînd. 
Astfel îşi trecu ziua, iar către seară se întoarse aca¬ 
să, la odihnă. 


1 Lyceul era unul dintre cele trei gymnasii.ale Atenei; aşezat 
la răsărit de oraş, pe riul Illisos, acest aşezămint era Închinat lui 
Apolo Lycianul. 

Acele lucruri pe care oamenii le săvîrşesc îndeobşte 
şi adeseori, ei ajung să le săvîrşească bine după o lungă 
obişnuinţă cu ele; şi cu cit aceasta este mai îndelungată, 
cu atât înfăptuirile lor sînt mai bune. Prin nesăbuinţa 
noastră şi spre a noastră nenorocire, această lege nu se 
împlineşte în Iubire. Noi toţi şi neîncetat iubim şi fie¬ 
care în alt fel, iar toţi aproape iubim greşit; şi cu cît 
iubim mai mult, cu atît iubim mai greşit. Dacă unul sin¬ 
gur între o sută şi între o mie iubeşte drept, aceasta nu 
găseşte crezare, deoarece nu acesta este felul obişnuit al 
iubirii. Şi — vai nouă — cădem în această înfricoşătoare 
rătăcire deoarece pe acest drum de străduinţă al Iubirii 
noi păşim cu îndrăzneală înainte de a-i cunoaşte ţinta şi 
de a şti cum să străbatem întinderea lui plină de primejdie. 
De aceea cu cît mergem mai mult, cu atît — vai nouă, 
nenorociţii! — mai mult greşim spre marele nostru rău. 
Şi rătăcirea prin această pădure întunecată este cu atît 
mai gravă, faţă de alte drumuri pe care le urmăm, cu 
cît mai mulţi şi mai adesea o străbat. 

Spre a ne readuce pe drumul drept de noi rătăcit, 
Iubirea cea înaltă a Providenţei divine a luminat în ve¬ 
chime gîndul acelei prea nobile femei din Grecia, care 
era numită Diotima preoteasa 1 ; luminată de Dumnezeu, 

1 Este preoteasa din Mantineia despre care legenda spune că 
ar fi fost maestra Iui Socrate. Apare în Banchet, Platon expu- 
nînd prin cuvintele ei doctrina Iubirii. Pentru cercetările in ju¬ 
rul existenţei ei istorice, ef. K. F. Hermann, De Socratis Magis- 
Iris, Marburg, 1837. 

«a il cunoscu pe Socrate, gînditorul care mai presus de 
toate s-a închinat Iubirii, şi îi arătă ce este această do¬ 
rinţă arzătoare şi cum putem pe calea ei să ne prăbuşim 
în Răul cel mai adînc, dar pe aceeaşi cale ne putem urca 
pînă la Binele cel mai înalt. Socrate îi destăinui lui Pla¬ 
ton această sfîntă taină; Platon, filosoful între toţi cel mai 
pătruns de evlavie, ălcătui îndată, spre binele Grecilor, o 
carte cuprinzînd această învăţătură. Iar eu, spre binele 
celor ce sînt Latini, am tradus cartea lui Platon din limba 
greacă în cea latină; şi îndemnat de al nostru Lorenzo 
de'Medici magnificul, am comentat tainele care în acea 
carte erau mai greu de desluşit; şi pentru ca mana mîn- 
tuitoare trimeasă de Ceruri Diotimei să poată fi împăr¬ 
tăşită şi să fie uşor de înţeles pentru mai mulţi, am tra¬ 
dus arătatele taine platonice din limba latină în toscană, 
laolaltă cu comentariul meu. Acest volum ţi-1 închin în¬ 
deosebi ţie, Bernardo del Nero, şi ţie, Antonio Manetti, 
cei prea iubiţi de mine; căci sînt sigur că Iubirea pe care 
v-o trimite al vostru Marsilio Ficino, voi o veţi primi cu 
Iubire; şi pe cel care ar socoti că poate să citească fără 
atenţie sau cu ură această carte, voi îl veţi face să în¬ 
ţeleagă că în veci acest lucru îi va fi cu neputinţă. De¬ 
oarece străduinţa Iubirii nu poate fi înţeleasă pe calea 
nepăsării; iar Iubirea nu poate fi dobîndită prin ură. 

Harul sfînt al Iubirii divine, care a inspirat-o pe Dio- 
tima, să ne lumineze Gîndul şi să ne aprindă Voinţa ast¬ 
fel ca pe ea să o iubim în toate înfăptuirile ei frumoase; 
iar apoi să iubim înfăptuirile ei în ea; şi nesfîrşit să ne 
bucurăm de nemărginita ei Frumuseţe. 

CUVlNTAREA I 


CAPITOLUL 1 

DESPRE MODUL LAUDEI IUBIRII ŞI DESPRE' 
DEMNITATEA ŞI MAREŢIA EI 

Oaspeţi prea aleşi, sorţii cei mai plăcuţi mi-au căzut 
astăzi mie: ei îmi îngădue să-l reprezint pe Fedru Mirri- 
nusiul 3 4 . Vorbesc de acel Fedru, a cărui strînsă prietenie a 
preţuit-o atît de mult Lisias TebanuP, oratorul de seamă, 
care prin cuvîntări prea îngrijit alcătuite s-a străduit să-i 
atragă bunăvoinţa; a cărui înfăţişare, Socrate a admi¬ 
rat-o într-atîta, incit mişcat şi mai mult înălţat de stră¬ 
lucirea ei, preamări în cînturi, în apropierea fluviului 
Ilissos 5 , misterele divine, el care mai înainte spunea că nu 
cunoaşte în nici un fel, nu numai lucrurile cereşti, dar nici 
cele ale lumii pămînteşti: inteligenţa lui îl bucura atit de 


3 Este Fedru, fiul lui Pythokles, din dcmosul atic Myrrhinos, 
făcea parte din cercul lui Socrate, fără a fi propriu-zis elevul 
său. Era un tînăr bogat, cu o cultură fină, iubind discursurile 
bune şi mărturisind un entuziasm pentru doctrina Eros-ului. 
Cf. L. Parmentier, L’ăge de Phhdre dans Ic dialogue de Platan. 
Bull. de l’assoc. G. Bude, 1926. 

4 Este fiul lui Kephalos, logograf. Născut la Athena in ju¬ 
rul lui 450, a crescut în cercul celor mai bogaţi tineri şi a ur¬ 
mat studii de retorică. Sub domnia celor 30 de tirani îşi va pierde 
averea şi se va refugia la Megara, de unde ii va sprijini pe 
Democraţi. Afară de unele scrieri retorice, ar fi lăsat — atri¬ 
buirea este contestată de H. Weinstock, De Erotico-Lysiaco, 
1912 — un text Erotikos, păstrat in Platon. Apare ca personaj 
in cursul dialogului Fedru. 

5 Este micul fluviu izvorit din Himet; croizat, îi era închinat 
un vechi cult. 

mult pe Platon, încît lui Fedru îi trimise cele dintîi roade 
ale studiilor sale: lui îi trimise Epigramele, tot lui Legile 
lui Platon, lui de asemenea prima carte a acestuia care 
trata despre Frumuseţe şi care se cheamă Fedru. Aşadar, 
întrucît am fost judecat asemenea lui Fedru, nu de mine, 
desigur, deoarece nu-mi recunosc atîta merit, dar de sor¬ 
ţii pe care zarurile i-au aruncat; şi întrucît voi aţi pri¬ 
mit aceasta, cu plăcere voi comenta sub aceste fericite 
augurii, mai întîi cuvîntarea lui; apoi după putinţa min¬ 
ţii mele, voi lămuri ceea ce prin sorţi căzuse Episcopului 
şi Medicului. 

Orice filosof platonician consideră în fiecare lucru 
trei părţi: natura lucrurilor care îl preced, natura acelora 
care îl însoţesc şi tot astfel a celor care îl urmează. Şi dacă 
el socoteşte că aceste părţi sînt bune, atunci laudă acel 
lucru; şi tot astfel dacă se întîmplă dimpotrivă. Aşada_r 
este o laudă desăvîrşită aceea care arată originea veche 
a lucrului; care îi indică forma prezentă şi prevede roa¬ 
dele lui viitoare. Din punctul de vedere al primei părţi, 
este lăudată nobleţea unui lucru; din acela al părţii a 
doua, măreţia lui; iar în ce priveşte al treilea, el laudă 
folosul Iui. Iată de ce aceste trei părţi dau oricărei laude 
aceste trei lucruri: nobleţea, măreţia şi folosul. 

Astfel, contemplînd îndeosebi perfecţiunea prezentă a 
Tubirii, Fedru a numit-o marea zeitate. El a adăugat 
demnă de admiraţia oamenilor şi a zeilor 0 . Şi nu fără mo¬ 
tiv, deoarece noi faţă de lucrurile mari avem într-adevăr 
admiraţie. Este cu adevărat mare acel lucru căruia i se 
supun toţi oamenii şi toţi zeii, după cum se spune. Deoa¬ 
rece la cei vechi Zeii ca şi oamenii cunosc dragostea. 
Aceasta ne-o spun Orfeu şi Hesiod, atunci cînd afirmă 
că Mintea oamenilor ca şi a Zeilor sînt stăpînite de Iu¬ 
bire. Se spune de asemenea că este demnă de admiraţie, 
deoarece fiecare iubeşte acel lucru a cărui frumuseţe 


c Cf. textul în Banchetul, 178 b: „Mare şi minunată divinitate 
este Amorul, nu numai la oameni, dar şi între zei“ (Platon, Ban¬ 
chetul sau despre Amor, trad. de Cezar Papacostea, Bucureşti, 
Casa Şcoalelor, 1930, p. 15). 

îi apare ca o minune. Zeii, sau îngerii, cum vor Teologii 
noştri, iubesc desigur Frumuseţea divină, deoarece ea le 
apare minunată; şi tot astfel iubesc oamenii frumuseţea 
corpurilor. Desigur aceasta înseamnă laudă a Iubirii, căci 
ea se inspiră din perfecţiunea ei prezentă, care o înso¬ 
ţeşte. Apoi Fedru laudă Iubirea din punctul de vedere a 
ceea ce o precede, afirmînd că ea este cea mai veche dintre 
toate zeităţile; nobleţea Iubirii apare atunci cînd i se 
arată originea ei îndepărtată. In al treilea rînd o va lăuda 
din punctul de vedere al acelor lucruri care decurg din ea, 
şi aci se va arăta minunatul ei folos. 

Vom vorbi mai întîi despre originea ei antică şi 
nobilă, apoi despre folosul ei viitor. 


CAPITOLUL II 

DESPRE ORIGINEA IUBIRII 

In Argonautica, acolo unde, în prezenţa lui Chiron 
şi a Eroilor, adică a oamenilor Angelici, imitînd Teologia 
lui Mercur Trismegistul, Orfeu a cîntat începutul lucru¬ 
rilor, el a pus Haosul înaintea Lumii, iar înaintea lui Sa¬ 
turn, pe Jupiter şi pe ceilalţi zei. în sinul acestui Haos 
el a aşezat Iubirea, spunînd că Iubirea există din cea mai 
îndepărtată vechime, că ea este prin ea însăşi desăvîr- 
şită şi este bună îndrumătoare în faptele noastre. Hesiod 
în Teologia sa, Parmenide Pitagoricianul 1 * * * * * 7 în cartea na¬ 
turii şi Acusileu Poetul 8 concordă cu Orfeu şi cu Mercur. 


1 Este numit astfel Parmenide din Elea, despre care se ştie 
că are la început legături cu Pitagoricienii şi că se consacră fi¬ 

losofici prin imboldul lui Ameinias, pitagorician; se cunoaşte de 

asemenea veneraţia pe care o are pentru un alt pitagorician, 

Dioichaites. El însuşi apare numit „pitagoricianul" la Strabon 

(Ed. Zeller, La philosophie des Grecs consideree dans son deve- 

loppement historique, trad. de Emile Boutroux, premiere pârtie, 

tome II, Paris, 1882, p. 43, nota. 

8 Akusilaos din Argos, care a trăit in secolul V, a transpus 
în scurte povestiri istorice legendele eroice; continuator al lui 
Hesiod, se arată mai clar decit acesta. 

Platon de asemenea descrie în Timeu 9 Haosul şi în el 
pune Iubirea, şi acelaşi lucru îl spune Fedru în Banchet in . 

Platonicienii numesc Haosul, Lume fără forme; şi spun 
că Lumea este Haosul sub înfăţişarea formelor. Ei pun 
existenţa a trei Lumi; şi trei vor fi de asemenea Hao¬ 
surile. înaintea tuturor lucrurilor este Dumnezeu, Cel 
care pe toate le-a înfăptuit, pe care noi îl numim Binele. 
Dumnezeu creează mai întîi Mintea Angelică; apoi Su¬ 
fletul Lumii, cum susţine Platon; în sfîrşit Corpul Uni-/ 
versului. Acest Dumnezeu suprem nu se cheamă Lume, 
deoarece Lumea însemnează podoabă alcătuită din multe 
lucruri compuse; iar el trebuie înţeles drept ceea ce este 
cu totul simplu. Dar afirmăm că acest Dumnezeu este 
începutul şi sfîrşitul tuturor lucrurilor. Mintea Angelică 
este cea dintîi lume făcută de Dumnezeu; a doua este 
Sufletul Universului; a treia este întreg acest edificiu pe 
care îl vedem. 

în aceste trei Lumi, trebuie considerate desigur şi 
trei Haosuri. La început Dumnezeu creează substanţa 
Minţii Angelice, pe care noi o numim şi esenţă. în pri¬ 
mul moment al creării ei, aceasta este lipsită de forme 
şi întunecată; dar deoarece ea s-a născut din Dumne¬ 
zeu, o năzuinţă ce este totuna cu fiinţa ei o îndreaptă 
spre Dumnezeu, cel care este începutul ei; întorcîndu-se 
spre Dumnezeu, raza lui o luminează şi strălucirea aces¬ 
tei raze îi înalţă năzuinţa fierbinte ca o flacără; şi odată 
aprinsă această năzuinţă, ea se apropie cu totul de Dum¬ 
nezeu; apropiindu-se primeşte formele; căci Dumnezeu 
care poate totul, sculptează în Mintea care de el se apro- 


0 Cf. Timee în Platon, Oeuvres, traduites par Victor Cousin, 
Paris, Rey et Gravier, tome XII, 1839, pp.. 119—120: „Dumnezeu 
voind ca totul să fie bun şi ca nimic să nu fie rău, atit cit aceasta 
era cu putinţă, luă masa corpurilor vizibile care se rostogoleau 
într-o mişcare fără oprire şi fără regulă, şi din dezordine făcu 
să se nască ordinea... El se gîndi că din toate lucrurile vizibile 
nu poate să scoată nici o altă operă care să fie mai frumoasă 
decît o fiinţă inteligentă şi că nu poate exista inteligenţa fără 
suflet. Prin urmare el puse inteligenţa în suflet, sufletul în corp, 
şi rindui universul in aşa fel îneît să fie, prin alcătuirea sa în¬ 
săşi, opera cea mai frumoasă şi cea mai desăvîrşită". 

_ 10 Cf. Banchetul, ed. cit., p. 16, 178 c.: „...incit se recunoaşte 

din multe părţi că Eros este dintre cele dinţii zeităţi". 

pie, natura fiecărui lucru care este creat. Aşadar în această 
Minte sînt zugrăvite în forme, în modul spiritului, toate 
acele lucruri care sînt în această Lume. Acolo se nasc 
sferele Cerurilor şi ale elementelor, acolo Stelele, acolo 
de asemenea diferitele alcătuiri de vapori şi formele pie¬ 
trelor, metalelor, plantelor şi animalelor. 

Noi nu ne îndoim că aceste modele sînt ideile tuturor 
lucrurilor concepute în acea Minte superioară prin fapta 
divină; iar acea formă sau Idee a Cerurilor, adeseori 
o numim Dumnezeu-Cerul; iar forma primei planete. 
Saturn; şi a celei de a doua Jupiter, şi tot astfel mai de¬ 
parte la planetele care urmează. De asemenea ideea aces¬ 
tui element al Focului se numeşte zeul Vulcan, aceea a 
Aerului, Junona, a apei' Neptun şi a Pămîntului Pluton. 
Astfel toţi zeii care reprezintă anumite părţi ale Lumii 
inferioare sînt Ideile acestor părţi reunite în acea Minte 
superioară. 

Dar înainte ca Mintea Angelică să fi primit cu desă- 
vîrşire ideile de la Dumnezeu, ea s-a apropiat de el; şi 
înainte de a se apropia de el, năzuinţa ei de a se apropia 
era fierbinte; şi înainte chiar de a fi aprinsă această nă¬ 
zuinţă, ea primise raza divină; şi înainte de a putea cu¬ 
prinde în ea această strălucire, năzuinţa ei firească se şi 
îndreptase spre Dumnezeu care-i este începutul; şi înainte 
de a se fi îndreptat spre el, esenţa ei era lipsită de forme 
şi întunecată; această esenţă încă lipsită de forme, noi 
afirmăm cu certitudine că ea este Haosul; iar prima lui în¬ 
toarcere spre Dumnezeu însemnează naşterea Iubirii; pă¬ 
trunderea Razei este hrana Iubirii; flacăra ce de aci se 
aprinde se cheamă creşterea Iubirii. Apropierea de Dum¬ 
nezeu este avîntul Iubirii; forma pe care o primeşte este 
perfecţiuneă Iubirii, iar totalitatea tuturor formelor şi 
Ideilor, Latinii o numesc Lume, iar Grecii Cosmos, ceea 
ce înseamnă podoabă frumos alcătuită. Farmecul aces¬ 
tei Lumi şi a acestei podoabe este Frumuseţea, spre care 
Iubirea, de abia născută, a atras şi a călăuzit Mintea An¬ 
gelică; aceasta era urîtă, dar pe această cale ea a devenit 
frumoasă. Aceasta este aşadar natura Iubirii: ea năpeşte 
lucrurile spre frumuseţe, iar pe cele urîte le face ase¬ 
menea celor frumoase. 

Cine se va îndoi aşadar că Iubirea a urmat imediat 
Haosului şi că ea există înaintea Lumii şi înaintea tutu¬ 
ror Zeilor care sînt împărţiţi în toate părţile Lumii? In¬ 
tr-adevăr considerăm că acea năzuinţă a Minţii există 
înaintea formării ei, iar în Mintea formată se nasc Zeii 
şi Lumea. Iată de ce, pe drept, Iubirea a fost numită de 
Orfeu cea mai veche în timp; afară de aceasta, ea este 
prin ea însăşi desăvîrşită, ca şi cum Orfeu an fi voit 
aproape să spună că sie însăşi îşi dă desăvîrşirea. Deoa¬ 
rece se pare că acel prim instinct al Minţii îşi atrage prin 
natura sa perfecţiunea de la Dumnezeu, iar aceasta o dă 
Minţii care de aci îşi ia formele sale şi tot astfel 6 dă 
Zeilor care astfel se nasc. Bună povăţuitoare în faptele 
noastre, şi pe drept cuvînt, deoarece Minţii Angelice îi 
este atribuită înţelepciunea din care de fapt derivă orice 
povaţă; căci întoarsă spre Dumnezeu prin Iubire, ea stră¬ 
luceşte în raza lui, a cărei lumină nu poate fi închipuită şi 
nici spusă. Mintea nu se îndreaptă spre Dumnezeu altfel 
decît se îndreaptă ochiul spre lumina Soarelui. Ochiul mai 
întîi priveşte; apoi nu vede altceva decît lumina Soarelui; 
în al treilea rînd, el află în lumina Soarelui înţelegerea 
culorilor şi formelor lucrurilor. Iată de ce ochiul, care este 
la început întunecat şi fără formă ca şi Haosul, iubeşte 
lumina în timp ce o priveşte, şi privind el primeşte ra¬ 
zele Soarelui; primindu-le, el este pătruns ca de o formă, 
de culorile şi înfăţişările lucrurilor. Şi după cum Mintea, 
de-abia născută şi lipsită de orice formă, se îndreaptă spre 
Dumnezeu şi de acolo îşi primeşte forma; tot astfel Su¬ 
fletul Lumii se întoarce spre - Minte şi spre Dumnezeu, 
din care s-a născut; şi cu toate că la început el este Haos 
şi este gol de forme, se îndreaptă prin Iubire spre Mintea 
Angelică şi de la ea luînd formele, devine Lume. Tot 
astfel materia acestei Lumi s-a îndreptat spre Suflet prin 
Iubirea ce-i era înnăscută şi i s-a dat spre a fi de el mî- 
nuită. Şi cu toate că la început, lipsită de podoaba for¬ 
melor, ea nu era decît Haos neformat, totuşi prin acea 
Iubire ea a primit de la Suflet podoaba tuturor formelor 
care se văd în această lume; şi astfel din Haos ea a de¬ 
venit Lume. 

Aşadar considerăm trei Lumi şi trei Haosuri. în toate 

Iubirea însoţeşte Haosul şi precede Lumea; ea trezeşte 
lucrurile care dorm; ea luminează pe cele întunecate, dă 
viaţă lucrurilor moarte, dă formă celor fără formă şi dă 
perfecţiunea celor nedesăvîrşite. O laudă mai mare decît 
aceasta, nimeni nu ar putea rosti sau gîndi. 


CAPITOLUL III 

DESPRE FOLOSUL IUBIRII 

Am vorbit pînă acum despre originea şi nobleţea sa; 
cred că este timpul să discutăm despre folosul ei. Şi ar 
fi desigur de prisos să arătăm toate binefacerile pe care 
Iubirea le înseamnă pentru neamul omenesc; cu atît mai 
mult, cu cît pe toate le putem strînge în una singură. 
Căci rostul vieţii omeneşti stă în aceasta, că ne depărtăm 
de rău şi ne apropiem de bine. Răul este pentru om ceea 
ce este necinstit; iar binele său este ceea ce este cinstit. 
Toate legile şi toate constrîngerile se străduiesc fără în¬ 
doială nu spre altceva decît spre a da oamenilor asemenea 
orînduiri de viaţă încît să se ferească de cele rele şi să 
aducă la îndeplinire ceea ce este cinstit. Acest lucru, legile 
şi ştiinţele, nenumărate aproape, îl pot dobîndi de-abia 
după un timp îndelungat; Iubirea însă, ea singură, atinge 
această ţintă în scurtă vreme. Căci ruşinea îi îndepărtează 
pe oameni de la cele urîte, iar dorinţa desăvîrşirii îi atra¬ 
ge spre cele cinstite. Aceste două lucruri, oamenii le pot 
dobîndi uşor şi repede numai prin Iubire. Şi cînd noi 
spunem Iubire, trebuie să înţelegeţi prin aceasta dorinţa 
Frumuseţii, deoarece aceasta este la toţi Filosofii defi¬ 
niţia Iubirii, iar Frumuseţea este acel farmec ce se naşte 
cel mai mult şi cel mai adesea din armonia mai multor 
lucruri; această armonie este de trei feluri. Iată de ce 
farmecul ce aparţine Sufletelor se naşte din armonia mai 
multor virtuţi; aceea care este proprie corpurilor se naşte 
din armonia mai multor culori şi linii. Un farmec nespus 
de mare există şi în sunete, şi el se naşte din armonia 
mai multor glasuri. Aşadar, Frumuseţea se înfăţişează în 
trei moduri: adică ea este frumuseţe a sufletelor, a cor¬ 
purilor şi a glasurilor. Aceea a Sufletului poate fi cu- 

noscută numai cu Mintea; aceea a corpurilor, cu ochii; 
aceea a glasurilor nu o poţi cuprinde decît cu urechile. 
Aşadar, cunoscînd că Mintea şi vederea şi auzul sînt ace¬ 
lea prin care, singure, ne putem bucura de Frumuseţe, şi 
Iubirea fiind dorinţa bucuriei Frumuseţii, înseamnă că 
‘iubirea este întotdeauna mulţumită cînd ea este Iubire 
a Minţii, a ochilor şi a urechilor. Dar ce nevoie are ea să 
miroase, să guste sau să atingă? Căci aceste simţuri nu 
cuprind altceva decît mirosuri, gusturi, senzaţii de cald 
şi rece, de moale şi tare sau altele asemenea. Aşadar, 
întrucît sînt simple forme, nici unul din aceste lucruri 
nu sînt frumuseţea omenească. Cu atît mai mult, cu cît 
trebuie să ştim că frumuseţea corpului omenesc cere 
armonia diferitelor părţi, iar Iubirea priveşte bucuria 
frumuseţii drept ţinta sa; iar această bucurie aparţine 
numai Minţii, vederii şi auzului. Aşadar Iubirea în aceste 
trei lucruri îşi găseşte împlinirea; iar Dorinţa care as¬ 
cultă de celelalte simţuri nu se cheamă' Iubire, ci mai 
curînd poftă desfrînată sau turbare. 

Afară de aceasta, dacă Iubirea unui om doreşte această 
frumuseţe omenească şi dacă frumuseţea omenească stă 
într-o anumită armonie, iar această armonie este rezulta¬ 
tul unei anumite cumpătări, înseamnă că Iubirea nu 
doreşte altceva dec?t acele lucruri care sînt cumpătate, 
modeste şi demne de a fi onorate. Astfel, plăcerile gus¬ 
tului şi ale pipăitului, care sînt voluptăţi, adică plăceri 
atît de puternice şi- de violente, încît neliniştesc Mintea 
îndepărtînd-o de firea ei obişnuită şi pe om îl turbură cu 
desăvîrşire, Iubirea nu numai nu le doreşte, dar chiar 
simte groază faţă de ele: ea fuge de ele, deoarece sînt 
lucruri care prin necumpătarea lor sînt contrare frumu¬ 
seţii. Patima Venerei, adică luxuria, îi împinge pe oameni 
spre necumpătare, şi astfel spre ceea ce este potrivnic ar¬ 
moniei; de aceea se pare de asemenea că ea îi împinge 
pe oameni spre ceea ce este diform, adică spre ceea ce 
este urît; iar Iubirea îi atrage spre Frumuseţe. Diformi¬ 
tatea şi Frumuseţea sînt contrarii. Aşadar aceste porniri 
care ne tîrăsc spre diformitate şi frumuseţe ne apar de 
asemenea contrarii una alteia. De aceea dorinţa coitului 
şi Iubirea nu numai nu sînt aceleaşi porniri, dar ele se 
arată a fi contrarii. Acest lucru îl mărturisesc şi vechii 

teologi care l-au numit pe Dumnezeu Iubire. Acelaşi lu¬ 
cru îl confirmă puternic şi teologii creştini: căci nici un 
nume ce este al lucrurilor necinstite nu i se protriveşte 
lui Dumnezeu. De aceea cel ce are mintea sănătoasă, să se 
ferească de a atribui, fără să judece, numele de Iubire 
— nume ce este desigur divin — unei necugetate turbu- 
rări a simţurilor. Aşadar ruşinea să-l cuprindă pe Dicearc 1 * 
şi pe oricare altul ar îndrăzni să-l dojenească pe Platon 
de a fi atribuit prea mult înţeles Iubirii. Căci străduinţa 
noastră spre sentimentele cinstite, demne de a fi onorate 
şi divine nu va fi niciodată, nu prea mare, dar nici atît cît 
trebuie să fie. 

Urmează de aci că orice iubire este cinstită, iar cel 
care iubeşte este întotdeauna drept; deoarece orice Iubire 
este frumoasă şi este potrivită, căci ea iubeşte într-adevăr 
lucrurile asemenea ei. Dar aprinderea nestăpînită care ne 
împinge spre faptele desfrînate este socotită contrară 
Frumuseţii, deoarece ea ne împinge spre ceea ce este 
urît. Aşadar, spre a reveni puţin la folosul Iubirii: teama 
ruşinii, care ne îndepărtează de lucrurile necinstite şi 
dorinţa Gloriei care ne dă entuziasmul faptelor demne de 
cinste, izvorăsc uşor şi firesc din Iubire. Şi aceasta, mai 
întîi pentru că Iubirea doreşte lucrurile frumoase şi urmă¬ 
reşte întotdeauna pe cele demne de laudă şi minunate; iar 
cel care le urăşte pe cele lipsite de o fonmă frumoasă, 
acela desigur fuge de lucrurile necinstite şi urîte. De ase¬ 
menea, atunci cînd doi oameni se iubesc, ei se străduiesc 
neîncetat unul spre altul şi doresc să-şi fie neapărat plă¬ 
cuţi unul altuia; şi întrucît unul pe altul se privesc me¬ 
reu şi unul nu stă niciodată fără celălalt ce-i este alături 
ca un martor neîncetat, ei se feresc neîncetat de lucrurile 
necinstite; fiecare se străduieşte să-i placă celuilalt, şi ast¬ 
fel mereu şi cu toată grija şi sîrguinţa ei caută să înfăptu- 


11 Dikaiarchos este un gînditor peripatetic de la finele seco¬ 
lului IV. Lăudat mult de „antici pentru erudiţia sa, a lăsat o is¬ 
torie a culturii greceşti, Viaţa Greciei, o serie de scrieri politice, 
lucrări geografice pentru care a folosit materialul strins în expe¬ 
diţiile Iul Alexandru şi, în sfîrşit, scrieri filosofice în care se de¬ 
părtează de Aristotel prin negarea substanţialităţii şi nemuririi 
sufletului, ajungînd astfel la materialism. Cf. Di Giovanni, Storia 
della filosofia in Sicilia, I, Palermo, 1873. 

Insc/’i lucruri măreţe: spre a nu fi dispreţuiţi de cel iubit, 
<lnr spre a fi socotiţi demni de Iubirea reciprocă. Fednu 
expune acest punct cu multă bogăţie şi dă trei exemple 
• le Iubire: unul, al femeii îndrăgostite de bărbat, unde el 
vorbeşte despre Alcesta 12 , soţia lui Admetos, care a murit 
bucuros pentru soţul ei; celălalt, al bărbatului îndrăgostit 
<le femeie, cum a fost Orfeu de Euridice; al treilea este 
exemplul unui bărbat îndrăgostit de un bărbat, cum a 
fost Patrocle îndrăgostit de Ahile: aici arată că nimic 
nu ie dă oamenilor atîta putere cîtă le dă Iubirea. Dar 
nu vom lămuri acum alegoria Alcestei sau a lui Orfeu. 
Căci aceste lucruri dovedesc mult mai mult forţa şi stă- 
pinirea Iubirii dacă le vestim ca fapte ale istoriei, decît 
dacă voim să le dăm sensuri alegorice. Aşadar mărtu¬ 
risim fără alt gînd că Iilbirşa este un Dumnezeu mare şi 
minunat, şi de asemenea că este nobilă şi prea folositoa¬ 
re; şi împlinim opera Iubirii atunci cînd aflăm mulţumire 
in ţinta ei, care este Frumuseţea. Ne bucurăm de această 
Frumuseţe numai prin acea parte prin care o cunoaştem: 
prin Minte, prin văz şi prin auz. 

Aşadar ne putem bucura de ea prin aceste trei sim¬ 
ţuri. Celelalte simţuri ne dau nu acea Frumuseţe pe care 
Iubirea o doreşte, ci mai curînd altceva ce-i este necesar 
trupului. Deci prin ele trei vom căuta Frumuseţea; iar 
acea frumuseţe care se arată în corpuri şi în glasuri, ca 
un reflex sau un mijloc potrivit ce exprimă altceva, ne va 
îndruma spre căutarea frumuseţii sufletului. Vom lăuda 
frumuseţea trupească şi o vom aproba; şi întotdeauna 
ne vom sili a lua seama ca Iubirea să fie tot atît de mare 
precît este Frumuseţea; iar acolo unde nu sufletul, ci 
numai trupul este frumos, îl vom iubi pe acesta puţin 
şi uşor, numai ca o umbră şi o imagine trecătoare a Fru¬ 
museţii; acolo unde numai sufletul va fi frumos, vom 


12 Alkestis a fost fiica lui Pelias şi soţia lui Admetos, rege 
în Tesalia, pe care Apollon l-a ajutat s-o dobîndeăscă pe Alkes¬ 
tis drept soţie. La nunta lor, el uită să aducă sacrificiul zeiţei 
Artemis şi semnele arată că pentru aceasta va trebui să moară; 
Apollon obţine ca Admetos să fie salvat, dacă cineva se jert¬ 
feşte în locul lui; Alkestis face aceasta, dar Persefona, mişcată de 
această iubire, îi redă viaţa alături de soţul ei; ambii apar la 
antici drept simbol al iubirii conjugale. 

iubi fierbinte această podoabă veşnică a sufletului; iar 
acolo unde şi una şi cealaltă frumuseţe se întîlnesc, admi¬ 
raţia noastră va fi puternică. Astfel făcînd, vom arăta 
că sîntem într-adevăr o familie platoniciană; aceasta nu 
gîndeşte într-adevăr altceva decît lucruri înalte, cereşti 
şi divine. 

Cele spuse' asupra Cuvîntării lui Fedru sînt cu aceasta 
de ajuns. Să trecem aşadar la Pausanias. 



CUVlNTAREA II 


CAPITOLUL I 

DUMNEZEU ESTE BUNÂTATE, FRUMUSEŢE, 
DREPTATE; EL ESTE ÎNCEPUT, MIJLOC 
ŞI SFÎRŞIT 

Filosofii pitagoricieni susţin că numărul trei este mă¬ 
sura tuturor lucrurilor. Cu dreptate pot socoti că Dum¬ 
nezeu cu acest număr cîrmuieşte toate lucrurile, şi că 
acestea toate sînt înfăptuite prin acelaşi număr trei. De 
aici vine versul lui Virgiliu: „Divinitatea se bucură de 
numărul nepereche". Creatorul suprem fără îndoială mai 
întîi creează toate lucrurile; în al doilea rînd le atrage spre 
sine; în al treilea rînd le dă desăvîrşirea. Pe măsură ce 
se nasc, toate lucrurile purced din acel Izvor veşnic; apoi 
în el se reîntorc atunci cînd ele îşi caută propria lor obîr- 
şie tinzînd spre ea; în sfîrşit sînt desăvîrşite atunci cînd 
din nou se află, reîntoarse, în începutul lor. Orfeu a cîn- 
tat dumnezeieşte aceste lucruri atunci cînd a spus că 
Jupiter este început, Mijloc şi Sfîrşit al Universului. El 
este început întrucît produce toate lucrurile; este mijloc 
deoarece, de îndată ce ele au fost născute, spre el la atra¬ 
ge; şi este de asemenea sfîrşit, deoarece le desăvîrşeşte 
cînd ele se reîntorc în el. Pe acest Rege al Universului 
îl putem numi aşadar Bun, Frumos şi Drept, aşa cum 
adeseori întîlnim spus în Platon: el este Bun întrucît 
creează lucrurile; întrucît le atrage, este Frumos; şi este 
Drept întrucît le desăvîrşeşte după meritul ce fiecăruia 
îi este propriu. Aşadar Frumuseţea, care prin firea ei 

atrage lucrurile, se află între Bunătate şi Dreptate; fără 
îndoială, ea se naşte din Bunătate şi năzuieşte spre 
Dreptate. 


CAPITOLUL II 

In ce fel frumuseţea lui dumnezeu 

NAŞTE IUBIREA 

Această natură divină, adică Frumuseţea, a zămislit 
în toate lucrurile Iubirea care este dorinţa Frumuseţii. 
Căci dacă Dumnezeu răpeşte Lumea la sine, iar Lumea 
este răpită de el, aceasta înseamnă că există o neîncetată 
atracţie între Dumnezeu şi Lume, care în Dumnezeu în¬ 
cepe şi trece în Lume, apoi se sfîrşeşte ultim în Dumne¬ 
zeu; astfel ca într-un cerc ea se înapoiază acolo de unde 
a plecat. Aşa încît un cerc singur este acela ce uneşte pe 
Dumnezeu cu Lumea şi Lumea cu Dumnezeu; el poartă 
trei nume deosebite. Intrucît începe în Dumnezeu şi atrage 
spre acesta, el este Frumuseţe; întrucît trece în Lume şi 
pe aceasta o răpeşte, este Iubire, iar întrucît se reîntoarce 
spre Creatorul său şi cu el uneşte lumea pe care acesta 
a înfăptuit-o, el este Desfătare. Aşadar Iubirea care începe 
prin Frumuseţe se sfîrşeşte în desfătare. Acest lucru l-au 
înţeles atît Hieroteu 12bls , cît şi Dionisie Areopagitul în 
acel imn prea strălucit în care astfel au cîntat aceşti Teo¬ 
logi; Iubirea este un drum în cerc al bunătăţii, care fără 
încetare, de. la bine spre bine se îndreaptă. Este necesar 
ca Iubirea să fie bună, pentru ca, născută din Bine, să 
se reîntoarcă în Bine. Căci acel Dumnezeu este Frumuse¬ 
ţea şi pe el toate lucrurile îl doresc; iar atunci cînd îl 
posedă, în el toate îşi găsesc mulţumirea, astfel încît de 
aici dorinţa noastră se aprinde. în el, dorinţa celor care 

12 bis Ficino se referă la Hierotheos din Athena, episcop al 
acestui oraş şi probabil maestru al lui Dionisie Areopagiatul; în 
De christiana reliqione găsim: „Ego certe reperi precipua Nu- 
menii, Philonis, Plotini, Jamblici, Proculi mysteria, ab Ioanne, 
Paulo, Ierotheo, Dionysio Areopagita accepta fuisse" (Cf. 
K. Krumbacher, Geschichte der Byzantinischen Litteratur von 
Jastinian bis zum Ende des ostrbmischen Reiches, 2-te Auflage r 
Munehen, 1897, p. 34). 

iubesc îşi află odihna; nu pentru că se stinge, dar pentru 
că se împlineşte. Şi cu dreptate, Dionisie îl socoteşte pe 
Dumnezeu asemenea Soarelui. Căci aşa precum Soarele 
luminează corpurile şi le încălzeşte, tot astfel Dumnezeu 
dă sufletelor lumina adevărului şi dorinţa fierbinte a dra¬ 
gostei. 

Alegoria din cartea VI a Republicii lui Platon trebuie 
înţeleasă desigur astfel precum veţi auzi. într-adevăr, 
Soarele creează corpurile vizibile şi tot astfel ochii cu care 
vedem; pentru ca ochii să vadă, el introduce în ei un spirit 
luminos; iar pentru ca noi să putem vedea corpurile, aces¬ 
tea sînt zurgăvite în culori. Totuşi, pentru împlinirea ac¬ 
tului vederii, nu le este suficientă ochilor raza lor pro¬ 
prie, şi nici corpurilor nu le ajung culorile lor, dacă în ele 
nu coboară spre a le lumina, spre a le trezi şi spre a le 
face mai mari, acea lumină care este una peste toate lu¬ 
crurile, şi de la care se împart asupra ochilor şi a corpu¬ 
rilor, lumini multe şi proprii 13 . 

în acelaş fel, actul prim al tuturor lucrurilor, care este 
numit Dumnezeu, atunci cînd a produs lucrurile, a dat 


13 Cf. Republica, cartea VI, în Ocuvres, trad. de Victor Cou- 
sin, tome X, 1034, pp. 54—56: „Dintre toţi zeii care sînt in cer, 
care este acela a cărui lumină face ca ochii noştri să vadă mai 
bine şi ca obiectele să fie vizibile? 

Acela pe care tu, ca şi lumea întreagă, îl cunoşti; căci vrei 
desigur să numesc Soarele. 

Să vedem dacă faţă de acest zeu, vederea noastră nu este 
astfel precum voi spune. 

Cum anume? 

Vederea, ca şi partea unde ea se formează şi care se cheamă 
ochi nu este soarele. 

Nu. 

Dar dintre toate organele simţurilor noastre, ochiul este, 
cred, cel care seamănă mai mult cu soarele. 

Fără îndoială. 

Şi facultatea de a vedea, pe eare o are, nu este ea ca o 
emanaţie al cărei izvor este soarele? 

Da. 

Şi soarele care nu este vedere, dar care este principiul ei, 
este văzut de ea? 

Intr-adevăr. 

Ei bine, află acum că despre soare vortfesc atunci cînd arăt 
producerea binelui. Fiul are o perfectă analogie cu tatăl. Ceea 

fiecăruia Modelul şi Actul: acest act este desigur slab şi 
neputincios să împlinească ceea ce i s-a dat de împlinit, 
deoarece un lucru creat şi un subiect menit să sufere el 
acţiunea, acestea l-au primit. Dar lumina unică a divinu¬ 
lui Soare, veşnică şi invizibilă, dă prin prezenţa ei tuturor 
lucrurilor îmbărbătare, viaţă şi desăvîrşire. Acestea le-a 
cîntat dumnezeieşte Orfeu, spunînd că Dumnezeu dă pu¬ 
tere tuturor lucrurilor şi pe sine se împărtăşeşte tuturor. 
Întrucît este Act al tuturor lucrurilor şi pe acestea le face 
să crească, Dumnezeu este Binele; întrucît, atît cît le este 
îngăduit, el le trezeşte, le dă viaţă, le face plăcute şi îm¬ 
bietoare şi totodată le dă atîta spirit cît ele pot primi, 
Dumnezeu este Frumuseţe. Întrucît atrage cele trei puteri 
ale Sufletului, Mintea, Vederea şi Auzul, spre obiectele 
care trebuie cunoscute, el este Strălucirea; şi întrucît el 
se află în acea putere care este capabilă de cunoaştere şi 
pe aceasta o uneşte cu lucrul cunoscut, el este Adevărul. 
In sfîrşit, ca Bine, Dumnezeu creează şi cîrmuieşte şi dă 
lucrurilor desăvîrşirea; ca Frumos, le luminează şi le dă 
Farmecul. 


ce este bine In sfera inteligibilă, în raport cu inteligenţa şi cu 
obiectele sale, aceasta este soarele în sfera vizibilă în raport cu 
vederea şi obiectele ei. 

Cum? Explică-mi gîndul tău. 

Tu ştii că atunci cînd ochii se întorc spre acele obiecte care 
nu sînt luminate de soare, ci de astrele nopţii, le este greu să 
le deosebească şi că par într-o măsură atinşi de orbire, ca şi cum 
ar pierde limpezimea vederii lor. 

Aşa este. 

Dar atunci cînd privesc obiecte luminate de soare, le văd 
distinct şi-şi arată facultatea de a vedea cu care sînt înzestraţi. 

Fără îndoială. 

Află că acelaşi lucru se produce în ce priveşte sufletul. Cînd 
el îşi fixează plivirile asupra ceea ce este luminat de adevăr şi 
existenţă, atunci el înţelege şi cunoaşte; cl arată că este înzes¬ 
trat cu inteligenţă. Dar cînd, îşi întoarce privirea spre ceea ce 
este amestecat cu întuneric, spre ceea ce se naşte şi piere, vede¬ 
rea sa se turbură şi se întunecă. 

într-adevăr, după cum în lumea vizibilă este drept să gîn- 
dim că lumina şi vederea au o analogic cu soarele, dar că ar fi 
absurd de a pretinde că ele sînt soarele; tot astfel, în cealaltă 
sferă putem privi ştiinţa şi adevărul ca avînd analogie cu binele; 
dar n-am avea dreptate să luăm pe una sau pe cealaltă drept bi¬ 
nele însuşi, care are o valoare întru totul mai înaltă' 1 . 

CAPITOLUL III 


CUM FRUMUSEŢEA ESTE STRĂLUCIRE 
A BUNĂTĂŢII DIVINE; ŞI CUM DUMNEZEU 
ESTE CENTRUL A PATRU CERCURI 

Şi cu dreptate au pus teologii antici Bunătatea în cen¬ 
tru, iar în cerc Frumuseţea. Desigur spun că Bunătatea 
este într-un centru, iar Frumuseţea în patru cercuri. Uni¬ 
cul centru al tuturor lucrurilor este Dumnezeu. Cele pa¬ 
tru cercuri care neîncetat se rotesc în jurul lui Dumnezeu 
sînt Mintea, Sufletul, Natura şi Materia. Mintea Angelică 
este un cerc nemişcat. Sufletul este mobil prin sine; Na¬ 
tura se mişcă în cele ce nu sînt ea, dar nu este mişcată 
de altceva decît ea; Materia nu numai că se mişcă în ce 
nu este ea, dar este şi mişcată de ceea ce este altceva decît 
ea însăşi. 

. Dar să spunem de ce îl numim pe Dumnezeu Centru 
şi de ce pe celelalte patru le numim cercuri. Centrul este 
un punct al cercului nemişcat şi indivizibil; de aici pleacă 
multe raze divizibile şi mobile care merg spre circumfe¬ 
rinţa lor care tot astfel este. Această circumferinţă care 
este divizibilă, se roteşte în jurul Centrului aşa după cum 
un corp rotund se roteşte în jurul unei axe. Şi astfel este 
natura Centrului îneît, deşi este unul, indivizibil şi nemiş¬ 
cat, el totuşi se găseşte în orice parte a multor, ba chiar a 
tuturor razelor mobile şi divizibile; căci punctul este în 
orice parte a fiecărei raze. Dar deoarece nici un lucru nu 
poate fi atins de ceva ce nu este asemenea lui, razele care 
merg de la circumferinţă spre centru nu pot să atingă acest 
punct decît cu un punct al lor egal de simplu, de unic şi 
de nemişcat. Cine va tăgădui că Dumnezeu este pe drept 
numit centrul tuturor lucrurilor? căci ştim că el este în 
toate lucrurile cu totul unic, simplu şi nemişcat; că toate 
lucrurile care sînt produse de el sînt multiple, compuse şi, 
într-un anumit fel, mobile; şi că, după cum ele ies din 
el, tot astfel se reîntorc în el după chipul razelor sau al 
circumferinţelor. în felul acesta Mintea, Sufletul, Natura 

şi Materia, care purced din Dumnezeu, tot în el se strădu¬ 
iesc să se reîntoarcă; şi din toate părţile, cu grabă şi cu 
sîrguinţă, ele vin spre el, încojurîndu-1. Şi după cum 
centrul se află în orice parte a razei şi în întreg cercul, 
iar toate razele ating prin punctul lor punctul ce se află 
în mijlocul cercului; tot astfel Dumnezeu, care este centrul 
tuturor lucrurilor, care este unitatea cea mai simplă şi 
Actul cel mai pur, se pune pe sine în toate lucrurile. El 
este numit unitatea lucrurilor, nu numai pentru că este 
prezent în toate lucrurile, dar şi pentru că tuturor lucru¬ 
rilor create de el le-a dat cîte o parte din el însuşi şi o 
putere foarte simplă şi foarte însemnată care se cheamă 
unitatea lucrurilor; de această unitate a lucrurilor şi spre 
ea, ca de un centru şi spre un centru al ei, se leagă toate 
potenţele şi părţile fiecărei părţi. Şi trebuie desigur ca 
lucrurile create să se strîngă în jurul acestui centru pro¬ 
priu al lor şi acestei unităţi a lor proprii înainte de a se 
apropia de Creatorul lor; pentru ca prin propriul lor 
centru să se apropie de centrul tuturor lucrurilor. Mintea 
Angelică se ridică mai întîi în propria ei esenţă înaltă îna¬ 
inte de a se ridica la Dumnezeu; şi tot astfel Sufletul şi 
celelalte lucruri. Cercul Lumii pe care o vedem este ima¬ 
ginea acelora care nu se văd, adică al Minţii, al Sufletului 
şi al Naturii. Căci corpurile sînt umbre şi reflexe ale Su¬ 
fletului şi ale Minţii. Umbrele şi reflexele reprezintă în¬ 
făţişarea acelui lucru ale cărui reflexe şi umbre ele sînt. 
De aceea, cele patru lucruri sînt pe drept numite patru 
cercuri. Mintea însă este un cerc nemişcat; căci acţiunea, 
ca şi substanţa sa este mereu aceeaşi. întotdeauna ea în¬ 
ţelege în acelaşi fel şi vrea aceleaşi lucruri; pentru un 
singur motiv Mintea poate fi numită uneori mobilă: de¬ 
oarece ea purcede, ca şi toate celelalte lucruri, din Dum¬ 
nezeu şi se îndreaptă spre a se întoarce tot în el. Sufle¬ 
tul Lumii şi orice alt Suflet este cerc mobil; deoarece 
prin natura sa el cunoaşte nu fără raţionament şi acţio¬ 
nează nu fără interval de timp; şi trecerea prin raţiona¬ 
ment de la un lucru' la altul, ca şi acţiunea în timp se 
numesc fără îndoială Mişcare. Şi dacă în actul de cunoaş¬ 
tere, Sufletul cuprinde vreo stare de nemişcare, aceasta 

apare mai curînd prin binefacerea Minţii decît prin natura 
Sufletului. Natura este numită, de asemenea, cerc mobil. 
Atunci cînd spunem Suflet în înţelesul teologilon antici, 
înţelegem puterea ce se află în raţiunea şi în sentimentul 
Sufletului; cînd spunem Natură, înţelegem fonţa 
Sufletului în stare să genereze. Acea Putere ce e în noi, 
cea dintîi, au socotit ei că poate cu adevărat să fie numită 
om; iar cealaltă, aceasta din urmă, îi este imagine şi 
umbră. Puterea de a genera este desigur socotită mobilă, 
deoarece ea îşi împlineşte acţiunea într-o durată de timp. 
Şi prin aceasta ea se deosebeşte de acea proprietate a Su¬ 
fletului, prin care Sufletul se mişcă prin sine şi în sine: 
prin sine, deoarece el este principiu de mişcare; în sine, 
de asemenae, deoarece în substanţa Sufletului rămîne ope¬ 
raţiunea Raţiunii, cît şi a sentimentului; iar de aici nu 
decurge în mod necesar nici o acţiune în corp. De aceea 
puterea de a plăsmui, pe care o numim Natură, se mişcă 
prin sine întrucît este o parte a Sufletului care el însuşi 
se mişcă prin sine. Se spune de asemenea că se mişcă în 
altceva decît ea însăşi, deoarece orice acţiune a sa se 
sfîrşeşte în corp, căci ea hrăneşte, ea face să crească şi ea 
naşte corpul. Dar Materia corporală este cerc mişcat de 
altceva decît ea însăşi şi în altceva. De altceva deoarece 
Sufletul o pune în mişcare; în altceva, deoarece se mişcă 
parcurgînd o întindere. 

Aşadar putem să înţelegem acum limpede de ce pun 
teologii antici Bunătatea în centru şi Frumuseţea în cerc. 
Bunătatea tuturor lucrurilor este Dumnezeu unul, prin 
care toate sînt bune; Frumuseţea este strălucirea lui Dum¬ 
nezeu ce pătrunde în acele patru cercuri care se rotesc în 
jurul lui Dumnezeu. Această strălucire zugrăveşte în cele 
patru cercuri modelele tuturor lucrurilor; iar aceste mo¬ 
dele, noi le numim în Mintea Angelică, Idei; în Suflet, 
noţiuni; în Natură, germeni plăsmuitori; în Materie, 
forme. Astfel în cele patru cercuri apar patru străluciri: 
strălucirea Ideilor în cel dintîi; strălucirea noţiunilor în 
al doilea; strălucirea germenilor plăsmuitori în al treilea 
şi strălucirea formelor în cel din urmă. 



CAPITOLUL IV 


CUM TREBUIE ÎNŢELES PLATON 

In ceea ce spune despre lucrurile divine 

La această taină s-a gîndit Platon şi pe ea a lămurit-o 
în scrisoarea către regele Dionis, atunci cînd a afirmat că 
Dumnezeu este cauza tuturor lucrurilor frumoase; 
aproape ca şi cum ar fi spus că Dumnezeu este izvorul 
întregii frumuseţi. Şi a vorbit astfel: „în jurul Regelui 
totului sînt toate lucrurile şi prin el există toate. El este 
cauza tuturor lucrurilor frumoase. Lucrurile care sînt de 
al doilea ordin, sînt în jurul principiului al doilea; lucru¬ 
rile de al treilea ordin, sînt în jurul celui de-al treilea. 
Sufletul omului doreşte să înţeleagă cum sînt acele luc¬ 
ruri, privind pentru aceasta pe acelea care îi sînt aproape. 
Dintre acestea nici unul nu-1 mulţumeşte. în acel Rege 
si în acele lucruri despre care am vorbit, nu este nimic 
asemenea acestor lucruri din urmă; iar despre ceea ce este 
mai departe, Sufletul omului poate vorbi“ 14 . 

Acest text se interpretează în felul următor. 

In jurul Regelui. Aceasta înseamnă nu înăuntrul Re¬ 
gelui, dar în afara lui, deoarece în Dumnezeu nu există ni- 
mio ce ar fi compus; şi înţelesul acestui cuvînt în jurul, 
Platon îl arată atunci cînd adaugă: toate lucrurile sînt 
prin el; şi el este cauza tuturor lucrurilor frumoase; ca şi 
cum ar spune: în jurul Regelui totului, sînt toate lucru¬ 
rile; căci prin natura lor se îndreaptă toate spre el ca spre 
un scop: deoarece din el au fost produse, principiu al lor. 
Al tuturor lucrurilor frumoase, adică al întregii Frumu¬ 
seţi care străluceşte în Cercurile mai sus arătate. Căci 


14 Cf. Platon, Scrisoarea II; Platon către Dionis, în Oeuvres, 
cit., tome XIII, 1840, p. 59: „Iată ce' este: totul este în jurul 
regelui totului; el este scop a tot ee există; el este cauza întregii 
frumuseţi. Ceea ce este de al doilea ordin, este în jurul princi¬ 
piului secund, şi ceea ce este de al treilea ordin, în jurul prin¬ 
cipiului al treilea. Sufletul omenesc doreşte cu pasiune să pă¬ 
trundă aceste taine; pentru a ajunge la ele, el se uită la tot ce 
le seamănă şi nu găseşte nimic care să-l mulţumească deplin. 
Ip ceea ce vedem nu este nici o analogie cu acel rege şi acele 
lucruri despre care am vorbit. Dar sufletul poate spune ce vine 
apoi". 

Formele corpurilor se întorc spre Dumnezeu prin germeni; 
germenii prin noţiuni; noţiunile prin Idei; şi în aceleaşi 
trepte ele se naso din Dumnezeu; iar atunci cînd Platon 
spune toate lucrurile, înţelege prin acestea Ideile; căci în 
ele este cuprins tot ceea ce urmează. 

Lucrurile care sînt de al doilea ordin slnt în jurul prin¬ 
cipiului al doilea; lucrurile de al treilea ordin sînt în ju¬ 
rul celui de al treilea. Zoroastru a pus trei principii ale 
Lumii, Stăpîne a trei ordine: Oromasin, Mitrin, Arimanin; 
pe acestea, Platon le numeşte Dumnezeu, Minte, Suflet; 
şi aceste trei ordine le-a pus în modelele divine, adică în 
Idei, Noţiuni şi Germeni. Primele, adică Ideile, în jurul 
primului, adică în jurul lui Dumnezeu, deoarece de către 
Dumnezeu sînt date Minţii şi ele readuc Mintea la Dum¬ 
nezeu; lucrurile de al doilea ordin în jurul principiului 
al doilea, adică Noţiunile în jurul Minţii, deoarece ele 
trec prin Minte în Suflet şi îndreaptă Sufletul spre Minte; 
lucrurile de al treilea ordin sînt în jurul celui de al trei¬ 
lea, adică Germenii lucrurilor în jurul Sufletului: deoa¬ 
rece prin Suflet ele trec în Natură, care este înţeleasă în 
puterea ei de generare; şi de asemenea unesc natura cu 
Sufletul. în aceeaşi ordine, formele coboară din natură 
înspre materie. Dar Platon nu pune formele în ordinea 
arătată mai sus; deoarece Regele Dionis l-a întrebat nu¬ 
mai despre lucrurile divine, astfel că el a arătat trei or¬ 
dine care aparţin modelelor necorporale, ca fiind divine; 
şi a lăsat deoparte formele corpurilor. De asemenea, Pla¬ 
ton nu a voit să-l cheme pe Dumnezeu Primul Rege, ci 
Rege al totului; căci dacă l-ar fi chemat primul, ar fi 
părut poate că îl aşază într-o ordine a numărului şi într-o 
situaţie egală cu aceea a Cîrmuitorilor următori. De ase¬ 
menea el nu a spus: în jurul lui sînt lucrurile prime, ci 
toate. Aceasta pentru ca să nu credem că Dumnezeu este 
mai mult cîrmuitorul unui ordin anumit, decît al univer¬ 
sului. 

Sufletul omului doreşte să înţeleagă cum, sînt acele 
lucruri. După cele trei lumini ale Frumuseţii divine, care 
strălucesc în cele trei cercuri, el a introdus foarte potri¬ 
vit Iubirea Sufletului faţă de ele; căci de aici ţîşneşte 
iubirea fierbinte a Sufletului. Este lucru firesc şi potrivit 
ca Sufletul divin să dorească lucrurile divine. 

Privind acele lucruri care îi sint aproape. Cunoaşte¬ 
rea omenească începe de la simţuri, şi de aceea obişnuim 
să judecăm despre lucrurile divine prin acele lucruri pe 
care le vedem mai însemnate în corpuri. Noi întrevedem 
Puterea lui Dumnezeu în puterea lucrurilor corporale; în 
ordinea lor, noi îi întrevedem înţelepciunea; în folos, Bu¬ 
nătatea divină. Platon a socotit formele corpurilor apro¬ 
piate Sufletului; deoarece aceste forme se află aşezate pe 
treapta următoare Sufletului. 

Dintre acestea, nici unul nu-l mulţumeşte; prin aceasta 
trebuie să înţelegem că aceste forme nici nu sînt în mod 
suficient, nici nu ne arată suficient pe cele divine. Deoa¬ 
rece lucrurile adevărate sînt Ideile, Noţiunile şi Germenii, 
iar formele corpurilor sînt mai curînd umbre ale lucru¬ 
rilor adevărate, decît lucruri adevărate; şi după cum um¬ 
bra corpului nu arată înfăţişarea desluşită a corpului, tot 
astfel corpurile nu arată natura proprie a substanţelor 
divine. 

In acel Rege şi în acele lucruri despre care am vorbit, 
nu este nimic asemenea acestor lucruri din urmă: deoarece 
naturile muritoare şi false nu sînt cu adevărat asemenea 
celor nemuritoare şi adevărate. 

Iar despre ceea ce este mai departe, sufletul omului 
poate vorbi: aceasta înseamnă că atunci cînd sufletul ju¬ 
decă naturile divine după cele muritoare, el vorbeşte fals 
despre cele divine; şi el nu le defineşte pe cele divine, dar 
pe cele muritoare. 


CAPITOLUL V 

CUM FRUMUSEŢEA LUI DUMNEZEU 
STRĂLUCEŞTE ŞI ESTE IUBITA IN TOTUL 

Spre a înţelege aşadar pe scurt multe lucruri, spunem 
că Binele este esenţa cea mai înaltă a lui Dumnezeu; Fru¬ 
museţea este un act sau o rază care de aici pătrunde to¬ 
tul; mai întîi ea pătrunde :în Mintea Angelică; apoi în 
Sufletul Universului şi în celelalte Suflete; în al treilea 
rînd, în Natură; în al patrulea rînd, în Materia corpuri- 

lor. Iar această rază împodobeşte Mintea cu ordinea Idei¬ 
lor, ea umple Sufletul cu ordinea noţiunilor, întăreşte Na¬ 
tura cu Germeni, îmbracă Materia cu forme. Şi după cum 
o aceeaşi rază de Soare face să strălucească patru corpuri, 
Focul, Aerul, Apa şi Pămîntul, tot astfel o rază a lui Dum¬ 
nezeu luminează Mintea, Sufletul, Natura şi Materia. Ori¬ 
cine priveşte lumina în aceste patru elemente, vede acea 
rază de Soare şi prin ea se întoarce să privească lumina 
superioară ,a Soarelui. Tot astfel, cel care contemplă în 
aceste patru trepte, în Minte, Suflet, Natură şi Corp, în¬ 
velişul lor ce le este ca o podoabă şi pe acesta îl iubeşte, 
acela desigur vede şi iubeşte în ele strălucirea orbitoare 
a lui Dumnezeu şi prin ea pe Dumnezeu ,însuşi îl vede. 


CAPITOLUL VI 

DESPRE PASIUNILE CELOR CARE IUBESC 

• 

Astfel se explică de ce avîntul celui care iubeşte nu 
se stinge la vederea şi nici la atingerea nici unui corp; căci 
el nu doreşte corpul acesta sau acela, ci doreşte lumina mă¬ 
reţiei supreme care străluceşte în corpuri: aceasta îl minu¬ 
nează. De aceea cei care iubesc nu ştiu ce să dorească sau 
ce să caute; căci ei nu-1 cunosc pe Dumnezeu: esenţa lui 
ascunsă şi-a pus în lucruri dulcele ei parfum, pentru ca 
neîncetat acest parfum să ne fie un imbold. Simţim acest 
parfum, dar nu simţim farmecul acelei esenţe. Aceasta 
înseamnă că, atraşi de parfumul prea limpede, dorim 
esenţa lui ascunsă şi cu drept cuvînt nu ştim ce este acel 
lucru pe care-1 dorim. Tot astfel se explică de ce aceia 
care iubesc se tem şi se simt pătrunşi de o admiraţie 
respectuoasă la vederea celui iubit; iar aceasta li se în- 
tîmplă chiar oamenilor puternici şi înţelepţi atunci cînd 
se află înaintea celui iubit, chiar dacă acesta le este cu 
mult inferior. Desigur nu ceva omenesc este ceea ce îi 
înspăimîntă, îi pătrunde în întregime şi îi face să se plece, 
deoarece forţa omenească se arată oricînd mai minunată 
la oamenii tari şi înţelepţi. Dar străfulgerarea divinităţii 
care străluceşte într-un corp frumos, ea este care îi con- 

strînge pe cei ce iubesc să cunoască admiraţia, teama şl 
veneraţia faţă de cel iubit, ca în faţa unui chip al Iul 
Dumnezeu. Tot de aceea, cel care iubeşte dispreţuieşte 
bogăţiile şi onorurile pentru cel iubit. Este fără îndoială 
o datorie ca lucrurile divine să fie puse înaintea celor 
umane. Se întîmplă totuşi adeseori ca acel care iubeşte să 
dorească să se transpună în fiinţa celui iubit; şi aceasta 
cu bună dreptate. Căci prin acest act el doreşte şi se stră¬ 
duieşte ca din om să devină Dumnezeu. Şi oare cine este 
acela care să nu prefere să fie Dumnezeu decît să fie om? 
Se întîmplă de asemenea că aceia care sînt prinşi în lanţul 
Iubirii, uneori suspină, alteori sînt veseli. Ei suspină de¬ 
oarece se părăsesc pe sine şi se nimicesc pe ei înşişi; şi se 
bucură deoarece trec într-o altă lume mai bună. Cei care 
iubesc simt pe rînd căldură şi frig, întocmai ca acei care 
suferă de friguri. Cu drept simt frigul cei care îşi pierd 
propria lor căldură. De asemenea simt căldură şi pentru 
că sînt pătrunşi de strălucirea arzătoare a razei supreme. 
Din frig se naşte timiditatea; din căldură se naşte îndrăz¬ 
neala; de aceea îndrăgostiţii sînt uneori timizi şi alteori 
îndrăzneţi. Chiar cei a căror minte este mai înceată, do- 
bîndesc prin iubire o minte foarte ascuţită. Care ochi nu 
vede atunci cînd îl luminează raza cerească? 

Este suficient ceea ce am spus pînă aici despre defi¬ 
niţia Iubirii şi a Frumuseţii care este la originea ei, ca 
şi cele ce am spus despre pasiunile celor care iubesc. 


CAPITOLUL VII 

DESPRE CELE DOUA FELURI ÎN CARE SE NAŞTE 
IUBIREA ŞI DESPRE CELE DOUA AFRODITE 

Vom vorbi acum pe scurt despre cele două feluri în 
care se naşte Iubirea. 

Pausanias afirmă în Platon că Iubirea este tovarăşa 
Afroditei; şi că Iubirea este de atitea feluri cîte Afrodite 
sînt; iar el arată două Afrodite însoţite de două Iubiri. 
Una este Afrodita Cerească, cealaltă Afrodită Comună; 
mai spune că cea Cerească s-a născut din Cer, fără să aibă 

Mamă, iar cva Comună s-a născut din Jupiter şi din Di- 

Piatonicienii numesc pe Dumnezeul suprem, Cer. Căci, 
după cum Cerul conţine toate celelalte corpuri, tot astfel 
Dumnezeu cuprinde toate spiritele. Iar Mintea Angelică 
o numesc cu mai multe nume: uneori Saturn sau Jupiter 
şi alteori Afrodita. Intrucît Mintea Angelică există, trăieşte 
şi înţelege, Esenţa ei este numită Saturn; tot astfel nu¬ 
mesc Viaţa ei Jupiter, iar Inteligenţa ei Afrodita. Apoi 
numeso Sufletul Lumii, de asemenea, Saturn, Jupiter şi 
Afrodita. Intrucît înţelege lucrurile supreme, se numeşte 
Saturn; întrucît mişcă Cerurile, el poartă numele lui Ju¬ 
piter; întrucît dă naştere lucrurilor inferioare, se cheamă 
Afrodita. Cea dintîi dintre Afrodite pe care am numit-o, 
care se află în Mintea Angelică, s-a născut, după cum se 
spune, din Cer, fără să aibă Mamă; căci Fizicienii numesc 
Materia, Mamă, iar Mintea Angelică este străină de Ma¬ 
teria Corporală. A doua Afrodită, pe care o socotiri a fi 
în Sufletul Lumii, s-a născut din Jupiter şi din Diona; 
din Jupiter, adică din însuşirea Sufletului lumesc, putere 
care mişcă Cerurile. Căci acea însuşire a creat puterea 
care dă naştere lucrurilor inferioare. Se spune de aseme¬ 
nea că această Afrodită are o Mamă, dar deoarece aceasta 
este cuprinsă în Materia Lumii, ea pare că este împreună 
cu Materia, însoţind-o. 

în sfîrşit, pentru a junge la punctul cel mai însemnat, 
vom spune că Afrodita este de două feluri: într-un fel 
ea este acea inteligenţă pe care am pus-o în Mintea An¬ 
gelică; în celălalt, este forţa de a genera, atribuită Sufle- 


15 Cf. Banchetul, cit., p. 19, 180 d-e: „Ştim cu toţii că fără 
Eros nu poate fi Afrodita. Dacă acostă zină e una, există neîn¬ 
doios şi un singur Eros; dar cum sînt două Afrodite, cu necesi¬ 
tate sînt şi doi Eros. 

Cum n-ar fi două? 

Una, pe cit se pare, este cea mai veche, şi-i fără .mamă. 
Fiind copila cerului, o numim Afrodita Cerească. A doua, mai 
tînără, s-a născut din Zeus şi Diona; o poreclim Afrodita 
Obştească. 

E necesar să luăm aminte şi asupra lui Eros: că trebuie să 
fie doi, unul Obştesc, care ajută pe Afrodita din urmă, altul 
ceresc, care e tovarăşul celei dinţii". 

tului lumii. Pe una şi pe cealaltă, Iubirea le are nscniA 
nătoare ei, tovarăşe. Pe cea dinţii, Iubirea naturală o înnlţA 
spre contemplarea Frumuseţii lui Dumnezeu; pe cealaltă, 
de asemenea, Iubirea ei o înalţă spre a crea Frumuseţea 
divină în corpurile muritoare. Cea dinţii îmbrăţişează în 
ea, în prima clipă, strălucirea divină; apoi o răspîndoşte 
asupra celeilalte Afrodite. Aceasta din urmă face ca scîn- 
teia strălucirii primite să pătrundă în Materia Lumii. Pre¬ 
zenţa acestor scîntei divine face ca toate corpurile Lumii 
să apară frumoase, după putinţa fiecăruia. Sufletul omu¬ 
lui cunoaşte prin ochi această Frumuseţe a corpurilor; 
iar acest Suflet are în el două puteri: puterea de a cu¬ 
noaşte şi puterea de a genera. Aceste două puteri sînt în 
noi cele două Afrodite; ele sînt însoţite de două Iu¬ 
biri. Cînd frumuseţea corpului omenesc se înfăţişează ochi¬ 
lor noştri, atunci Mintea noastră, care este în noi Afro- 
dita Cerească, simte respectuoasa admiraţie şi dragostea 
acelei Frumuseţi socotite ca imagine a Frumuseţii divine; 
şi adeseori acea Frumuseţe îi deschide privirea spre cea¬ 
laltă Frumuseţe. Apoi puterea de a plăsmui, care este în 
noi cealaltă Afrodită, doreşte să genereze o formă aseme¬ 
nea acesteia. Aşadar, în aceste două puteri se află Iubirea; 
în cea dinţii, ea este dorinţă de a contempla, în cealaltă 
este dorinţa de a plăsmui Frumuseţea. Şi una şi cealaltă 
Iubire sînt cinstite, căci şi una şi cealaltă caută imaginea 
divină. Aşadar, prin ce îşi merită Iubirea dojana lui Pau- 
sanias? 16 Vă voi spune eu prin ce. Dacă cineva, împins 
de dorinţa mare de a genera, pune această poftă înaintea 
contemplaţiei şi chiar caută să împlinească pe căi neîngă¬ 
duite actul generării sau pune cu adevărat Frumuseţea 
corpului mai presus decît aceea a Sufletului, atunci acesta 
nu îndrumează precum este bine demnitatea Iubirii; şi 
această folosire a ei pe drumuri neîngăduite află dojana 
lui Pausanias. Cel care împlineşte drept Iubirea, laudă 


10 Cf. Banchetul, cit., p. 181 b: „Nu orice Eros e frumos şi 
vrednic de laudă; ci numai acela care nc-mbie să iubim în chip 
frumos. 

Amorul pe care îl insuflă Afrodită Obştească este cu ade¬ 
vărat ceva de rind. Dintr-însul nu poate veni decît ce-aduce 
intîmplarea, căci nu încălzeşte decît pe cei mai bicisnici dintre 
oameni". 

fără îndoială forma corpului, dar prin ca, el îşi îndreaptă 
cugetul spre un model al ei mai desăvîrşit aflat în Suflet, 
în înger şi în Dumnezeu; pe aceasta o doreşte cu mai 
multă fervoare. Iar funcţia generării el o împlineşte numai 
întrucît ne-o impun ordinea naturală şi legile date de cei 
înţelepţi. Despre aceste lucruri vorbeşte pe larg Pausanias. 


CAPITOLUL VIII 

ÎNDEMN LA IUBIRE Şl DISCUŢIE ASUPRA IUBIRII 
SIMPLE ŞI A CELEI RECIPROCE 

Dar pe voi, Prieteni, vă îndemn şi vă rog să îmbră¬ 
ţişaţi Iubirea cu puterea voastră întreagă, deoarece ea 
este fără îndoială un lucru divin. Şi să nu vă sperie ceea 
ce a spus Platon despre un îndrăgostit oarecare; căci vă- 
zîndu-1, Platon s-a exprimat astfel: acel îndrăgostit este 
un Suflet mort în propriul lui corp şi este viu în corpul 
altuia. Să nu vă sperie de asemenea nici cîntul lui Orfeu 
despre soarta amară şi nenorocită a celor care iubesc. Vă 
voi spune eu cum trebuie înţelese acestea şi cum pot fi 
îndreptate; dar vă rog să mă ascultaţi cu luare aminte 1 . 

Platon numeşte Iubirea amară, şi nu fără dreptate, 
deoarece acela care iubeşte moare iubind; Orfeu numeşte 
de asemenea Iubirea un fruct dulce-amar. Iubirea fiind 
moarte voluntară, ea este amară întrucît este moarte; şi 
este dulce întrucît este voluntară. Oricine iubeşte moare 
iubind; căci gîndul lui, uitîndu-se pe sine, se îndreaptă 
spre cel iubit. Dacă nu se gîndeşte la sine, desigur nici 
nu gîndeşte în sine, şi deci sufletul său nu lucrează el 
însuşi: căci gîndirea este activitatea principală a Sufle¬ 
tului. Acela care nu lucrează în el însuşi, acela nici nu 
este în sine însuşi, deoarece aceste două lucruri, existenţa 
şi acţiunea, coincid. Nu poate fi existenţă fără acţiune; 
acţiunea nu depăşeşte existenţa; nimeni nu acţionează 
acolo unde nu este, şi oriunde este, el acţionează. Aşadar, 
sufletul celui care iubeşte nu este în el însuşi, întrucît nu 
acţionează în el însuşi; iar dacă nu este în sine însuşi, 
de asemenea nici nu trăieşte în el însuşi; cel care nu tră- 

ieste este mort, şi deci este mort în sine oricine iubeşte; 
sau el trăieşte în altul. 

Există fără îndoială două feluri de Iubire. Unul este 
Iubirea simplă, celălalt este Iubirea reciprocă. Iubirea sim¬ 
plă este aceea în care cel ce este iubit nu iubeşte pe cel 
care-1 iubeşte. Aici, cel care iubeşte este cu totul mort, 
deoarece el nu trăieşte în el însuşi, după cum am arătat, 
şi nu trăieşte nici în cel iubit, deoarece este dispreţuit de 
acesta. Atunci unde trăieşte? Trăieşte el oare în Aer, în 
Apă, în Foc sau în Pămînt sau în corpul vreunui animal? 
Nu; căci sufletul omenesc nu trăieşte în alt trup decît 
în cel omenesc. Trăieşte poate în corpul vreunei alte per¬ 
soane pe care n-o iubeşte? Nici aici; căci dacă el nu tră¬ 
ieşte acolo unde doreşte fierbinte să trăiască, cu mult mai 
puţin va putea trăi în altă parte. Aşadar nu trăieşte ni¬ 
căieri acela care iubeşte pe un altul şi nu este iubit de 
acesta; aşadar îndrăgostitul neiubit este cu totul mort. Şi 
nu va învia niciodată, dacă indignarea nu-1 va face să în¬ 
vie. Dar acolo unde cel iubit răspunde Iubirii, cel care 
iubeşte trăieşte de îndată ce este în cel iubit. Se întîmplă 
astfel un lucru minunat atunci cînd doi oameni se iubesc: 
unul trăieşte în celălalt, iar acesta de asemenea trăieşte 
în cel dintîi. Ei se dau reciproc şi fiecare se dă pe sine 
celuilalt pentru a-1 primi pe celălalt. Şi putem vedea în ce 
fel se dau pe ei înşişi, căci se uită pe sine; nu este însă 
tot atît de limpede cum primesc pe celălalt. Căci cel care 
nu se are pe sine, cu atît mai puţin îl poate poseda pe 
celălalt. Mai mult chiar, şi unul şi altul se are pe sine, 
dar în celălalt; şi acesta se are pe sine în cel dintîi. De¬ 
sigur, atunci cînd cu te iubesc pe tine care mă iubeşti 
pe mine, mă regăsesc pe mine însumi în tine care te gîn- 
deşti la mine; iar pe mine, de mine însumi dispreţuit, 
mă redobîndesc în tine care mă păstrezi; iar acelaşi lucru 
îl faci şi tu în mine. 

Şi acest lucru mi se pare de asemenea minunat: căci 
dacă m-am pierdut pe mine şi prin tine mă redobîndesc, 
înseamnă că prin tine mă am pe mine. Dacă prin tine 
mă am pe mine, atunci eu te am pe tine mai întîi şi mai 
mult decît pe mine; şi îţi sînt ţie mai aproape decît mie. 
Ceea ce înseamnă că nu pe altă cale mă apropiu de mine, 
decît prin tine. 

într-aceasta se deosebeşte însuşirea lui Eros de forţa 
lui Marte; căci astfel se deosebesc între ele Puterea şi 
Iubirea. împăratul posedă prin el pe ceilalţi. Cel care iu¬ 
beşte, prin celălalt se dobîndeşte pe sine, iar atît unul cît 
şi celălalt, aceşti doi care se iubesc, se îndepărtează 
fiecare de el însuşi şi se apropie de celălalt: mort în sine 
însuşi, el găseşte învierea în celălalt. Una singură este 
moartea în Iubirea reciprocă; învierile sînt două, căci cel 
care iubeşte, moare o dată în el însuşi atunci cînd pe sine 
se părăseşte; învie îndată în cel iubit, atunci cînd acesta 
îl primeşte cu gînd fierbinte; şi învie din nou cînd, în 
sfîrşit, se recunoaşte în cel iubit şi nu se îndoieşte că 
este iubit. O, moarte fericită, căreia îi urmează două vieţi, 
minunată legătură în care omul se dă pe sine pentru ce¬ 
lălalt şi-l are pe celălalt, iar pe sine nu încetează de a 
se avea. Nepreţuită bogăţie ce se naşte atunci cînd doi 
devin unul singur în aşa fel că fiecare dintre cei doi prin 
unul singur devine doi; şi, ca şi îndoit, cel care avea o 
singură viaţă, are deodată două vieţi prin mijlocirea unei 
morţi; astfel că cel care a murit o dată, învie de două ori, 
şi pentru o viaţă dobîndeşte fără îndoială două vieţi, iar 
pentru el unul, dobîndeşte două existenţe. 

In Iubirea reciprocă apare limpede răzbunarea cea mai 
dreaptă. Ucigaşul trebuie pedepsit cu moartea; şi cine va 
putea spune că cel care este iubit nu este ucigaş? căci el 
e9te ccl care desparte de propria sa fiinţă sufletul celui 
care îl iubeşte. Şi cine va putea tăgădui că el însuşi moare 
de asemenea? că moare atunci cînd şi el îl iubeşte pe 
cel care de el este îndrăgostit. Aceasta înseamnă a restitui 
ceva în mod foarte drept; unul înapoiază celuilalt, iar 
acesta îi dă înapoi celui dintîi sufletul pe care i-1 răpise. 
Iubind, şi unul şi altul şi-l dau pe al său; răspunzînd 
iubirii, restituie sufletul celuilalt în schimbul propriului 
său suflet. De aceea raţiunea ne spune că cel care este 
iubit, trebuie să iubească la rîndul său; iar cel care nu-1 
iubeşte pe cel îndrăgostit de el, este un ucigaş, este chiar, 
mai mult, hoţ şi nelegiuit. Corpul posedă banii; iar sufle- 
tuţ posedă corpul; aşadar, cel care răpeşte sufletul, în a 
cărui posesiune sînt atît corpul, cît şi banii, acela răpeşte 
în acelaşi timp sufletul, corpul şi banii; de aceea el trebuie 

condamnat la trei morţi, ca hoţ, ucigaş şi nelegiuit. $1 
ca pe un nevrednio şi un nelegiuit, oricine îl pOate ucide 
fără pedeapsă; căci el însuşi prin fapta sa nu împlineşte 
legea: această lege cere ca el să iubească pe cel care-1 
iubeşte. Dacă se supune, atunci laolaltă cu cel care a 
murit o dată, moare şi el de asemenea o dată; şi laolaltă 
cu cel care de două ori învie, învie şi el de asemenea 
de două ori. 

Am arătat prin argumentele de mai sus că cel iubit 
trebuie să iubească la rîndul său pe cel care-1 iubeşte. Se 
arată că el nu numai trebuie să facă aceasta, dar este 
constrîns s-o facă la rîndul său. Iubirea se naşte dintr-o 
asemănare; asemănarea înseamnă o însuşire oarecare ce 
este aceeaşi în mai multe subiecte; astfel că, dacă eu sînt 
asemenea cu tine, tu îmi eşti în mod necesar asemenea 
mie. Aşadar, o aceeaşi asemănare care mă constrînge pe 
mine să te iubesc, tot ea te constrînge pe tine să mă iu¬ 
beşti. Afară de aceasta, cel care iubeşte se ia pe sine lui 
însuşi şi se dă celui iubit, devenind astfel aproape ca un 
obiect al celui iubit. Aşadar, acesta are grijă de el ca de 
un lucru al său; căci fiecăruia îi sînt preţioase lucrurile 
sale. Să mai adăugăm că cel care iubeşte îşi zugrăveşte 
în suflet figura celui iubit. Astfel, sufletul celui îndră¬ 
gostit devine un fel de oglindă în care străluceşte imagi¬ 
nea celui iubit. De aceea, atunci cînd cel iubit se recu¬ 
noaşte pe sine în cel care-1 iubeşte, el este constrîns să-l 
iubească. 

Astrologii socotesc că Iubirea este într-adevăr reci¬ 
procă între aceia în ale căror zile de naştere Soarele şi 
Luna îşi schimbă între ele locul: de pildă, dacă în ziua 
naşterii mele, Soarele s-ar afla în constelaţia Berbecului 
şi Luna într-aceea a Cumpenei; iar în ziua naşterii tale 
s-ar afla Soarele în constelaţia Cumpenei şi Luna într-a- 
ceoa a Berbecului; sau dacă am avea într-adevăr drept 
astru ascendent în clipa naşterii noastre un singur şi ace¬ 
laşi semn, sau una şi aceeaşi planetă sau dacă Planete bi¬ 
nevoitoare ar privi la fel unghiul oriental sau dacă Venus 
s-ar afla în aceeaşi constelaţie şi pe acelaşi arc de cerc. 
Platonicienii adaugă la aceştia, pe aceia a căror viaţă este 
cîrmuită de un acelaşi Demon. Medicii şi psihologii susţin 
că asemănarea constituţiei, a educaţiei, a învăţăturii pri- 

mite, a prieteniilor şi a părerilor sînt cauze ale unor sen¬ 
timente asemenea între ele. In sfîrşit Iubirea reciprocă 
apare mai mult acolo unde se întîlnesc laolaltă mai multe 
motive; iar acolo unde ele se întîlnesc toate, vedem răsă¬ 
rind dragostea lui Pitias şi a lui Damon 17 , a lui Pilade şi 
Orestc. 


CAPITOLUL IX 

CE CAUTA CEI CARE IUBESC 


Dar ce caută oare aceştia atunci cînd se iubesc reci¬ 
proc? Ei caută armonia: căci Iubirea este dorinţa de a 
cunoaşte bucuria armoniei, adică a Frumuseţii. Frumuse¬ 
ţea este o strălucire care răpeşte la sine sufletul omenesc. 
Frumuseţea corpului nu este altceva decît strălucirea pe 
care o poartă podoaba culorilor şi a liniilor; frumuseţea 
sufletului este strălucirea ce se naşte din armonia cu¬ 
noaşterii şi a felului tău de a te [purta; acea lumină a 
corpului nu o cunosc urechile, nasul, gustul sau pipăitul, 
ci ochiul. Dacă ochiul o cunoaşte, atunci el singur se bu¬ 
cură de ea; aşadar, ochiul singur se bucură de Frumuse¬ 
ţea trupească. Şi întrucît Iubirea este dorinţa de a cu¬ 
noaşte bucuria Frumuseţii, iar această Frumuseţe poate 
fi cunoscută numai prin ochi, cel care iubeşte corpul află 
mulţumirea numai în vedere; astfel îneît plăcerea atin¬ 
gerii nu este parte a Iubirii, nici nu este simţire a celui 
care iubeşte, ci este o desfrînare şi o turburare a omului 
rob. Lumina sufletului o înţelegem de asemenea numai 
cu mintea; astfel că cel care iubeşte Frumuseţea sufletu¬ 
lui află mulţumirea în singura contemplaţie intelectuală. 
In sfîrşit între cei care iubesc, o Frumuseţe răspunde prin 
altă Frumuseţe. Cel care este mai bătrîn se bucură cu ochii 
de Frumuseţea celui mai tînăr; iar cel mai tînăr se bucură 
cu mintea de Frumuseţea celui mai bătrîn. Acela care 
este frumos numai prin corpul său, dobîndeşte prin ase- 


17 Damon din Siracuza, din numărul pitagorieionilor, a lămas 
vestit prin prietenia lui cu Phintias. Aristoxenos povesteşte cre¬ 
dinţa lor reciprocă, pe care Dionis cel tinăr, regele Siracuzei, le-o 
puse la încercare ilustrind admirabila lor prietenie. 

menea strînsă apropiere şi frumuseţea sufletului; iar acela 
care este frumos numai prin sufletul său, îşi umple pri¬ 
virea şi cu Frumuseţea trupului. Este aici un schimb mi¬ 
nunat şi pentru unul şi pentru celălalt; este un schimb 
cinstit, folositor şi pătruns de bucurie. La amîndoi, cinstea 
este egală: căci este de asemenea cinste atît înfăţişarea 
frumoasă, cît şi învăţătura frumoasă; la cel mai în vîrstă, 
bucuria este mai mare, căci desfătarea lui este şi a ve¬ 
derii şi a intelectului; la cel tînăr este folosul mai mare: 
căci cu cît sufletul este mai presus decît corpul, cu atît 
este mai preţioasă dobîndirea Frumuseţii intelectuale de¬ 
cît a celei trupeşti. 

Am expus pînă aici Cuvântarea lui Pausanias; de aici 
înainte vom arăta Cuvîntarea lui Erisimac 18 . 


18 Cf. Banchetul, cit , pp. I8fia—18!) a. 

CUVÎNTAREA III 


CAPITOLUL I 

' CA IUBIREA EXISTA IN TOATE LUCRURILE 

ŞI FAŢA DE TOATE, CA EA ESTE CREATOARE 
A TOTUL ŞI STAPÎNA A TUTUROR LUCRURILOR 

De aici înainte trebuie să discutăm, după Erisimac, trei 
lucruri: mai întîi că Iubirea există în toate lucrurile şi 
pe toate le pătrunde; al doilea, că Iubirea creează toate 
lucrurile naturale şi ea le păstrează; al treilea, că ea este 
maestra şi stăpîna tuturor artelor. 

Considerăm în natură trei trepte ale lucrurilor: su¬ 
perioare, inferioare şi egale. Cele superioare sânt cauza 
celor inferioare, cele inferioare sînt opera celor superioare; 
lucrurile egale cuprind în ele o natură egală. Cauzele 
îşi iubesc efectele lor, ca fiind părţi şi imagini ale lor; 
efectele doresc cauzele lor, ca fiind acelea care pe ele le 
păstrează; lucrurile egale îşi poartă reciproc Iubire, ca 
şi membrele unui acelaşi corp între ele. Astfel Dumnezeu 
cîrmuieşte cu bunătate îngerii, iar îngerii împreună cu 
Dumnezeu cîrmuiesc Sufletele şi acestea împreună cu cei 
dintîi cîrmuiesc corpurile prin Iubirea naturală; în aceasta 
se arată limpede iubirea celor superioare pentru cele in¬ 
ferioare. Corpurile se unesc de asemenea bucuros cu sufle¬ 
tele lor şi se despart de ele fără bucurie. Sufletele noas¬ 
tre năzuiesc spre fericirea celor din Ceruri; aceştia se 
pleacă în faţa Măreţiei divine; în acesta este sentimentul 
iubirii celor inferioare faţă de cauzele lor superioare. 

Pe lîngă aceasta, toate părţile Focului se apropie bu¬ 
curos între ele; şi tot astfel părţile Pămîntului, Apei şi 

Aerului se unesc armonios între ele; iar în oricare dintre 
speciile animale, cele care aparţin aceleiaşi specii se apro¬ 
pie între ele cu bunătate; astfel se vede aici Iubirea ce 
există între lucrurile egale şi asemănătoare. Aşadar se mai 
poate îndoi cineva că Iubirea există în toate lucrurile şi 
faţă de toate? Acest lucru l-a arătat astfel Dionisie Areo- 
pagitul, după concepţia mărturisită de Hieroteu, în car¬ 
tea numelor divine 19 : Iubirea divină sau angelică, spiri¬ 
tuală sau animală, sau naturală, nu este altceva decît vir¬ 
tutea de a strînge laolaltă şi de a uni; ea împinge lucru¬ 
rile superioare făcîndu-le să se aplece cu bunătate asupra 
celor inferioare; ea face ca lucrurile egale să armonizeze 
între ele într-o înţelegere reciprocă; tot ea luminează pe 
cele inferioare pentru ca ele să devină asemenea celor mai 
nobile. Aceste lucruri le spune Dionisie. 


CAPITOLUL II 

IN CE FEL IUBIREA ESTE FACTOR 
ŞI PĂSTRĂTOR A TOTUL 

Partea a doua a cuvîntării noastre, în care se afirmă 
că Iubirea este aceea care face şi care păstrează totul, 
poate fi demonstrată astfel. Dorinţa de a-ţi creşte propria 
perfecţiune este Iubirea. Cea mai înaltă perfecţiune se 
află în puterea cea mai înaltă a lui Dumnezeu. Inteligenţa 
divină o contemplă; iar voinţa divină vrea mai departe să 
producă în afara ei: şi prin această dorinţă de înmulţire, 
care este Iubire, sînt create toate lucrurile. De aceea a 
spus Dionisie: Iubirea divină nu i-a îngăduit Regelui să 
se oprească întru totul în sine fără a plăsmui ceva din 
sine. 

Acelaşi instinct al înmulţirii a fost dat tuturor de către 
prea înaltul Creator. Prin el, spiritele divine mişcă Ceru¬ 
rile şi-şi împart darurile făpturilor ce vin în urma lor. 
Prin el stelele îşi răspîndesc lumina printre Elemente; şi 


10 Este vorba de una dintre cele patru scrieri atribuite lui 
Dionisie Arcopagitul: De divinis nominibus; De theologia mistica, 
De caelesti hierarchia, De ecclesiastica hierarchia. 

tot prin el Focul dăruieşte ceva din natura sa Aerului, 
Aerul dăruieşte Apei, Apa dăruieşte Pămîntului, iar în 
ordinea contrară, Pămîntul atrage spre sine Apa; Apa 
atrage Aerul; Aerul atrage Focul. Fiecare fir de iarbă şi 
fiecare copac voieşte, plin de dorinţă, să-şi înmulţească 
sămînţa şi naşte astfel existenţe asemenea sieşi. De aseme¬ 
nea animalele şi oamenii sînt atraşi de aceeaşi dorinţă 
şi astfel sînt purtaţi să procreeze urmaşi. 

Intrucît Iubirea creează orice lucru, fără îndoială păs¬ 
trează de asemenea orice lucru: căci aceleiaşi existenţe îi 
aparţine atît funcţia de a crea, cît şi aceea de a păstra. 
Desigur, orice existenţă este păstrată de o existenţă ase¬ 
menea ei; iar Iubirea atrage unele spre altele aceste exis¬ 
tenţe asemenea între ele. Toate părţile Pămîntului, întru- 
cît sînt părţi asemenea, se apropie între ele prin forţa Iu¬ 
birii reciproce; şi întreg Pămîntul coboară spre acelaşi 
centru unic al Lumii ca spre ceea ce îi este asemenea lui. 
La fel şi părţile Apei se mişcă una spre cealaltă şi întreaga 
masă a Apei se mişcă spre locul ce-i este potrivit. Ace¬ 
laşi lucru îl fac părţile Aerului şi ale Focului; iar Sferele 
Acrului şi ale Focului urcă spre întinderile cele mai înalte 
împinse de iubirea a ceea ce le este lor asemenea. Cerul 
de asemenea, după cum spune Platon în cartea Despre 
Domnie'- 0 , se mişcă şi el prin Iubirea ce-i este înnăscută; 
căci Sufletul Cerului este totul în întregime în orice punct 
al Cerului. Aşadar Cerul doritor de a se bucura de Suflet 
aleargă pentru ca prin toate părţile sale să se bucure în 
întregime de Sufletul întreg; şi zboară repede pentru ca 
să se afle pe cît se poate în întregime oriunde Sufletul 
este totul în întregimea lui. Pe lîngă aceasta, suprafaţa 
concavă a sferei mai mari este locul natural al sferei mai 
mici. Şi deoarece orice părticică a acesteia se acordă în 
acelaşi fel cu orice părticică a celeilalte, orice punct al 


' J0 Cf. textul din Politicul sau dispre Regalitate (Le Politique 

ou de la Royaute, în Ocuvres, cit., tome XI, 1837, p. 367): „Uneor i 

Dumnezeu însuşi face să se mişte in cerc acest univers, călău- 
zindu-1 in drumul său; alteori îl părăseşte, atunci cînd revoluţiile 
lui au împlinit măsura timpului hotărît. Atunci lumea se mişcă 
prin ea însăşi şi descrie un cerc in sens contrar; iar ea este 

pătrunsă de spirit şi a primit inteligenţa de la acela care a orîn- 

duit-o dintru început". 

uneia doreşte in gradul cel mai înalt să atingă toate punc¬ 
tele celeilalte. Dacă Cerni ar sta nemişcat, părţile lui s-ar 
atinge desigur unele pe celelalte; dar nu una pe toate ce 
lelalte. Alergînd, el dobîndeşte aproape ceea ce n-ar pu¬ 
tea dobîndi dacă ar sta pe loc. Aşadar aleargă foarte le¬ 
pede pentru ca orice parte a sa să poată aproape în ace¬ 
laşi timp să le atingă pe toate celelalte cit mai mult cu 
putinţă. Afară de aceasta, toate lucrurile se păstrează 
prin unitatea părţilor lor, iar prin împrăştiere ele se ni¬ 
micesc; iar unitatea părţilor se naşte din Iubirea ce există 
între ele; aceasta se poate vedea în humorile corpului 
nostru ca şi în elementele Lumii: Lumea şi corpul nostru 
există — după cum a spus Empedocle Pitagorieianul - 1 — 
prin armonia acestor părţi; iar o dată cu vrajba ivită între 
ele. Lumea şi corpul nostru se desfac; iar armonia ,se 
naşte între ele din Iubirea naturală. De aceea Orfeu a 
cîntat astfel despre Iubire; „Tu singură, Iubire, cîrmu- 
ieşti toate lucrurile lumeşti“. 


CAPITOLUL III 

IN CE FEL IUBIREA ESTE MAESTRÂ 
A TUTUROR ARTELOR 

Ne-a mai rămas acum să arătăm în ce fel Iubirea este 
maestra şi stăpîna tuturor Artelor. Vom înţelege că ea 
este maestra tuturor Artelor dacă ne vom gîndi că nimeni 
nu poate descoperi şi nici învăţa vreo'artă dacă nu este 
minat de plăcerea de a căuta adevărul, şi dacă acel care 
îi învaţă pe ceilalţi nu-şi iubeşte discipolii, şi de asemenea 
dacă discipolii nu simt dragoste faţă de acea învăţătură. 
Iubirea este numită totodată şi Stăpînă şi Cîrmuitoare a 
Artelor, deoarece acela poate duce la desăvîrşire operele 
artei, care iubeşte aceste opere şi iubeşte pe aceia pentru 
care le face. Adăugăm că artiştii nu caută în orice artă 
decît Iubirea. Iar noi vom arăta acum pe scurt acele arte 
despre care Vorbeşte Erisimac în opera lui Platon. 

21 Empedocle din Agrigent. 

Spune-mi ce altceva, caută Medicina decît ca toate cele 
patru umori ale corpului să devină între ele prietene şi 
să-şi fie binevoitoare? şi ce hrană şi ce fel de leacuri iu¬ 
beşte Natura? Erisimac regăseşte aici cele două feluri de 
Iubire pe care Pausanias le-a descris mai sus: Iubirea ce¬ 
rească şi Iubirea comună; căci o constituţie echilibrată 
a corpului cunoaşte Iubirea cumpătată şi faţă de lucruri 
tot astfel; iar constituţia lipsită de echilibru interior cu¬ 
noaşte cealaltă Iubire, opusă şi care se îndreaptă spre 
lucruri opuse celor dintîi; celei dîntîi voim să-i dăm un 
obiect asupra căruia să-şi îndrepte acţiunea; celeilalte nu 
vrem să ne supunem în nici un fel. Trebuie cercetat de 
asemenea ce atitudine a corpului, ce feluri de exerciţii 
şi ce mişcări se cer în arta scrimei şi în alte jocuri gim¬ 
nastice; ce pămînt, ce sămînţă şi ce fel de cultură este ne¬ 
cesară în agricultură; de asemenea ce cultură cere fiecare 
arbore. Acelaşi lucru se observă în Muzică, ai cărei ma¬ 
eştri studiază numerele, şi anume care dintre ele iubesc 
mai mult sau mai puţin alte numere, şi pe care anume. 
Intre unu şi doi, între unu şi şapte, aproape nu găsesc 
deloc iubire; dar între unu şi trei, patru, cinci, şase şi opt, 
ei au găsit o iubire puternică. Tonurile ascuţite şi joase, 
deosebite prin natura lor, au devenit prin unele intervale 
şi moduri, prietene între ele; iar de aici rezultă compo¬ 
ziţia şi gingăşia Armoniei. Ba chiar ei potrivesc între ele 
în aşa fel mişcările repezi şi cele încete, îneît ele devin 
prietene unele cu altele şi dovedesc între ele o înţelegere 
favoribală. Două sînt felurile Muzicii: unul este grav şi 
susţinut, celălalt este molatec şi voluptos. Cea dintîi este 
folositoare celui care o practică, cealaltă îi este dăună¬ 
toare, după cum socoteşte Platon în cartea despre Repub¬ 
lica şi în aceea despre Legi 22 ; iar în Banchet i-a atribuit 


22 Cf. Les lois, în Oeuvres, cit., tome VII, 1831, livre II, p. 80: 
„Dar plăcerea pe care ne-o dau gesturile sau cântecele vicioase 
nu ne pricinuieşte ea un rău, şi nu dobîndeşte în schimb mult 
bine acela căruia îi plac dansurile şi cîntecele contrarii?” — Cf. 
şi Republica, cartea III, in Oeuvres, cit., tome IX, 1833, pp. 178— 
180: „Aşadar dacă un om se dăruieşte în Întregime farmecului 
muzicii şi lasă să-i pătrundă în suflet prin urechi, 'aceste armonii 
dulci, molatece, jalnice, despre care am vorbit, dacă el îşi petrece 
toată viaţa cîntind cu un glas duios şi bucurîndu-se de frumu¬ 
seţea melodiilor, atunci, fără îndoială, el la început imblînzeşte 

celei dintîi pe Muza Urania, iar celei din urmă pe Muza 
Polimnia 23 . Unii iubesc primul gen de Muzică; alţii iubesc 
genul celălalt. Trebuie să primim iubirea celor dintîi şi 
să le îngăduim acele sunete pe care le iubesc. Trebuie să 
rezistăm însă poftei celorlalţi, deoarece iubirea unora este 
cerească, iar a celorlalţi este comună. în stele şi în cele 
patru elemente se află de asemenea o strînsă apropiere 
a prieteniei pe care o cercetează Astrologii. Şi în acestea 
găsim cele două feluri de Iubire: căci apare în ele Iubirea 
cumpătată, atunci cînd^ prin însuşiri reciproce, ele se 
află într-o echilibrată armonie; se întîlneşte aici de ase¬ 
menea şi Iubirea necumpătată, atunci cînd unul dintre ele 
se iubeşte pe sine prea mult şi le lasă pe celelalte în pă¬ 
răsire. Din cea dintîi Iubire decurge seninul plăcut al 
Văzduhului, liniştea Apei, rodnicia Pămîntului, sănătatea 
Animalelor; din cealaltă decurg cele opuse acestora. în 
sfîrşit învăţătura Profeţilor şi a preoţilor pare să se în¬ 
drepte spre aceasta, să ne înveţe anume care sînt înfăptu¬ 
irile oamenilor prietene lui Dumnezeu şi care să fie Iu¬ 
birea şi Dăruirea noastră faţă de Dumnezeu şi de patrie, 
faţă de părinţi şi de cei ce sînt şi cei care au fost. Acelaşi 
lucru poate fi spus şi despre celelalte Arte, şi se poate 
conclude în sfîrşit că în toate lucrurile Iubirea este făcă¬ 
toare şi păstrătoare a tuturor, şi stăpînă şi maestră a fie¬ 
cărei Arte. Pe drept a numit-o Orfeu plină de inteligenţă, 
ca avînd două naturi şi purtînd cheile universului. Aţi 
auzit de la Pausanias mai întîi şi apoi de la Erisimac, în 
ce fel Iubirea are două naturi. Orfeu ne poate îngădui să 
înţelegem, privind lucrurile superioare, în ce fel ea poartă 


astfel energia curajului său natural... şi pjerde ... acea asprime 
care-1 făcea înainte nefolositor... Astfel, după mine, un zeu a 
dăruit oamenilor muzica şi gimnastica, nu pentru suflet şi pentru 
corp totodată, deoarece acestuia nu-i foloseşte decît indirect, dar 
pentru suflet numai şi pentru cele două însuşiri ale lui, curajul 
şi înţelepciunea, spre a le armoniza mai mult între ele...“. 

• 23 Cf. Banchetul, cit., pp. 28—29, 187 d: „Iarăşi venim la vorba 
că trebuie să iubim numai pe înţelepţi, în scopul de a-i face 
poate şi mai cumpătaţi dacă n-au ajuns încă măsura perfectă; 
şi, bucurîndu-ne de ei, să le păstrăm amorul neatins, acel frumos 
şi ceresc amor care este Eros-ul muzei Urania. Cît despre celă¬ 
lalt amor, cel inspirat de Polymnia şi numit Amorul Obştesc, 
pe acela să-l folosim numai cu luare aminte ...“. 

cheile universului. Căci, după cum am văzut, dorinţa de 
a-ţi creşte propria perfecţiune, ce stă în fiecare, explică 
putinţa de rodire ascunsă cuprinsă în om şi care îl sileşte 
să facă să încolţească sămînţa; şi astfel ea trage afară pu¬ 
terile fiecăruia; ea zămisleşte naşterile; şi precum cu 
nişte chei deschide ceea ce este conceput şi dă rodul lumi¬ 
nii. De aceea, toate părţile Lumii se leagă între ele prin- 
tr-o dragoste reciprocă; ele toate sînt opera unui artist 
si părţi ale unei aceleiaşi alcătuiri şi asemenea între ele 
prin fiinţa şi prin viaţa lor. Astfel încît este drept să spu¬ 
nem că Iubirea este nodul veşnic şi legătura Lumii, că 
este cea care nemişcată susţine părţile sale şi este temelia 
nezguduită a (Mecanismului universal. 


CAPITOLUL IV 

NICI O PARTE A LUMII NU POARTA URA 
CELEILALTE 

Aşadar urmează că nici o parte a acestei alcătuiri nu 
poate să simtă ură faţă de cealaltă: căci focul fuge de apă, 
nu pentru că o urăşte pe aceasta, dar pentru că se iubeşte 
pe sine; aşadar, pentru ca răceala apei să nu-l stingă. De 
asemenea nici apa nu stinge focul din ură faţă de el, ci 
pentru că dorinţa de a-şi creşte propria stare de răceală 
o împinge să producă, din materia focului, apă asemenea 
ei. Căci orice dorinţă' naturală este îndreptată spre bine, 
iar niciuna spre rău, astfel că intenţia apei nu este să 
stingă focul, ceea ce ar fi rău, ci să plăsmuiască apă ase¬ 
menea ei însăşi, ceea ce este bine; iar dacă aceasta s-ar putea 
face fără a dăuna- focului, atunci apa nu ar stinge focul. Ace¬ 
laşi raport poate fi arătat între celelalte lucruri care par 
potrivnice şi duşmane între ele. Mielul nu urăşte desigur 
nici existenţa, nici înfăţişarea lupului, ci faptul că propria 
lui moarte îi vine din partea lupului; iar acesta îl sfîşie 
pe miel, nu din ură faţă de el, ci din iubire faţă-de el în¬ 
suşi; tot astfel, omul nu-l urăşte pe om, ci viciile acestuia; 
iar dacă îi invidiem pe cei cari sînt mai puternici şi mai 
iscusiţi decît noi, nu ura ne împinge la aceasta, ci iubirea 

pe care ne-o purtăm nouă înşine, deoarece ne temem să 
nu fim întrecuţi de ei. Aşadar, întrucît nimic nu vrea să 
ne pricinuiască răul, putem spune că Iubirea se află în 
toate lucrurile, şi că ea pătrunde totul. .■ . 

Dar dacă această Divinitate se află în orice loc şi înă¬ 
untrul tuturor lucrurilor, trebuie să o privim cu aceeaşi 
teamă pe care am avea-o faţă de un Stăpîn puternic a 
cărui forţă nu o putem dispreţui; şi trebuie să socotim că 
ea judecă cu cea mai mare înţelepciune şi că gîndurile 
noastre nu-i sînt ascunse. Dacă ea este creatoarea şi păs¬ 
trătoarea totului, trebuie să o venerării ca pe un Părinte 
şi să o preţuim drept aceea care ne apără şi ne poate fi 
oricînd un liman şi un refugiu; şi întrucît ea ne învaţă 
artele, să o urmăm ca pe un maestru; întrucît este crea¬ 
toare, prin ea existăm şi trăim; întrucît este cea care păs¬ 
trează existenţa, prin ea perseverăm în fiinţa noastră; ea 
ne cîrmuieşte ca un împărţitor de dreptate, ea ne îndrumă' 
ca un maestru şi ne formează spre viaţa cea bună şi fe¬ 
ricită. 



CUVÎNTAREA IV 


CAPITOLUL I 

AICI SE EXPUNE TEXTUL LUI PLATON 
CU PRIVIRE LA VECHEA NATURA 
A OAMENILOR 

Prietenul nostru şi-a încheiat vorbirea cu aceste cu¬ 
vinte; iar după el a urmat Cristofano Landino, omul a 
cărui ştiinţă este demnă de admiraţie şi pe care îl cu¬ 
noaştem drept poetul ce este în timpurile noastre demnul 
urmaş al lui Orfeu şi al lui Platon 24 . El a vorbit precum 
urmează, expunînd doctrina întunecată şi complexă a lui 
Aristofan 2 "’. 

Cu toate că Giovanni Cavalcanti ne-a scutit în parte 
de o tratare lungă, prin cuprinsul plin de interes al expu¬ 
nerii lui, totuşi 'doctrina înfăţişată de Aristofan cere o 
prezentare şi o lămurire nouă întrucît este ţesută din 
cuvinte foarte obscure. Aristofan a spus că Iubirea este, 
dintre toate divinităţile, cea care aduce oamenilor, bine- 


24 Cristoforo Landino (1424—1492), care a predat Poezia şi 
Oratoria la Studiul florentin, a scris într-adevăr versuri latine, 
dar este îndeosebi autorul acelor Disputationes Cainaldulenses 
(1480), unde gîndirea platonică apare luminată prin seria dispu¬ 
telor la care iau parte în primul rînd Marsilio (Ficino, Leon Bat- 
tista Alberti şi Lorenzo de Medici. Platonician, Landino a scris 
şi un comentar platonizant al Divinei Comedii, azi pierdut. (Cf. 
Michele Bărbi, Della fortuna di Dante nel secolo XVI, Pisa, 1890); 
pentru poezia lui, cf. G. Bottiglioni, La lirica latina nella seconda 
metă del secolo XV, Pisa, 1923. 

25 Cf. Banchetul, cit., pp. 30—39, 189 a—194 e. 

facerile cele mai mari, că ea este cea care ii poarta de 
grijă, cea care îl apără şi îi aduce vindecarea. Trebuit' să 
spunem mai întîi care a fost la început natura oamenilor 
şi care au fost pasiunile lor. In acea vreme natura oameni¬ 
lor nu era cea de acum, ci mult deosebită: existau la 
început trei neamuri de oameni; nu erau numai Bărbaţi 
şi Femei, ca acum, ci şi un al treilea fel alcătuit din aces¬ 
tea două. Iar în fiecare dintre aceste fiinţe apărea întreagă 
natura omului, deoarece ele aveau spatele rotund şi coas¬ 
tele în formă de cerc, aveau patru mîini şi patru picioare; 
aveau de asemenea două chipuri asemenea unul celuilalt 
şi aşezate pe un gît rotund. Neamul bărbătesc s-a născut 
din Soare; cel femeiesc din Pămînt, iar cel compus, din 
Lună. Sufletul lor era mîndru şi trupul îl aveau puternic. 
De aceea au început lupta împotriva Zeilor şi au vrut să 
se ridice în Cer. Atunci Jupiter i-a tăiat cu ferăstrăul 
de-a curmezişul şi dintr-unul a făcut doi, după cum fac 
aceia care cu un fir de păr despică un ou tare în două 
jumătăţi. Şi îi ameninţă că dacă se vor jrăscula din nou 
cu trufie împotriva lui, îi va tăia din nou şi în acelaşi 
fel. 

Astfel, deoarece natura omenească fusese despicată, 
fiecare parte a ei era dornică să-şi reia jumătatea; şi de 
aceea alergau unul spre celălalt şi aruneîndu-şi braţele 
unii spre alţii, se îmbrăţişau arzînd de dorinţa de a-şi 
redobîndi prima lor formă. 

Şi ar fi murit fără îndoială de foame şi de lipsa unei 
alte activităţi, dacă Zeus nu ar fi găsit calea împreunării 
lor. Astfel s-a născut în oameni iubirea unuia faţă de 
celălalt, acea iubire care înfăptuieşte din nou într-o unire 
vechea Natură; ea se străduieşte să facă din două fiinţe 
una şi să vindece suferinţa omenească. Fiecare dintre noi 
este numai o jumătate dintr-un om, ca şi cum ar fi fost 
tăiat în două, aşa cum se întîmplă cu acei peşti care se 
cheamă crapi aurii: dacă îi tăiem cu băgare de seamă 
de-a-curmezişul, atunci căpătăm dintr-unul singur doi 
peşti vii. Fiecare om îşi caută jumătatea sa; şi, oricare ar 
fi sexul spre care se îndreaptă dorinţa lui, o turburare 
mare îl cuprinde atunci cînd îşi regăseşte cealaltă parte: 

cu dragoste fierbinte el se leagă de aceasta şi nu suferă 
să se despartă nici o clipă de ea. Aşadar dorinţa de a 
reface întregul se cheamă Iubire; astăzi ea ne este de mare 
folos deoarece pe fiecare îl readuce la jumătatea sa, care 
îi este lui fiinţa ce-i poate fi mai apropiată; şi tot ea ne 
îngăduie speranţa cea mai mare pentru viitor: căci dacă 
îl vom cinsti pe Dumnezeu astfel precum trebuie, atunci 
el ne va readuce la înfăţişarea noastră cea dintîi şi vin- 
decîndu-ne ne va face fericiţi. 


CAPITOLUL II 

CUM TREBUIE INTERPRETATA CREDINŢA 
LUI PLATON DESPRE VECHEA ÎNFĂŢIŞARE 
A OAMENILOR 

Aceste lucruri le povesteşte Aristofan şi altele de ase¬ 
menea, cu mult mai monstruoase: socotim că sub ele se 
ascund, ca sub nişte văluri, tainele divine. Era obiceiul 
Teologilor antici de a ascunde tainele lor sacre sub chi¬ 
purile de umbră de ei plăsmuite pentru a nu fi atinse de 
oamenii impuri; dar credem că lucrurile ce se află scrise 
fie în miturile antice, ,fie în altele nu trebuie socotite toate 
drept necesare pentru înţelegerea acestora. Aureliu Au- 
gustin 28 spune chiar că nu este cu putinţă să credem că 
toate lucrurile închipuite în mituri au un înţeles, deoa¬ 
rece multe au fost adăugate pentru a lega între ele şi a 
împleti acele lucruri care cu adevărat au un înţeles. Fie¬ 
rul plugului singur despică pămîntul; dar pentru a face 
aceasta, trebuie adăugate plugului celelalte părţi necesare. 
Aşadar spre interpretare ne este dat singur acest cuprins'. 
Oamenii aveau în timpurile vechi trei sexe: bărbătesc, fe¬ 
meiesc, compus; ei erau fii ai Soarelui, ai Pămîntului şi 
ai Lunii. Pe atunci oamenii erau întregi; dar mîndria i-a 
făcut să vrea să fie egali lui Dumnezeu, şi atunci au fost 


Sfîntul Augustin din Hippona. 

împărţiţi în două părţi; şi vor fi din nou împărţiţi dacă 
din nou îi va cuprinde trufia. După ce au fost despicaţi. 
Iubirea a făcut ca o jumătate să fie împinsă spre cealaltă 
pentru a reface întregul; iar cînd acesta va fi fost refă¬ 
cut, omenirea va fi fericită. 

Cuprinsul expunerii noastre va fi acesta: Oamenii, adi¬ 
că sufletele oamenilor; în timpurile vechi, adică atunci 
cînd au fost create de Dumnezeu; sînt întregi, deoarece 
sînt suflete care poartă două lumini, una naturală şi o 
alta supranaturală, pentru ca prin cea dintîi să contemple 
lucrurile egale şi inferioare, iar prin cealaltă pe cele su¬ 
perioare. Vor să fie egali lui Dumnezeu, îndreptîndu-se 
însă numai spre lumina naturală. Aici au fost împărţiţi, 
pierzîndu-şi strălucirea supranaturală atunci cînd s-au 
întors numai spre lumina naturală;" de aceea s-au prăbu¬ 
şit îndată în trupuri. Dacă din nou vor fi trufaşi, atunci 
din nou vor fi împărţiţi, ceea ce înseamnă că, dacă se vor 
încrede prea mult în inteligenţa naturală, atunci şi lumina 
lor naturală în parte se va stinge. Aveau trei sexe, iar 
sufletele bărbăteşti se născuseră din Soare, cele femeieşti 
din Pămint, iar cele compuse din Lună: aceasta înseamnă 
că unele suflete au primit strălucirea potrivit voiniciei 
care este bărbătească; altele potrivit cumpătării care este 
femeiască, iar altele potrivit dreptăţii care aparţine şi 
unui gen şi celuilalt. Aceste trei însuşiri sînt în noi fiice 
ale alton trei însuşiri ce-i aparţin lui Dumnezeu. Dar cele 
trei care sînt în Dumnezeu se cheamă Soare, Lună şi 
Pămînt; în noi ele sînt ceea ce este bărbătesc, femeiesc 
şi compus. După ce au fost despicaţi, jumătatea fiecăruia 
a fost împinsă spre cealaltă jumătate a lui; atunci cînd 
sufletele, care odinioară au fost despicate şi cufundate 
în corpuri, ajung la anii vîrstei înţelepte, ele se trezesc; 
unele, prin cumpătarea care este femeie; iar pe celelalte, 
lumina naturală pe care o păstrează, ca fiind jumătatea 
Sufletului, le împinge să-şi redobîndească prin străduinţa 
adevărului acea lumină supranaturală care a fost înainte- 
cealaltă jumătate a Sufletului şi pe care au pierdut-o prin 
cădere. Cînd vor fi dobîndit-o pe aceasta, vor fi întregi; 
şi avînd astfel viziunea lui Dumnezeu, sufletele vor fi 
fericite. Acesta va fi cuprinsul comentariului de faţă. 

CAPITOLUL III 


OMUL ESTE SUFLET SI SUFLETUL 
ESTE NEMURITOR 

Corpul este alcătuit din materie şi din cantitate; ma¬ 
teriei îi aparţine faptul de a primi, iar cantităţii îi apar¬ 
ţine faptul de a fi împărţită şi împrăştiată în întindere; 
atît primirea cit şi împărţirea sînt moduri ale pasiunii. 
De aceea prin natura lui, tnupul este supus numai pasiu¬ 
nii şi corupţiei. Aşadar, atunci cînd o acţiune apare ca 
aparţinînd corpului, acesta din urmă nu acţionează întru - 
cît e corp, ci întrucît se află în el o forţă şi o însuşire care 
sînt aproape necorporale: după cum în materia focului 
este căldura şi în materia apei este starea de răceală, tot 
astfel este în corpul nostru o anumită alcătuire din ale 
cărei însuşiri se nasc acţiunile corpurilor: căci focul nu 
încălzeşte pentru că este lung, lat şi adînc, dar pentru că 
este cald; şi nu încălzeşte mai mult focul care este mai 
împrăştiat, ci acela care este mai cald. Dacă aşadar acţi¬ 
unea se produce prin puterea calităţii, iar aceste calităţi 
nu sînt compuse din materie şi cantitate, urmează că 
faptul de a suferi aparţine corpului, iar acţiunea aparţine 
naturii necorporale. Aceste calităţi sînt instrumentele ac¬ 
ţiunii; dar prin ele însele nu sînt suficiente spre a produce 
acţiunea: deoarece ele nu sînt suficiente nici spre a exista 
prin ele însele. Căci ceea ce se află în altceva şi nu se 
poate susţine singur, atîrnă fără îndoială de altceva. Iată 
de ce aceste calităţi care trebuie să fie susţinute de corp, 
sînt ele însele create şi călăuzite de o substanţă superioa¬ 
ră care nu este corp; nici nu se găseşte în corp. Aceasta 
este sufletul care, fiind prezent în corp, se susţine pe el 
însuşi şi îi dă corpului calităţile şi alcătuirea lui proprie; 
iar prin acesta, ca prin nişte instrumente, el produce acţi¬ 
uni diferite în corp şi pentru corp. De aceea se spune că 
omul procreează, hrăneşte, creşte, aleargă, stă, şade, vor¬ 
beşte, alcătuieşte lucruri prin meşteşuguri diferite, simte, 
înţelege: iar toate acestea le face sufletul. Aşadar sufletul 
este omul. Şi atunci cînd spunem că omul procreează, 
creşte şi hrăneşte, înseamnă că sufletul, ca părinte şi ar¬ 
tist făuritor al corpului, naşte părţile corporale, le hră- 

neşte şi le face să crească; iar cînd spunem că omul stă, 
şade, vorbeşte, înseamnă că atunci sufletul susţine mem¬ 
brele corpului, le mlădiază şi le călăuzeşte; de asemenea, 
atunci cînd spunem că omul alcătuieşte obiecte şi aleargă, 
tot sufletul este cel care întinde mîinile şi mişcă picioa¬ 
rele după cum îi place. Dacă spunem că omul simte, acea¬ 
sta înseamnă că sufletul cunoaşte corpurile din afară prin 
instrumentul simţurilor, ca prin nişte ferestre; iar dacă 
spunem că omul înţelege, înseamnă că sufletul atinge 
adevărul prin el însuşi, fără mijlocirea vreunui corp. 

Aşadar sufletul face toate acele lucruri care sînt. atri¬ 
buite acţiunii omului; iar corpul le suferă; aceasta în¬ 
seamnă că omul este numai suflet, iar corpul este acţiu¬ 
nea şi instrumentul omului; aceasta îndeosebi pentru că 
sufletul îşi exercită fără mijlocirea vreunui corp acţiu¬ 
nea sa principală care este aceea a înţelegerii. Deoarece 
el caută cunoaşterea lucrurilor necorporale, iar corpul nu 
ne poate duce decît la cunoaşterea celor corporale. 

Aşadar, dacă sufletul acţionează prin el însuşi asupra 
unui lucru oarecare, înseamnă că el există şi trăieşte 
fără îndoială prin el însuşi. Spun că trăieşte fără corp 
acela care uneori acţionează fără corp. Dacă sufletul 
există prin el însuşi, atunci i se cuvine cu toată drepta¬ 
tea o existenţă care să nu fie comună şi corpului; de 
aceea el poate dobîndi numele de om numai pentru el, iar 
nu ca nume comun şi corpului; iar întrucît acest nume 
ne este dat fiecăruia dintre noi pentru tot cursul vieţii 
noastre, deoarece purtăm numele de om la orice vîrstă 
am fi, înseamnă că el reprezintă ceva permanent. Corpul 
însă nu este ceva permanent, deoarece el se transformă 
crescînd şi micşorîndu-se, descompunîndu-se şi modifi- 
cîndu-se neîncetat; iar sufletul rămîne mereu acelaşi, fie 
că ne îndeamnă la căutarea asiduă a adevărului sau la 
voinţa perpetuă a binelui sau la păstrarea statornică a 
amintirii. Cine va putea fi atît de prost încît să atribuie 
denumirea de om, care este absolut constantă pentru noi, 
corpului care neîncetat aleargă, iar nu sufletului care stă 
mereu nemişcat? Este limpede aşadar că atunci cînd Aris- 
tofan a vorbit despre oameni, el s-a referit de fapt la su¬ 
fletele noastre, ceea ce era obişnuit pentru discipolii lut 
Platon. 


139 



CAPITOLUL IV 


SUFLETUL A FOST CREAT AVÎND DOUA LUMINI; 

ŞI DE CE A VENIT Il)î CORP CU DOUA LUMINI 

l)o abia creat de Dumnezeu, printr-o pornire natu¬ 
rala sufletul se întoarce din nou spre Dumnezeu, Părin¬ 
tele său; tot astfel după cum focul, născut pe pămînt prin 
forţa elementelor superioare, se îndreaptă îndată spre 
înălţimea văzduhului prin avîntul propriei sale naturi; 
îndreptat spre Dumnezeu, sufletul este aşadar luminat 
de razele lui; dar cînd această primă strălucire pătrunde 
substanţa sufletului — care este în sine lipsită de formă 
— atunci ea se întunecă; şi strînsă între marginile sufle¬ 
tului, ea devine însuşirea lui proprie şi naturală; iar în 
această strălucire, care aproape a devenit tot una cu el 
însuşi, sufletul se vede pe sine şi lucrurile care sînt sub 
el, aşadar corpurile; nu vede însă acele lucruri care sînt 
deasupra lui. 

Dar sufletul pe care acea scînteie primă l-a apropiat 
dintru început de Dumnezeu, primeşte încă afară de 
aceasta o altă lumină mai strălucitoare prin care îi este 
dat să cunoască lucrurile lumii superioare. Două lumini 
strălucesc aşadar în suflet: una naturală şi alta suprana¬ 
turală; pentru ca prin ele, laolaltă unite, el să se poată 
înălţa, ca purtat de două aripi, în sfera cea mai înaltă. 
Dacă sufletul s-ar conduce întotdeauna după lumina di¬ 
vină, el s-ar apropia neîncetat de Dumnezeire şi astfel 
pămîntul ar rămîne lipsit de fiinţe raţionale. Providenţa 
dfvină a orînduit însă astfel ca omul să fie stăpîn pe 
sine şi să se poată folosi uneori de ambele lumini, iar al¬ 
teori de una singură. Astfel se întîmplă ca sufletul, pe 
care natura sa îl înclină spre lumina lui proprie, să pă¬ 
răsească lumina divină şi să se plece spre sine însuşi şi 
spre acele forţe ale sale care îi guvernează corpul; şi se 
intînrplă astfel ca el să dorească să împlinească pornirea 
acestor forţe şi pentru aceasta să producă corpurile. După 
cum spun Platonicienii, sufletul este apăsat de această do¬ 
rinţă şi coboară în corpuri unde îşi aduce la împlinire 
forţele lui de procreare, de mişcare şi de simţire; iar pre¬ 
zenţa sa este o podoabă pentru acest Pămînt ce este o 

parte nespus de mică a Lumii. El nu trebuie sâ fit* lip 
sit de raţiune, pentru ca nici o parte a Lumii să nu fie 
lipsită de prezenţa fiinţelor raţionale; căci Creatorul Lu¬ 
mii, după a cărui imagine a fost făcută această lume, este, 
în întregime raţiune. Sufletul nostru a căzut în corp 
atunci, cînd, părăsind lumina divină, el s-a îndreptat nu¬ 
mai spre lumina sa; şi a voit de atunci înainte să fie mul¬ 
ţumit socotindu-se sieşi de ajuns. Dar Dumnezeu singur 
poate fi mulţumit cu sine şi-şi poate fi lui însuşi sufici¬ 
ent, căci lui nu-i lipseşte nimic şi deasupra lui nimic nu 
există. Astfel sufletul s-a închipuit asemenea lui Dum¬ 
nezeu atunci cînd a voit să fie mulţumit cu el însuşi; ca 
şi cum, nu mai puţin decît Dumnezeu, şi-ar fi fost sie 
însuşi suficient. 

CAPITOLUL V 

PE CÎTE CAI SE ÎNTOARCE SUFLETUL 
LA DUMNEZEU 

* 

Aristpfan afirmă că această mîndrie este cauza pentru 
care sufletul, născut întreg, a fost despicat în două părţi, 
adică a trebuit de atunci înainte să se folosească de o 
singură lumină, din cele două, lăsînd-o pe cealaltă în pă- 
irăsire. De aceea el s-a cufundat în adîncul corpului ca 
într-un val al rîului Lete, şi uitîndu-se în aceeaşi clipă 
pe sine însuşi, el s-a lăsat atras de simţuri şi de pofte 
care l-au stăpînit ca nişte călăi şi nişte tirani. Dar după 
ce corpul a crescut şi căile simţurilor se află purificate 
pe calea disciplinei, sufletul lui se trezeşte; şi o dată cu 
aceasta, lumina naturală începe să strălucească din nou 
şi să caute a afla ordinea naturală a lucrurilor. In 
această căutare, sufletul îşi dă seama că există un Fău¬ 
ritor înţelept al acestui Edificiu ce este Lumea şi doreşte 
să-l cunoască şi să se bucure de el. Pe acest Făuritor nu-1 
putem înţelege decît prin lumina supranaturală; de aceea 
Mintea se simte îmboldită de neliniştea propriei ei lumini 
care o împinge şi o atrage să-şi redobîndească lumina ei 
divină; iar această forţă care o atrage este Iubirea ade¬ 
vărată; prin ea, o parte a omului ce a fost împărţit îşi do- 

reşte cealaltă jumătate a sa, deoarece lumina naturală, 
care este o parte a sufletului, se străduieşte să aprindă în 
noi acea lumină divină care este cealaltă parte a lui şi pe 
care altădată am dispreţuit-o. 

Aceste lucruri le-a spus Platon în Epistola către 
Regele Dionis. Sufletul omului doreşte să înţeleagă lucru¬ 
rile divine privind acele lucruri pe care le are aproape , 
în jurul său* 1 . 

Dar cînd Dumnezeu a pătruns sufletul de lumina lui, 
el a orînduit îndeosebi astfel ca ea să-i călăuzească pe 
oameni spre Fericirea supremă: iar aceasta înseamnă po¬ 
sesiunea lui Dumnezeu. Există patru căi ce ne duc spre 
ea: Prudenţa, Tăria sufletească, Dreptatea, Cumpătarea. 
Prudenţa ne arată cea dintîi Beatitudinea; iar celelalte 
virtuţi ne poartă, ca trei drumuri asemenea, spre aceeaşi 
Beatitudine. Aşadar, Dumnezeu dăruieşte în mod deose¬ 
bit seînteia lui sufletelor diferite, în aşa fel îneît unele 
se reîntorc spre Creatorul lor pe calea Prudenţei, alţii 
prin fapta Curajului, alţii prin aceea a Dreptăţi, iar al¬ 
ţi prin fapta Cumpătării. Căci prin acest dar pe care-1 
poartă în ei, unii înfruntă cu sufletul tare ori moartea 
pentru Credinţă, ori moartea pentru Patrie ori cea pen¬ 
tru Părinţi. Unii îşi orînduiesc viaţa cu atîta Dreptate 
îneît nu fac rău nimănui şi atît cît le stă în putinţă ei 
împiedică săvîrşirea răului. Alţii îşi stăpînesc poftele prin 
posturi, veghi şi trude. Toţi aceştia înaintează pe trei căi; 
dar ei se străduiesc să atingă aceeaşi ţintă a Fericirii su¬ 
preme, astfel precum Providenţa o arată. 

De asemenea, cele trei Virtuţi se află cuprinse în Pro- 
vindenţa divină; dorinţa de a le atinge face ca sufletele 
oamenilor, aprinse de puterea lor, să voiască puternic să 
ajungă la ele, să Şe apropie de ele şi veşnic să cunoască 
bucuria lor. 

Noi obişnuim să numim bărbătească tăria sufletească 
ce este în oameni, şi aceasta pentru forţa şi îndrăzneala 
pe care ea le cuprinde. Cumpătarea o numim femeiască 
pentru firea ei blîndă; iar Dreptatea este formată din 
ambele sexe: ea este bărbătească întrucît nu îngăduie să 


ai Cf. Platon, Scrisoarea II, in Oeuvres, cit., tome XIII, 1840, 
p. 59, loc. cit. 

i se facă vreun rău cuiva, şi este femeiască întrucît ea 
însăşi nu face rău nimănui. Şi deoarece bărbatului îi este 
propriu faptul de a da, iar femeii acela de a primi, spu¬ 
nem că Soarele este bărbătesc, întrucît el dă lumină ce¬ 
lorlalţi şi nu o primeşte la rîndu-i, iar Luna ne apare 
compusă din unul şi din celălalt sex pentru că primeşte 
lumina de la Soare şi o dă elementelor; Pămîntul în sfîr- 
şit este femeie, deoarece primeşte de la toţi şi nu dă ni¬ 
mănui. De aceea, Soarele, Luna, Pămîntul, Curajul, Drep¬ 
tatea şi Cumpătarea se numesc pe drept bărbătesc, com¬ 
pusă şi femeiască. Şi spre a-i da lui Dumnezeu numele 
cel mai înalt, dăm acestor virtuţi, întrucît sînt cuprinse 
în el, numele de Soare, Lună şi Pămînt, iar în noi le nu¬ 
mim sex bărbătesc, compus şi femeiesc. Vom spune aşa¬ 
dar că lumina bărbătească le-a fost dăruită acelora că¬ 
rora Soarele divin le-a dat Lumina divină totodată cu 
iubirea curajului; Lumina compusă le-a fost dată ace¬ 
lora cărora Dumnezeu le-a dăruit Lumina Lunii lui la¬ 
olaltă cu iubirea Dreptăţii; iar Lumina femeiască au 
primit-o aceia cărora ea le-a fost dată din Pămîntul lui 
Dumnezeu o dată cu iubirea Cumpătării. 

Dar noi, îndreptaţi spre Lumina naturală, o dispre¬ 
ţuim' acum pe cea divină şi astfel am pierdut-o pe cea 
din urmă păstrînd-o pe cealaltă; am pierdut aşadar ju¬ 
mătatea noastră şi o păstrăm pe cealaltă. Dar în unele 
clipe ale vieţii noastre, cînd lumina naturală ne călău¬ 
zeşte, noi dorim divinul; iar oamenii înaintează pe căi 
deosebite spre a-1 dobîndi. Şi astfel trăiesc prin tăria Cu¬ 
rajului aceia care l-au primit dăruit lor, o dată cu iubirea 
lui, din Curajul divin; iar alţii tot astfel trăiesc prin Drep¬ 
tate şi alţii prin Cumpătare. în sfîrşit astfel fiecare îşi 
caută cealaltă parte a sa pe care dintru început o primi¬ 
se; iar unii vor ca prin lumina bărbătească a lui Dumne¬ 
zeu, pe care odinioară au pierdut-o şi acum au redobîn- 
dit-o, să cunoască bucuria Tăriei bărbăteşti a lui Dumne¬ 
zeu; alţii caută de asemenea să cunoască Virtutea com¬ 
pusă pe calea acelei Lumini compuse; iar alţii vor aceasta 
pe calea Luminii femeieşti. 

Acest dar îl dobîndesc unii în aşa fel încît după ce 
scînteia naturală le-a strălucit la vîrsta cuvenită, ei cred 
că ea nu este suficientă pentru a judeca prin ea lucru- 

rile divine; aceasta ca nu cumva lumina seînteii naturale 
să-i facă să atribuie Măreţiei Divine însuşirile corpurilor 
si alo sufletelor şi să judece că ea nu este mai nobilă de¬ 
cât corpurile şi decît sufletele. Şi se ştie că în aceasta 
s-au înşelat mult cei care l-au căutat pe Dumnezeu cu 
prea multă încredere în puterea de aflare a inteligenţei 
lor naturale, sau cei care — după exemplul lui Diagora 28 
— au spus că Dumnezeu nu există, sau ca Protagoras 
s-au îndoit de el; ca şi cei care după Epicur, după Stoici, 
după Cirenaici şi după mulţi alţii, au afirmat că Dum¬ 
nezeu este un corp sau, ca Marcus Varro şi Marcus Ma- 
nilius 29 au spus că el este Suflet al Lumii. Au fost oa¬ 
meni fără nici o lege, aceştia, şi de aceea, nu numai că 
nu au redobîndit Lumina divină pe care de la început 
au dispreţuit-o, dar şi-au corupt însăşi, lumina lor natu¬ 
rală pentru că s-au folosit rău de ea. Ceea ce este corupt 
se cheamă pe drept a fi frînt şi împărţit; de aceea sufle¬ 
tele lor, care pline de mîndrie, aveau încredere în puterile 
lor, au fost din nou despicate în două, precum spune 
Aristofan. 

Prin credinţele lor greşite, ei întunecă şi acea lumină 
naturală care se păstrează în ei, şi ca se stinge înnăbu- 
sită de purtările lor prea pline de păcat; de aceea lumina 
naturală este folosită drept numai de aceia care înţeleg 
cît este de săracă şi de neputincioasă şi o socotesc sufi¬ 
cientă spre a judeca prin ea poate doar lucrurile naturale; 
dar ei ştiu că spre a înţelege lucrurile supranaturale ne 
este necesară o lumină sublimă. Cu sufletul purificat, ei 


28 Diagora din Melos, liricul grec din a doua jumătate a se¬ 
colului V a. Chr., apare în Norii şi în Broaştele lui Aristofan 
drept unul dintre cei mai aprigi negatori ai existenţei zeilor, ati- 
mentele de poezii rămase, acest ateism nu apare totuşi sub nici 
tudine pentru care ar fi trebuit să părăsească Athena. în frag- 
o formă. 

29 Marcus Terentius Varro, poligraful roman din secolul I 

a. Chr. Autor fecund, ar fi scris cîteva zeci de opere dintre care 
foarte puţine's-au păstrat. Alături de De lingua latina şi Quaes- 
tioncs Plautinae, trebuie menţionată opera dedicată lui Caesar: 
Antiquitates rerum humanarxim et divinarum. M. Manilius, con¬ 
temporan cu August şi Tiberiu, autorul operei Astronomica, tra¬ 
tează alături de problema formei şi originii universului, o seamă 
de teme ale astrologiei zodiacale. , * 

se pregătesc aşadar pentru ca lumina divină să poala 
străluci din nou în ei; strălucirea acestei lumini le va da 
înţelegerea dreaptă a lui Dumnezeu şi astfel îşi vor re¬ 
dobândi desăvîrşirea de altădată. 


CAPITOLUL VI 

IUBIREA POARTA SUFLETELE ÎN CER, 

EA ÎMPARTE TREPTELE FERICIRII SUPREME 
ŞI EA DĂRUIEŞTE BUCURIA CEA VEŞNICA 

Aşadar, prea măreţi oaspeţi, acest Zeu, despre care 
Aristofan a spus că este cel mai bun faţă de neamul ome¬ 
nesc, spre el priviţi şi bunătatea lui plecaţi-o 
asupra voastră înfăptuind pentru aceasta orice jertfă. 
Chemaţi-1 prin rugăciuni cucernice. Cuprindeţi-1 * în 
voi cu toată inima voastră. Bunătatea lui că¬ 
lăuzeşte sufletele spre Masa cerească îmbelşugată de am¬ 
brozie şi nectar, spre Masa îmbelşugată de hrana şi de 
licoarea veşnică. Aici el dă fiecăruia locul ce i se cuvine; 
şi în sfîrşit aceeaşi Bunătate face ca sufletele să rămînă 
aici în veşnicie spre minunată desfătare: pentru că în 
Cer se reîntoarce numai acela pe care Regele Cerului îl 
doreşte; şi pe acela îl doreşte mai mult, care îl iubeşte 
mai mult decît ceilalţi. într-adevăr, este cu neputinţă a-1 
cunoaşte pe Dumnezeu în viaţa aceasta; dar este cu pu¬ 
tinţă şi este uşor a-1 iubi, oricare ar fi calea pe care el 
trebuie să fie cunoscut. Dacă cei care l-au cunoscut pe 
Dumnezeu nu-1 iubesc la rîndul lor, atunci Dumne¬ 
zeu nu-i doreşte. El îi iubeşte pe aceia care îl cunosc şi 
îl iubesc; şi le dă iubirea lui, nu pentru că îl cunosc, dar 
pentru că îl iubesc. Nouă, de asemenea, nu ne sînt dragi 
cei care ne cunosc, dar aceia care ne iubesc; deoarece 
mulţi dintre cei care ne cunosc, ne sînt adesea duşmani. 
Aşadar, ne reîntoarcem în Ceruri, nu prin Cunoaşterea 
lui Dumnezeu, dar prin Iubirea lui. 

Locurile celor care şed la Ospăţul Ceresc corespund 
de asemenea treptelor atinse de cei care iubesc. 

Cei care l-au iubit mai mult pe Dumnezeu se hrănesc 

aşadar aici din bucatele cele mai minunate. Căci aceia 
care şi-au arătat iubirea Puterii divine prin acţiunea pro¬ 
priei lor Puteri sufleteşti, aceia cunosc acum bucuria de 
a se bucura de ea; cei care au iubit Dreptatea lui Dum¬ 
nezeu, se bucură de Dreptate; iar cei care au iubit Cum¬ 
pătarea, cunosc de asemenea bucuria Cumpătării divine. 
Şi astfel sufletele se bucură fiecare de o altă Idee a Min¬ 
ţii divine, după cum Iubirea lor se îndreaptă deosebit spre 
fiecare dintre acestea. Dar toţi cunosc bucuria întreagă a 
unui Dumnezeu care este el în întregime; deoarece Dum¬ 
nezeu este totul în fiecare Idee. Iar cei care în modul cel 
mai desăvîrşit îl posedă pe Dumnezeu întreg, sînt aceia 
care îl văd într-o Idee jnai înaltă. Fiecare se bucură de 
acea însuşire divină pe care a iubit-o în viaţă. Şi astfel, 
precum spune Platon în Fedru 30 , nu există invidie în Co¬ 
rul celor Prea fericiţi deoarece faptul de a poseda lucrul 
iubit este bucuria cea mai mare, întrucît fiecare posedă 
ceea ce iubeşte, astfel că fiecare trăieşte mulţumit şi de¬ 
săvîrşit. De aceea, dacă doi oameni care iubesc se bucură 
de lucrurile iubite, fiecare este mulţumit cu bucuria ce 
i-o dă ceea ce el iubeşte, şi nu-1 preocupă nicidecum fap¬ 
tul că altul se bucură de un obiect mai frumos decît al 
lui. Bunătatea Iubirii orînduieşte aşadar astfel încît pe 
treptele deosebite ale fericirii, fiecare trăieşte mulţumit 
de soarta sa şi lipsit de orice invidie. 

Se întîmplă de asemenea ca prin Iubire sufletele prea 


30 Fedru, traducere de Ştefan Bezdechi, Cluj, 1939, p. 57: 
„Astfel sînt multe prilejuri fericite de a contempla aceste alaiuri 
dinăuntrul Cerului, alaiuri la care ia parte neamul zeilor fericiţi, 
îndeplinindu-şi fiecare menirea lui. După ci urmează totdeauna 
cine vrea şi cine poate, căci pizma stă în afară de carul divini¬ 
tăţilor". Cf. şi textul francez în Phedre, Oeuvrcs, cit., v. VI, 
p. 50: „Alors que de spcctacles ravissants, quc d’evolutions ma- 
jestueuses animent l’interieur du ciel, tandis que Ies bienheureux 
remplisşent leurs divines fonctions, accompagnes de tous ceux qui 
veulent ou qui peuvent Ies suivre, car l’envie reside loin du 
choeur celeste". Cf. de asemenea traducerea germană, Phădrox, 
în F. Schleiermacher, Platons Werke, Berlin, 1804, Ersten Theiles 
erster Bând, pp. 115—116: „Viei herrlichcs giebt es zu schauen 
und zu begehren innerhalb des Himmels, wozu der seligen Gdtter 
Geschlecht sich hinwendend jeder das seinige verrichtet. Es folgt 
aber wer jedesmal will und kann: denn Missgunst ist verbannt 
aus dem gottlichen Chor". 

fericite să se hrănească cu aceleaşi bucate neîncetat şi 
fără a cunoaşte plictiseala. Căci spre a-i desfăta pe oaspeţi, 
nu sînt suficiente nici bucatele, nici vinurile, dacă foa¬ 
mea şi setea nu îi atrag; şi această poftă este Iubirea. De 
aceea, Iubirea veşnică, ce întoarce neîncetat sufletul cu 
dragoste spre Dumnezeu, face ca sufletul să se bucure 
neîncetat de Dumnezeu ca de un lucru nou. Şi această 
Iubire este mereu aprinsă de aceeaşi bunătate a lui Dum¬ 
nezeu; prin ea, cel care iubeşte atinge beatitudinea. 

Aşadar, trebuie să amintim pe scurt trei binefaceri 
ale Iubirii. Mai întîi, ea ne readuce la desăvîrşirea noastră 
firească, pe care o pierdusem atunci cînd fusesem împăr¬ 
ţiţi în două părţi, şi astfel ea ne readuce în Cer. Al doi¬ 
lea, Iubirea dă fiecăruia locul ce i se cuvine şi astfel îi 
mulţumeşte pe toţi în acea împărţire a locurilor. Al trei¬ 
lea, ardoarea ei neîncetată îndepărtează orice oboseală a 
plictiselii şi Iubirea aprinde astfel în noi mereu o des¬ 
fătare nouă; aşadar ea face ca sufletul nostru să fie fe¬ 
ricit într-o dulce bucurie. 



CUVÎNTAREA V 


CAPITOLUL I 

IUBIREA ESTE PREA-FERICITA 
PENTRU CA ESTE BUNA ŞI FRUMOASA 

Lui Cristofano Landino i-a urmat Carlo Marsuppini, 
discipolul demn al Muzelor care a interpretat precum ur¬ 
mează cuvîntarea lui Agaton 31 . 

Agaton socoteşte că Iubirea este un zeu prea-fericit 
pentru că este prea frumoasă şi suprem de bună. Şi el îşi 
înseamnă ce este necesar spre a fi desăvîrşit de frumos 
şi ce este necesar spre a fi suprem de bun. Prin aceasta 
el zugrăveşte Iubirea; iar după ce a spus ce este Iubirea, 
arată binefacerile pe care ea le aduce neamului omenesc. 
Acesta este cuprinsul expunerii lui. Nouă ne revine să 
cercetăm mai întîi de ce a spus că Iubirea este desăvîrşit 
de frumoasă şi bună atunci cînd a vrut să arate că ea 
este prea-fericită, şi care este deosebirea între bunătate 
şi frumuseţe. Platon spune în Fileb 32 că este fericit acela 


31 Cf. Banchetul, cit., pp. 39—44, 194 e—197 e. Carlo Marsup¬ 
pini, frate cu Cristoforo, care va comenta ultima cuvlntare, era 
fiul umanistului Carlo Marsuppini, traducător al Batracomioma- 
chiei. Discipol al lui Landino, este dintre platonizanţii cei mai 
tineri ai epocii lui Ficino, care îl numeşte „adolescentem doctum" 
şi „musarum alumnum"; se crede că l-ar fi ajutat pe Poliziano 
în traducerea lui Homer (cf. Arnaldo della Torre, Storia dell' 
Accademia platonica, Firenze, 1902, pp. 658—659, iar pentru Cris¬ 
toforo Marsuppini, prea puţin însemnat, p. 826). 

32 Cf. Fileb, în Oeuvres, cit., tome II, 1824, pp. 465 şi 350: 
„Al doilea bun este proporţia, frumosul, perfectul, ceea ce îşi 
este suficient prin sine şi tot ceea ce este de acest fel... Aşadar 
afirm că atunci cînd armonia începe să dispară din noi, fiinţe animale, 
în acea clipă chiar natura şi ea se destramă şi se naşte durerea .. 

căruia nu-i lipseşte nimic; şi că astfel este acela care este 
desăvîrşit în toate privinţele. O perfecţiune este interi¬ 
oară, iar alta este exterioară. Cea interioară, o numim 
Bunătate; cea exterioară Frumuseţe, şi de aceea humim 
desăvîrşit de fericit aceea ce este întru totul bun şi fru¬ 
mos; căci este desăvîrşit atît înăuntru, cît şi în afară. Şi 
această deosebire între perfecţiunea interioară şi cea ex¬ 
terioară, o vedem în toate lucrurile. Căci, după cum afir¬ 
mă fizicienii, Echilibrul celor patru Elemente interioare 
proprii pietrelor scumpe produce în afară strălucirea 
lor plăcută. De asemenea şi ierburile şi copacii poartă pe 
din afară vestmîntul variat şi plăcut al florilor şi al frun¬ 
zelor ce se nasc din rodnicia lor interioară; iar compozi¬ 
ţia sănătoasă a humorilor dă fiinţelor animale înfăţişarea 
voioasă a culorilor şi a trăsăturilor, după cum virtutea 
sufletului nostru se arată în afară prin frumuseţea cu¬ 
vintelor, a gesturilor şi a faptelor pline de cinste. Ceru¬ 
rile poartă de asemenea haina de Lumină strălucitoare 
pe care substanţa lor sublimă le-o alcătuieşte. In toate 
aceste lucruri, perfecţiunea interioară produce perfecţiu¬ 
nea exterioară; pe cea dintîi o numim Bunătate, pe cea¬ 
laltă Frumuseţe. De aceea spunem că Frumuseţea este 
floarea Bunătăţii; iar Bunătatea ce stă ascunsă înăuntru, 
ca printr-o vrajă atrage pe cei din jur prin farmecul aces¬ 
tei flori. Dar întrucît cunoaşterea pe care ne-o dă mintea 
noastră îşi are originea în simţuri, noi nu vom înţelege 
niciodată şi nici nu vom dori niciodată bunătatea ascunsă 
în lucruri dacă semnele frumuseţii exterioare nu ne vor 
călăuzi spre ea; astfel se arată aici folosul minunat al 
Frumuseţii şi al Iubirii care o însoţeşte neîncetat. 

Cred că cele spuse au arătat destul de limpede deo¬ 
sebirea dintre Bunătate şi Frumuseţe, care este aceeaşi 
ca deosebirea dintre sămînţă şi floare. Şi după cum flo¬ 
rile, născute din sămînţa arborilor, produc din nou sămîn¬ 
ţă, tot astfel Frumuseţea, care este floarea Bunătăţii, poar¬ 
tă spre Bine pe cei care iubesc, după cum ea însăşi s-a 
născut din Bine. Aceste lucruri le-a arătat în Cuvîntarea 
sa prietenul nostru Giovanni. 

CAPITOLUL II 


CUM TREBUIE SÂ-L ÎNCHIPUIM PE EROS; 

ŞI PRIN CARE PĂRŢI ALE SUFLETULUI 
CUNOAŞTEM FRUMUSEŢEA Şl PRIN CARE 
SE NAŞTE IUBIREA 

După aceasta, Agaton arată pe larg trăsăturile care 
trebuie să aparţină înfăţişării frumoase a zeului Eros; şi 
vorbeşte astfel: Eros este tînăr, gingaş, îndemînatec, ar¬ 
monios şi plin de strălucire. Nouă ni se cuvine să spu¬ 
nem ce dobîndeşte Frumuseţea prin aceste trăsături şi să 
arătăm apoi în ce fel aparţin ele Zeului Eros. Oamenii au 
raţiune şi sensibilitate. Raţiunea înţelege prin ea însăşi 
ideile necorporale ale tuturor lucrurilor. Sensibilitatea 
cunoaşte, prin cele cinci simţuri ale corpului, înfăţişarea 
şi însuşirile corpurilor; ea cunoaşte culorile prin ochi, gla¬ 
surile prin urechi, mirosurile prin nas, gusturile prin 
limbă, iar prin nervi află calităţile simple ale Elemente¬ 
lor, de asemenea cunoaşte tot astfel căldura, frigul şi cele 
asemănătoare. Astfel, întrucît voim să înţelegem chestiu¬ 
nea noastră, atribuim cunoaşterii şase facultăţi ale sufle¬ 
tului: Raţiunea, Văzul, Auzul, Mirosul, Gustul şi Pipăitul. 
Raţiunea este asemenea lui Dumnezeu, Văzul este ase¬ 
menea focului, Auzul asemenea aerului, Mirosul asemenea 
vaporilor, Gustul asemenea apei şi Pipăitul aseme¬ 
nea Pămîntului. Căci raţiunea neîncetat se îndreaptă spre 
cele cereşti; şi locul ei propriu nu este în nici o parte a 
corpului, tot astfel cum Dumnezeirea nu se află închisă 
în nici o parte a Lumii. Iar Văzul, adică însuşirea Vede¬ 
rii, este aşezat în partea cea mai înaltă a trupului, după 
cum Focul se află în partea cea mai înaltă a Lumii; şi 
prin natura sa el prinde lumina, ceea ce este asemenea 
propriu Focului. Auzul este asemănător Văzului, tot ast¬ 
fel cum aerul limpede este asemănător focului; şi el strîn- 
ge la un loc glasurile care se produc în aerul turburat 
prin aceasta, şi care pătrund în urechi prin mijlocirea 
aerului. Mirosul aparţine aerului pîclos şi vaporilor for¬ 
maţi din amestecul aerului şi al apei; căci el se află în¬ 
tre urechi şi limbă, ca între aer şi apă. Şi prinde în el şi 
ii plac mult vaporii care se nasc din amestecul Aerului şi 

al Apei: precum sînt miresmele ierburilor, ale florilor şl 
ale fructelor, care sînt atît de dulci mirosului nostru. Cine 
va şovăi să asemene gustul, apei? el urmează mirosului 
ca un aer îngroşat, se scaldă neîncetat în lichidul sali- 
vei şi îi place mult băutura ca şi gusturile corpurilor 
umede. Cine va şovăi de asemenea să-i atribuie Pămîntu- 
lui pipăitul? Căci pipăitul se află în toate părţile Corpu¬ 
lui, care sînt părţi pămînteşti; iar în nervi, care sînt de 
asemenea foarte pămînteşti, se împlineşte acţiunea pi- 
păirii; şi pipăitul cunoaşte cu uşurinţă acele lucruri care 
au o tărie şi un conţinut ce provin de la Pămînt. Astfel 
se explică faptul că Pipăitul, Gustul şi Mirosul simt nu¬ 
mai acele lucruri care le sînt lor apropiate; simţind, ele 
suferă mult, cu toate că mirosul cunoaşte lucruri mai în¬ 
depărtate decît gustul şi pipăitul. Dar auzul cunoaşte lu¬ 
cruri şi mai depărtate şi astfel nu este atît de mult atins; 
văzul lucrează încă mai de departe şi săvîrşeşte într-o 
clipă ceea ce auzul săvîrşeşte într-un timp oarecare: în- 
tr-adevăr, vedem fulgerul înainte de a auzi tunetul. Ra¬ 
ţiunea cunoaşte lucrurile foarte depărtate; căci ea cu¬ 
noaşte nu numai acele lucruri care există în lume şi sînt 
prezente, aşa cum lucrează sensibilitatea, ci cunoaşte 
chiar acele lucruri care sînt dincolo de Cer şi care au fost 
sau vor fi. Putem vedea astfel limpede că dintre cele 
şase puteri ale sufletului, trei aparţin Corpului şi Mate¬ 
riei, şi acestea sînt Pipăitul, Gustul şi Mirosul; iar trei 
aparţin Spiritului şi ele sînt Raţiunea, Văzul şi Auzul. De 
aceea cele trei care înclină mai mult spre corp concordă 
mai mult cu corpul decît cu sufletul; iar lucrurile pe care 
aceste trei simţuri le cunosc, întrucît ele impresionează 
corpul’ potrivit naturii fiecăruia, ajung cu greu pînă la 
suflet; şi întrucît ele au puţină asemănare cu sufletul, 
prea puţin îi pot fi plăcute acestuia. Dar celelalte trei, 
care sînt foarte departe de Materie, concordă mult mai 
mult cu sufletul; ele cunosc acele lucruri care impresio¬ 
nează puţin corpul, dar impresionează mult sufletul. Mi¬ 
rosurile, Gusturile, Căldura şi alte însuşiri asemănătoare 
sînt desigur folositoare corpului sau nu îi fac în nici un 
fbl rău. Dar ele ating prea puţin admiraţia şi judecata 
sufletului, astfel că acesta le doreşte mediocru. Modelele 
adevărului necorporal, Culorile, Formele, Glasurile im- 

presionează puţin şi dc-abia ating corpul; dar ele dau su¬ 
fletului nvîntui înaripat de a le căuta şi atrag spre ele 
dorinţa lui. Hrana Sufletului este adevărul; spre a-1 găsi 
ne ajută ochii şi spre a-1 invoca, urechile; astfel sufletul 
doreşte pentru el singur, ca pe o hrană a sa proprie, acele 
lucruri care aparţin raţiunii, văzului şi auzului; pe cinci 
acele lucruri care impresionează celelalte trei simţuri sînt 
mai curînd necesare spre a întreţine, spre a hrăni şi spre 
a da naştere corpului. Aşadar pe acestea din urmă, sufle¬ 
tul le caută, nu pentru el însuşi, ci pentru altcineva, adică 
pentru corp. Noi spunem că oamenii iubesc acele lucruri 
pe care le doresc pentru ei; şi că nu iubesc cu adevărat 
lucrurile pe care le doresc pentru alţii. Aşadar este drept 
să afirmăm că Iubirea nu se poate îndrepta decît asupra 
ştiinţelor, a formelor şi a sunetelor. Şi astfel numai acea 
frumuseţe care se află în aceste trei lucruri, şi anume în 
calitatea sufletului, în forme şi în sunete poate fi numită 
calos, adică frumuseţe ce ne cheamă, de la verbul care 
este caleo şi înseamnă chem 32 a , deoarece ea singură chea¬ 
mă adînc sufletul; iar cuvîntul calos din greceşte în¬ 
seamnă în latineşte Frumuseţe. Ne este plăcută conduita 
ad'evărată şi desăvîrşită a sufletului; plăcută ne este şi 
forma deosebit de frumoasă a unui corp; şi tot astfel plă¬ 
cută armonia sunetelor; şi întrucît sufletul preţuieşte mult 
mai mult aceste trei lucruri drept fiind mai potrivite 
lui şi aproape necorporale, decît preţuieşte pe celelalte 
trei, este firesc ca pe cele dinţii să le caute cu mai multă 
rîvnă, să le îmbrăţişeze cu mai multă căldură şi se le ad¬ 
mire mai puternic. Şi acest farmec al unei însuşiri, al 
unei forme sau al unui sunet, care cheamă sufletul spre 
el şi îl răpeşte pe calea raţiunii, a văzului şi a auzului se 
numeşte cu adevărat Frumuseţe. Acestea sînt cele trei 
înfăţişări ale Graţiei despre care Orfcu a vorbit chemîn- 
du-le: Strălucirea, Prospeţimea şi Bucuria cea mare. 
Orfeu numeşte strălucire, graţia şi frumuseţea sufletului, 
care strălucesc în puritatea ştiinţelor şi a moravurilor; el 
numeşte Prospeţime, adică tinereţe, gingăşia formei şi a 


3 - a) Textul italian: „...si chiama calos cioc provocazione, 
da un vorbo che dice caleo, che vuol dire provoco" (p. G4, ed. 
Giuseppe Rensi). 

culorii; căci ele înfloresc cel mai mult în tinereţea fia 
gedă; şi în sfîrşit, numeşte Bucurie, îneîntare sinceră, li) 
lositoare şi neîncetată pe care nc-o dă Muzica. 


CAPITOLUL III 

FRUMUSEŢEA ESTE NATURA SPIRITUALA 

Urmează în mod necesar că Frumuseţea este de 
aceeaşi natură cu virtutea, cu formele şi cu sunetele. Căci 
nici unul din aceste trei moduri n-ar putea fi numit fru¬ 
mos, dacă nu ar exista pentru toate trei o definiţie co¬ 
mună a Frumuseţii. Urmează de aici că natura Frumuseţii 
nu poate să fie corporală. Dacă ar fi astfel, ea nu s-ar 
potrivi virtuţilor sufletului care sînt necorporale. Şi atît 
este de departe de a fi corporală, îneît nu numai ceea ce 
se află în însuşirea sufletului, dar nici ceea ce este în 
corpuri şi în sunete nu poate fi corporal. Căci, deşi unele 
corpuri sînt numite frumoase, ele nu sînt totuşi astfel 
prin materia lor. Deoarece acelaşi corp al omului poate fi 
astăzi frumos, iar mîine, printr-o întîmplare oarecare, el 
poate apărea urît, ca şi cum faptul de a fi corp şi faptul 
de a fi frumos ar fi lucruri cu totul deosebite între ele. 
Tot astfel, corpurile nu sînt frumoase prin mărimea lor; 
căci atît corpurile mari, cît şi cele mici ni se arată fru¬ 
moase; adeseori cele mari apar urîte şi cele mici 
frumoase, iar alteori, dimpotrivă, cele mici sînt 
urîte şi cele mari se arată deosebit de plăcute ochiului. 
De asemenea, se întîmplă adeseori ca atît unele corpuri 
mari cît şi unele mici să fie tot atît de frumoasp. Aşadar, 
vedem că mărimea rămîne deseori aceeaşi, iar' frumuse¬ 
ţea se schimbă uneori; tot astfel vedem că schimbîn- 
du-se mărimea, Frumuseţea rămîne aceeaşi; în sfîrşit, 
aceeaşi armonie apare adeseori în corpurile mari şi în 
cele mici; urmează fără îndoială că aceste două lucruri, 
Frumuseţea şi Mărimea, sînt cu totul deosebite. Apoi, 
chiar dacă frumuseţea unui corp oarecare ar apărea în 
înfăţişarea exterioară, aşadar în forma lui corporală, 
totuşi cel care ar privi-o nu ar admira-o întrucât ar fi 

corporală: căci sufletul iubeşte esenţa unei fiinţe nu 
deoarece această esenţă apare în Materia exterioară, ei 
pentru că sufletul îi primeşte imaginea prin simţul văzu¬ 
lui; iar întrucît această imagine apare vederii şi sufletului, 
ea nu poate fi corporală, deoarece nici vederea nici sufletul 
nu sînt corporale. Cum ar putea pupila atît de mică a 
ochiului să cuprindă vasta întindere a Cerului, dacă ar voi 
s-o cuprindă în mod corporal? fără îndoială nu ar putea 
face aceasta în nici un fel. Dar sufletul cuprinde într-un 
punct întreaga mărime a corpului, deoarece el o primeşte 
în modul spiritului şi ea imagine necorporală. Sufletul ad¬ 
miră numai acea natură esenţială a unui lucru care poate 
fi cuprinsă de el. Aceasta este imaginea corpului exte¬ 
rior şi este cu toate acestea necorporală în suflet. Aşadar, 
esenţa necorporală place omului; şi ceea ce place, ne este 
plăcut; iar ceea ce ne este plăcut, este frumos. De aici 
concludem că iubirea se îndreaptă spre ceea ce este ne¬ 
corporal; şi această Frumuseţe este mai mult o imagine 
spirituală a unui lucru, decît înfăţişarea lui corporală. 
Sînt unii oameni care cred că Frumuseţea se naşte dintr-o 
anumită aşezare a tuturor părţilor sau din corespondenţa 
diferitelor mărimi şi din proporţia lor, căreia i se adaugă 
farmecul delicat al culorilor; dar noi nu admitem această 
părere. Căci întrucît această aşezare armonioasă a părţi¬ 
lor apare numai la corpurile compuse, ar urma că nici 
unul dintre lucrurile simple să nu fie frumos. Noi vedem 
totuşi că lumina, culorile, pure, un sunet, o seînteiere a 
aurului, puritatea strălucitoare a argintului, Ştiinţa, Su¬ 
fletul, Mintea şi Dumnezeu, vedem că toăte acestea sînt 
frumoase, cu toate că sînt simple; şi el& ne desfată, toc¬ 
mai întrunit sînt frumoase. Să nu uităm apoi că acea 
armonie a părţilor cuprinde laolaltă toate părţile corpu¬ 
lui compus; astfel că ea nu se află în nici una din aceste 
părţi luată separat, dar în toate părţile privite îm¬ 
preună. Aşadar, nici una dintre părţi nu va fi frumoasă 
dacă o vom considera separat. Armonia întregului com¬ 
pus se naşte totuşi din acele părţi; de unde rezultă con¬ 
cluzia neaşteptată că lucrurile care nu sînt prin natura 
lor frumoase, dau totuşi naştere Frumuseţii. De aseme- 

nea, se întîmplă adeseori ca un corp să-şi păstreze m cc.işl 
armonie şi proporţie a părţilor, şi totuşi corpul să nu iu* 
]51acă tot atît cit înainte. înfăţişarea corpului vostru este 
fără îndoială astăzi aceeaşi ca şi anul trecut, totuşi fru¬ 
museţea lui nu este aceeaşi. Nimic nu îmbătrîneşte mal 
tîrziu decît înfăţişarea omului; dar nimic nu îmbătrîneşte 
mai curînd decît acea frumuseţe ce este farmec. Aşadar, 
este limpede că forma şi frumuseţea nu sînt acelaşi lucru. 
Adeseori se întîmplă chiar ca ordonarea părţilor şi pro¬ 
porţia să fie mai perfecte la un lucru decît la celălalt; cu 
toate acestea îl socotim mai frumos şi îl iubim cu mai 
multă pasiune pe acesta din urmă, fără ca totuşi să ne 
dăm seama de ce este astfel. Dar aceasta ne arată că tre¬ 
buie să judecăm frumuseţea formelor drept altceva decît 
simpla armonie a părţilor. Acelaşi exemplu ne învaţă să 
nu credem că Frumuseţea este doar gingăşia culorilor; 
deoarece adeseori culorile sînt mai luminoase la un 
bătrîn, şi totuşi frumuseţea tînărului este mai fermecă¬ 
toare; iar la cei care sînt de aceeaşi vîrstă, se întîmplă 
uneori ca acel care îl întrece pe altul prin culorile lui, să 
fie la rîndul său întrecut de un altul al cărui farmec în- 
cîntător şi a cărui frumuseţe sînt superioare. Aşadar, 
nimeni să nu îndrăznească să afirme că ideea sau modelul 
unui lucru este un amestec al formei şi al culorii lui; de¬ 
oarece ar trebui să urmeze de aci că ştiinţele şi sunetele 
care sînt lipsite de culoare şi de formă, de asemenea cu¬ 
lorile şi luminile care nu au o formă determinată să nu 
fie demne de Iubire. Apoi lăcomia fiecăruia este satis¬ 
făcută fără îndoială în momentul în care posedă ceea ce 
voia; aşa cum foamea şi setea se potolesc prin mîncare 
şi băutură. Dar nici o privire şi nici o atingere a corpuri¬ 
lor nu satisfac Iubirea. Aşadar, aceasta nu caută şi nu pri¬ 
veşte forma nici unui corp, şi totuşi ea caută neîncetat 
Frumuseţea. De aici deducem că aceasta nu poate fi ceva 
corporal. Vedem că cei aprinşi de Iubire sînt însetaţi de 
Frumuseţe; dar dacă vor ca băutura aceasta să le stingă 
setea fierbinte, trebuie ca ei să caute Nectarul dulce al 
Frumuseţii, ce se află în fluviul materiei şi în curgerea 
neîncetată a mărimii, a formei şi a culorilor; şi astfel işi 
vor stinge setea lor sălbatecă. O, voi, nefericiţi îndrăgos¬ 
tiţi, încotro vă veţi îndrepta? Cine oare a aprins în sul'le- 

tele voastre flăcările prea arzătoare? Şi cine va stinge 
focul cel mare? Aceasta e fapta cea mare care trebuie 
împlinită şi în această împlinire e truda noastră. Vă voi 
spune-o; ascultaţi. 

CAPITOLUL IV 

FRUMUSEŢEA ESTE STRĂLUCIREA CHIPULUI 
LUI DUMNEZEU 

Puterea divină ce este deasupra totului îşi dăruieşte 
generos lumina sa Universului, îngerilor şi sufletelor pe 
care ea le-a creat, ca unor făpturi ale sale; şi în această 
rază a ei stă esenţa din care poate să rodească zămislirea 
oricărui lucru. Raza divină zugrăveşte adine în aceste 
trei ordine de existenţe, care sînt cele mai apropiate de 
Dumnezeu, ordinea Lumii întregi; şi o zugrăveşte aici cu 
mult mai limpede dccît în materia lumească: de aceea este 
mai limpede acea imagine a Lumii pe care o vedem în¬ 
treagă în îngeri şi în Suflete, decît aceea care ni se arată 
înaintea ochilor. Avem astfel imaginea tuturor sferelor, 
a Soarelui, a Lumii şi a Stelelor, a Elementelor, a pietre¬ 
lor şi arborilor ca şi aceea a tuturor fiinţelor. In îngeri, 
aceste imagini se cheamă modele şi idei; in suflete, le nu¬ 
mim esenţe raţionale şi principii; în materia Lumii, ima¬ 
gini şi forme. In Lume, aceste imagini sînt limpezi; ele 
sînt mai limpezi în Suflet, iar în înger sînt desăvîrşit de 
limpezi. Aşadar, acelaşi chip al lui Dumnezeu străluceşte 
în aceste trei oglinzi care se urmează într-o ordine anu¬ 
mită, în Mintea Angelică, în Suflet şi în corpul lumesc: 
el străluceşte cel mai limpede în înger, pentru că acesta 
îi este cel mai apropiat; apoi străluceşte mai puţin lim¬ 
pede în'Suflet, căci acesta se depărtează de el; şi strălu¬ 
ceşte şters de tot în corpul lumesc ce-i este foarte departe. 
Apoi Mintea prea sfîntă a îngerului, pe care nici o func¬ 
ţie nu o ţine înlănţuită, se oglindeşte în ea însăşi: şi în 
sinul ei ea vede ca săpat în trăsături adinei chipul lui Dum¬ 
nezeu; ea îl vede şi se minunează; şi într-aceasta neînce¬ 
tat şi cu o dorinţă aprinsă ea se uneşte cu el. Iar noi nu¬ 
mim Frumuseţe îneîntarea chipului dumnezeiesc; şi nu- 

mim Iubire rivna cu care îngerul se alipeşte prin el întru to¬ 
tul chipului dumnezeiesc: Să ne rugăm Domnului, prieteni, 
ca şi nouă să ne fie îngăduit aceasta. Dar sufletul nostru 
a fost creat cu condiţia de a se înconjura de un trup pă- 
mîntesc; şi astfel el se apleacă spre funcţia corporală; şi 
îngreunat de această aplecare, el dă uitării comoara pe 
care o ţine ascunsă în pieptul său. învăluită de vreme în¬ 
delungată în trupul pămîntesc, ea slujeşte nevoilor cor¬ 
pului şi neîncetat îşi îndreaptă simţurile spre această ac¬ 
ţiune; şi tot spre aceasta îşi îndreaptă şi raţiunea mai mult 
decît trebuie. Astfel, cu toate că Lumina chipului divin 
străluceşte veşnic în el, sufletul nu o priveşte pînă ce cor¬ 
pul lui nu devine adult şi pînă ce raţiunea nu i se tre¬ 
zeşte; cu ea va contempla chipul lui Dumnezeu care stră¬ 
luceşte limpede ochilor în toată alcătuirea Lumii. Această 
contemplare îl înalţă şi el poate să privească acum chipuT 
lui Dumnezeu cc-i străluceşte în suflet. Şi deoarece chipul 
Tatălui este drag fiilor lui, urmează cu necesitate că şi 
chipul lui Dumnezeu Tatăl este prea plăcut sufletelor. 
Această strălucire şi acest farmec al chipului lui Dumne¬ 
zeu, noi trebuie să le numim Frumuseţea universală, fie 
că ele apar în înger, în Suflet sau în materia lumească 
oricare ar fi ea; iar dorinţa care se îndreaptă spre ea este 
Iubirea universală. Noi ştim fără nici o îndoială că această 
frumuseţe este necorporală; căci este vădit că nici în în¬ 
ger şi nici în Suflet nu există vreo însuşire a corpului; 
de asemenea am arătat mai sus că nici în corpuri ea nu 
este corporală; aşadar, putem să înţelegem acum de ce 
ochiul nu vede altceva decît lumina Soarelui: într-adevăr, 
noi vedem formele şi culorile corpurilor numai dacă ele 
sînt luminate; căci materia lor nu atinge ochiul: astfel ne 
apare necesar ca această lumină a lucrurilor să fie în ochi, 
pentru ca" ochii să o poată vedea. Aşadar ochilor li se 
arată acea singură lumină care poartă zugrăvite în ea cu¬ 
lorile şi formele tuturor corpurilor pe care le atinge; cu 
ajutorul razei lor naturale, ei prind lumina Soarelui care 
poartă aceste imagini; şi primind astfel această lumină, 
ci o văd împreună cu toate imaginile care sînt în ea. Aşa¬ 
dar, ochiul prinde întreagă această ordine pe care o ve¬ 
dem în Lume; el nu o cunoaşte astfel precum e în mate¬ 
ria corpurilor, dar precum este în lumina care pătrunde 

ochii. Şi întrucît ordinea Lufhii ne apare deci în această 
lumină, in caro ea este separată de materie, urmează ne¬ 
cesar că ea nu este o ordine corporală. Lucrul acesta apare 
«*ii atît mai limpede, cu cît lumina nu poate ea însăşi să 
l'io corp: căci ea pătrunde într-o clipă întreaga lume de 
la Răsărit la Apus; şi tot astfel pătrunde corpul Aerului 
şi al Apei din toate părţile şi fără a-i pricinui vreun rău; 
si cu toate că se răspîndeşte şi asupra lucrurilor putrede, 
ea nu primeşte urma putreziciunii lor. Asemenea însu¬ 
şiri nu aparţin însă naturii corpului. Deoarece corpul să- 
vîrşeşte o mişcare nu într-o clipă, ci într-un timp anu¬ 
mit; şi de asemenea un corp nu poate pătrunde în alt corp 
Iară ca el însuşi sau celălalt să se desfacă în părţi sau 
amîndouă să se descompună; iar două corpuri care se 
amestecă între ele, se turbură unul pe altul prin atingerea 
lor. Acest lucru îl vedem în amestecul Apei cu Vinul sau 
al Focului cu Pămîntul. Aşadar, dacă lumina Soarelui 
este necorporală, înseamnă că ea primeşte totul în felul 
care este modul său propriu de a fi. Aşadar, ea primeşte 
în mod spiritual atît culorile, cît şi formele corpurilor; 
şi tot astfel este la rîndul ei primită şi astfel este văzută 
do ochi. Urmează de aici că întreaga frumuseţe a acestei 
Lumi, pe care o socotim al treilea chip al lui Dumnezeu, 
apare ochilor în mod necorporal, întrucît le este adusă 
de Lumina necorporală a Soarelui. 


CAPITOLUL V 

CUM SE NAŞTE IUBIREA ŞI URA; 

IAR FRUMUSEŢEA ESTE SPIRITUALA 

Urmează din cele spuse pînă aici, că acea mcîntarc a 
chipului divin, pe care am numit-o Frumuseţea univer¬ 
sală, nu este frumuseţe lipsită de corp numai în înger şi 
în Suflet, ci ea apare astfel şi vederii ochilor. Noi nu iu¬ 
bim numai acest chip în întregimea lui; dar, plini de o 
adîncă admiraţie, noi iubim şi părţile lui. De aici se naşte 
Iubirea particulară pentru o anumită frumuseţe particu¬ 
lară. Iubim aşadar pe un om anumit întrucît el este o 
parte a ordinei universale; şi îl iubim mai cu deosebire 

atunci cînd în el străluceşte limpede seînteia frumuseţii 
divine. Această dragoste atîrnă de două lucruri; noi iu¬ 
bim mai întîi pentru că ne este drag chipul Părintelui 
nostru; apoi iubim pentru că înfăţişarea şi figura armo¬ 
nioasă a omului corespund întocmai modelului sau esen¬ 
ţei adevărate a genului omenesc pe care sufletul nostru 
le-a primit de la Creatorul întregului şi le păstrează în 
sine. Astfel, dacă imaginea omului din afara noastră, pe 
care simţurile ne-o dau şi care pătrunde în suflet, nu co¬ 
respunde acelei imagini a omului pe care sufletul nostru 
o poartă în el de cînd există, atunci îndată ea ne displace; 
şi fiind urîtă, ea naşte în noi ura. Dacă însă ea corespunde 
imaginii pe care o purtăm în noi, no place îndată şi o iu¬ 
bim fiindcă este frumoasă. Iată de ce unii oameni pe care 
îi întîlnim ne plac sau nu /ie plac de la prima vedere, cu 
toate că nu ne dăm seama de cauza acestei impresii deo¬ 
sebite pe care o produc. Sufletul se află strîns între mar¬ 
ginile impuse de corp, astfel că el nu priveşte formele 
care, prin natura lui, sînt înăuntrul lui; dar nepotrivirea 
sau potrivirea naturală şi ascunsă între forma exterioară 
şi imaginea pe care o purtăm în suflet, face ca acea fomă 
a lucrului exterior să alunge .prin apariţia sa imaginea 
aceluiaşi lucru pe care o purtăm zugrăvită în sufletul 
nostru; astfel se produce o disonanţă sau o constanţă în¬ 
tre cele două înfăţişări ale lucrului, iar această jignire 
ascunsă pe care lucrul exterior o aduce imaginii din suf¬ 
let sau dimpotrivă apropierea ce se vădeşte între ele două 
face ca sufletul, în ambele cazuri turburat, să urască sau 
să iubească acel lucru. Raza strălucirii divine, despre care 
am vorbit mai sus, a pus în înger şi în Suflet modelul în¬ 
făţişării adevărate a omului, care trebuie plăsmuit în per¬ 
fecţiunea lui; dar faptul că omul este alcătuit din materia 
lumii, care s-a depărtat cu totul de făuritorul ei divin, 
face ca el să nu mai semene cu acea imagine desăvîrşită 
a lui; el apare mai asemănător acesteia atunci cînd Mate¬ 
ria a fost mai armonios formată şi seamănă mai puţin 
în restul Materiei. Iar figura acelui om care apare mai 
apropiată de modelul său corespunde puterii lui Dumne¬ 
zeu şi ideii îngerului, tot astfel cum corespunde esenţei 
raţionale şi modelului pe care-1 poartă Sufletul în sine. 


159 



SiiNi'tiil recunoaşte această corespondenţă a armoniei lor; 
şi iii această corespondenţă stă Frumuseţea; iar în 
accaală recunoaştere stă sentimentul Iubirii. Deoarece însă 
Ideea şi esenţa raţională sau modelul sînt străine de ma¬ 
teria corpului, urmează că şi alcătuirea omului trebuie 
judecată asemenea acestora: aşadar ea nu trebuie privită 
in materiş şi în partea ei măsurabilă, dar în ceea ce ea 
cuprinde necorporal. Întrucît, aşadar, înfăţişarea omului 
este asemenea acelor modele necorporale, ea le corespunde; 
şi întrucît le corespunde, este frumoasă. Aşadar, corpul 
şi Frumuseţea sînt deosebite una de cealaltă. Dacă cineva 
întreabă în ce fel poate forma corpului să fie asemenea 
formei şi esenţei raţionale a Sufletului şi a îngerului, îl 
voi ruga să privească pentru aceasta clădirea înălţată de 
un arhitect. Acesta concepe mai întîi în spiritul său esenţa 
raţională şi chiar Ideea clădirii; apoi, atît cît îi este cu 
putinţă, el înalţă casa aşa cum a alcătuit-o în gîndul său. 
Cine va tăgădui că orice casă este un corp? Şi cine va 
tăgădui că ea seamănă foarte mult cu Ideea incorporală 
a făuritorului, după a cărui imagine a şi fost făcută? De¬ 
sigur, această asemănare apare mai mult într-o anumită 
structură necorporală, decît în materia ei. Dacă poţi, si- 
leşte-te puţin să dai la o parte materia; o poţi da la o 
parte prin gîndire. Aşadar, dă la o parte materia unei clă¬ 
diri şi lasă în fiinţă ordinea părţilor ei; nu-ţi va mai ră- 
mîne nimic din corpul material; iar ordinea pe care fău¬ 
ritorul i-a imprimat-o va fi aceeaşi cu ordinea pe care 
el însuşi a purtat-o în «■ine. încearcă acum acelaşi lucru 
asupra corpului oricărui om; şi vei afla astfel că forma 
unui corp, care corespunde modelului purtat- de suflet, 
este simplă şi lipsită de materie. 

CAPITOLUL VI 

CI TE ELEMENTE SÎNT NECESARE PENTRU 
CA UN CORP S4 FIE CREAT FRUMOS; 

IAR FRUMUSEŢEA ESTE UN DAR SPIRITUAL 

In sfîrşit, ce este Frumuseţea corpului? Ea este desi¬ 
gur acea mişcare, acea vioiciune şi acel farmec care stră¬ 
lucesc în corp prin prezenţa Ideii lui. Această strălucire 

nu coboară în materie dacă ea nu a fost întîi potrivii pre¬ 
gătită pentru aceasta. Iar corpul poate fi pregătit în acest 
sens prin trei lucruri: prin ordine, mod şi specie. Ordinea 
înseamnă proporţia pfrţilor între ele; modul este mări¬ 
mea; specia înseamnă trăsăturile şi culorile. Deoarece tre¬ 
buie mai întîi ca fiecare parte a corpului să-şi aibă aşe¬ 
zarea sa naturală, adică urechile, ochii, nasul şi celelalte 
părţi să fie fiecare la locul său; şi ca amîndoi ochii să fie 
egal apropiaţi de nas, iar urechile să fie amîndouă la fel 
de depărtate de ochi. Dar această egalitate a distanţelor, 
care înseamnă ordinea, nu este nici ea suficientă, dacă 
nu i se adaugă modul părţilor; acesta trebuie să dea fie¬ 
cărei părţi mărimea cuvenită în raport cu corpul întreg. 
Iar această proporţie cere ca trei nasuri aşezate unul în 
prelungirea celuilalt să împlinească lungimea unei feţe 
omeneşti; iar cele două semicercuri ale urechilor unite 
împreună să formeze cercul gurii deschise; şi acelaşi lu¬ 
cru să-l poată face sprîncenele unite între el. Lungimea 
nasului să fie egală cu lungimea buzei şi de asemenea cu 
lungimea urechii; iar cele două orbite ale ochilor să fie 
egale cu deschizătura gurii; mărimea capului luată de opt 
ori să formeze lungimea corpului întreg; iar braţele în¬ 
tinse în lat sau picioarele de asemenea întinse să formeze 
înălţimea corpului. In plus, socotim că este necesară şi 
specia, pentru ca trăsătura artistică a liniilor şi curbelor 
şi strălucirea ochilor să fie podoaba ordinei şi modului 
părţilor. Aceste trei lucruri sînt în materie, şi cu toate 
acestea ele nu pot să fie o parte a corpului. Ordinea păr¬ 
ţilor nu este ea însăşi nici o parte; deoarece ordinea este 
în toate părţile şi nici o parte nu se regăseşte în toate păr¬ 
ţile. Trebuie adăugat faptul că ordinea nu este altceva 
decît distanţa potrivită între părţi; iar distanţa sau nu 
este nimic, sau este un gol sau este o porţiune de linie. 
Dar cine va putea spune că liniile aparţin corpului? Ele 
sînt lipsite de lăţime şi de adîncime, care sînt ambele ne¬ 
cesare corpului. De asemenea nici modul nu este mărime, 
dar este limită a mărimii. Limitele sînt suprafeţe, linii şi 
puncte; şi întrucît acestea nu au adîncime, nu trebuie să 
fie numite corpuri. De asemenea noi punem specia, nu în 
materie, ci în armonia plăcută a luminilor, a umbrelor 
şi a liniilor. Se vede aşadar că Frumuseţea este atît de 

depărtată de materia corporală încît ea nu se transmite 
acestei materii dacă nu este înclinată spre aceasta prin 
cele trei orînduiri necorporale pe care le-am arătat. Fun¬ 
damentul acestor trei moduri ale pfegătirii este alcătuirea 
armonioasă a celor patru Elemente; aşa încît corpul nos¬ 
tru să fie foarte asemănător Cerului, a cărui substanţă 
este armonios alcătuită; şi să nu fie potrivnic structurii 
Sufletului prin excesul vreunei'humori. Atunci strălucirea 
cerească va apărea uşor în corpul care va deveni aseme¬ 
nea cerului; iar forma perfectă a omului, pe care Sufletul 
o cuprinde, va apărea într-un mod mai propriu în materia 
paşnică şi ascultătoare. Aproape tot în acest fel se pregă¬ 
tesc sunetele spre a-şi primi Frumuseţea. Ordinea lor este 
să urce de la vocea joasă pînă la octava ei; şi apoi să co¬ 
boare de la octavă la sunetul de jos; modul lor este des¬ 
făşurarea regulată în terţe, quarte, quinte şi sexte, în to¬ 
nuri şi semitonuri; specia este timbrul sunetului limpede. 
Corpurile alcătuite din mai multe părţi, precum sînt ar¬ 
borii şi animalele şi de asemenea unirea mai multor gla¬ 
suri se pregătesc prin 1 aceste trei lucruri, ca prin trei ele¬ 
mente, spre a primi Frumuseţea; pe cînd corpurile mai 
simple, cum sînt cele patru Elemente, pietrele şi metalele 
ca şi sunetele simple se pregătesc pentru această Fru¬ 
museţe, atît cît este necesar, prin rodnicia cumpătată şi 
limpezimea naturii lor. Sufletul însă este prin natura lui 
capabil de a primi Frumuseţea; cu deosebire pentru că 
el este spirit şi, ca o oglindă a lui Dumnezeu, îi este 
aproape. Şi după cum am spus mai sus, străluceşte în el 
Imaginea chipului divin. 

Aşadar, după cum nu trebuie să-i adaugi nimic auru¬ 
lui pentru ca el să pară mai frumos, ci este suficient să 
separi din el părticelele de pămînt care îl întunecă; tot 
astfel nu este nevoie să adăugăm nimic sufletului pentru 
a-1 face să apară mai frumos; trebuie însă să renunţăm 
la grija şi preocuparea chinuitoare a corpului şi să ne des¬ 
facem de turbarea poftelor şi a fricii; atunci va apărea 
îndată frumuseţea naturală a sufletului. Dar pentru ca 
această cuvîntare a noastră să nu depăşească cu mult 
ţinta pe care şi-a propus-o, concludem pe scurt, din cele 
spuse mai sus, că Frumuseţea este un farmec viu şi de 
natură spirituală. Prin raza divină ea pătrunde mai intîi 

în îngeri, apoi pătrunde sufletele oamenilor şi în sfîrşit 
ea apare în înfăţişarea corpurilor şi în sunete; iar această 
graţie ce este Frumuseţea turbură şi desfată sufletul nos¬ 
tru pe calea raţiunii, a văzului şi a auzului; şi prin des¬ 
fătare ea ne răpeşte; iar prin aceasta ne simţim pătrunşi 
de flacăra iubirii arzătoare. 


CAPITOLUL VII 

DESPRE IMAGINEA IUBIRII 

Apoi, după obiceiul poeţilor antici, tot astfel şi Agaton 
Poetul l-a învestmîntat pe Zeul Iubirii în haina, unui chip 
omenesc; i-a zugrăvit imaginea unui om frumos spiinînd 
că Iubirea este tînără, gingaşă, mlădioasă sau îndemîna- 
tecă, armonios formată şi limpede. Părţile aici arătate 
sînt mai mult pregătiri pentru Frumuseţe, decît Frumuse¬ 
ţea însăşi, deoarece dintre aceste cinci părţi, primele trei 
înseamnă compoziţia armonioasă, care este primul funda¬ 
ment al Frumuseţii, iar celelalte două indică modul şi spe¬ 
cia. Medicii au arătat că semnul compoziţiei armonioase 
este natura egal de delicată şi tăria egală a corpului tînăr; 
dacă este prea mare căldura, atunci corpul este uscat şi 
păros; dacă dimpotrivă îl pătrunde prea mult frigul, atunci 
este tare; cînd uscăciunea este prea mare, este aspru; iar 
cînd umiditatea este prea bogată, corpul este labil, lipsit 
de proporţie şi strîmb. Aşadar frăgezimea egală şi sta¬ 
tornică a corpului arată că cele patru humori au fost ar¬ 
monic distribuite în el; de aceea Agaton a spus că Iubi¬ 
rea este moale, delicată şi fragedă. Dar de ce a numit-o 
tînără? Deoarece noi avem acel Echilibru al celor patru 
humori nu numai prin însuşirea naturii noastre, dar şi 
prin vîrstă; căci o dată cu înaintarea vîrstei, părţile sub¬ 
tile ale corpului se dizolvă şi rămîn astfel numai cele mai 
dense; căci după ce Focul şi Aerul s-au ridicat din corp, 
au rămas numai, într-o cantitate prea mare, Apa şi Pă- 
mintui. Dar de ce a numit-o indemînatecă şi mlădioasă? 
Pentru ca să ne dăm seama că ea este aptă pentru toate 
mişcările şi mereu gata'să le săvîrşească. şi să nu credem 
că denumirea de moale, ce i se dă de asemenea, înseamnă 
moliciunea feminină incapabilă şi leneşă; căci aceasta nu 

este prin nimic asemănătoare compoziţiei armonioase. 
Apoi Agaton a adăugat: armonia formată, adică formată 
în modul cel mai potrivit în ce priveşte ordinea şi gTupa- 
rea părţilor. Mai găsim adăugat de asemenea limpede, 
adică strălucind în culori gingaş luminoase. Odată puse 
înainte aceste afirmaţii pregătitoare, Agaton nu a dezvol¬ 
tat totuşi ceea ce se desprinde de aici; dar este rolul nos¬ 
tru să înţelegem că aceste cuvinte de pregătire fac loc 
acelei graţii care este Frumuseţea; şi aceste cinci părţi 
apar în înfăţişarea omului în felul în care le-am arătat. 
Dar ele trebuie altfel înţelese în ceea ce priveşte puterea 
Iubirii; căci ele arată forţa şi însuşirea ei. Iubirea ne este 
zugrăvită tînără: deoarece se îndrăgostesc mai mult cei 
tineri; iar cei îndrăgostiţi doresc tinereţea. Ea este moale 
pentru că sufletele blînde sînt mai uşor stăpînite de Iu¬ 
bire; şi orice suflet astfel prins devine blînd, chiar dacă 
altădată a fost crud. Îndemînatecă şi mlădioasă: deoarece 
ea vine pe furiş şi tot astfel se depărtează. Armonioasă 
şi senină pentru că .doreşte lucruri frumoase şi pătrunse 
de o ordine, şi fuge de cele care sînt potrivnice acestora. 
Limpede, adică strălucitoare, deoarece ea pătrunde sufle¬ 
tul omului la vîrsta înflorită şi luminoasă; şi iubeşte ea 
însăşi lucrurile în floare. Dar întrucît Agaton tratează pe 
larg aceste lucruri în text, pentru noi este de-ajuns de 
a le fi atins pe scurt. 


CAPITOLUL VIII 
DESPRE VIRTUŢILE IUBIRII 

Iar acele lucruri pe care Agaton le spune cu privire 
la cele patru virtuţi, trebuie să arate bunătatea Iubirii. 
Astfel el o numeşte mai întîi dreaptă: deoarece acolo unde 
Iubirea este întreagă şi adevărată, şi bunătatea este re¬ 
ciprocă; ea nu îngăduie să se săvîrşească vreo nedreptate 
în fapte sau vreo josnicie în cuvinte. 

Este atît de mare puterea acestei Dragoste a aproape¬ 
lui, încît ea singură poate să menţină neamul omenesc in 
liniştea păcii. Nici Prudenţa, nici Curajul, nici Forţa ar¬ 
melor, a legilor sau a elocinţei nu pot înfăptui acest lucru 
dacă Bunătatea nu le întinde ajutorul ei. Agaton numeşte 

apoi Iubirea cumpătată, deoarece ea stăpîne.şte poftele ne¬ 
cinstite. Intr-adevăr, Iubirea caută Frumuseţea care stă 
în ordine şi armonie şi de aceea urăşte poftele josnice şi 
fără mă&ură şi tot astfel fuge întotdeauna de acţiunile 
lipsite de cinste. Dar aceste luefuri le-a expus pe larg 
Giovanni încă de la început. Tot astfel, acolo unde dom¬ 
neşte Iubirea, dispreţul învăluie toate celelalte dorinţe. 
Agaton adaugă: foarte puternică deoarece nimic nu este 
mai puternic decît îndrăzneala; şi nimeni nu luptă cu mai 
multă îndrăzneală decît luptă cel care iubeşte pentru cel 
iubit. Celorlalţi Zei: adică celorlalte Planete. Marte este 
superior ca putere, deoarece el îi face pe oameni puternici. 
Căci atunci cînd Marte se găseşte' în marginile bolţii ce¬ 
reşti sau în a doua sau a opta constelaţie a cercului zo¬ 
diacal, atunci ea ameninţă cu nenorociri pe cei care atunci 
chiar se nasc. Venus este adeseori cu ea în conjuncţie sau 
în opoziţie, o primeşte spre ea sau o priveşte fiind faţă 
de ea la distanţa unui unghi sextil sau ternar, şi poto¬ 
leşte astfel (ca să spunem aşa), răutatea celeilalte. Marte 
domneşte asupra naşterii omului, ea îi dăruieşte mărini¬ 
mia şi mînia; iar dacă Venus îşi adaugă de aproape ac¬ 
ţiunea ei, atunci ea poate să înfrîneze viciul mîniei, dar 
nu este în stare să se împotrivească mărinimiei dăruite 
de Marte; astfel îneît se pare că prin ea (Marte devine 
mai generoasă şi că ea o stăpîneşte aşadar pe aceasta, 
potolind-o; dar Marte nu stăpîneşte niciodată p*e Venus: 
căci atunci cînd Venus este stăpînă pe naşterea omului, ea 
îi dăruieşte sentimentul Iubirii; iar dacă Marte îşi adaugă 
şi ea acţiunea ei de aproape, atunci căldura ei aprinde 
mai mult avîntul arzător al lui Venus. Să ne închipuim 
că Marte se află în aceeaşi constelaţie a cercului zodiacal 
ca şi Venus, cu ea împreună, aşadar în zodia Cumpenei sau 
a Taurului; atunci cel care se naşte sub acest semn va fi 
stăpînit puternic de flăcările Iubirii şi aceasta din cauza 
prezenţei lui Marte. Marte de asemenea urmează pe Ve¬ 
nus; Venus însă nu urmează pe Marte. Deoarece îndrăz¬ 
neala urmează calea Iubirii, dar Iubirea nu urmează calea 
îndrăznelii. Deoarece oamenii nu se îndrăgosteso spre a 
fi îndrăzneţi; dar. adeseori, răniţi de Iubire, ei ajung să 
înfrunte cu îndrăzneală orice primejdie pentru cel iubit, 
în sfîrşit semnul cel mai vădit al puterii unice a Iubirii 

«?sto aresta: anume că totul o ascultă, iar ea nu ascultă de 
nimic. Inii adevăr cei ce sînt în Ceruri, iubesc; iubesc 
■ le a-.emenca fiinţele toate şi toate corpurile; oamenii bo¬ 
gaţi şi regii puternici îşi pleacă şi ei capul sub puterea 
Iubirii; dar Iubirea nu 'se supune nimănui. Căci darurile 
«■clor bogaţi nu pot cumpăra Iubirea; după cum amenin¬ 
ţările şi violenţele celor puternici nu ne pot constrînge 
să iubim şi nici nu ne pot face să renunţăm la Iubire. 
Iubirea este liberă şi ea se naşte spontan în voinţa liberă; 
iar pe aceasta nici Dumnezeu nu o poate constrînge, de¬ 
oarece de la început el a poruncit ca voinţa să fie liberă. 
Astfel îneît Iubirea îşi impune oricui voinţa ei; şi nu pri¬ 
meşte de la nimeni vreo constrîngere. Şi este atît de mare 
libertatea ei, îneît celelalte sentimente, celelalte compor¬ 
tări şi acţiuni ale sufletului doresc aproape întotdeauna 
o răsplată care să fie altceva decît ele însele, pe cînd Iu¬ 
birea este mulţumită cu ea însăşi, ca şi cum ea singură 
şi-ar fi sieşi răsplată; ca şi cum afară de Iubire nu ar 
exista altă răsplată care să fie răsplata demnă a Iubirii. 
Căci cel care iubeşte, iubeşte îndeosebi Iubirea; el do¬ 
reşte mai presus de toate ca cel iubit să iubească. Şi este 
de asemenea joarte înţeleaptă. Erisimac ne-a spus pe larg 
în cuvîntarea sa de ce Iubirea este creatoare şi păstră¬ 
toare a totului şi îndrumătoare şi stăpînă a tuturor acte¬ 
lor: şi în acestea apare înţelepciunea Iubirii. Din expu¬ 
nerea' d^ 1 mai sus urmează că Iubirea este desăvîrşit de 
fericită deoarece este desăvîrşit de frumoasă şi de bună; 
frumuseţea ei perfectă apare în aceea că lucrurile fru¬ 
moase o bucură, ca fiind lucrurile asemenea«ei; iar bună¬ 
tatea ei perfectă se arată în faptul că pe cei care iubesc, 
ea îi va face desăvîrşit de buni; însă cel care dă altuia 
bunătatea perfectă, trebuie el însuşi să o posede. 


CAPITOLUL IX 

DESPRE DARURILE IUBIRII 

Am arătat în cuvîntarea noastră ce este Iubirea: cu¬ 
vintele lui Agaton ne-au arătat mai sus cum este ea; iar 
din cele spuse pînă aici putem vedea uşor darurile pe 

care ea le aduce oamenilor. Uneori Iubirea este simplă, 
alteori ea este reciprocă. Iubirea simplă, oricare ar fi cel 
pe care ea îl cuprinde, ne face înţelepţi în prevederi, ne 
dă o minte ascuţită în discuţie şi bogată în argumentare, 
ne face măr inimoşi în faptele pe care le avem de împli¬ 
nit, glumeţi în cele vesele, gata la jocuri şi puternici în 
lucrurile grave. Iubirea reciprocă îndepărtează primejdiile 
şi prin aceasta ne dă un sentiment al siguranţei; ea în¬ 
lătură neînţelegerile, şi astfel naşte concordia; dispreţuind 
nenorocirea, aduce fericirea. 

Acolo unde dragostea este reciprocă, nu întîlnim nici 
curse întinse, nici trădări; aici totul aparţine amîndurora, 
iar certurile, furturile, omorurile şi războaiele sînt înlă¬ 
turate. Iar Agaton arată în .această Cuvîntare că Iubirea 
reciprocă generează liniştea armoniei nu numai între fiinţe, 
dar şi între Ceruri şi între Elemente; şi acelaşi lucru 
este arătat pe larg în Cuvîntarea precedentă a lui Eri- 
simac. La sfîrşitul Cuvîntării prezente se spune că Iubi¬ 
rea îmblînzeşte cu căldura ei gîndurile zeilor şi ale oa¬ 
menilor. Oricine va înţelege aceasta dacă îşi va aminti 
că am arătat mai sus prezenţa Iubirii în toate lucrurile 
spunînd totodată că ea le cuprinde pe toate comunicîn- 
du-li-se lor. 


CAPITOLUL X 

EROS ESTE MAI BÂTRlN ŞI MAI TÎNÂR 
DECIT CEILALŢI ZEI 

Dar înainte de a sfîrşi, prea valoroşi prieteni, voi lă¬ 
muri trei întrebări care apar puse în cuvîntarea lui Aga¬ 
ton. Se pune mai întîi întrebarea de ce a afirmat Fedru 
că Eros este mai bătrîn decît Saturn şi decît Jupiter, iar 
Agaton a spus că este mai tînăr. Se pune in al doilea 
rînd întrebarea ce inseamnă la Platon domnia Necesităţii 
şi Puterea Iubirii. în sfirşit, care zei au descoperit care 
Arte sub domnia Iubirii? Din Iubirea de a-şi împrăştia 
sămînţa şi din bunătatea care plină de grijă a voit să 
aibă grijă de tot ce este trebuincios, Dumnezeu, Părintele 
totului, a 2 ămislit Minţile care sînt uneltele sale; ele mişeă 

Planetele lui Saturn, ale lui Jupiter şi ale altora; de-abia 
zămislite de Dumnezeu, aceste Minţi îşi recunosc îndată 
Părintele şi-l iubesc. Iubirea care a zămislit Minţile, noi 
spunem că este mai veche decît ele; iar Iubirea prin care 
Minţile create îşi iubesc Creatorul, noi spunem că este mai 
tînără decît acele Minţi. Afară de aceasta, Mintea angelică 
nu primeşte de la Tatăl Ideile Planetei Saturn şi ale ce¬ 
lorlalte, dacă mai întîi Iubirea firească nu o îndreaptă 
spre chipul lui Dumnezeu. Apoi aceeaşi Minte, cînd 
primeşte Ideile, iubeşte cu mai multă căldură darul lui 
Dumnezeu. Aşadar, dragostea îngerului faţă de Dumnezeu 
este într-un fel mai veche decît Ideile care se cheamă zei; 
iar din alt punct de vedere, ea estt mai tînără. Astfel 
Iubirea este început şi sfîrşit; şi este cel dintîi dintre zei 
şi totodată cel din urmă. 


CAPITOLUL XI 

IUBIREA DOMNEŞTE ÎNAINTEA NECESITĂŢII 

Dar pentru ca să lămurim a doua întrebare, trebuie s>ă 
spunem că Iubirea domneşte înaintea necesităţii: căci Iu¬ 
birea divină a fost la obîrşia tuturor lucrurilor născute 
din ea. în ea nu apare constrîngerea nici unei necesităţi; 
deoarece, neavînd nimic deasupra sa, ea se foloseşte de 
orice lucru nu prin constrîngere, dar prin libera ei vo¬ 
inţă. Mintea angelică, ce urmează Iubirii, rodeşte în mod 
necesar prin sămînţa lui Dumnezeu. Şi astfel, cea dintîi 
produce prin Iubire, iar aceasta prin necesitate. Acolo 
începe domnia Iubirii, iar aici aceea a necesităţii. Întrucît 
Mintea angelică se naşte din Bunătatea desăvîrşită a lui 
Dumnezeu, ea ar trebui să fie bună; totuşi, întrucît ea se 
desfăşoară mai departe în afara lui Dumnezeu, se depăr¬ 
tează în mod necesar de perfecţiunea nesfîrşită a Tatălui; 
căci efectul nu primeşte niciodată întreaga bunătate a 
cauzei sale. în această desfăşurare necesară şi în această 
degenerare a efectului stă puterea Necesităţii. Dar, după 
cum am spus, Mintea de^abia născută îl iubeşte pe cel 
care a creat-o şi în acest act renaşte domnia Iubirii. Căci 
ea se îndreaptă spre Dumnezeu prin Iubire; iăr Dumne- 

zeu luminează cu iubirea sa Mintea îndreptată spre el. 
Din nou apare aici puterea necesităţii: deoarece lumina 
care coboară din Dumnezeu nu este primită de Minte tot 
atît de limpede precum ea pleacă din Dumnezeu. într-ade- 
văr, Mintea este prin natura ei aproape întunecată; şi ea 
nu primeşte decît în felul pe care i-1 îngăduie capacitatea 
ei naturală. Şi astfel, acea lumină se întunecă prin pute¬ 
rea pe care o are asupra ei natura celei care o primeşte. 
Acestei necesităţi îi urmează din nou domnia Iubirii. Căci 
Mintea care a fost aprinsă de această primă strălucire a 
lui Dumnezeu, se îndreaptă fierbinte spre el: şi chemată 
de această scînteie de lumină, ea doreşte să posede în¬ 
treaga lumină. De aceea Dumnezeu, în bunătatea şi în 
providenţa lui, mai dăruieşte încă, afară de acea primă 
lumină Naturală, şi lumina divină. Şi astfel, puterile Iu¬ 
birii şi ale Necesităţii se urmează alternativ una pe alta. 
în lucrurile divine, această succesiune trebuie înţeleasă 
conform ordinii naturii; iar în lucrurile naturii, ea este 
conformă succesiunii timpului. Astfel încît Iubirea apare 
drept cea dintîi din tot ce există şi cea din urmă. Şi ceea 
ce am spus despre Mintea angelică, trebuie să fie spus 
şi cu privire la Suflet şi la celelalte existenţe înfăptuite 
de Dumnezeu în legătură cu aceste două Puteri ale Iubirii 
şi ale Necesităţii. Astfel, dacă noi vorbim în mod absolut, 
este mai veche puterea Iubirii decît a Necesităţii; deoarece 
cea dintîi îşi are obîrşia în Dumnezeu, pe cînd cealaltă 
începe în lucrurile create. Dar dacă vorbim despre lucru¬ 
rile create, atunci puterea necesităţii este anterioară dom¬ 
niei Iubirii. Deoarece lucrurile au purces mai întîi prin 
necesitate, şi prin ăceastă desfăşurare a lor ele s^au de¬ 
părtat de cel care le-a zămislit şi astfel au decăzut, înainte 
de a se întoarce cu Iubire spre Dumnezeu. Orfeu a cîntat 
în două Imnuri aceste două Imperii: el a cîntat imperiul 
Necesităţii în Imnul Nopţii, spunînd că necesitatea pu¬ 
ternică stăpineşte toate lucrurile; şi a cîntat astfel domnia 
Iubirii în Imnul lui Venus: tu ordoni celor trei destine şi 
toate lucrurile le plăsmuieşti. Cu înţelegere divină, Orfeu 
a conceput aceste două Regate şi le-a comparat între ele; 
şi a pus Iubirea înaintea necesităţii atunci cînd a spus că 
ea ordonă celor trei Destine în care stă necesitatea. 

CAPITOLUL XII 


In ce fel, In regatul necesităţii 33 , 

SATURN A CASTRAT CERUL, IAR JUPITER 
L-A PUS IN LANŢURI PE SATURN 

Cele spuse mai sus ne vor îngădui să înţelegem mai 
uşor cum sub domnia Necesităţii, următorii zei i-au cas¬ 
trat şi i-au pus în lanţuri pe Părinţii lor, după cum spune 
Agaton 3 ’. Nu este de crezut că Mintea Angelică ar trun- 
chia în sine Divinitatea supremă; dar ea trunchiază darul 
pe care acest Dumnezeu suprem i-1 dă. Am arătat ceva 
mai sus îndeajuns că darurile lui Dumnezeu sînt cu necesi¬ 
tate inferioare perfecţiunii lor absolute atunci cînd pă¬ 
trund în spiritul care le primeşte. De aceea bogăţia naturii 
care în Dumnezeu este întreagă, apare micşorată în Min¬ 
tea Angelică şi pe drept cuvînt se poate spune că este 
castrată sau deformată. Şi spunem că aceasta se întîmplă 
sub domnia Necesităţii. Căci es>te un lucru care nu se 
produce prin voinţa celui care dă sau a celui care pri¬ 
meşte, ci numai prin acea necesitate datorită căreia efectul 
nu mai este egal cu cauza sa. Şi astfel se arată că Saturn, 
adică Mintea Angelică, ea însăşi castrează Cerul, adică pe 
Dumnezeul suprem; do asemenea că Jupiter, adică Sufle¬ 
tul Lumii, îl pune în lanţuri pe Saturn; aceasta înseamnă 
că nedesăvîrşirea naturii lui îl face să restrîngă, micşorînd 
în el puterea primită de la Mintea Angelică; el o închide 
între margini mai strimte, deoarece puterea lui Saturn 


33 „Ananke“ — în text: „regno della necessitâ“. 

34 Cf. Banchetul, cit., p. 40, 195 c: „Cît despre vechile isprăvi 
privitoare la zei, povestite de Hesiod şi Parmenide, ... cred că 
se datorează nu lui Eros, ci Destinului, dacă bineînţeles conside¬ 
răm adevărate acele poveşti despre stîlciri şi reciproce legături, 
despre nenumărate silnicii care nici n-ar fi avut loc de-ar fi fost 
intre dinşii Eros“. — Cf. şi textul german: Platons Gastmahl, 
neu ubersetzt und erlăutert von Otto Apelt, Leipzig, Meiner, 1923, 
p. 25: „(Ich) .. . behaupte ... dass jene alten Gesehichten von den 
Gottern die Hesiod und Parmenides erzăhlen, der Ananke (Not- 
wendigkeit) und nicht dem Eros 'beizumessen sind, ... denn zu 
gegenseitiger Entmannung und Fesselung und sonstigen vielerlei 
Gewalttâtigkeiten wăre es nicht gekommen, wenn Eros unter 
ihnen gewesen ware .. 

este mai întinsă decît aceea a lui Jupiter. Astfel, puterea 
cuprinsă în Saturn, pe care, pentru întinderea ei marc, 
o socotim că este liberă şi nu atîrnă de nimic, apare ca 
înlănţuită în Jupiter din cauza marginilor strimte ce i-au 
fost impuse. Dar ceea ce am spus pînă aici în această pri¬ 
vinţă este suficient. Să trecem la chestiunea a treia. 


CAPITOLUL XIII 

CARE ARTE LE-AU FOST DATE OAMENILOR 
DE CĂTRE ZEI 

Agaton crede că prin Iubire au dat Zeii diferitele arte 
neamului omenesc. Arta domniei au primit-o de la Ju¬ 
piter; de la Apollo au primit arta de a arunca săgeţile, 
de a ghici şi de a tămădui; lucrarea metalelor le-a fosl 
dată de Vulcan, iar arta ţesătoriei de către Minerva; mu¬ 
zica, în sfîrşit, le-au dat-o Muzele. Douăsprezece Zeităţi 
stau deasupra celor douăsprezece semne ale zodiacului. 
Palas domină Berbecele, Venus este deasupra Taurului, 
Apollo deasupra Gemenilor, Mercur domină Cancerul, Ju¬ 
piter se află deasupra Leului, Ceres deasupra Fecioarei, 
Vulcan deasupra Cumpenei, Marte deasupra Scorpionului, 
Diana domină Săgetătorul, Vesta domină Capricornul, Ju- 
nonă stăpîneşte Vărsătorul, iar Neptun în sfîrşit se află 
deasupra zodiei Peştilor. Ei au dăruit neamului nostru 
toate artele: căci fiecare dintre aceste constelaţii ale zo¬ 
diacului transmite corpurilor noastre forţa ce-i aparţine 
şi care este a fiecărei arte, iar Divinităţile pe care le-am 
numit transmit aceleaşi forţe sufletului nostru. Astfel, prin 
acţiunea constelaţiei Leului, Jupiter îi dă omului ştiinţa 
guvernării divine şi a celei umane: adică îi dă cunoaşterea 
artei de a împărţi cu dreptate lucrurile divine şi cele 
umane. Apollon ne dă prin acţiunea Gemenilor ştiinţa 
tămăduirii şi a aruncării săgeţii; prin zodia Berbecului, 
Palas ne dă arta de a ţese iar Vulcan ne învaţă, prin 
astrele Cumpenei, cum să lucrăm metalele; tot astfel ne 
transmit şi ceilalţi zei cunoaşterea celorlalte arte. Ei ne 
dau aceste daruri ale lor prin bunătatea care îi călăuzeşte, 
astfel că se poate spune că Iubirea le este imboldul în 

această faptă. Noi credem de asemenea că mişcarea de 
rotaţie foarte repede şi desăvîrşit de regulată a Cerurilor 
naşte o armonie asemenea unei muzici; şi că prin opt miş¬ 
cări ale celor opt Ceruri se nasc opt tonuri; iar toate la 
un loo fac să se nască o armonie care este înţelesul lor 
unic. Aşadar, pentru armonia ce se naşte din alăturarea 
lor, dăm celor nouă sunete ale Cerurilor, numele celor 
nouă Muze. Sufletului nostru i-a fost dată de la început* 
înţelegerea acestei muzici; şi pe drept i-a fost dăruită, de¬ 
oarece obîrşia lui este cerească. în el s-a născut apoi ar¬ 
monia cerească, pe care el astfel o imită şi o reproduce 
prin cîntări diferite şi cu diferite instrumente. Divina pro¬ 
videnţă ne-a dăruit ţ>rin Iubire şi acest har ca şi cele¬ 
lalte. Aşadar, prea nobilii mei prieteni, vom spune că pe 
acest zeu al Iubirii noi îl iubim pentru că este desăvîrşit 
în frumuseţea lui; de asemenea îl urmăm, pentru că bu¬ 
nătatea lui este desăvîrşită; îl venerăm, pentru că el cu¬ 
noaşte beatitudinea perfectă; şi spre toate acestea ne 
străduim pentru ca prin mărinimia şi dărnicia lui să ne 
îngăduie a dobîndi Frumuseţea, Bunătatea şi Beatitudi¬ 
nea lui. 



CUVÎNTAKEA VI 


CAPITOLUL I 

INTRODUCERE LA EXPUNEREA ASUPRA IUBIRII 

Cu aceste cuvinte a încheiat Carlo Marsuppini. Apoi 
Tommaso Benei, harnic imitator al lui Socrate, a început 
cu sufletul plin de bucurie şi cu glasul senin, să lămu¬ 
rească precum urmează cuvintele socratice 35 . 

Socrate al nostru, pe care oracolul lui Apollon l-a so¬ 
cotit drept cel mai înţelept dintre toţi Grecii, obişnuia 
să spună că învăţătura pe care, mai mult decît oricare 
alta, o împărtăşeşte celorlalţi, este arta Iubirii. Pare că 
vrea să spună prin aceasta că atît el însuşi, cît şi oricare 
alt om trebuie socotit înţelept nurrţai în măsura în care 
cunoaşte această Artă. Socrate ne spune că el nu a primit 
cunoaşterea acestei arte de la Anaxagora sau de la Amon 
şi Archelan, fizicieni 36 , şi nici de la Prodicos din Chios 


t 33 După cuvîntarea lui Agaton, urmează în Banchet cuvân¬ 
tarea lui Socrate; cf. Banchetul, cit., pp. 198 a—212 a. Tommaso 
Benei, comentatorul din cercul prietenilor lui Ficino, deşi ocupat 
cu negoţul, s-a consacrat şi filosofiei şi poeziei; â lăsat, alături 
de versuri de iubire, traduceri în italieneşte ale textelor socotite 
de Ficino platonice, cum sînt acelea ale lui Mercur Trismegistul, 
pe care filosoful însuşi le tradusese în latină (Cf. Arnaldo della 
Torre, op. cit., p. 555). 

36 Toate aceste nume sînt ale unor personalităţi care apar 
socotite drept maeştrii lui Socrate. Primul este Anaxagora, filo¬ 
soful cunoscut, cu privire la care dovezile sînt insuficiente pentru 
a putea spune că a fost maestrul lui Socrate şi că acesta l-ar fi 
cunoscut altfel decît în scrierile lui (Cf. şi Phaidon, trad. de 
Cezar Papacostea, Bucureşti, Casa Şcoalelor, 1930, p. 201, 97 b: 
„Se întâmplă însă s-aud într-una din zile pe cineva citind dintr-o 
carte, despre care zicea că-i a lui Anaxagoras, cum că spiritul 


173 



sau de la Aspasia, retori şi, în sfîrşit, nici de la Conon 
muzicianul 37 ; aceştia l-au învăţat într-adevăr multe lu¬ 
cruri, dar cunoaşterea despre care vreau să vorbesc, spu¬ 
nea că a primit-o de la Diotima, divinatoarea, în clipele 
cînd era pătrunsă de harul divin. Şi cred că prin aceasta 
voia să arate că oamenii pot înţelege natura adevăratei 
frumuseţi numai pe calea unei inspiraţii divine; tot pe 
această singură cale pot cunoaşte de asemenea ce este 
Iubirea dreaptă şi în ce fel trebuie să iubim: atît este 
de mare puterea care ne face să iubim şi atît este de 
sublimă. Aşadar, voi, care nelegiuiţi, staţi departe, ră- 
mîneţi departe de aceste bucate cereşti; căci sînteţi ca şi 
înfăşuraţi în tot ceea ce pe acest pămînt oamenii aruncă 
cu dispreţ şi sînteţi cu totul devotaţi lui Bachus şi lui 
Priap; iată de ce voi înjosiţi pînă la pămînt Iubirea, care 
este dar ceresc şi o aruncaţi în noroi spre a fi hrana por¬ 
cilor. Dar voi, oaspeţi cu sufletul pur şi voi, toţi ceilalţi 
care o slujiţi pe Palas sau pe Diana, voi puteţi fi pri- 

• 

este rincluitorul şi pricinuitorul a toate... Asemenea fiinduri îmi 
umpleau .sufletul de bucurie, întrucît crczui că am găsit în Ana- 
xagoras profesorul în stare să explice ca pentru mintea mea, 
care-i cauza ce produce existenţa universului"); il găsim apoi pe 
Archelaos, elev al lui Anaxagora, care apare numit ca profeso¬ 
rul lui Socrate, cu toate că este puţin probabil să fi avut vreo 
influenţă asupra acestuia şi chiar să-l fi preocupat etica, dat 
fiind că este arătat drept autor al unei scrieri de filosofic 
naturală. 

37 Prodikos din Chios, sofistul grec din secolul V, era rfiai 
în vîrstă decît Socrate şi era alături de Protagoras şi Hippias, 
unul dintre sofiştii vestiţi; tradiţia îl socoteşte între discipolii 
lui Socrate (Cf. H. Diels, Die Fragmente der Vorsokratiker, II, 
4-a ed., Berlin, 1922, pp. 267—276). Cu privire la Aspasia, soţia 
lui Pericle, Socrate însuşi o arată drept maestra lui într-o pagină 
a dialogului Menexen-, întrebat dacă ar putea rosti o cuvîntare, 
Socrate răspunde: „Nu este de mirare, Menexen, că sînt în stare 
să fac aceasta întrucît am avut o bună maestră de retorică. Me¬ 
nexen: Cine? dar, pentru ce să mai întreb? Este Aspasia. Socrate: 
Da, Menexen; ea şi Connos, fiul lui Metrobios: iată cei doi 
maeştri ai mei, unul pentru muzică, celălalt pentru retorică" 
(Menexen, în Oeuvres, cit., v. IV, 1827, pp. 188—189). în sfîrşit 
Cono este Konnos, fiul lui Metrobios, muzician, care apare în 
pagina mai sus citată din Menexen, tot ca maestru a lui Socrate. 

miţi în gloria bucuriei prin libertatea sufletului vostru 
curat.şi prin bucuria perpetuă a Minţii; pe voi vă chem să 
ascultaţi cu rîvnă tainele divine pe care Diotima le-a 
revelat lui Socrate. Dar. înainte de a o asculta pe Diotima, 
trebuie să lămurim o întrebare ce se pune între cei care 
au vorbit pînă acum despre Iubire şi cei care de acum îna¬ 
inte vor trata această temă. Intr-adevăr, cei de mai sus au 
numit Iubirea frumoasă, bună, fericită, socotind-o Dumne¬ 
zeu, iar Socrate şi Diotima nu admit această înţelegere a 
ei. Căci ei pun Iubirea între frumos şi urît, între bun şi 
rău, între fericit şi nenorocit şi tot astfel între Dumne¬ 
zeu şi om. Noi însă admitem atît una, cît şi cealaltă con¬ 
cepţie, pe fiecare însă pentru o altă raţiune. 


CAPITOLUL II 

IUBIREA SE AFLA ÎNTRE FRUMUSEŢE 
ŞI CONTRARIUL ACESTEIA; Şl ESTE TOTODATĂ 
DUMNEZEU ŞI DEMON 

Magnetul transmite fierului propria sa însuşire, iar 
fierul, devenit astfel foarte asemănător magnetului, se 
îndreaptă spre acesta. Intrucît atracţia este produsă de 
acest mineral sau de această piatră, şi întrucît fierul este 
atras spre ea, o putem numi desigur atracţie lapidee. Dar 
întrucît ea există în fier, o putem numi atracţie ferică şi 
totodată lapidee: căci ea nu se află în materia pură a fie¬ 
rului, ci în materia care a suferit- deja acţiunea calităţii 
pietrei; aşadar, ea a dobîndit calităţile amîndurora. Focul 
de asemenea face ca, prin însuşirea ce-i este proprie, adi¬ 
că prin căldură, inul să se aprindă; iar inul aprins se ri¬ 
dică prin însuşirea căldurii şi se înalţă spre regiunea su¬ 
perioară a Focului. Această ridicare a inului prin care, 
împins de foc, el se îndreaptă spre foc, se cheamă ridi¬ 
care ignee, adică foc. Dar întrucît o găsim în in (în inul 
aprins desigur, nu în cel simplu), trebuie s-o numim după 
natura inului şi a focului totodată, adică s-o numim ri¬ 
dicare şi inică şi ignee. Figura omenească, a cărei înfă- 

ţişare este adeseori foarte frumoasă, mulţumită acelei bu¬ 
nătăţi interioare pe care Dumnezeu i-a dăruit-o în mod 
atît de fericit, îşi trimite raza strălucirii sale în sufletul 
celor care o privesc, şi ea pătrunde prin ochii lor. Străbă¬ 
tut de această scînteie, sufletul este ca şi tras de vîrful 
unei undiţe şi se îndreaptă spre ceea ce astfel îl atrage 
spre sine. Această atracţie este Iubirea; ea atîrnă de 
ceea ce este bun, frumos şi fericit şi spre ele se întoarce, 
astfel că, după concepţia expusă de Agaton şi de ceilalţi, 
care au vorbit mai sus, noi o putem numi desigur Fru¬ 
mosul, Bunătatea, Beatitudinea şi putem astfel s-o che¬ 
măm Dumnezeu; şi întrucît ea se aprinde în suflet prin 
prezenţa acelei raze frumoase, trebuie s-o socotim drept 
un sentiment ce stă între frumos şi ne-frumos. Căci atîta 
timp cît sufletul nu primeşte imaginea unui lucru frumos, 
el Iniei nu-1 poate iubi, întrucît nu-1 cunoaşte. Iar cel care 
posedă întreaga Frumuseţe, de asemenea nu resimte im¬ 
boldul Iubirii; căci cine ar putea să dorească ceea ce 
posedă deja în întregime? Aşadar, sufletul cunoaşte aprin¬ 
derea iubirii arzătoare atunci cînd, regăsind imaginea 
raţională a unui lucru frumos şi gustînd prin judecata sa, 
tot farmecul ei, se simte îndemnat prin această cunoaştere 
directă, spre posesiunea întreagă a acelui lucru. Astfel, 
deoarece sufletul va poseda în parte acel lucru frumos şi 
în parte va fi lipsit de el, vom putea spune cu deplină 
raţiune că el este în parte frumos şi în parte nu este ast¬ 
fel. Afirmăm aşadar pe această cale că, prin amestecul 
arătat, Iubirea este un sentiment ce se află la mijloc 
între frumos şi urît, şi că ea participă atît la una, cît şi 
la cealaltă natură. Pentru acest motiv desigur, Diotima 
— căci ne întoarcem uneori la ea — a spus despre Iubire 
că este un Demon. într-adevăr, după cum Demonii sînt 
spirite mijlocii între spiritele cereşti şi cele pămînteşti, 
tot astfel Iubirea se află la mijloc între Frumuseţe şi lipsa 
ei; iar Giovanni a lămurit foarte bine în prima şi a doua 
Cuvîntare a sa, că esenţa Frumuseţii se află între însu¬ 
şirea a ce este frumos şi între ceea ce nu este astfel. 

CAPITOLUL III 

DESPRE SUFLETUL SFERELOR 
ŞI DESPRE DEMONI 

Dar vreau să ştiţi în ce fel locuiesc Demonii în regiu¬ 
nea mijlocie dintre Cer şi Pămînt; iar aceasta o veţi afla 
din cuvintele Diotimei, în Banchetul de faţă, ca şi din 
acelea ale lui Socrate în Filebos şi în Fedru 38 , ale Străi¬ 
nului Athenian în Legi 39 şi ale lui Epinomide 40 . Platon 
crede că întregul mecanism al acestei Lumi este cîrmuit 
de un suflet. Intr-adevăr, Corpul Lumii este alcătuit din 
toate cele patru elemente: iar părticelele Lumii sînt cor¬ 
purile tuturor fiinţelor animale; corpul oricărui animal 
este o părticică a corpului Lumii. Dar aceste corpuri mici 
nu sînt alcătuite din întregul Element al Focului, al 


38 Cf. Fedru, trad. do Şt. Bezdechi, cit., p. 57: „Zcus morse 
in frunte conducînd carul său întraripat şi orînduieşte toate şi 
îngrijeşte de toate; după cl vine armata zeilor şi a demonilor, 
împărţită în unsprezece cete ...“. 

33 Cf. Legile, în Oeuvrcs, cit., v. VII, 1831, cartea IV, p. 227: 
„Saturn, recunoscînd că nici un om... nu era capabil să-i gu¬ 
verneze pe oameni cu o autoritate absolută, puse în fiecare oraş, 
drept conducători şi regi, nu oameni, ci inteligenţe de o natură 
mai înaltă şi mai divină decît a noastră, demonii, pentru ca ci 
să facă faţă de noi ceea ce noi înşine facem faţă de turmele de 
vite mari şi mici... Intr-adevăr, nu-i punem pe boi să-i con¬ 
ducă pe boi şi nici pe capre să aibă grije de capre, ci specia 
noastră, care este cu mult deasupra speciei lor, ea are această 
grijă. Tot astfel, acest Dumnezeu plin de bunătate faţă de oameni 
a pus să ne guverneze nişte fiinţe dintr-o specie superioară spe¬ 
ciei noastre, demonii, care, cîrmujndu-ne... au făcut să dom¬ 
nească pe pămînt pacea, sfiala, libertatea, dreptatea.. 

40 Cfr. Epinomis, în Ocuvres, cit., v. XIII, 1840, pp. 18—19r 
„Astfel trebuie să spunem că astrele ca şi toate celelalte fiinţe 
care, prin simţurile noastre, socotim că au fost plăsmuite împreu¬ 
nă cu ele, sînt cele dinţii dintre divinităţile pe care le vedem, 
şi cele mai mari... După ele, şi îndată mai jos de ele sînt de¬ 
monii, o specie aeriană care ocupă locul al treilea, cel din mijloc 
şi servesc drept mijlocitori oamenilor; noi trebuie să-i onorăm 
prin rugăciuni pentru ca s£S primim de la ei mesaje aducătoare 
de fericire. Universul întreg fiind astfel plin de fiinţe animale, 
zeii aşezaţi la capetele lui cele mai îndepărtate comunică între ei 
prin aceste fiinţe intermediare care, ,cu cea mai mare uşurinţă, 
se îndreaptă cind spre pămînt, cînd spre înaltul cerului". 

Aerului, al Apei sau al Pămîntului, ci numai din anu¬ 
mite părţi ale lor. Aşadar, după cum totul este mai desă- 
vîrşit decît partea, tot astfel corpul Lumii este mai desă- 
vîrşit decît corpul oricărui animal. Aşadar, ar fi cu totul 
nepotrivit ca un corp lipsit de desăvîrşire să aibă suflet, 
iar corpul desăvîrşit să fie fără suflet. Cine ar putea să 
fie atît de naiv incit să spună că partea trăieşte, iar totul 
nu trăieşte? Aşadar, corpul întreg al Lumii trăieşte, în- 
trucît trăiesc corpurile fiinţelor animale care sînt părţile 
lui; iar Sufletul Universului trebuie să fie unul, după cum 
una este materia lui şi una este această construcţie a lui. 
Aşadar, după cum îi place lui Platon să spună, întrucît 
există douăsprezece Sfere ale Lumii, opt Ceruri şi patru 
Elemente, şi întrucît ştim că ele sînt despărţite între ele 
şi se deosebesc prin felul lor, prin mişcarea şi prin proprie¬ 
tăţile lor; înseamnă că ele au cu necesitate douăsprezece 
suflete deosebite între ele prin însuşirile şi prin specia lor. 
Aşadar, sufletul materiei prime care este una va fi unul, 
iar sufletele celor douăsprezece cercuri vor fi douăspre¬ 
zece. Cine va putea să tăgăduiască oare că Pămîntul şi 
Apa, care dau viaţă animalelor pe care le zămislesc, tră¬ 
iesc ele însele? Dar dacă trăiesc aceste părţi inferioare 
ale Lumii şi dacă ele sunt pline de fiinţe vii, de ce nu 
ar trăi oare Aerul şi Focul care sînt mai nobile decît ce¬ 
lelalte Elemente? Şi de ce nu ar cuprinde şi ele fiinţele 
lor vii? Şi de ce nu s-ar putea spune acelaşi lucru despre 
Ceruri? Este adevărat că vedem fiinţele Cerului, care sînt 
stelele, şi tot astfel vedem fiinţele Pămîntului şi ale Apei; 
dar nu le vedem pe acelea ale Focului şi ale Aerului 
deoarece nu vedem nici elementul pur al Focului şi al 
Aerului. Iată însă care este deosebirea: pe Pămînt există 
două neamuri de fiinţe, unele care au raţiune şi altele 
care sînt doar dobitoace; la fel în Apă, întrucît ea este 
mai nobilă decît Pămîntul şi deci nu poate să cuprindă 
mai puţine fiinţe raţionale decît are Pămîntul. Dar dintre 
cercurile cerurilor numai cele zece superioare cuprind 
în ele podoaba fiinţelor raţionale, deoarece numai ele prin 
natura lor sînt nobile. Sufletul Lumii aşadar, adică al 
Materiei prime şi sufletele celor douăsprezece sfere şi 
ale stelelor au primit de la Platonicieni numele de Zei¬ 
tăţi lumeşti pentru că ele urmează în modul cel mai hotă- 

rît pe Dumnezeu şi pe îngerii divini. Acele fiinţe însă 
care locuiesc sub Lună în regiunea Focului eteric se nu¬ 
mesc Demoni; tot astfel, fiinţele Aerului pur ca şi ace¬ 
lea ale Aerului înnorat care stă deasupra Apei; iar fiin¬ 
ţele raţionale care locuiesc pe pămînt se numesc oameni. 
Zeii sînt nemuritori şi suferinţa nu-i poate atinge; pe 
oameni, suferinţa îi atinge şi sînt muritori; iar Demonii 
sînt desigur nemuritori, dar şi ei cunosc suferinţa. Aşadar, 
platonicienii nu atribuie fireşte Demonilor patimile tru¬ 
peşti, ci numai unele sentimente ale sufletului lor dato¬ 
rită cărora ei iubesc pe oamenii buni şi îi urăsc pe cei 
răi; şi aceşti Demoni apar amestecaţi cu înclinări de prie¬ 
tenie şi de dragoste caldă în cîrmuirea lucrurilor inferi¬ 
oare şi îndeosebi în aceea a lucrurilor omeneşti. în această 
funcţie pe care o împlinesc, toţi Demonii apar ca Demoni 
buni; unii dintre platonicieni afirmă însă, împreună cu 
teologii creştini, că există şi Demoni răi. Dar aici nu dis¬ 
cutăm despre aceştia. Pe cei buni, care ne au pe noi în 
pază, Dionisie Areopagitul îi numeşte cu propriul lor nume 
îngeri cîrmuitori ai Lumii inferioare, denumire care nu 
este în dezacord cu Mintea lui Platon. Urmînd mai de¬ 
parte felul de a gîndi al lui Dionisie, vom putea da nu¬ 
mele de îngeri care împlinesc hotărîrile lui Dumnezeu,, 
acelor spirite pe care Platon le numeşte Zeităţi şi suflete 
ale sferelor şi stelelor. Aceasta este chiar în acord cu 
gîndirea lui Platon, deoarece în Cartea X a Legilor 41 
apare clar că el nu închide sufletele în corpurile Sferelor, 
aşa cum închide sufletele animatelor de pe pămînt în 
corpurile lor; el afirmă însă că Dumnezeul suprem le-a 
înzestrat cu atîta virtute, încît ele pot să cunoască bucu¬ 
ria vederii lui Dumnezeu şi totodată, fără nici o trudă 


41 Cf. Leţ/ilr, in Ocuvres, cit., v. VIII, 1832, pp. 250—25]: 
„Dacă tin suflet cirmuie.şto mişcările soarelui, atunci nu ne pu¬ 
tem înşela afirmînd că el o face în unul din aceste trei feluri: 

... Sau sufletul se află înăuntrul acestui corp rotund pe care-1 
vedem, şi îl mişcă pretutindeni aşa cum sufletul mişcă trupul 
nostru; sau dîndu-şi sie un corp străin, fie de foc sau de altă 
substanţă aeriană..., el se serveşte de acesta spre a mişca cor¬ 
pul soarelui; sau, în sfârşit, desprins el însuşi de orice corp, 
cîrmuieşte soarele prin alte forţe cu totul minunate... Este o 
necesitate ca sufletul să guverneze universul... Dar acest suflet. 
superior soarelui, ...orice om trebuie să-l privească drept o di- 

sau fără vreo greutate, ele pot să cîrmuiască şi să mişte 
cercurile Lumii după voinţa Părintelui lor; dar mişcîn- 
du-le pe acestea, ele pot să cîrmuiască uşor lucrurile in¬ 
ferioare. Aşadar găsim între Platon şi Dionisie mai mult 
o deosebire de termeni decît o deosebire de gîndire. 


CAPITOLUL IV 

DESPRE CELE ŞAPTE DARURI CARE COBOARĂ 
DE LA DUMNEZEU LA OAMENI 
PRIN MIJLOCIREA ÎNGERILOR 
CE-I SÎNT AJUTOARE LUI DUMNEZEU 

* 

Ideile tuturor lucrurilor se găsesc în Mintea divină; 
lor le urmează, slujindu-le, Zeităţile lumeşti, iar darurile 
acestor Zeităţi ne vor fi împărţite de Demoni. Vedem 
într-adevăn că, de la treapta cea mai înaltă a naturii pînă 
la dreapta ei cea mai de jos, toate lucrurile se desfăşoară 
străbătînd treptele mijlocii care sînt proprii fiecăruia în 
parte; astfel că Ideile, care sînt concepte ale Minţii di¬ 
vine, comunică oamenilor darul lor prin mijlocirea Zei¬ 
tăţilor lumeşti şi a demonilor; iar aceste daruri sînt cu 
deosebire şapte: pătrunderea adîncă în contemplaţie, pu¬ 
terea în cîrmuire, vitejia, limpezimea simţurilor, căldura 
Iubirii, agerimea în interpretare şi rodnicia zămislirilor. 
Dumnezeu cuprinde în primul rînd în el însuşi puterea 
acestor daruri; apoi el o comunică celor şapte Divinităţi 
care mişcă cele şapte Planete; iar noi le numim cei şapte 
îngeri care se rotesc în jurul tronului lui Dumnezeu, 
astfel că fiecare primeşte dintr-un dar mai mult decît din 
altul, după cum este natura lui. La rîndul lor, aceste Di¬ 


vinitate. Vom vorbi tot astfel despre celelalte astre, despre lună, 
despre ani, despre luni şi anotimpuri; dar pentru că un singur 
suflet sau mai multe, excelente în orice direcţie a perfecţiunii, 
sînt... cauza tuturor acestor lucruri, trebuie să spunem că ele 
sînt tot atîtea divinităţi...“. — Cf. de asemenea Epinomide, cit., 
p. 16: „Intr-un cuvînt... este cu neputinţă ca pămîntul, cerul, 
toate constelaţiile şi massele care îl compun să se mişte cu atîta 
exactitate, ... afară dacă aceste corpuri au fiecare alături sau 
înăuntrul lor un suflet care le călăuzeşte". 

vinităţi împart darurile primite Demonilor supuşi lor, 
după aceeaşi măsură. Desigur Dumnezeu pune de la în¬ 
ceput aceste daruri în suflete, atunci cînd ele se nasc 
din el; iar din Cercul lacteu prin constelaţia Cancerului, 
sufletele coboară în corpuri şi se învăluiesc într-un văl 
ceresc şi strălucitor; iar după ce s-au învăluit astfel, ele 
se închid în corpurile pămînteşti. într-adevăr, aceasta se 
întîmplă în acest fel pentru că ordinea naturii cere ca su¬ 
fletul desăvîrşit de pur să nu se unească cd trupul impur 
decît prin mijlocul unui văl nepătat; iar întrucît acesta 
este mai puţin pur decît sufletul şi mai pur decît corpul, 
platonicienii îl socotesc drept legătura cea mai potrivită 
a Sufletului cu corpul pămîntesc. în felul acesta, sufletele 
Planetelor şi corpurile lor susţin şi întăresc în sufletele 
ca şi în corpurile noastre acele şapte daruri pe care Dum¬ 
nezeu ni le-a dat de la început. Aceeaşi funcţie o îndepli¬ 
nesc de asemenea naturile Demonilor care se află la. mij¬ 
loc între cei ce sînt în Ceruri şi între oameni. Saturn în¬ 
tăreşte în noi darul contemplaţiei prin mijlocirea Demo¬ 
nilor saturnieni. Jupiter face să crească! în noi puterea 
cîrmuirii şi a stăpînirii cu ajutorul Demonilor săi jupite- 
rieni; iar Marte este favorabil faptelor măreţe ale forţei 
sufletului prin Demonii ce-i aparţin. Prin Demonii solari, 
Soarele ajută clarităţii sentimentelor şi a impresiilor şi 
prin aceasta el face posibil darul ghicirii; iar prin Demo¬ 
nii ei, Venus îndeamnă spre Iubire; prin Mercuriali, Mer¬ 
cur luminează în noi puterea interpretărilor şi a felu¬ 
lui în care se înfăptuieşte rostirea acestora; în sfîrşit, 
Luna face să crească puterea zămislirii prin ajutorul 
Demonilor ei lunari. Dar cu toate că ei dau tuturor oâ- 
menilor putinţele acestor însuşiri, totuşi ei le dăruiesc 
îndeosebi acelora la a căror zămislire şi la a căror naştere 
puterea lor a fost mai mare, după cum a fost atunci 
înfăţişarea Cerului. Aceste daruri sînt cinstite, întrucît 
ele ne vin printr-o orînduire divină; cu toate acestea, ele 
pot uneori să pară departe de a fi cinstite, dacă noi nu 
le folosim precum trebuie. Lucrul acesta este evident 
în felul în care oamenii se folosesc de puterea de a con¬ 
duce, de curajul dăruit sufletului lor, de iubire şi de da¬ 
rul zămislirii. Aşadar — spre a expune lucrurile mai pe 
scurt —, atît Dumnezeul suprem, cît şi Venus, numită 

Zeiţă, împreună cu Demonii care o însoţesc ne dăruiesc 
dorinţa Iubirii. Aşadar Iubirea poate fi numită un Zeu, 
întrucît ea purcede de la Dumnezeu; şi întrucît Demonii 
o întăresc în noi, ea poate fi numită şi Demon. Agaton 
a numit-o prin urmare cu bună dreptate Zeu, iar Dio- 
tima Demon. Eu o voi numi, la rîndul meu, Demon al 
Afroditei. 


CAPITOLUL V 

DESPRE DIFERITELE ORDINE ALE DEMONILOR 
AFRODITEI ŞI IN CE FEL ARUNCA EI 
SAGEATA IUBIRII 

Se spune că Demonul Afroditei apare ca Iubire în 
trei moduri deosebite. Primul mod al acestei Iubiri este 
atribuit de către platonicieni Afroditei cereşti, adică in¬ 
teligenţei Minţii Angelice. Al doilea mod al Iubirii este 
atribuit Afroditei comune şi ea înseamnă puterea de a 
zămisli care este proprie Sufletului Lumii. Ambele sînt 
privite drept Demoni,- deoarece se găsesc între frumuseţe 
şi lipsa frumuseţii, aşa cum am arătat mai sus în trea¬ 
căt şi cum vom lămuri mai limpede puţin mai departe. 
Al treilea mod al Iubirii este ordinul Demonilor care în¬ 
soţeşte planeta Venerei. 

Acest ordin se împarte la rîndul lui în trei ordine di¬ 
ferite: căci unii dintre Demoni aparţin elementului focu¬ 
lui, alţii sînt ai aerului foarte pur şi alţii ai aerului dens 
şi înnegurat, iar toţi laolaltă se numesc Eroes, ceea ce 
înseamnă Iubitori; căci acest'cuvînt Eroes derivă de la 
cuvîntul grecesc Eros care însemnează Iubire. Demonii 
primului ordin îşi aruncă săgeţile lor în acei oameni pe 
care îi stăpîneşte mînia, care este o umoare focoasă: cei¬ 
lalţi îşi aruncă săgeţile în aceia în care este mai puternic 
sîngele, care este o umoare aeriană; iar cei din urmă să¬ 
getează pe cei stăpîniţi de flegmă şi melancolie, umori 
apătoase şi pămînteşti. în felul acesta vedem că toţi oa¬ 
menii sînt loviţi de săgeţile lui Eros; cu toate acestea 
există patru categorii de oameni care sînt loviţi mai mult 

decît ceilalţi. Intr-adevăr, Platon arată în Fedru că su¬ 
fletele îndeosebi atinse de săgeata Iubirii sînt acelea care 
îl urmează pe Jupiter, pe Foibos, pe Marte sau pe Ju- 
nona 42 ; iar Junona înseamnă în cazul acesta Venus. Şi 
întrucît acestea au cunoscut aplecarea spre Iubire încă 
de cind au fost zămislite, Platon poate spune că oamenii 
care s-au născut în zodia acelor stele sînt cei care pot 
iubi cel mai puternic. De aici urmează că cei născuţi sub 
steaua lui Jupiter poartă o dragoste mare celor născuţi 
tot astfel, şi acelaşi lucru se întîmplă între cei născuţi 
împreună sub steaua lui Marte şi tot astfel mai departe. 


CAPITOLUL VI 

DESPRE FELUL ÎN CARE TE POŢI ÎNDRĂGOSTI 

Lucrurile pe care le voi spune referindu-mă la un 
singur exemplu, trebuie înţelese ca fiind aceleaşi pentru 
toate cazurile. Orice suflet coboară într-un corp pămîn- 
tesc prin puterea lui Jupiter; coborînd, el plăsmuieşte în 
gîndul său înfăţişarea anumită după al cărei chip să con¬ 
struiască un om care să corespundă stelei lui Jupiter; 
acest chip el îl sculptează dîndu-i forma sa proprie, în 
corpul său ceresc perfect potrivit spre a primi în el 
această imagine. Iar dacă el va găsi pe pămînt de ase- 


Cf. Fedru, trad. de Şt. Bezdechi, cit., pp. 67—69: ,.Acel 
dintre însoţitorii lui Zeus care e prins [cucerit de Erosj poate să 
ducă mai cu tărie povara celui ce şi-a luat numele de la aripi; 
cind însă Eros pune stăpînire pe acei slujitori ai lui Ares care 
au făcut rotaţia împreună cu acesta, iar oi cred că au suferit vreo 
nedreptate din partea iubitului atunci sînt puşi pe omor şi gata 
să se jertfească pe sine înşişi cit şi pe iubitul lor... Aşa că 
potrivit caracterului său îşi alege fiecare 1 dintre cei frumoşi pe 
acela ce are să fie iubitul său, şi ca şi cum acesta ar fi un zeu, 
şi-l găteşte şi-l împodobeşte ca pe un idol ca să-l cinstească şi 
să-l sărbătorească. Cei din ceata lui Zeus îşi aleg ca iubit pe cel 
care are «n suflet ce are intr-insul ceva din Zeus, căutînd ea să 
fie înzestrat cu o fire de filosof... Tot astfel, la rîndul lor, cei 
care au întovărăşit pe Hcra caută un temperament regal, şi cind 
il găseşte se poartă cu el la fel cu cei de mai sus. De asemenea 
şi slujitorii lui Apollo şi apoi ai fiecărui alt zeu caută un bâiat 
care să aibă însuşiri asemănătoare cu ale zeului lor...“. 

menea o sămînţă potrivită, atunci va scăpa în aceasta al 
treilea chip foarte asemănător celui de-al doilea şi celui 
dinţii; dar dacă el nu găseşte aceasta, atunci nici chipul 
săpat nu va fi asemănător celor dinţii. Se întîmplă ade¬ 
seori ca două suflete să coboare sub aceeaşi domnie a lui 
Jupiter, dar în timpuri deosebite; unul dintre ele va în- 
tîlni pe pămînt o sămînţă potrivită şi îşi va plăsmui în ea 
corpul său după ideea lui primă; celălalt însă va găsi 
poate o materie nepotrivită, astfel că va începe'" aceeaşi 
lucrare a corpului său, dar nu o va desăvîrşi dîndu-i în¬ 
treaga asemănare cu propriul său chip. Acel corp pe care 
l-am arătat mai întîi, este mai frumos decît acesta, dar 
ambele se plac unul pe altul datorită unei anumite ase¬ 
mănări a naturii lor. Este adevărat că ne place mai mult 
acela pe care îl socotim între ele mai ftumos. Ceea ce 
înseamnă că noi iubim mai mult nu o fiinţă oarecare mai 
frumoasă decît altele, dar îi iubim pe cei care sînt ai 
noştri: vreau să spun prin aceasta că îi iubim pe aceia 
a căror naştere este asemenea cu a noastră, chiar dacă 
nu sînt tot atît de frumoşi ca mulţi alţii. Aşadar,’ după 
cum am spus, cei care s-au născut sub aceeaşi stea se 
întorc unii spre alţii în aşa fel că imaginea celui care este 
mai frumos dintre ei doi pătrunde prin ochi în sufletul 
celuilalt şi aici se acordă în întregime cu imaginea for¬ 
mată de cînd acest suflet a fost zămislit, şi care se află 
atît în vălul ceresc al sufletului, cit şi în miezul acestui 
suflet. Astfel lovit, sufletul recunoaşte ca ceva ce-i apar¬ 
ţine imaginea aceluia pe care l-a întîlnit; căci ea este 
aproape- în întregime asemenea aceleia pe care dintru 
început o poartă în el însuşi şi aşa cum a voit de atunci 
s-o mlădieze în materia corpului său, dar nu a putut 
s-o facă; acum el o suprapune îndată imaginei lui interi¬ 
oare. Pe aceasta chiar o corectează dacă îi lipseşte vreo 
parte spre a fi asemenea imaginii desăvîrşite zămislite 
sub steaua lui Jupiter. Apoi el iubeşte imaginea astfel 
refăcută ca şi cum ar fi opera sa proprie. Iată de ce aceia 
care iubesc sînt înşelaţi atît de mult încît cred că per¬ 
soana iubită este mai frumoasă decît într-adevăr este. 
Aceasta se întîmplă pentru că în curgerea timpuluj, ei 
nu mai văd lucrul iubit prin acea imagine pe care au pri- 

mit-o prin simţuri, ci o văd în imaginea pe care sufletul 
ion şi-a format-o de la început prin asemănare cu ideea pe 
care o purtau în ei. De asemenea ei doresc să vadă neîn¬ 
cetat corpul de la care au primit acea imagine. Căci este 
adevărat că sufletul păstrează în sine imaginea unui corp 
chiar atunci cînd acesta nu mai este de faţă, şi lui aceasta 
îi este de-ajuns; dar spiritul care este în noi şi ochii care 
sînt şi ei instrumentele sufletului nu păstrează această 
imagine. In noi există fără îndoială trei lucruri: Sufletul, 
Spiritul şi Corpul. Sufletul şi Corpul sînt de o natură cu 
totul deosebită şi ele se unesc între ele prin mijlocirea 
spiritului care este un abur foarte subţire şi foarte stră¬ 
lucitor care se formează prin căldura inimii din părţile 
cele mai subtile ale sîngelui. De aici el se împrăştie în 
toate părţile trupului şi luînd însuşirea sufletului o co¬ 
munică corpului. Cu ajutorul simţurilor el prinde de ase¬ 
menea imaginile corpurilor din afară; pe aceasta, el nu le 
poate aplica sufletului, deoarece substanţa necorporală, 
care este mai nobilă decît corpurile, nu poate primi de 
la acestea forma prin care la rîndul ei să poată primi 
imaginile. Dar sufletul este prezent spiritului în orice 
parte, astfel că el vede cu uşurinţă imaginile corpurilor 
strălucind în cl ca într-o oglindă, şi prin aceste imagini el 
cunoaşte corpurile; iar platonicienii numesc această unire 
a imaginilor cu corpurile, simţire. Şi în timp ce sufletul 
priveşte, el plăsmuieşte în sine, prin propria sa putere, 
imagini asemenea celor văzute şi chiar mai limpezi decît 
ele; iar această plăsmuire se cheamă Imaginaţie şi Fantezie. 
!M#*noria păstrează imaginile plăsmuite aci. De aceea ochiul 
intelectului este adesea îndemnat să privească Ideile uni¬ 
versale ale tuturor lucrurilor pe care le conţine în sine. 
Şi astfel Sufletul, în timp ce priveşte prin simţul său pe 
un om oarecare şi cu imaginaţia îl plăsmuieşte în mod 
universal prin ideea sa înnăscută, contemplă totodată cu 
intelectul natura şi esenţa comună tuturor oamenilor. Aşa¬ 
dar sufletului care păstrează imaginea omului frumos 
(adică imaginea plăsmuită în el o singură dată), şi care 
o va fi desăvîrşit refăcînd-o, i-ar fi de-ajuns să vadă 
numai uneori pe cel pe care îl iubeşte. Dar ochiului şi 
spiritului le este necesară prezenţa perpetuă a corpului 

exterior pentru en prin strălucirea lui ele să fie neîncetat 
luminate, să cunoască mereu o forţă nouă şi să cunoască 
de asemenea desfătarea. întocmai ca nişte oglinzi, ele 
primesc imaginea o dată cu prezenţa corpului şi o pierd 
o dată cu îndepărtarea lui. Propria lor sărăcie îndeamnă 
aşadar atît ochiul cît şi spiritul să caute prezenţa corpu¬ 
lui; iar sufletul care de cele mai multe ori vrea să le 
ajute într-aceasta este şi el constrîns să dorească aceeaşi 
prezenţă. 


CAPITOLUL VJI 

DESPRE NAŞTEREA IUBIRII 

Dar este timpul să ne reîntoarcem lă Diotima. După 
ce, pentru motivele pe care le-am arătat, ea a spus că 
Iubirea se află în numărul Demonilor, a explicat astfel 
originea ei adresîndu-se lui Socrate: „Pe cînd Poros, fiul 
înţelepciunii, se găsea la Banchetul naşterii Afroditei şi 
era beat pentru că băuse nectar, el se împreună cu Penia 
în grădina lui Jupiter. Din această unire s-a născut Iu¬ 
birea' 143 . La naşterea Afroditei: aşadar atunci cînd Mintea 
Angelică şi Sufletul Lumii, pe caro le numim Afrodita 
pentru motivul arătat mai sus, s-au născut din Măreţia 


43 Mitul naşterii Iubirii din Penia, zeiţa sărăciei şi a nevoii 
şi din Poros (cuvlnt care în greceşte înseamnă „belşug"), apare 
astfel în Banchet (op. cit., p. 54, 203 b—c): „Cînd s-a fost născut 
Afrodita, zeii se ospătau in banchet. Şi erau mulţi acolo; între ei 
şi Poros, feciorul zînei Metis. După ce au mincat, iată sosi şiTPe- 
nia; veni şi ea să cerşească ceva de la ospăţ. Şi şedea pe lîngă 
uşi. în vremea asta Poros se ameţi de nectar <căci vinul nu 
exista încă> şi ieşi în grădina lui Zeus. Acolo, îngreuiat cum era, 
adormi. Atunci Penia, împinsă de propria sa lipsă, îşi puse-n 
gind să facă un băieţel cu Poros. Se culcă deci lîngă dînsul şi 
concepu pe Bros. Fiindcă fusese zămislit chiar în ziua de naştere 
a Afroditei şi' fiindcă în acelaşi timp cl este prin natură înamo¬ 
rat de tot ce-i frumos, şi fiindcă Afrodita este frumoasă, Eros se 
făcu însoţitorul şi admiratorul ei plecat". Pentru Metis mama lui 
Poros, găsim în traducerea germană a Banchetului echivalentul 
„înţelepciune" (trad. lui Otto Apelt, cit., p. 47): „Als Aphrodite 
zur Welt kam, hielten die Gotter einen Schmaus und mit den 
anderen auch Poros (Erwerb, Reiehtum), der Sohn der Metis 
(Klugheit)". 

supremă a lui Dumnezeu. Zeii se aflau la banchet: adică 
Cerul, Saturn şi Jupiter se hrăneau cu propriile lor bu¬ 
nuri. Căci atunci cînd inteligenţa se năştea în înger, iar 
virtutea zămislirii apărea în Sufletul Lumii, pe care noi 
le numim în mod propriu cele două Afrodite, Zeul suprem 
pe care îl numim Cer exista deja. Deasemenea erau în 
înger existenţa şi viaţa pe care noi le numim Saturn şi 
Jupiter; şi tot astfel era în Sufletul Lumii cunoaşterea 
lucrurilor superioare şi mişcarea corpurilor cereşti pe care 
de asemenea le numim Saturn şi Jupiter. Poros şi Penia 
înseamnă belşugul şi sărăcia. Poros, fiul înţelepciunii, 
este scînteia Dumnezeului suprem. Desigur Dumnezeu 
se cheamă înţelepciune şi izvor de înţelepciune; deoarece 
el este adevărul şi bunătatea tuturor lucrurilor; prin stră¬ 
lucirea lui, orice hotărîre înţeleaptă dobîndeşte adevăr, şi 
orice hotărîre de acest fel se îndreaptă spre a dobîndi 
bunătatea acestei înţelepciuni. Grădina lui Jupiter în¬ 
seamnă rodnicia vieţii Angelice: cînd Poros, adică raza 
lui Dumnezeu, se coboară la ea unit cu Penia, adică să¬ 
răcia, care mai înainte era în înger, atunci el zămisleşte 
Iubirea. Mintea Angelică, adică îngerul, există şi trăieşte 
mai intîi prin Dumnezeu şi în raport cu aceste două lu¬ 
cruri, existenţa şi viaţa, ea se cheamă Saturn şi Jupiter. 
Ea posedă de asemenea putinţa înţelegerii şi, după păre¬ 
rea noastră, aceasta se cheamă Afrodita: dacă nu este 
luminată de Dumnezeu, această putinţă este prin natura 
ei lipsită de formă şi întunecată, tot astfel cum este pu¬ 
terea ochiului înainte ca lumina Soarelui să-l pătrundă. 
Credem că acest întuneric este Penia, căci el este aproape 
sărăcie şi lipsă de lumină. Dar acea putere a înţelegerii 
se întoarce printr-o pornire ce-i este firească spre Părin¬ 
tele său şi de la el ea dobîhdeşte raza divină care este 
Poros şi belşugul: căci în el, ca într-o sămînţă, sînt în¬ 
chise cauzele tuturor lucrurilor; iar flăcările acestei raze 
aprind acea pornire firească. Acest foc şi această căldură 
cure se nasc din întunericul anterior şi din scîpteia care 
apoi se adaugă este Iubirea născută din sărăciei şi din 
bogăţie. In grădina lui Jupiter: adică născută în umbra 
vieţii. Căci îndată ce a prins vigoarea vieţii, se naşte în 
ea dorinţa fierbinte u înţelegerii. Dar de ce se crede că 

Poros este beat de Nectar? Pentru că din el se revarsă 
rouă prea bogată a însufleţirii divine. Dar de ce este Iu¬ 
birea în parte bogată şi în parte săracă? Deoarece noi nu 
obişnuim să dorim acele lucruri care sînt în întregime în 
posesia noastră şi nici pe acelea de care sîntem cu totul 
lipsiţi. Şi întrucît fiecare caută acel lucru care-i lipseşte, 
cel care posedă în întregime acest lucru nu ar mai avea 
pentru ce să caute mai departe. Şi întrucît nimeni nu 
doreşte lucrurile pe care nu le cunoaşte în nici un fel, 
trebuie ca noi să cunoaştem într-un fel lucrul pe care îl 
iubim. Nu este însă de ajuns să avem despre el o cunoaş¬ 
tere oarecare; deoarece avem obiceiul să urim multe lu¬ 
cruri pe care le cunoaştem. Şi trebuie de asemenea ca 
noi să socotim că acel lucru ne este folositor şi aducător de 
bucurie. Şi nici aceasta nu pare să ne îndemne spre o 
mare bunăvoinţă faţă de acel lucru, dacă noi nu judecăm 
mai întîi că ne va fi uşor să dobîndim acel lucru pe care-1 
socotim aducător de bucurie. Aşadar putem' spune fără 
îndoială că nu posedăm în întregime lucrul pe care-1 iu¬ 
bim. Cu toate acestea noi îl cunoaştem prini cugetarea 
sufletului şi astfel îl socotim aducător de bucurie, 
după cum de asemenea nădăjduim să-l putem dobîndi. 
Această cunoaştere, această judecată şi această speranţă 
sînt aproape o anticipare prezentă a bunului absent. Căci 
noi nu am dori dacă acel lucru nu ne-ar place; şi el nu 
ne-ar plăcea dacă nu am fi avut deja o cunoaştere a lui. 
Aşadar, întrucît cei care iubesc posedă deja în parte ceea 
ce doresc şi în parte totuşi nu au această posesiune, este 
drept să se spună că Iubirea este un amestec de sărăcie 
şi de bogăţie. Iată de ce Afrodita cea nobilă, înflăcărată 
de prima cunoaştere a razei divine şi purtată prin iubire 
pînă la desăvîrşita plinătate a întregii străluciri, se apro¬ 
pie prin aceasta într-un mod mai real de Părintele său, şi 
îndată ea însăşi dobîndeşte strălucirea cea mai înaltă prin 
strălucirea lui deplină. Iar esenţele raţionale ale tuturor 
lucrurilor, pe care le aflam mai înainte amestecate şi 
implicate~în acea rază, pe care o numim Poros, strălucesc 
acum mai limpede şi mai distinct ne apar cu cît se apro¬ 
pie mai mult de puterea Afroditei. De asemenea, acelaşi 
raport aproape ce este între înger şi Dumnezeu, este tot¬ 
odată raportul Sufletului Lumii faţă de înger şi faţă de 

Dumnezeu. Intr-adevăr, acest Suflet îndreptîndu-şi lu¬ 
mina spre lucrurile superioare, şi tot astfel primind raza 
lor, se aprinde; şi aprinzîndu-se, el zămisleşte Iubirea 
amestecată din belşug şi din sărăcie. împodobit astfel cu 
forma tuturor lucrurilor, el mişcă Cerurile după exemplul 
lor; şi prin puterea sa de zămislire, zămisleşte în materia 
Elementelor forme asemănătoare celor dintîi. Vedem aici 
din nou două Afrodite: cea dintîi înseamnă puterea prin 
care acest Suflet poate să cunoască lucrurile superioare; 
cealaltă este puterea sa de a naşte lucrurile inferipare. 
Cea dintîi nu este proprie Sufletului, ci este o imitaţie a 
contemplaţiei Angelice; cealaltă este proprie Sufletului 
şi de aceea, ori de cîte ori atribuim Sufletului o Afrodită, 
noi înţelegem prin aceasta forţă ei naturală care este în¬ 
săşi propria ei Afrodită, iar cînd îi atribuim două, înţe¬ 
legem că una îi este comună şi îngerului, pe cînd cealaltă 
este proprie Sufletului. Aşadar, trebuie să existe două 
Afrodite în suflet, cea dintîi cerească şi cealaltă comună; 
şi ambele trebuie să însemne Iubirea: cea cerească trebuie 
să însemne Iubirea care este cugetarea Frumuseţii divine, 
iar cea comună trebuie să însemne Iubirea zămislirii ace¬ 
leiaşi Frumuseţi în materia Lumii. Căci un lucru fru¬ 
mos pe care sufletul îl vede, tot astfel vrea să-l dăruiască, 
atît cît este în puterea sa, îmbinării de forme ce alcătu¬ 
iesc edificul Lumii. Căci atît una, cît şi cealaltă sînt pur¬ 
tate de dorinţa de a zămisli Frumuseţea, dar fiecare în 
felul ei, Afrodită cerească se străduieşte să zugrăvească 
în ea însăşi, prin inteligenţa sa, imaginea limpede şi di¬ 
rectă a lucrurilor superioare; iar Afrodită comună se stră¬ 
duieşte să producă în 'Materia lumească frumuseţea lu¬ 
crurilor divine pe care mulţimea germenilor divini o 
zămislesc în ea. Iubirea arătată mai întîi o numim uneori 
Dumnezeu, deoarece ea se îndreaptă spre substanţele di¬ 
vine; dar de cele mai multe ori o numim Demon, pentru 
că ea se află la- mijloc între sărăcie şi belşug. Cealaltă 
Iubire o numim întotdeauna Demon, deoarece se pare că 
ea are o anumită dragoste faţă de trup şi împreună cu 
acesta ea înclină spre regiunea inferioară a Lumii; iar 
acest sentiment îi este străin lui Dumnezeu, dar el este 
potrivit naturii Demonilor. 

CAPITOLUL VIII 


CUM IN toate sufletele exista doua 

FELURI DE IUBIRE, IAR ÎN SUFLETELE 
NOASTRE EXISTA CINCI 

Aceste două Afrodite şi aceste două Iubiri nu există 
numai în Sufletul Lumii, dar şi în sufletele Sferelor, ale 
Stelelor, ale Demonilor şi ale oamenilor. Şi jntrucît prin 
ordinea naturii toate sufletele se îndreaptă spre Sufletul 
prim, trebuie de asemenea ca Iubirile tuturor acestor su¬ 
flete să se îndrepte spre Iubirea acelui Suflet în aşa fel 
încît ele să atîrne într-un anumit fel de aceasta din urmă. 
De aceea noi numim aceste Iubiri în mod simplu Demoni; 
iar Iubirea cealaltă o numim marele Demon, după cum 
spune Diotima. Ea are grijă de fiecare în întreaga Lume 
şi nu îngăduie inimilor să lenevească; pretutindeni ea le 
trezeşte spre Iubire. în noi însă nu există numai două 
Iubiri, ci cinci. Cele două Iubiri extreme se numesc De¬ 
moni; cele trei Iubiri din mijloc nu sînt numite numai 
Demoni, dar şi sentimente. în Mintea omului există fără 
îndoială Iubirea veşnică ce vrea să vadă frumuseţea di¬ 
vină, şi imboldurile ei ne fac să urmăm studiul Filosofiei 
şi să împlinim fapte de dreptate şi de milă. în puterea 
de a zămisli există de asemenea imboldul tainic de a 
procrea fii; această iubire este veşnică şi ea ne îndeamnă 
neîncetat să săpăm în chipul copiilor noştri o imagine a 
frumuseţii supreme. Aceste două Iubiri sînt în noi perpe¬ 
tue. Cei doi Demoni, despre care Platon spune că sînt tot¬ 
deauna prezenţi sufletelor noastre (şi dintre care unul ne 
trage în sus, iar celălalt în jos) se numesc respectiv Ca- 
lodemon, ceea ce înseamnă Demon bun şi Cacodemon, 
adică Demon rău* 4 . De fapt ambii sînt buni; deoarece fap¬ 
tul de a procrea fii este tot atît de necesar şi de cinstit 
ca şi faptul căutării adevărului. Dar această a doua Iu¬ 
bire se cheamă totuşi Demon rău, deoarece în purtarea 
noastră lipsită de disciplină el ne turbură adesea şi în¬ 
toarce sufletul spre funcţiuni josnice îndepărtîndu-1 de 
bunul său principal care constă în căutarea adevărslui. 


44 Din cuvintele greceşti: „frumos 11 şi kaK6^„rău“. 

Intre aceste două extreme, există în noi alte trei Iubiri; 
dar perrtru că ele nu sunt în suflet tot atît de statornice ca 
celelalte două, ci încep să se arate, apoi cresc, scad şi 
apoi dispar, este mai drept să le numim porniri şi afecte 
în loc de Demoni. Dintre aceste trei Iubiri, una se află 
exact la mijloc între cele două extreme arătate mai sus, 
iar celelalte două se apleacă mai mult spre o extremitate 
sau spre cealaltă. Desigur, cînd înfăţişarea unui corp ne 
apare în mare măsură astfel precum Mintea divină o 
conţine în ea ca Idee — şi lucrul acesta se întîmplă pentru 
că materia a fost în acest caz bine pregătită şi orlnduită 
—, atunci, de îndată ce ea se arată ochilor, pătrunde prin 
ei în spirit şi place îndată sufletului; deoarece ea cores¬ 
punde acelor esenţe raţionale pe care Mintea noastră şi 
putere'a zămislirii le cuprinde în ele ca modele eterne ale 
acestui lucru şi pe care Dumnezeu de la început le-a pus 
în noi. De aci se. nasc cele trei Iubiri; căci noi ne-am năs¬ 
cut şi am fost crescuţi cu o aplecare spre unul dih cele 
trei feluri de viaţă: spre viaţa contemplativă, spre cea 
activă sau spre cea a voluptăţilor. Dacă sîntem înclinaţi 
spre viaţa contemplativă, atunci vederea unei forme cor¬ 
porale ne înalţă spre privirea formei spirituale şi divine. 
Dacă sîntem aplecaţi spre o viaţă de voluptate, atunci fap¬ 
tul vederii ne face să cădem în dorinţa impură a pipăirii. 
Dar dacă sîntem îndreptaţi spre viaţa activă şi morală, 
atunci ne oprim la acea desfătare a văzului şi a conver¬ 
saţiei. Cei dintîi posedă atîta inteligenţă, încît se înalţă 
foarte sus; cei din urmă sînt atît de grosolani, încît se 
prăbuşesc jos de tot; iar cei din mijloc rămîn în regiunea 
mijlocie. Aşadar, orice Iubire începe prin faptul vederii; 
dar Iubirea contemplativului se înalţă de aici în Minte; 
Iubirea voluptuosului coboară în pipăit, iar Iubirea acti¬ 
vului se opreşte în faptul vederii. Iubirea contemplativu¬ 
lui se apropie mai mult de Demonul suprem decît de cel 
inferior; Iubirea voluptuosului se apropie mai mult de 
acesta din urmă, iar aceea a activului se apropie în mod 
egal de unul şi de celălalt. Aceste trei Iubiri au primit trei 
nume deosebite: Iubirea .contemplativului se cheamă di¬ 
vină, a activului este o Iubire umană, iar a voluptuosului 
este o Iubire animală. 

CAPITOLUL IX 


CE SUFERINŢE ÎNDURA CEI CARE IUBESC 

DIN CAUZA MAMEI SARACE CARE A ZĂMISLIT 
IUBIREA 

Pînă aici am afirmat că Iubirea este un Demon; că ea 
s-a născut din sărăcie şi din belşug şi că poate fi deo¬ 
sebită în cinci feluri ale ei. De aici înainte vom arăta, 
prin cuvintele Diotimei, ce afecte şi ce pasiuni se nasc în 
cei care iubesc datorită acestei naturi a Iubirii. Cuvintele 
Diotimei sînt acestea: „Deoarece Iubirea ‘s-a născut la 
naşterea Afroditei, ea pe aceasta o urmează; şi deoarece 
Afrodita este desăvîrşit de frumoasă, Iubirea doreşte cu 
lăcomie lucruri frumoase. Întrucît ea este copilul sărăciei, 
este uscată, slabă şi tristă; merge cu picioarele goale; este 
umilă, fără adăpost, fără culcuş şi fără nici un acoperă- 
mînt deasupra ei; doarme pe la uşi, pe drumuri, sub cerul 
liber şi întotdeauna o apasă nevoile. Şi pentru că este 
copilul belşugului, ea întinde totdeauna mici curse oame¬ 
nilor frumoşi şi buni; este vitează ca un bărbat, îndrăz¬ 
neaţă, sălbatecă, violentă, caldă, ageră, ştie să întindă .la¬ 
ţuri şi mereu urzeşte curse noi spre înşelăciune; este har¬ 
nică în căutarea înţelepciunii, limbută în vorbire şi toată 
viaţa ei umblă filosofînd; ştie să vrăjbească, să-ţi facă 
un deochi; este puternică, răutăcioasă şi adevărată sofistă 
şi prin natura ei nu este cu totul nemuritoare nici cu totul 
muritoare; dar adeseori în aceeaşi zi ea încolţeşte şi totodată 
trăieşte, şi aceasta ori de cîte ori are hrană din belşug, 
iar alteori ea moare şi apoi din nou prinde vigoare mul¬ 
ţumită naturii tatălui ei; dar tot ceea ce el a agonisit, se 
pierde. De aceea Iubirea nu este cerşetoare şi nu este 
bogată; ea se află la mijloc între înţelepciune şi igno¬ 
ranţă 1445 . Pînă aici sînt cuvintele Diotimei. Noi le vom 


115 Cf. textul asemănător în Banchet, cit., pp. 54—55, 203 d—e: 
„Dar ca fecior al lui Poros şi al Peniei, iată ce soartă îl ajunse 
pe Eros. Mai întîi e pururea sărac şi-i foarte departe de a fi 
delicat şi frumos cum îl socotesc mulţi. Dimpotrivă, e aBpru şi 
murdar, e cu picioarele goale şi făţ-ă culcuş; totdeauna se culcă 
pe pămintul gol, pe loc tare; doarme pe lîngă porţi, pe drumuri, 
sub cerul liber; într-un cuvînt, avînd firea mamei, cl trăieşte 
pururea cu lipsa alături. 

lămuri cit mai scurt ne va fi cu putinţă. Caracterele mai 
sus arătate se găsesc în toate felurile de Iubire; cu toate 
acestea, ele apar mai limpede, întrucît sînt mai evidente, 
în cele trei pe care le-am arătat ca fiind la mijloc între 
cele extreme. Născută la naşterea Ajroditei, ea pe aceasta 
o urmează; aşadar, întrucît Iubirea a fost zămislită o dată 
cu acele spirite superioare pe care le numim ale Afrodi- 
tei, - înseamnă că ea readuce în modul potrivit sufletele 
noastre spre lucrurile superioare. Ea doreşte lucrurile fru¬ 
moase pentru că Afrodita este desăvirşit de frumoasă: 
aceasta înseamnă că ea aprinde în sufletele noastre dorinţa 
frumuseţii supreme şi divine, deoarece ea s-a născut în 
acele spirite care primesc strălucirea chipului lui Dumne¬ 
zeu pentru că lui îi sînt aproape, şi astfel ele ne înalţă 
şi pe nei spre aceleaşi raze. Mai departe, ştiind că viaţa 
tuturor animalelor şi a arborilor, ca şi rodnicia Pămîntu- 
lui atîrnă de căldură şi de umiditate, Diotima a voit să 
arate sărăcia Iubirii şi a spus prin cuvintele următoare 
că-i lipseşte apa şi căldura: Iubirea este uscată, slabă şi 
tristă. Cine nu ştie că acele lucruri sînt aride şi uscate 
cărora le lipseşte apa? Şi cine va tăgădui că tristeţea şi 
paloarea decurg din lipsa căldurii pe care ne-o dă sîn- 
gele? Tot astfel ştim că prin iubire îndelungată, oamenii 
devin palizi şi slabi; căci puterea Naturii nu poate să 
săvârşească bine două lucruri deosebite. Voinţa celui care 
iubeşte se îndreaptă toată în gîndul constant al persoa¬ 
nei iubite, şi întreaga forţă şi întregul organism al cor¬ 
pului sînt întoarse spre aceasta; de aceea hrana nu se 
formează bine în stomac. Urmează de aici că cea mai mare 
parte a ei se consumă în zadar; partea cea mai mică este 


De altă parte, semânînd şi cu tatăl, stă gata să prindă cele 
frumoase şi bune; căci e viteaz, o ia el înainte şi-i încordat ne¬ 
voie mare. Vînător temut, urzind pururea te-miri-ce înşelăciuni; 
Ia gîndire pătimaş şi fecund în acelaşi timp; filosofînd în cursul 
întregii vieţi, el este vraci temut, e un fermecător şi un învăţător 
de înţelepciune. Şi nu-i născut nici ca nemuritor, nici ca muritor, 
ci de multe ori în aceeaşi zl înfloreşte şi trăieşte, alteori moare şi 
iarăşi învie cind izbuteşte la ceva, din pricina firii tatălui. Dar 
tot prisosul agonisit se scurge fără-ncetare, aşa că Eros n-ajunge 
niciodată la istovire, însă nici nu se-mbogăţeşte. 

De altă parte, el este la mijlocul drumului între înţelepciune 
şi neştiinţă". 

trimisă la ficat şi ajunge acolo netransformată; şi tot din 
aceeaşi cauză şi aici se digeră prost. Tot astfel vedem 
că prin vine este împins numai puţin sînge şi acesta este 
tot crud; aşadar, toate părţile corpului slăbesc şi devin 
palide, deoarece hrana este puţină şi nepreparată. Se 
mai adaugă faptul că acolo unde ne îndreaptă voinţa 
constantă a sufletului, tot acolo zboară şi spiritele care 
sînt vehicolul şi uneltele sufletului. Aceste spirite sînt ză¬ 
mislite în căldura inimii şi sînt constituite din partea cea 
mai subtilă a sîngelui. Sufletul celui care iubeşte este 
răpit spre imaginea celui iubit pe care o poartă zugrăvită 
în închipuirea lui; şi astfel este răpit spre cel pe care-1 
iubeşte. Dar tot spre acesta sînt atrase şi spiritele, şi 
zburînd neîncetat într^acolo, ele se consumă. Iată de ce 
este mereu necesară materia unui sînge pur care aă refacă 
mereu aceste spirite ce neîncetat se pierd; şi într-adevăr 
părţile cele mai subtile şi cele mai transparente ale sînge¬ 
lui sînt folosite continuu spre a reface cu ele spiritele 
care neîncetat zboară afară din noi. Se întîmplă la sfîrşit 
ca sîngele pur şi transparent să se consume şi să rămînă 
sîngele impur, gros şi negru. Atunci corpul se usucă şi 
devine palid; iar cei care iubesc devin melancolici tocmai 
pentru că umoarea melancoliei creşte o dată cu sîngele 
care devine uscat, gros şi negru. Această umoare umple 
apoi capul în care pătrund vaporii ei, usucă totodată 
creierul şi nu încetează zi şi noapte de a ne îndurera 
sufletul cu închipuiri negre şi înspăimîntătoare. Lucrul 
acesta i s-a întîmplat lui Lucretius, filosoul epicunean, 
din cauza unei iubiri îndelungate; chinuit mai întîi de 
iubire şi apoi de furia nebuniei, el s-a sinucis. Asemenea’ 
nenorocire li se poate întîmplă numai acelora care folosesc 
greşit iubirea; ei dau poftei pipăitului ceea ce aparţine 
contemplaţiei, deoarece îndurăm mai uşor dorinţa de a 
vedea decît pofta desfrînată de a vedea şi de a pipăi. 
Observînd acestea, medicii antici au spus că Iubirea este 
un fel de umoare melancolică şi un fel de nebunie; iar 
Rafis, medicul, prescria vindecarea ei prin coit, post, 
beţie şi mişcare multă. Dar nu Iubirea îi face pe oameni 
să devină astfel precum am spus: căci cei care sînt prin 
natura lor astfel, aceia sînt aplecaţi spre Iubire. Astfel 

sînt aceia în care domneşte umoarea colericului sau a me¬ 
lancolicului. Mînia este caldă şi uscată; melancolia, este 
uscată şi rece. Cea dintîi ţine în corp locul focului, iar 
cealaltă ţine locul pămîntului. De aceea, cînd Diotima 
spune arid şi uscat, ea înţelege prin aceasta pe omul me¬ 
lancolic şi, astfel, asemenea pămîntului; iar cînd spune 
trist şi galben, se referă la omul coleric asemenea focu¬ 
lui. Colericii sînt împinşi de violenţa umorii lor de foc 
şi se avîntă în Iubire ca într-o prăpastie. Melancolicii, în 
care domneşte umoarea lor leneşă asemenea pămîntului, 
sînt mai înceţi în Iubire; dar pentru că această umoare 
le este constantă întrucît o au în însăşi structura organis¬ 
mului lor, urmează că aplecarea lor spre Iubire este de lun¬ 
gă durată. Aşadar este drept să zugrăvim Iubirea aridă 
şi galbenă, deoarece oamenii care sînt astfel sînt totodată 
cei care se dăruiesc Iubirii mai mult decît alţii; şi eu cred 
că lucrul acesta se explică prin faptul că focul cel mare 
îi arde pe colerici, iar melancolicii sînt roşi de tristeţea 
aspră a melancoliei. Lucrul acesta îl afirmă Aristotel în 
Cartea VII a Eticii 46 . Astfel că umoarea supărătoare îl 
apasă mereu şi pe unul şi pe celălalt şi îi sileşte să caute 
mereu o mîngîiere şi o plăcere tot mai mare şi mai dura¬ 
bilă împotriva acestei apăsări neîncetate a umorii. Această 
mîngîiere şi această plăcere o găsim cel mai mult în 
farmecul muzicii şi al artei iubirii, deoarece nici unei 
desfătări nu ne putem consacra atît de continuu ca armo¬ 
niei muzicii şi contemplării frumuseţii. Celelalte simţuri 

* 6 Cf. La morale d’Aristote, traduite du grec par M. Thurot, 
seconde pârtie, Paris, Firmin-Didot, 1830, pp. 310—311 şi 318: 
„Să arătăm acum că este mai puţin ruşinos să cedezi mîniei 
decît să nu-ţi stăpîneşti dorinţele. Astfel, omul mînios, care ce¬ 
dează aprinderii şi violenţei lui naturale, aleargă la răzbunare 
înainte chiar de a fi auzit ordinul pe care-1 primeşte. Căci raţiu¬ 
nea sau imaginaţia lui îl face să - vadă o insultă sau un semn 
de dispreţ şi pe dată îl vezi plin de furie, ca şi cum cu dreptate 
ar fi ajuns la concluzia că trebuie să se lupte cu autorul acestei 
insulte. 

Dar oamenii al căror spirit este viu şi pătrunzător, ca şi 
melancolicii sînt mai cu deosebire supuşi neînfrînării care de¬ 
curge din violenţa pasiunilor: unii, datorită repeziciunii, iar alţii 
din cauza violenţei cu care se simt pătrunşi de sentimentele lor 
sînt incapabili de a asculta cuvintele raţiunii, deoarece ei se lasă 
călăuziţi mai ales de imaginaţie". 

se satură repede, pe cînd văzul şi auzul găsesc desfătare 
vreme îndelungată atît în glasurile frumoase, cît şi în 
imaginile trecătoare. Dar plăcerile acestor simţuri nu 
au numai însuşirea de a dura mai mult; ele sînt chiar mai 
potrivite organismului corpului omenesc. într-adevăr, ni¬ 
mic nu se potriveşte mai bine spiritelor corpului omenesc 
decît glasurile şi figurile oamenilor; mai ales ale acelora 
care ne plac nu numai pentru asemănarea naturii lor cu 
a noastră, ci chiar prin farmecul frumuseţii lor. De aceea, 
colericii şi melancolicii caută mult plăcerea muzicii şi a 
formei ca singurul remediu şi singura mîngîiere pe care 
şi-o poate găsi organismul lor care îi apasă atît de mult; 
şi de aceea ei înclină spre atracţiile Iubirii. Astfel a fost 
Socrate, pe care Aristotel l-a socotit ca fiind de un tem¬ 
perament melancolic; şi el s-a dăruit Iubirii mai mult 
decît oricare alt om, după cum a mărturisit el însuşi. 
Acelaşi lucru îl putem crede despre poeta Safo, care ea 
însăşi se descrie melancolică şi îndrăgostită; şi tot astfel 
Virgiliu al nostru, pe care înfăţişarea ni-1 arată coleric şi 
care, cu toate că trăia cast, a fost întotdeauna stăpînit de 
Iubire. Iubirea merge cu picioarele goale. Diotima ne-a 
zugrăvit Iubirea cu picioarele goale, deoarece cei care 
iubesc sînt atît de preocupaţi de lucrurile iubirii lor, încît 
nu arată nici un fel de grijă în toate celelalte treburi ale 
lor, fie particulare, fie publice; şi fără să vadă înaintea lor 
vreo primejdie, se lasă duşi înainte cu tot curajul. De 
aceea însă faptele lor îi fac să cadă adesea în primejdie 
întocmai ca cel care umblă fără ghete şi care se loveşte 
de multe ori de stînci şi de spini. Umil; cuvântul grecesc 
Camaipages înseamnă a zbura jos, şi astfel ne-a înfăţişat 
Diotima Iubirea 47 ; căci ea a văzut că cei care iubesc tră¬ 
iesc fără nici un sentiment dacă nu ştiu cum să folosească 


47 In textul grecesc al Banchetului (ef. cd. Martinus Schanz, 
Lipsea, 1899, p. 31, 203 a) găsim „chamaipetes" (XafjLainer/jţ); 
termenul — probabil cules greşit in pagina textului lui 'Ficino — 
nu are în traducerile Banchetului înţelesul pe oare i-1 dă aici 
filosoful italian; astfel cf. traducerea lui Schleiermacher, Das 
Gastmahl, în Platons Werke, Berlin, 1807, zweiten Theiles zwei- 
ter Bând, p. 420, traducerea lui Otto Apelt, cit., pp. 47—48, ca şi 
traducerea română mai sus citată, a lui Cezar Papacostea, op. cit., 
p. 54, 203 d. 

Iubirea; şi a observat astfel că bucuriile cele mai mari 
pier din grijile prea josnice. îndrăgostiţii se dăruiesc ast¬ 
fel celor pe care îi iubesc incit se străduiesc să se trans¬ 
pună în ei şi să le imite neîncetat cuvintele şi gesturile. 
Dar cel care va imita toată ziua copile şi copii, nu va de¬ 
veni oare şi el feminin şi copilăros? Şi nu va deveni astfel 
el însuşi copil şi femeie? Fără casă; casa gîndirii omeneşti 
este sufletul; casa sufletului este spiritul; casa spiritului 
este corpul. Sînt trei locuitori şi sînt trei case; şi fiecare 
dintre ei poate ieşi din casa sa prin Iubire; căci orice gînd 
al celui care iubeşte se îndreaptă mai mult spre dorinţa 
de a-1 sluji pe cel iubit decît spre binele său propriu; 
astfel sufletul părăseşte cîrmuirea ce o avea asupra cor¬ 
pului său şi se străduieşte să treacă în corpul celui iubit. 
Şi pe cînd sufletul este astfel ocupat în altă parte, spiri¬ 
tul, care este vehiculul sufletului, zboară şi el' c în altă 
parte; în felul acesta atît gîndul, cît şi sufletul şi spiritul 
ies fiecare din casa lor. Din ieşirea gîndului rezultă nebu¬ 
nia şi mîhnirea; din ieşire^ sufletului urmează slăbiciu¬ 
nea şi teama de moarte; iar din ieşirea spiritului rezultă 
frămîntările inimii şi suspinele. Iată de ce Iubirea nu arc 
o casă a ei, un loc al ei propriu şi nici odihna pc care o 
doreşte. Fără culcuş şi fără nici un acoperămînt. Aceasta 
înseamnă că Iubirea nu are unde să se odihnească şi nici 
cu ce să se acopere. Căci orice lucru se întoarce spre obîr- 
şia sa şi astfel focul Iubirii, care s-a aprins de dorinţa 
celui iubit, se străduieşte să zboare înapoi în acelaşi corp 
prin care s-a aprins; şi în acest avînt el răpeşte, cu sine 
în zborul său şi dorinţa şi pe cel care doreşte. Crudă este 
soarta îndrăgostiţilor şi viaţa lor este mai nenorocită de’cît 
orice moarte! Dacă sufletul vostru, pe care puterea Iu¬ 
birii l-a răpit afară din corpul său, nu dispreţuieşte încă 
figura celui iubit, atunci el pătrunde în templul strălu¬ 
cirii divine unde în sfîrşit va găsi odihna şi dorinţa lui va 
găsi mulţumirea. Fără acoperămînt. Cine va putea tăgădui 
că Iubirea este goală? Nimeni nu-şi poate ascunde Iubi¬ 
rea: căci sînt multe semne care îi descoperă pe cei îndră¬ 
gostiţi, spre pildă privirea lor asemenea privirii taurului, 
fixă, şi vorbirea mereu întreruptă, culoarea feţei lor acum 
roşie, acum palidă, suspinele dese, membrele lor mereu 

agitate în toate părţile, supărările neîncetate, laudele fără 
măsură şi fără rost, indignarea neaşteptată, lauda multă 
de sine, obiceiul de a-i plictisi pe ceilalţi, uşurinţa iubi¬ 
toare a plăcerii, bănuielile zadarnice, acţiunile josnice şi 
slugarnice. în sfîrşit, după cum în Soare şi în foc găsim 
lumina razei care însoţeşte căldura, tot astfel din miezul 
focului Iubirii ajung pînă afară semnele flăcărilor lui. 
Doarme pe la uşi. Ochii şi urechile sînt uşa sufletului, 
căci multe lucruri pătrund prin ele în el înăuntru; iar 
sentimentele şi atitudinile sufletului se manifestă limpede 
în ochi. îndrăgostiţii îşi petrec cea mai mare parte a 
timpului lor privind cu atenţie şi ascultîndu-1. tot astfel 
pe cel iubit; şi numai rareori îşi concentrează în.ei gîn- 
durile lor, deoarece de cele mai multe ori ele rătăcesc 
pierzîndu-se prin ochi şi prin urechi, şi de aceea se spune 
că dorm pe la uşi. Se spune de asemenea că^se culcă şi 
zac pe drumuri. Frumuseţea corpului trebuie să fie pen¬ 
tru noi calea pe care începem să urcăm spre o frumuseţe 
mai înaltă. De aceea, acei care se scaldă în noroiul pof¬ 
telor josnice, ca şi cei care stau să pîndească parcă cu 
privirea lor lacomă totul mai mult decît trebuie, toţi aceş¬ 
tia par că rămîn mereu în drum şi nu ajung niciodată 
la ţintă. Se spune de asemenea că Iubirea doarme sub 
cerul liber. Şi pe drept: deoarece îndrăgostiţii sînt preo¬ 
cupaţi de un singur lucru şi nu iau în seamă nevoile lor; 
astfel, pentru că trăiesc la întîmplare, sînt expuşi tuturor 
primejdiilor soartei, după cum li se întîmplă celor care 
umblă goi sub cerul liber şi pe care îi loveşte orice tur- 
burare a vremii. Prin firea Mamei ei, nevoile o apasă 
întotdeauna. Deoarece obîrşia cea dinţii a Iubirii este în 
sărăcie şi deoarece nu ne putem lepăda în întregime de 
ceea ce avem prin natură, urmează că Iubirea este veşnic 
apăsată de nevoi şi veşnic îi lipseşte ceva. Căci atîta timp 
cît ea urmăreşte ceva, se frămîntă nespus de mult; iar 
atunci cînd a dobîndit totul, căldura Iubirii nemăsurate 
se stinge pentru că nu-i mai lipseşte nimic. 



CAPITOLUL X 

CE DARURI PRIMESC CEI CARE IUBESC 
DE LA PĂRINTELE IUBIRII 


Aceste lucruri decurg din sărăcie care este mama Iu¬ 
birii; dar din belşugul care este Părintele Iubirii urmează 
alte lucruri contrare celor arătate pînă aici; şi fiecare îşi 
va da seama care sînt aceste lucruri contrarii de îndată 
ce va fi înţeles cele spuse mai .sus. într-adevăr, am de¬ 
scris Iubirea astfel: simplă, neîngrijită, nenorocită şi fără 
apărare; iar aici vom arăta contrariile acestora, spunînd 
astfel: şireată, amăgitoare, ageră, uneltitoare de intrigi, 
născocitoare de curse, plină de înţelepciune, plină de 
gîndire adînc cugetată, curajoasă, îndrăzneaţă, violentă, 
vorbăreaţă, vrăjitoare. Căci aceeaşi Iubire care-1 face pe 
cel care iubeşte să fie fără nici o preocupare şi să nu-şi 
arate nici o însuşire în celelalte treburi, îl face şiret şi 
harnic în iubire. Astfel, cu mijloace minunate el întinde 
curse spre a prinde bunăvoinţa celui iubit, atrăgîndu-1 
cu înşelăciuni, orbindu-1 cu supunerea lui, împăcîndu-1 
cu elocinţa, îmblîrizindu-1 cu cîntecul. Şi aceeaşi înflăcă¬ 
rare care-1 face pe cel care iubeşte să fie linguşitor în 
serviciile lui, tot ea îi dă apoi armele ei: dacă se supără 
împotriva celui iubit, devine sălbatic, iar dacă luptă pentru 
cel iubit, nimeni nu poate să-l învingă. După cum am 
spus, Iubirea îşi are originea în faptul vederii, iar aceasta 
se află la mijloc între minte şi simţul pipăitului. Din 
aceasta urmează că sufletul celui care iubeşte este neîn¬ 
cetat tîrît în altă parte şi se aruncă pe rînd în sus şi în 
jos: căci răsare în el sau pofta pipăitului sau dorinţa Fru¬ 
museţii cereşti; şi învinge ba una, ba cealaltă; în cei_a 
căror minte este pătrunzătoare şi a căror creştere a fost 
cinstită, învinge dorinţa Frumuseţii cereşti; în ceilalţi 
însă învinge de cele mai multe ori pofta neînfrînată a 
pipăitului. Oamenii care se afundă în mprdăria trupului 
sînt numiţi pe drept sterpi, goi, josnici, fără apărare şi 
fără valoare. Sînt sterpi, deoarece le este mereu foame 
şi nu sînt niciodată sătui; sînt goi, pentru că sînt îndrăz¬ 
neţi şi de aceea sînt expuşi ţ.uturor primejdiilor, şi ca 

nişte oameni fără ruşine ei sînt acoperiţi de dezonoarea 
publică. Sînt josnici pentru că în gîndul lor nu intră nici 
un lucru înalt şi măreţ; sînt fără apărare, deoarece se lasă 
învinşi de pofta criminală; sînt, în sfîrşit, fără valoare, de¬ 
oarece sînt atît de proşti, încît nu-şi dau seama spre ce 
ţintă îi atrage Iubirea, şi astfel rămîn în drum şî nu ating 
niciodată această ţintă. Dar oamenii contrarii acestora au 
caractere contrarii. Ei se hrănesc cu bucatele adevărate 
ale sufletului şi de aceea se satură mai mult şi iubesc 
cu mai multă linişte; se- tem de ruşine, dispreţuiesc apa¬ 
renţa corpului ce este numai o umbră, se înalţă şi, ca şi 
cum ar avea o armă, ei alungă de la sine poftele zadarnice 
ale desfrîului şi supun simţurile raţiunii. Fiind desăvîr- 
şit de activi şi de înţelepţi, ei cugetă astfel încît pot să 
înainteze cu succes luîndu-se după înfăţişarea corpuri¬ 
lor ca după urmele lăsate de picioare sau după diferitele 
mirosuri; şi prin corpuri ei pătrund şi cunosc frumuseţea 
sufletului şi a lucrurilor divine. Astfel ci vînează cu înţe¬ 
lepciune şi prind în mod fericit prada pe care o caută. 
Acest dar atît de preţios se naşte din belşugul care este 
părintele Iubirii; căci raza Frumuseţii care este belşug şi 
este părinte al Iubirii are puterea de a se reîntoarce acolo 
de unde a venit; şi, întorcîndu-se, ea trage cu sine şi pe 
cel care iubeşte. Desigur că această rază, care a coborît 
mai întîi din Dumnezeu şi apoi a trecut în Mintea Ange¬ 
lică şi în Sufletul Lumii ca prin materia sticlei, şi din 
Suflet a trecut uşor în corpul pregătit să o primească, 
acum ajunsă în corpul plin de armonie îşi aruncă în afară 
strălucirea ei care, ca prin nişte ferestre transparente, se 
împrăştie prin ochi îndeosebi; pe dată ea se avîntă în 
văzduh şi, pătrunzînd în ochii celui care priveşte, îi ră¬ 
neşte sufletul şi îi aprinde dorinţa. Sufletul pe care l-a 
rănit şi dorinţa pe care a aprins-o, ea le foloseşte spre 
a-L fi o potolire şi-o îmblînzire, în timp ce le trage eu sine 
împreună spre acelaşi loc din care ea însăşi a coborît stră- 
bătînd mai mnjte trepte; astfel ea atrage sufletul şi do¬ 
rinţa celui rănit mai întîi spre corpul celui iubit, apoi spre 
Sufletul Lumii şi, în al treilea rînd, spre Mintea Angelică; 
în sfîrşit, în al patrulea rînd, le atrage spre Dumnezeu 
care este originea cea dintîi a acestei raze strălucitoare. 

Aceasta este vînătoarea rodnică; şi aceasta este fericita 
întindere de laţuri a îndrăgostiţilor; de aceea, în Prota- 
qoras al lui Platon, un prieten l-a numit pe Socrate, vî- 
nător, spunîndu-i astfel: „De unde vii, Socrate? Cred că 
de la acea vînătoare la care ţe atrage ca de obicei fru¬ 
moasa înfăţişare a lui Alclbiade 1 * 48 . Mai departe, Iubirea 
este numită sofistă şi vrăjitoare. In dialogul numit So¬ 
fistul, Platon îl defineşte pe sofist ca fiind cel care discută 
cu îngîmfare şi cu răutate ironică, cel care prin jonglări 
de argumente goale arată lucrul fals drept adevărat şi 
îi. face pe cei cu care discută să se contrazică singuri 49 . 
Acelaşi lucru li se întîmplă uneori celor care iubesc şi 
celor care sînt iubiţi. Căci cei care iubesc sînt orbiţi de 
negura Iubirii şi adeseori iau lucrurile false drept ade¬ 
vărate şi îi preţuiesc pe cei pe care îi iubesc drept mai 
frumoşi, mai inteligenţi şi mai buni decît sînt într-adevăr. 
Violenţa Iubirii îi facă de' asemenea să se contrazică pe 
ei înşişi, deoarece raţiunea îi sfătuieşte spre un lucru, iar 
pofta lor desfrînată urmăreşte altceva. Şi adeseori pu¬ 
terea celui pe care îl iubesc îi face să-şi schimbe hotărî- 
rile; în sfîrşit, îşi sînt lor înşişi potrivnici pentru a se îm¬ 
păca cu ceilalţi. Prin viclenia celor care iubesc, oamenii 
frumoşi sînt atraşi în cursele lor; iar unii care erau îna¬ 
inte încăpăţînaţi, devin acum oameni de înţeles. Dar de 
ce i s-a spus Iubirii că are o putere magică? Deoarece 
întreaga putere a magiei este totuna cu Iubirea. Puterea 
magiei este atracţia reciprocă a lucrurilor unele spre altele 
prin asemănările ce sînt în natura lor. Părţile acestei 
Lumi atîrnă toate, ca părţile unei singure fiinţe, de o 
singură Iubire; astfel ele se unesc între ele prin natura 

48 Cf. Protagoras, în Ocuvres, cit., v. III, 186, p. 9: „De unde 
vii, Socrate? Dar mai trebuie oare să întreb? Vii de la vînătoarea 
obişnuită. Ai alergat după frumosul Alcibiade". 

40 Cf. Solistul, în Oeuvres, cit., v. XI, 1837, pp. 204 şi 325— 
326: „Ei întreabă pe omul lor despre acele lucruri pe care el 
crede că le ştie, în timp ce nu le ştie; nu le este greu să-şi dea 
seama care sînt ideile în care el se încurcă şi apropiindu-lo 
unele de altele îi arată că ele se contrazic asupra aceleiaşi ches¬ 
tiuni ... Astfel, „sîngele şi neamul" adevăratului sofist constau 
în contradicţie, in imitare... înţeleasă ea însăşi ca o artă de a 
consti ui imagini false .. 

lor comună, şi după cum creierul, plămînul, inima, fica¬ 
tul şi celelalte părţi iau unele de la altele cîte ceva şi îşi 
fac bine una alteia, astfel că suferinţa unei părţi este 
resimţită şi de cealaltă parte; tot astfel, părţile acestei 
mari fiinţe, adică toate corpurile Lumii înlănţuite între 
ele, îşi cer unele altora şi îşi împrumută reciproc naturile 
lor. Din această înrudire a tuturor se naşte iubirea tu¬ 
turor; din această iubire se naşte atracţia tuturor între 
ele, şi aceasta este adevărată magie. Astfel focul este 
atras în sus de rotunjimea concavă a sferei lunare prin 
potrivirea ce există între naturile lor; aerul de asemenea 
este atras de adîncimea focului; pămîntul este atras de 
centrul lumii; iar apa de asemenea este atrasă de albia 
sa. Din aceeaşi cauză, magnetul atrage fierul, chihlimbarul 
atrage paiele; sulful atrage focul, şi-la fel Soarele în¬ 
toarce spre sine florile şi frunzele, Luna produce mişcările 
apei şi Mărie cauzează vînturile; iar unele ierburi atrag 
spre ele unele specii de animale. Tot astfel, în sfîrşit, în 
lumea pămîntească suntem atraşi de plăcerea noastră. 
Aşadar, acţiunea magiei este totuna cu acţiunea naturii, 
iar arta este aici cea care face posibilă înfăptuirea acestei 
acţiuni. Căci atunci cînd arta îşi dă seama că potrivirea 
celor două naturi care se atrag nu este completă într-o 
privinţă oarecare, ea ajută în schimb, la momentul po¬ 
trivit, prin anumiţi vapori, prin anumite calităţi, numere 
şi figuri; aşa cum în agricultură, natura creează grînele, 
iar arta ajută la pregătirea hranei. Cei vechi au atribuit 
această artă magică Demonilor, deoarece aceştia înţeleg 
care este înrudirea lucrurilor naturii între ele şi deci care 
lucru se acordă cu un altul; şi de asemenea ei ştiu cum 
poate fi refăcută armonia dintre lucruri acolo unde ea 
lipseşte. Se spune că unii filosofi au fost prietenii acestor 
Demoni, fie printr-o asemănare a naturii lor, cum este 
cazul lui Zoroastru şi al lui Socrate, fie adorîndu-i ca 
Apollonius şi Porfir 50 . Se spune, de asemenea, că aceşti 


50 Este vorba de Apollonius din Tiana, magul şl filosoful 
neopitagorician, care înfăţişează în mod caracteristic sincretismul 
religios al epocii romane imperiale, şi de Porfir din Tir, gîndi- 
torul grec din secolul III, elevul lui Plotin, alcătuitorul Eneadelor 
şi autorul comentariilor aristotelice între care Isagogele ca intro¬ 
ducere la Logică. 

Demoni le comunicau, în stare de veghe, semne diferite,, 
glasuri şi imagini monstruoase; iar în vis le comunicau 
revelaţii şi viziuni. Astfel se pare că aceştia au devenit 
magicieni prin prietenia pe care au avut-o cu acele spi¬ 
rite demonice; căci acestea au o putere magică deoarece 
cunosc atracţia ce există între lucrurile naturii. Şi cu- 
noscînd Iubirea reciprocă ce sălăşluieşte în natură, tre¬ 
buie să spunem că în întregimea ei ea are o putere ma¬ 
gică. Deci se mai poate adăuga că orice corp frumos tur¬ 
bură ochii celui care îl priveşte îndelungat şi cu atenţie, 
că cei care iubesc ii prind pe cei iubiţi în mreaja lor prin 
puterea cuvîntului rostit şi prin cîntecele lor, ca şi cum 
i-ar atrage prin vrăji anumite, şi că în sfîrşit ei îi ade¬ 
menesc prin binele pe care li-1 fac şi prin daruri, strîn- 
gîndu-i astfel ca într-o plasă magică. De aceea nu se în¬ 
doieşte nimeni că zeul Eros ar fi el însuşi un magician. 
Căci toate forţele magiei se găsesc strînse în Iubire şi 
acţiunea acesteia se împlineşte de asemenea prin deochi,, 
prin farmece şi prin vrăji. 

Şi nu este cu totul muritoare nici nemuritoare. Iubi¬ 
rea nu este muritoare, deoarece acele două feluri de Iu¬ 
bire pe care le numim Demoni există veşnic în noi. Nu 
este nici nemuritoare, deoarece cele trei feluri de Iubire, 
pe care le-am pus la mijloc între cele două, se schimbă 
cu fiecare zi, crescînd şi micşorîndu-se. Apoi să nu uităm 
că există de la început în dorinţa omului o flacără ce 
nu se. stinge niciodată. Ea nu lasă sufletul să-şi găsească 
odihna în sine, ci îl îndeamnă neîncetat să se lege puter¬ 
nic de ceva. Natura oamenilor este diferită; de aceea, fla¬ 
căra dorinţei neîncetate care este Iubirea naturală îi duce 
pe unii spre literatură, pe alţii spre muzică sau spre arta 
formelor; pe alţii în sfîrşit spre moravurile cinstite sau 
spre viaţa religioasă, spre onoruri, spre strîngerea averilor 
sau mai departe spre desfrîul lăcomiei şi al pîntecelui şi 
spre alte lucruri încă; de asemenea, pe acelaşi om ea îl 
împinge în momentele diferite ale vîrstei lui spre lucruri 
de asemenea diferite. Aşadar, aceeaşi flacără a Iubirii 
poate fi numită nemuritoare şi muritoare; ea este nemu¬ 
ritoare pentru că nu se stinge niciodată şi mai curînd se 

transformă schimbîndu-şi obiectul, decît să se stingă; şi 
este muritoare pentru,că nu urmăreşte mereu acelaşi lu¬ 
cru, ci caută plăceri noi, fie pentru că îşi schimbă natura, 
fie pentru că s-a plictisit urmărind mereu acelaşi lucru. 
Astfel că flacăra dorinţei care se stinge cu privire la un 
lucru, reînvie pentru a arde urmărind un altul. O mai 
numim nemuritoare, pentru că iubim pentru totdeauna 
chipul pe care l-am iubit odată; căci atîta timp cît un 
om îşi păstrează acelaşi chip, noi pe acesta ;îl iubim 
neîncetat; iar cînd acest chip şi-l pierde, nu mai găsim 
în el ceea ce iubeam înainte, căci a dobîndit o înfăţişare 
nouă pe care nu o iubim deoarece nu o iubeam nici îna¬ 
inte; ceea ce înseamnă că n-am încetat de a iubi chipul 
lui cel dinţii, cu deosebirea totuşi că odinioară vedeam 
acest chip de demult la celălalt, iar acum îl vedem în noi 
înşine; şi purlîndu-1 mereu întipărit în amintire, îl iubim 
mereu. Astfel, de cîte ori el se arată ochilor sufletului, de 
atîtea ori aprinde din nou Iubirea în noi; şi de cîte ori 
întîlnim o persoană pe care o dată am iubit-o, de atîtea 
ori ne turburăm îndată şi parcă simţim un tremur în 
inimă sau ceva ce se topeşte în ficat. Uneori clipim din 
ochi şi faţa noastră îmbracă culori deosebite, tot aşa cum 
se întîmplă cu atmosfera plină de vapori atunci cînd, 
soarele fiind în faţă se formează curcubeul. Prezenţa 
persoanei iubite dezvăluie într-adevăr din nou chipul care 
dormea în sufletul îndrăgostitului; el se oferă acum din 
nou ochilor sufletului şi astfel pare că suflînd se aprinde 
din nou focul care mocnea sub cenuşă. Iată de ce Iubirea 
se cheamă nemuritoare. Totuşi o mai numim şi muritoare 
deoarece chipurile celor iubiţi stau mereu întipărite în 
pieptul nostru şi totuşi ele nu se înfăţişează în acelaşi fel 
ochilor sufletului. Iată de ce se pare că dragostea arde şi 
se răceşte pe rînd, căci se mai adaugă faptul că nici iubi¬ 
rea animală şi nici cea omenească nu poate fi lipsită ni¬ 
ciodată de o supărare oarecare. Cine nu este indignat 
împotriva aceluia care i-a furat sufletul? Pe cît este de 
plăcută libertatea, pe atît este de supărătoare robia. De 
aceea noi îl urim pe cel frumos, dar totodată îl iubim: 
îl urîm ca pe un hoţ şi pe un ucigaş şi îl iubim ca' o 

oglindă în care străluceşte lumina cerească. O, nenoro- 
citule, tu nu ştii ce faci! Nu ştii, om rătăcit ce eşti, în¬ 
cotro să te îndrepţi. Nu ai vrea să fii alături de ucigaşul 
tău şi nici nu ai vrea să trăieşti lipsit de prezenţa lui 
aducătoare de fericire; nu poţi fi cu cel care te ucide şi 
nici nu poţi trăi fără acela care cu nenumărate amăgiri 
te fură ţie însuţi şi pe tine în întregime te răpeşte pentru 
el. Tu doreşti să fugi de cel care te arde cu flăcările lui, 
şi doreşti să te apropii de el pentru ca, apropiindu-te de 
cel care te are în stăpînirea lui, să te apropii de tine- 
însuţi. O, nenorocitule, te cauţi pe tine în afara ta şi te 
apropii de cel care te fură pentru a te dezrobi odată pe 
tine care eşti prizonier. O, nebunule, tu nu ai vrea să iu¬ 
beşti pentru că nu ai vrea să mori; dar de asemenea nu 
ai vrea să nu iubeşti deoarece gîndirea ta îţi spune că 
astfel te închini imaginilor lucrurilor cereşti. Această 
nehotărîre face ca aproape în fiecare clipă Iubirea să se 
veştejească şi din nou să înverzească. 

în sfîrşit, Diotima pune Iubirea la mijloc între înţe¬ 
lepciune şi ignoranţă, deoarece ea îşi îndreaptă căutarea 
spre lucrurile frumoase, iar între acestea înţelepciunea 
este cea mai frumoasă; iată de ce ea doreşte înţelepciunea. 
Dar cel care doreşte înţelepciunea nu o posedă în între¬ 
gime; căci nimeni nu s-ar mai strădui spre ceea ce .are 
deja în stăpînirea sa. Totuşi ea nu este în întregime lipsită 
de aceeaşi înţelepciune; într-adevăr Iubirea este înţeleaptă 
chiar, numai prin faptul că îşi recunoaşte neştiinţa. Cel 
care nu ştie că nu ştie, acela fără îndoială nu cunoaşte 
nici un lucru, şi nu-şi cunoaşte neştiinţa; de .aceea el nici 
nu doreşte ştiinţa de care nu îşi dă seama că este lipsit. 
Aşadar, punem Iubirea înţelepciunii la mijloc între înţe¬ 
lepciune şi. ignoranţă, deoarece ea este în parte lipsită de 
înţelepciune şi în parte este înţeleaptă. Diotima a spus că 
acesta este caracterul Iubirii; dar caracterul Frumuseţii 
supreme "este însuşirea ei de a fi delicată, desăvîrşită şi 
prea-fericită. Ea este delicată întrucît prin puritatea ei 
atrage la sine dorinţa tuturor lucrurilor; este desăvîrşită 
întrucît învăluie în strălucirea razelor ei şi desăvîrşeşte 
acele lucruri pe care le-a ademenit atrăgîndu-le spre ea; 
şi este prea-fericită deoarece ea pătrunde lucrurile care 
strălucesc de lumina bunurilor eterne. 

CAPITOLUL XI 


CARE ESTE FOLOSUL IUBIRII 
. DUPĂ DEFINIŢIA EI 

După ce a povestit originea Iubirii şi a arătat însuşirile 
ei, Diotima ne vorbeşte precum urmează despre ţinta şi 
despre folosul ei în lumea aceasta. Noi toţi dorim să po¬ 
sedăm bunuri; dar> nu numai să le avem, ci să le avem 
pentru totdeauna. Toate bunurile oamenilor sînt însă 
expuse schimbărilor şi pierderii de asemenea; s-ar şi pier¬ 
de în curînd toate dacă nu s-ar naşte bunuri noi în locul 
acelora care neîncetat se consumă. Aşadar, pentru ca bu¬ 
nurile noastre să dureze, dorim să refacem bunurile pier¬ 
dute; dar acestea nu pot fi redobîndite decît prin procrea¬ 
re. De aici s-a născut în fiecare dintre noi acest imbold 
al zămislirii. Dar acest fapt al procreării este fără îndo¬ 
ială un dar divin, deoarece prin faptul continuării el face 
ca lucrurile muritoare să devină asemenea celor divine: 
lucrurile urîte se opun lucrurilor divine, care sînt fru¬ 
moase, fiindu-le contrarii; dar, cele frumoase sînt aseme¬ 
nea acestora din urmă şi le sînt prietene. De aceea actul 
procreării, care este un act divin, se împlineşte în mod 
desăvîrşit şi uşor la un om frumos; iar la un om urît, el 
se va împlini în mod contrariu. Iată de ce pornirea spre 
zămislire caută lucrurile frumoase şi fuge de cele urîte. 
Voi aţi întrebat .ce este iubirea dintre oameni şi la ce este 
folositoare; ea este acea dorinţă de a zămisli pe care o 
cunoaşte în sine un om frumos, este dorinţă de a zămisli 
pentru a păstra viaţa veşnică în lucrurile muritoare. Acea¬ 
sta este Iubirea cunoscută oamenilor care trăiesc aici, pe 
pămînt; şi aceasta este ţinta Iubirii noastre. Pe cînd fie¬ 
care dintre muritori spune că trăieşte şi că este acelaşi 
care a fost din copilărie şi pînă la bătrîneţe şi îşi păs¬ 
trează astfel acelaşi nume, el nu păstrează în sine nicio¬ 
dată aceleaşi lucruri; şi după cum spune Platon, se îm¬ 
bracă mereu din nou şi aruncă de pe sine lucrurile vechi 
lepădînd pielea şi carnea, oasele, sîngele şi corpul întreg; 
iar aceasta nu se produce numai în corp, dar chiar şi în 
suflet, deoarece se schimbă neîncetat moravurile şi deprin¬ 
derile, părerile, poftele, plăcerile, durerile şi temerile şi 

nici una din acestea nu rămîne statornic aceeaşi .fi iiw 
menea; lucrurile trecute se duc, iar cele noi le urnirii//) 
Dar ceea ce este mai minunat este că ştiinţele trec şl ele 
prin aceste stări deosebite, şi nu putem spune numai cA 
o ştiinţă pleacă şi alta vine şi că, întocmai ca şi ştiinţele, 
nu sîntem totdeauna aceiaşi; dar putem spune că orice 
ştiinţă în ea însăşi este supusă acestei soarte, deoarece 
concentrarea gîndului în meditaţie şi amintirea înseamnă 
aproape a relua spre a reînnoi ştiinţa care începea să dis¬ 
pară. Căci uitarea este aproape o îndepărtare de ştiinţă, 
pe cînd concentrarea gîndului în meditaţie redă memoriei 
o îndrumare nouă spre ştiinţă în locul aceleia de care 
începusem să ne depărtăm; şi astfel se pare că ştiinţa a 
rămas aceeaşi. în felul acesta se păstrează acele lucruri 
care aparţin sufletului şi corpului şi sînt schimbătoare. 
Ele nu- se păstrează rămînînd mereu aceleaşi, deoarece 
numai lucrurile divine se bucură de darul acestei însu¬ 
şiri, ci prin -faptul că ceea ce dispare lasă în urma sa ceva 
asemenea cu sine. Prin aceasta lucrurile muritoare devin 
asemenea celor nemuritoare. Aşadar, Iubirea care doreşte 
acea zămislire ce înseamnă păstrarea veşnică a vieţii sale 
este înnăscută ambelor, părţi ale sufletului, adică aceleia 
care trebuie să cunoască şi totodată aceleia care trebuie să 
guverneze corpul. Iubirea proprie acesteia din urmă ne 
constringe de la început să căutăm de mîncare şi să ne 
potolim setea pentru ca hrana aceasta să producă în noi 
acele umori care pot să refacă ceea ce noi pierdem 
neîncetat. Această producere a umorilor ne hrăneşte cor¬ 
pul şi îl face să crească; iar atunci cînd corpul a crescut, 
aceeaşi Iubire îndeamnă sămînţa lui şi trezeşte în ea 
dorinţa neînfrînată de a procrea, pentru ca ceea ce nu 
poate să rămînă veşnic în noi să se păstreze în copii ase¬ 
menea cu ce a fost şi astfel să dureze în eternitate. La fel 
este iubirea zămislirii proprie acelei părţi a sufletului care 
cunoaşte; ea face ca sufletul să caute adevărul ca singura 
hrană care i se cuvine şi care să-l hrănească potrivit mo¬ 
dului său şi să-l facă să crească. Dacă uităm un lucru şi 
el alunecă afară din suflet sau dacă nu-1 luăm în seamă 
şi el rămîne şi doarme în adîncul lui, atunci rîvna pe 
care o vom pune în gîndurile noastre strînse în medita¬ 
ţie va face ca acel lucru să renască, deoarece noi vom 

rechema în minte ceea ce pierise din nebăgarea noastră de 
seamă sau ceea ce din neglijenţă dormita în străfundul 
sufletului nostru. Cind sufletul a crescut, aceeaşi Iubire 
este pentru el imboldul care-i hrăneşte dorinţa fierbinte 
de a împărtăşi şi altora învăţătura sa şi de asemenea 
dorinţa de a scrie; astfel el va zămisli ştiinţa în scrierile 
sale şi în sufletele discipolilor, aşa încît spiritul lui să 
poată rămîne veşnic între oameni. Aşadar, prin bunăta¬ 
tea Iubirii, sufletul şi corpul omului par a exista în eter¬ 
nitate în mijlocul celorlalţi oameni. Atît o Iubire, cît şi 
cealaltă doreşte ceea ce este frumos. Iubirea care cîrmu- 
ieşte corpul doreşte desigur să-l hrănească cu hrana cea 
mai delicată, cea mai gustoasă şi cea mai deosebită; ea 
doreşte să procreeze copii frumoşi dintr-o femeie frumoa¬ 
să; iar Iubirea care este proprie sufletului se străduieşte 
să-i dea acestuia învăţături frumoase şi plăcute: ea îl face 
să scrie într-o formă frumoasă şi plină de eleganţă spre 
a împărtăşi astfel altora aceeaşi ştiinţă pe care el însuşi 
o posedă; tot astfel, ea îl face să transmită celorlalţi, în- 
văţîndu-i, propria lui ştiinţă străduindu-se să nască în- 
tr-un suflet frumos o ştiinţă asemenea ştiinţei sale. Este 
frumos acel suflet care este ager şi foarte bun. Noi nu 
vedem acest suflet, şi nu vedem aşadar frumuseţea lui, 
ci vedem numai corpul care este imaginea şi umbra su¬ 
fletului; astfel noi judecăm după-această imagine şi so¬ 
cotim că într-un corp frumos se află un suflet ales şi de 
aceea cu mai multă plăcere dăruim învăţătura noastră 
celor frumoşi. 


CAPITOLUL XII 

DESPRE CELE DOUA IUBIRI; DE ASEMENEA 
CA SUFLETUL SE NAŞTE CUPRINZÎND 
ÎN SINE ADEVĂRUL 

Am vorbit de-ajuns despre înţelesul Iubirii; să arătăm 
acum care este îndoitul său aspect. La Platon el apare 
în indicarea rodniciei sufletului şi a corpului. Cuvintele 
iui Platon sînt acestea: corpul fiecărui om este plin de rod 
şi tot astfel este sufletul său. Natura a pus în corp să- 

mînţa tuturor lucrurilor corporale, iar din ele răsar Iii 
afară, după trecerea unui anumit interval de timp, dlntll 
şi părul, şi tot din ele se resfiră barba şi se dezvoltă sper 
ma. Dar dacă putem spune că trupul este rodnic şi greu 
de sămînţă, atunci este cu atît mai mult astfel sufletul 
care este mai nobil decît corpul; el trebuie să fie îmbel¬ 
şugat şi să posede de la început sămînţa tuturor lucrurilor 
care îi sînt proprii. Aşadar, sufletul a posedat de la în¬ 
ceput esenţa raţională a moravurilor, a artelor şi a ştiin¬ 
ţelor, şi dacă este bine cultivat, atunci face să răsară la 
timpul potrivit toate roadele sale. Dorinţele sufletului, 
căutarea care-i este proprie, lucrurile noi care răsar din 
el, judecata şi raţionamentul lui ne fac să înţelegem că 
esenţele raţionale ale tuturor lucrurilor se află zămislite 
de la început în suflet. Cine ar putea tăgădui că sufletul 
doreşte din vîrsta sa fragedă lucrurile adevărate, bune, 
cinstite şi folositoare? Nimeni nu doreşte ceea ce nu cu¬ 
noaşte. Aşadar, se află întipărite în suflet caracterele aces¬ 
tor lucruri, înainte ca el să le cunoască; ele sînt asemenea 
unor forme, modele ale aceloraşi lucruri, şi cunoscîndu-le 
pe ele consideră că acestea din urmă sînt demne de a fi 
dorite. Putem să dovedim acelaşi lucru cu privire la acea 
căutare, pe care am socotit-o proprie sufletului, şi cu pri¬ 
vire la lucrurile noi pe care el le produce, spunînd cele ce 
urmează. Dacă Socrate îl caută pe Alcibiade într-o mulţi¬ 
me deasă de oameni şi dacă uneori el trebuie să-l găsească, 
înseamnă cu necesitate că există în spiritul lui Socrate 
o imagine a lui Alcibiade; astfel încît el trebuie să ştie pe 
cine să caute mai mult decît pe alţii şi să poată apoi să-l 
deosebească pe Alcibiade de ceilalţi în acea mulţime 
deasă. Aşadar, sufletul nu ar căuta cele patru lucruri, adi¬ 
că adevărul, bunătatea, cinstea şi folosul şi nici nu le-ar 
găsi niciodată dacă nu ar purta în el o imagine care să-l 
călăuzească pentru ca să le poată găsi; aşa încît dacă lc 
întîlneşte să poată să le recunoască şi să le deosebească 
bine de contrariile lor. Aceste lucruri nu trebuie spuse 
numai cu privire la dorinţă, la căutare şi la producerea de 
lucruri noi, dar şi privitor la judecată. Cel care poale so¬ 
coti pe cineva ca prieten al său sau ca duşman, acela 
ştie ce este prietenia sau duşmănia. Aşadar, cum am putea- 

să judecăm drept (după cum o făceam în mod obişnuit) 
cu privire la întrebările de fiecare zi şi cum am putea 
recunoaşte că unele lucruri sînt adevărate sau false, sau 
că sînt bune sau role, dacă, într-un fel oarecare, noi nu 
am cunoaşte dinainte adevărul şi bunătatea. Mulţi care 
sînt nepricepuţi în arta construcţiei, în Muzică, în Pictu¬ 
ră şi în alte arte asemănătoare ca şi în filosofie nu ar 
putea adeseori să admire şi nici să respingă cu dreptate 
operele care se nasc din aceste posibilităţi de creaţiune ale 
omului, dacă ei nu ar fi primit de la început de la Na¬ 
tură modelul sau esenţa raţională a acelor lucruri. în ce 
priveşte judecata prin care comparăm lucrurile între ele, 
putem spune acelaşi lucru: cel care va compara mierea 
cu vinul şi va judeca spunînd că una este mai dulce decît 
cealaltă, acela va cunoaşte dinainte ce este gustul dulce; 
după cum cel care îl va compara pe Speusip şi pe Xeno- 
crate cu Platon şi va considera că Xenocrate, mai mult 
decît Speusip, seamănă cu Platon r>1 , acela cunoaşte fără 
îndoială figura lui Platon. Deasemenea, pentru ca dintre 
mai multe lucruri noi să putem aprecia just care este 
mai bun decît celălalt, şi tot astfel, pentru ca un lucru 
să ne apară mai bun decît altul, după cum i-a fost împăr¬ 
tăşită mai multă sau mai puţină bunătate, trebuie ca noi 
să cunoaştem bunătatea. Mai mult decît atît, deoarece 
adeseori judecăm foarte just care dintre variatele păreri 
ale filosofilor este mai apropiată de adevăr şi mai proba¬ 
bilă, este necesar ca în noi să existe o lumină a adevărului, 
pentru ca prin ea să cunoaştem care sînt lucrurile mai 
asemănătoare ei. Iată de ce unii oameni au dojjîndit în¬ 
văţătura cea mai înaltă chiar din copilărie, alţii au putut 
s-o dobîndească fără maestru, iar alţii numai prin cîteva 
principii pe care le-au luat de la alţii. Acest lucru nu s-ar 
întîmpla dacă Natura nu şi-ar da aici marele său ajutor. 


M Speusip din Athena a fost, după moartea lui Platon, con¬ 
ducătorul Academiei. Platonician, s-au păstrat de la el fragmente 
publicate de P. Lang: De S. Academici scriptis, Bonn, 1911, pre- 
supunîndu-se că titlul operei sale principale ar fi fost: Cercetare 
asupra lucrurilor asemănătoare. Xenocrates îi va urma lui Speu¬ 
sip la conducerea aceleiaşi Academii; moare în 315 sau 314 î. Chr. 
şi opera sa apare drept a unui epigon al ultimului platonism fă- 
cînd trecerea spre neoplatonism. 

Socrate a demonstrat pe l#rg acestea celor trei tineri Fe- 
don, Teetet şi Menon şi le-a lămurit că, dacă punem 
copiilor întrebări potrivite cu atenţie, ei pot da răspunsuri 
juste cu privire la oricare artă. Ceea ce înseamnă că ei 
au primit de la natură şi posedă în ei esenţa raţională a 
tuturor artelor şi a tuturor ştiinţelor. 


CAPITOLUL XIII 

ÎN CE FEL SE AFLA ÎN SUFLET LUMINA 

adevărului 

Dar la Platon nu apare clar în ce fel există în su¬ 
flet acele esenţe raţionale. Cine citeşte operele din tine¬ 
reţe ale lui Platon, cum sînt Fedru, Fedon şi Menon, 
acela va putea considera că ele se găsesc zugrăvite de la 
început în substanţa sufletului ca nişte figuri zugrăvite 
pe o pînză; aşadar, el le va înţelege aşa cum aţi indicat 
şi voi şi eu de mai multe ori în cele spuse pînă aici, de¬ 
oarece se pare într-adevăr că acesta este la Platon înţele¬ 
sul acestor pasaje. Dar acest om divin ce a fost Platon 
şi-a dezvăluit apoi doctrina sa în cartea a şasea a Repu¬ 
blicii, spunînd că acea lumină a minţii prin care înţele¬ 
gem toate lucrurile este Dumnezeu însuşi care face toate 
lucrurile. Şi el pune alături şi compară între ele aceste 
două naturi care sînt Soarele şi Dumnezeu în felul ur¬ 
mător: acelaşi raport ce este între Soare şi ochi, este de 
asemenea între Dumnezeu şi mintea oamenilor. Soarele 
produce ochii şi le dă puterea de a vedea; dar această pu¬ 
tere ar fi zadarnică şi ar rămîne într-un întuneric veşnic 
dacă nu i-ar apărea lumina Soarelui zugrăvită în culo¬ 
rile şi în formele tuturor lucrurilor 5 -'). în această lumină, 
ochiul vede culorile şi formele corpurilor. Şi cu toate că 
se pare că vede lucruri diferite, el nu vede în realitate 
decît lumina, deoarece lumina care îl pătrunde poartă 
podoaba formelor variate ale corpurilor. Ochiul vede aceas- 


52 Cf. Republica, cartea VI, în Oeuvres, cit., tome X, pp. 54— 
56, fragmentul citat in cuprinsul Cuvintării II, capitolul II. 
nota 13. 

tă lumină întrucît ea se oglindeşte în corpuri, dar el nu 
o poate cuprinde în izvorul ei. Tot astfel, Dumnezeu 
creează sufletul şi dăruieşte mintea care este puterea în¬ 
ţelegerii; dur aceasta ar fi deşartă şi întunecată dacă ea nu 
ar avea mereu în faţă lumina lui Dumnezeu în care să vadă 
esenţa raţională a tuturor lucrurilor. Aceasta înseamnă că 
«uHetul dobîndeşte înţelegerea prin lumina lui Dumne¬ 
zeu; dar el înţelege numai această lumina cu toate că 
pare a cunoaşte lucrurile deosebite; căci el cuprinde prin 
primirea acestei lumini diferitele Idei şi esenţe raţionale 
ale lucrurilor. Atunci cînd un om vede cu ochii pe un alt 
om, el construieşte în închipuirea sa imaginea acestuia 
şi se întoarce apoi spre el pentru a considera acea ima¬ 
gine. Acest exerciţiu al sufletului pregăteşte ochiul min¬ 
ţii ca el să vadă esenţa raţională şi Ideea omului aflate în 
acea lumină divină. Şi astfel, o scînteie străluceşte deoda¬ 
tă în minte; şi prin ea înţelegem cu adevărat natura omu¬ 
lui, şi tot astfel se întîmplă cu celelalte lucruri. Aşadar 
înţelegem totul prin lumina lui Dumnezeu; dar această 
lumină pună ea însăşi nu o putem cuprinde în viaţa 
aceasta în izvorul ei. Astfel rodnicia sufletului constă 
desigur în aceea că în sinul său tainic străluceşte lumina 
eternă a lui Dumnezeu, care cuprinde în ea bogăţia esen¬ 
ţelor raţionale şi a Ideilor tuturor lucrurilor. Spre această 
lumină sufletul poate să se îndrepte ori de cîte ori vrea, 
căci puritatea vieţii şi sîrguinţa străduinţei lui îi îngă¬ 
duie aceasta; şi astfel îndreptat spre ea, va străluci de 
scînteierea Ideilor. 


CAPITOLUL XIV 

DE UNDE VINE IUBIREA FAŢA DE BĂRBAŢI 
ŞI IUBIREA FAŢA DE FEMEI 

După cum corpul omului este plin de germenii ro¬ 
dului, tot astfel, spune Platon, este plin de sămînţa ro¬ 
dului şi sufletul; şi astfel, imboldul Iubirii îndeamnă atît 
pe unul, cît şi pe celălalt să procreeze. Dar fie prin na¬ 
tură, fie prin deprindere, unii sînt mai apţi spre zămisli¬ 
rea sufletului decît spre aceea a corpului, pe cînd alţii, 

şi aceştia sînt cei mai numeroşi, sînt mai apţi spre zămis¬ 
lirea corpului decît spre a sufletului. Cei dinţii ascultă 
îndemnul Iubirii cereşti, ceilalţi urmează chemarea Iu¬ 
birii vulgare. Cei dinţii iubesc mai mult pe bărbaţi decit 
pe femei şi de asemenea pe adolescenţi mai mult decît 
pe copii, deoarece agerimea minţii apare mai puternică 
la aceştia; şi astfel, intelectul lor, în Frumuseţea supe¬ 
rioară care-i este proprie, este cel mai capabil de a primi 
ştiinţa pe care ceilalţi, prin natura lor, tind să o zămis¬ 
lească. Cei din urmă arătaţi sînt împinşi, dimpotrivă, 
de voluptatea actului iubirii şi se îndreaptă spre zămis¬ 
lirea trupească. Dar puterea de zămislire proprie sufletu¬ 
lui. este lipsită de cunoaştere şi de aceea ea nu face deo¬ 
sebire între un sex şi celălalt; iată de ce ea nu cheamă să 
plăsmuim cu sufletul nostru ori de cîte ori vedem ceva 
frumos. Se întîmplă însă adeseori că cei care cunosc prie¬ 
tenia bărbaţilor vor să-şi crească imboldul părţii lor în¬ 
dreptate spre actul procreării şi astfel se amestecă cu ei; 
iar lucrul acesta se întîmplă cel mai mult între aceia la 
a căror naştere Venus s-a aflat într-o zodie bărbătească, 
în conjuncţie cu Saturn sau în una din cele cinci diviziuni 
avînd puterea acestei planete sau, în sfîrşit, în opoziţie 
cu ea. Dar această acţiune nu se cuvine să o facem; căci 
trebuie să considerăm că imboldurile părţii noastre pro¬ 
creatoare nu cer în mod natural aceasta aruncare şi ri¬ 
sipă zadarnică a seminţei, deoarece rostul procreării este 
acela de a produce naşterea; aşadar, trebuia ca acea parte 
zămislitoare a bărbatului să se îndrepte spre femeie. Cre¬ 
dem că din această greşeală s-a născut acea nelegiuită 
rătăcire pe care Platon în Legile sale o blestemă cu as¬ 
prime socotind-o o crimă"’ 3 . Fără îndoială că nu este mai 


55 Cf. Legile, în Ocuvri's, cil., v. VII, 1831, cartea I, p. :i;î: 
„Oricum am voi să privim plăcerile iubirii, în serios sau în glu¬ 
mă, pare sigur că natura le-a legat de această unire a celor două 
se?:c care are drept scop procrearea...". Cf. şi cartea IV, p. 247: 
„Fiecare trebuie să cugete că natura omenească participă într-un 
anumit înţeles la nemurire, la care orice om aspiră în mod na¬ 
tural ... Neamul omenesc este contemporan veacurilor; omul în¬ 
soţeşte şi va însoţi timpul în curgerea lui; el înşală moartea 
lăsind după el copii, care, la rîndul lor, lasă alţii şi fac specia 
nemuritoare, una şi identică cu ea însăşi, prin succesiunea per- 

puţin ucigaş acela care frînge calea celui ce trebuie să se 
nască, decît acela care înlătură din lume pe cel născut; este 
mai îndrăzneţ acela care ucide viaţa prezentă, dar este mai 
crud acela care poartă invidie şi celui care trebuie să 
se nască şi îşi ucide propriii săi copii înainte ca ei să se 
nască. 


CAPITOLUL XV 

ÎN CE FEL SE ARATA CA DEASUPRA CORPULUI 

ESTE SUFLETUL, IAR DEASUPRA SUFLETULUI 
ESTE ÎNGERUL ŞI DUMNEZEU 

Pînă aici s-au arătat cele două bogăţii ale sufletului 
şi cele două Iubiri. De aici înainte vom arăta calea pe 
care Diotima îl înalţă pe Socrate de la treaptă cea mai de 
jos, pe cele mijlocii pînă la cea mai înaltă ridicîndu-1 
astfel de la corp la Suflet, de la Suflet la Mintea Angelică, 
iar de la Mintea Angelică la Dumnezeu. Vom dovedi în 
cele ce urmează că este necesar ca în natură să existe 
aceste patru trepte. Orice corp este mişcat de alte cor¬ 
puri, şi prin propria lui natură el nu se poate mişca, de¬ 
oarece nu poate face nimic prin el însuşi. Dar corpul 
pare că se mişcă prin el însuşi atunci cînd cuprinde 
sufletul în el; prin suflet trăieşte, şi atîta timp cît el îl 
cuprinde se mişcă într-un fel oarecare singur. Cînd su¬ 
fletul însă se depărtează, corpul trebuie să fie mişcat 
de altceva, deoarece el este ceva ce nu are putinţa de 
a se mişca prin sine; această putinţă de a-şi da singur 
propria mişcare o posedă numai sufletul. Căci oricine are 
sufletul prezent în el capătă de la el forţa de a se mişca 
singur, astfel că această forţă, pe care sufletul o împrumu- 


petuă a generaţiilor. Este aşadar o crimă pentru orice om de a se 
lipsi de bună voie de acest bun care i se oferă; şi înseamnă să 
consimţi a te lipsi de el, faptul de a refuza să te căsătoreşti şi 
de a avea copii". 

tă corpurilor, trebuie mai întîi s-o posede el însuşi şl in¬ 
tr-o măsură mult mai mare. Aşadar, Sufletul este su¬ 
perior corpului, deoarece prin esenţa lui se poate mişca 
singur; iată de ce el trebuie să fie deasupra acelor lu¬ 
cruri cărora puterea de mişcare nu le este proprie, ci ele 
o dobîndesc prin prezenţa în ele a unui alt lucru. Dar 
cînd spunem că sufletul se mişcă prin el însuşi, nu în¬ 
ţelegem aceasta în acel mod corporal pe care Aristotel, din 
intenţie de critică sofistică, i l-a atribuit marelui Platon; 
noi înţelegem aceasta în mod spiritual şi, de asemenea, 
în mod absolut mai mult decît în mod tranzitiv: în ace¬ 
laşi fel în care putem să afirmăm că Dumnezeu este prin 
el însuşi nemişcat, că soarele străluceşte prin el însuşi 
şi focul este cald prin el însuşi. Aşadar, nu vrem să spu¬ 
nem că o parte a sufletului o mişcă pe cealaltă, ci că 
sufletul întreg se mişcă prin el însuşi, adică prin pro¬ 
pria lui natură. Aceasta înseamnă că el trece pe calea ra¬ 
ţiunii de la un lucru la celălalt şi de asemenea că îm¬ 
plineşte într-un interval de timp acţiunea de a se hrăni, 
de a creşte şi de a procrea. Această desfăşurare a acţiunii 
sale în timp îi aparţine sufletului prin însăşi natura sa. 
Căci ceea ce este deasupra sufletului nu săvîrşeşte actul 
înţelegerii asupra unor lucruri deosebite şi în momentele 
deosebite ale unui interval de timp, ci le cuprinde pe toate 
laolaltă şi dintr-odată în înţelegerea sa. Aşadar, Platon 
atribuie pe drept cuvînt sufletului faptul de a conţine 
în el cel dintîi distanţa în ce priveşte mişcarea şi durata 
în ce priveşte timpul: iar de aici din suflet trec în cor¬ 
puri atît mişcarea, cît şi timpul. Dar este necesar ca îna¬ 
intea mişcării să existe starea pe loc, întrucît aceasta 
este mai perfectă decît mişcarea; iată de ce’ deasupra 
esenţei raţionale a sufletului, care este mobilă, trebuie să 
existe o inteligenţă stabilă care să fie în întregime ca¬ 
pacitate de înţelegere prin ea însăşi şi să fie întotdeauna 
inteligenţă în act. Sufletul nu înţelege prin el însuşi în 
întregimea lui şi nici întotdeauna, ci numai printr-o parte 
a lui şi numai uneori, iar puterea lui de înţelegere nu 
este lipsită de îndoială. Aşadar, pentru ca ceea ce este mai 
perfect să stea deasupra a ceea ce este mai puţin per¬ 
fect, trebuie ca deasupra inteligenţei Sufletului, care este 

mobilă şi discontinuă şi pătrunsă de îndoială, să punem 
inteligenţa angelică în întregime stabilă, continuă şi certă; 
şi în acest fel, după cum corpul, căruia altceva decît el 
însuşi îi dă mişcarea, este precedat de Suflet, care se 
mişcă prin el însuşi, tot astfel Sufletul, care se mişcă prin 
el însuşi, precede îngerul care nu cunoaşte mişcarea. De¬ 
sigur, aşa cum corpul dobîndeşte de la Suflet putinţa de 
a se mişca prin el însuşi — şi de aceea nu toate corpii- 
rile, dar numai cele însufleţite se mişcă singure —, tot 
astfel Sufletul dobîndeşte de la Mintea Angelică putinţa 
înţelegerii continue; căci dacă Sufletul ar cuprinde în 
sine prin natura sa inteligenţa, atunci aceasta ar exista 
în toate sufletele şi chiar în sufletele dobitoacelor, aşa 
cum toate posedă putinţa de a se mişca singure. Aşadar 
Sufletul nu posedă inteligenţa prin sine şi în mod prin¬ 
cipal. Iată de ce este nevoie ca deasupra Sufletului să 
existe Mintea Angelică şi aceasta trebuie să aibă prin 
ea însăşi inteligenţa. în sfîrşit, deasupra Minţii Angelice 
exisţă acel principiu al universului şi acel Bine suprem, 
pe care Platon în Parmenide îl numeşte unul 54 . Căci dea¬ 
supra oricărei multiplicităţi a lucrurilor compuse trebuie 
să existe acest Unul simplu prin natura sa; iar de această 
existenţă ce este Una ca număr şi de ceea ce este simplu 
atîrnă orice existenţă compusă. Iar Mintea Angelică, deşi 
nemişcată, este cu toate acestea Unitate simplă şi pură; 
ea se înţelege pe ea însăşi şi de aici se pare că sînt deosebite 
între ele aceste trei lucruri, şi anume: cel care înţelege, 
cel care este înţeles şi faptul înţelegerii. Un lucru este 
altul întrucît înţelege, altul întrucît este înţeles şi altul 
întrucît posedă înţelegerea. Mintea Angelică are de ase¬ 
menea puterea de a cunoaşte; înaintea actului cunoaşterii, 
ea este prin natura ei fără formă şi ea dobîndeşte o formă 
prin faptul cunoaşterii. Înţelegînd această putere a cu¬ 
noaşterii, ea doreşte lumina adevărului şi o caută, pri- 


54 Cf. Parmenide, în Oeuvres, cit., tome XII, 1832, pp. 27—23: 
„Vreţi să încep cu mine şi cu teza mea asupra unităţii examinînd 
urmările existenţei sau inexistenţei unităţii. Dacă. unul există, 
el nu este multiplu... Dacă unul n-are părţi, el nu va avea de 
asemenea nici început, nici sfîrşit, nici mijloc, deoarece acestea 
ar fi părţi.. . Unul nu este aşadar nicăieri, şi el nu este nici în 
el însuşi, nici în altceva 1 *. 

mind-o ca şi cum i-ar fi lipsit această lumină înainte chiar 
de'a avea înţelegerea ei. Mintea Angelică mai cuprinde 
de asemenea în sine mulţimea tuturor Ideilor. Vezi aşadar 
cită şi cit de variată multiplicitate şi compoziţie se află 
în înger. De aceea şjntem constrînşi să puneip înaintea 
Minţii Angelice ceea ce este Unitate simplă şi pură; iar 
acestei Unităţi care este Dumnezeu nu-i putem pune îna¬ 
inte nimic. Căci Unitatea adevărată este în afara oricărei 
multiplicităţi şi compoziţii; şi dacă ea ar avea ceva dea¬ 
supra sa, ar depinde de aceasta şi ar fi astfel mai puţin 
perfectă decît lucrul de care depinde, deoarece otice efect 
este inferior demnităţii cauzei sale. Ea nu ar fi aşadar 
o Unitate întru totul simplă, ci ar fi compusă cel puţin 
din două părţi, şi anume din ceea ce i-a dăruit cauza sa 
şi din ceea ce alcătuieşte propria sa lipsă sau propriul său 
defect. Aşadar, după cum susţine Platon şi după cum 
confirmă Dionisie Areopagitul, acest . Unul pur depăşeşte 
toate lucrurile; iar ambii consideră că acest Unul este 
numele prea înalt al lui Dumnezeu. Valoarea sa superioară 
mai apare de asemenea în această judecată care afirmă 
că darul unei cauze prea înalte trebuie să fie foarte larg 
şi că puterea sa trebuie să fie astfel încît să se întindă 
asupra întregului Univers. Darul acestei Unităţi se îm¬ 
prăştie însă asupra întregului Univers, deoarece nu nu¬ 
mai mintea este una, dar. şi fiecare suflet este unul şi orice 
corp este unul, şi materia lucrurilor, în sfîrşit ea însăşi, 
care prin sine este fără formă şi este tocmai lipsa ori¬ 
cărei forme, este socotită într-un înţeles oarecare totuna. 
Căci noi vonbim despre o materie a Universului şi spu¬ 
nem adeseori că în ea este tăcere, întuneric, moarte; da¬ 
rurile Minţii Angelice şi ale Sufletului nu se întind însă 
pină la această materie goală care este lipsa tuturor 
formelor. Funcţia Minţii este aceea de a dărui modelul 
ideal al formelor şi ordinea, iar funcţia Sufletului este 
de a da viaţa şi mişcarea; dar materia informă şi primă 
a lumii este, prin natura ei, ca şi prin lipsa lucrurilor din 
eă, fără viaţă şi fără un model ideal al formelor. Aşa¬ 
dar, acest Unul precede Mintea Angelică şi Sufletul, 
deoarece acţiunea sa se dăruieşte mai larg. Pentru ace¬ 
laşi motiv spunem că Mintea este superioară Sufletului; 

raci viata, care este darul Sufletului, nu se dă tuturor 
corpuri Ion, dar Mintea dăruieşte tuturor corpurilor 'pe¬ 
cetea modelului ideal şi ordinea. 


CAPITOLUL XVI 

CE COMPARAŢIE PUTEM FACE 

ÎNTRE DUMNEZEU, ÎNGER, SUFLET ŞI CORP 

Aşadar, trebuie să ne înălţăm de la corp la Suflet, 
de la Suflet la Mintea Angelică, de la Mintea Angelică 
la Dumnezeu. Dumnezeu este deasupra eternităţii; Min¬ 
tea Angelică este în întregime în eternitate; deoarece 
existenţa şi acţiunea sa sînt stabile; iar stabilitatea este 
proprie veşniciei. Sufletul este în parte în eternitate şi 
în pante în timp, deoarece substanţa sa este mereu aceeaşi 
fără nici o' schimbare de creştere sau de scădere. Dar ac¬ 
ţiunea sa se desfăşoară — după cum am arătat mai sus — 
în durata timpului. Corpul este întru totul supus timpu¬ 
lui, deoarece substanţa lui se schimbă şi fiecare acţiune 
a sa cere o durată în timp. Aşadar, Unul este deasupra 
mişcării şi a stării pe loc; Mintea Angelică este în între¬ 
gime în starea pe loc; Sufletul este stabil şi totodată este 
în mişcare, iar corpul este numai în mişcare. Unitatea se 
află de asemenea deasupra numărului, a mişcării şi a 
locului; Mintea Angelică cunoaşte numărul, dar este dea¬ 
supra mişcării şi a locului; Sufletul cuprinde numărul şi 
mişcarea, dar este deasupra locului; iar corpul este supus 
numărului, mişcării şi locului. într-adevăr, Unul nu cu¬ 
prinde nici o multiplicitate, el nu conţine nici o com¬ 
punere de părţi şi nu îşi schimbă în nici un fel natura 
care-i este proprie; de asemenea, nu se închide între mar¬ 
ginile nici unui loc. Mintea Angelică cuprinde o multi¬ 
plicitate de părţi sau de forme, dar ea este lipsită de 
mişcare şi nu este supusă marginilor locului. Sufletul 
conţine o mulţime de părţi şi de afecte şi el se schimbă în 
actul desfăşurării raţiunii ca şi în turburările sentimen¬ 
telor; dar el este liber de limitele locului; corpul, în sfirsit, 
este supus tuturor acestor lucruri. 

CAPITOLUL XVII 


CE COMPARAŢIE PUTEM FACE 
ÎNTRE FRUMUSEŢEA LUI DUMNEZEU, 

A ÎNGERULUI, A SUFLETULUI Şl A CORPULUI 

Comparaţia pe care am făcut-o între acestea, poate 
fi făcută şi între formele lor. Forma corpului constă în 
compunerea multor părţi; ea este mărginită într-un spa¬ 
ţiu şi timpul o distruge treptat. Esenţa Sufletului este su¬ 
pusă schimbărilor timpului şi conţine o mulţime de părţi, 
dar ea nu este mărginită între limitele unui spaţiu. Esenţa 
Minţii Angelice cuprinde doar multiplicitatea numărului 
fără a fi supusă acţiunii celorlalte două caractere. Natura 
lui Dumnezeu nu este însă supusă nici unei margini din¬ 
tre cele arătate. Tu vezi acum înfăţişarea unui corp; spu¬ 
ne-mi însă dacă doreşti să vezi dincolo de ea esenţa Su¬ 
fletului? Gîndul tău să înlăture din forma corporală acea 
povară a materiei care o susţine; să dea la o parte mar¬ 
ginile locului anumit şi să păstreze ceea ce rămîne; ast¬ 
fel vei găsi forma Sufletului. Vrei să cunoşti, de asemenea, 
forma Minţii Angelice? înlătură mai departe din forma 
pe care o ai, nu numai distanţele spaţiului, dar şi desfăşu¬ 
rarea în timp; păstrează însă compunerea din părţi multi¬ 
ple şi atunci vei găsi îndată forma pe care o cauţi. Vrei să 
vezi Frumuseţea lui Dumnezeu? înlătură mai departe, 
după toate celelalte, şi compunerea din forme multiple; 
lasă numai forma în întregime simplă şi natura lui Dum¬ 
nezeu ţi se va arăta în aceeaşi clipă. îmi vei spune însă: 
oare ce mi-a mai rămas acum după ce am dat la o parte 
acele trei lucruri? Iar eu îţi voi răspunde că eşti într-ade- 
văr lipsit de orice cunoaştere dacă socoteşti că Frumuseţea 
este altceva decît lumină. Frumuseţea tuturor corpurilor 
este această lumină a Soarelui pe care tu o vezi întu¬ 
necată de cele trei lucruri pe care le-am arătat; adică ea 
este întunecată de mulţimea formelor, deoarece vezi zu¬ 
grăvite în ea multe culori şi înfăţişări de lucruri; este 
întunecată de întinderea în spaţiu şi de schimbarea în 
timp. înlătură locul mărginit în spaţiu pe care această 
lume îl are în materie, în aşa fel încît să păstrezi celelalte 
două însuşiri afară de aceasta a locului: aceasta va fi Fru- 

museţea Sufletului. înlătură mai departe desfăşurarea în 
timp şi păstrează restul, şi îţi va rămîne atunci lumina 
desăvîrşit de limpede, fără margini de loc şi fără mişcare; 
dar ea va avea săpate în ea modelele raţionale ale tutu¬ 
ror lucrurilor. Aceasta este Mintea Angelică şi aceasta 
este Frumuseţea ei. înlătură în sfîrşit acea multiplicitate 
a Ideilor deosebite şi păstrează o lumină simplă şi pură 
asemenea aceleia pe care o cuprinde discul Soarelui şi 
care nu se împrăştie în afară; aici înţelegi aproape Fru¬ 
museţea lui Dumnezeu care depăşeşte celelalte Frumu¬ 
seţi cel puţin tot atîta cît acea lumină a Soarelui, care stă 
în ea însăşi pură, una şi neatinsă, depăşeşte strălucirea 
Soarelui; căci aceasta se risipeşte şi se împarte în aerul 
înnegurat în care. apare ştirbită şi întunecată. Aşadar, 
Dumnezeu este izvorul întregii Frumuseţi. Dumnezeu este 
izvorul întregii Iubiri. Gîndeşte-te că lumina Soarelui în 
apă este ca o umbră faţă de lumina mai strălucitoare a 
Soarelui în văzduh. Strălucirea văzduhului este o umbră 
faţă de aceea a focului. Lumina sclipitoare a focului este 
o umbră faţă de lumina Soarelui care străluceşte în dis¬ 
cul său. Aceeaşi comparaţie poate fi făcută între cele pa¬ 
tru Frumuseţi, a Corpului, a Sufletului, a Minţii Angelice 
şi a lui Dumnezeu. Dumnezeu nu se înşală niciodată, ast¬ 
fel încît să-şi iubească umbra Frumuseţii sale în înger 
şi să uite că Frumuseţea sa proprie este cea adevărată. 
Nici îngerul nu se lasă de asemenea niciodată în aşa fel 
atras de Frumuseţea Sufletului, care este umbra lui, în¬ 
cît, cu privirea întoarsă numai spre această umbră a sa, 
să nu se mai îndrepte spre propria lui înfăţişare. Acest 
lucru îl face însă Sufletul nostru; şi aceasta trebuie să ne 
îndurereze mult, deoarece aici este izvorul întregii noas¬ 
tre nenorociri. Spun aşadar că Sufletul singur este atît 
de amăgit de înfăţişarea corpului, încît lasă în uitare 
propria sa formă; şi uitîndu-se pe el însuşi, priveşte cu 
o iubire fierbinte înfăţişarea corpului care este umbra 
formei Sufletului. De aici s-a născut soarta prea crudă a 
lui Narcis pe care Orfeu a cîntat-o; şi de aici se naşte 
nenorocirea care-i apasă pe oameni. Narcis adolescentul, 
adică Sufletul omului îndrăzneţ şi lipsit de ştiinţa adevă¬ 
rului, nu-şi priveşte propria sa figură: aceasta înseamnă că 
el nu-şi priveşte propria sa substanţă şi putere; el îşi 

urmăreşte însă în apă propria sa umbră şi se străduieşte 
să o poată cuprinde: aceasta înseamnă că el priveşte în 
jurul său Frumuseţea pe care o vede în corpul plăpînd 
şi curgător ca apa şi care este umbra Sufletului; el îşi 
lasă în părăsire propria lui înfăţişare şi nu ajunge să 
cuprindă niciodată umbra. Intr-adevăr, sufletul care ne¬ 
încetat priveşte corpul se dispreţuieşte pe sine însuşi şi 
apropierea strînsă a corpului nu îl umple de mulţumire, 
deoarece el nu doreşte în realitate corpul, ci doreşte — 
întocmai ca Narcis — propria lui formă, în timp ce îl amă¬ 
geşte forma corporală; iar aceasta nu este decît imagi¬ 
nea formei sale; şi deoarece el nu-şi dă seama de rătă¬ 
cirea în care a căzut — căci doreşte un lucru în timp ce 
urmăreşte în căutarea sa un altul — dorinţa lui nu gă¬ 
seşte niciodată împlinire. Iată de ce Narcis se adînceşte 
în lacrimile lui; căci Sufletul care a căzut în afara sa 
însuşi şi s-a scufundat în corp este turburat de chinu¬ 
rile morţii şi întunecat de umbrele impure ale corpului, 
ca şi cum s-ar îneca şi ar muri; într-adevăr, el ne şi 
apare acum mai mult corp decît Suflet. De aceea, pentru 
ca Socrate să înlăture această moarte, Diotima l-a înăl¬ 
ţat din corp la Suflet, din Suflet l-a ridicat la Mintea 
Angelică, iar de la aceasta la Dumnezeu. 


• CAPITOLUL XVIII 

CUM SE ÎNALŢĂ SUFLETUL 
DE LA FRUMUSEŢEA CORPULUI 
LA FRUMUSEŢEA LUI DUMNEZEU 

Acum, oaspeţi ai mei prea scumpi, închipuiţi-vă în 
mintea voastră că Diotima îl îndeamnă din nou pe So¬ 
crate precum urmează. Gîndeşte-te Socrate, că nici un 
corp nu este în întregime frumos. Căci sau este într-ade- 
văr frumos într-o parte şi urît în alta, sau este astăzi 
frumos şi alteori urît şi astfel apare într-adevăr unora 
frumos, iar în ochii altora se arată urît. Aşadar, întrucît 
Frumuseţea corpului este întunecată de atingerea urî¬ 
ţeniei, ea nu poate fi o Frumuseţe pură, adevărată şi ori¬ 
ginară. Dar nimeni nu se poate gîndi că Frumuseţea este 

urîtă, după cum nimeni nu poate spune că înţelepciunea 
este nebună. Dar alcătuirea corpului ne apare totuşi 
uneori frumoasă, alteori nedemnă; şi oameni diferiţi o 
consideră în acelaşi timp în mod diferit. Aşadar, în cor¬ 
puri nu aflam Frumuseţea adevărată şi supremă. Să nu 
uităm apoi că ni se înfăţişează multe corpuri cu aceeaşi 
însuşire la fel numită Frumuseţe; aşadar, natura Fru¬ 
museţii, care este comună multor corpuri, este totuşi una 
singură, şi prin ea dăm multor corpuri acelaşi nume al 
Frumuseţii. Deoarece această natură unică este în alt¬ 
ceva, adică în materie, trebuie să consideri că ea atîmă 
de altceva. Căci ceea ce nu se poate păstra în sine, cu 
mult mai puţin poate să fie dependent numai de sine. Crezi 
însă că ea atîrnă de materie? Să nu crezi aceasta. Nici 
un lucru urît şi nedesăvîrşit nu poate să-şi dea singur 
podoaba şi să se facă singur desăvîrşit; şi chiar ceea ce 
este unul trebuie să se nască din unul. De aceea, Fru¬ 
museţea unică a multor corpuri atîrnă de un făuritor al 
ei necorporal. Făuritorul unic al totului este Dumnezeu; 
prin mijlocirea îngerilor şi a Sufletelor el dă materiei 
Lumii neîncetat Frumuseţea sa. De aceea trebuie să cre¬ 
dem că adevărata esenţă a Frumuseţii se află mai curînd 
în Dumnezeu şi în acele ipostaze prin care el ni se 
comunică, decît în corpurile Lumii. Ridică-te, Socrate, 
şi înalţă-te din nou pînă la această Frumuseţe urcînd 
treptele pe care eu ţi le voi arăta. Dacă natura ţi-ar fi 
dat, SoCrate, ochii mai pătrunzători decît ai lynxului aşa 
încît să nu priveşti numai pe din afară corpurile pe care 
le întîlneşti, dar şi pe dinăuntru, atunci corpul lui Alci- 
biade, care îţi apare minunat de frumos pe din afară, ţi-ar 
apărea fără îndoială nespus de urît. Prietene, ce este 
aşadar acel lucru pe care îl iubeşti? El este numai o 
suprafaţă exterioară: şi te laşi răpit numai de puţină 
culoare şi chiar numai de o foarte uşoară răsfrîngere de 
lumini şi umbre. Poate că te orbeşte mai curînd o în¬ 
chipuire deşartă şi tu iubeşti ceea ce visezi mai mult 
decît ceea ce vezi într-adevăr. Totuşi, ca să nu ţi se pară 
că te contrazic în totul, admit că este frumos acest Alei- 
biade, dacă ţie ţi se pare aâtfel. Spune-mi însă, în cîte 
părţi ale corpului său este frumos? Este desigur fru¬ 
mos în toate părţile lui, afară de nas şi de sprîncene pe 

care le încruntă prea mult în sus. La Fedru însă, aceste 
trăsături sînt frumoase, dar nu-ţi plac picioarele lui groa¬ 
se; ele sînt frumoase intr-adevăr la Charmide, la care te 
supără totuşi gîtul subţire. Aşadar, dacă priveşti pe fie¬ 
care om cu atenţie, nu-1 poţi lăuda pe nici unul în între¬ 
gime. Vei aduna ceea ce eşte armonios la fiecare dintre ei, 
şi privindu-i pe toţi îţi vei alcătui o imagine desăvîrşită. 
Şi astfel întreaga Frumuseţe a neamului omenesc, ce se 
găseşte împrăştiată în multe corpuri, tu o vei cuprinde 
în sufletul tău închipuind în cuget o singură imagine. 
O, Socrate, tu vei dispreţui chipul oricărui om dacă îl vei 
compara cu aceasta. Ştii bine că pe aceasta nu ai dobîn- 
dit-o din perfecţiunea corpurilor exterioare, ci din aceea 
a sufletului tău. Aşadar, iubeşte această imagine pe care 
sufletul tău a alcătuit-o şi iubeşte mai mult acest suflet 
al tău care este făuritorul gi, decît acel chip al frumuseţii 
exterioare care este nedesăvîrşiă, împrăştiată în mai multe 
corpuri şi lipsită de putere. Dar ce îţi cer eu să iubeşti 
în suflet? Iţi cer să iubeşti frumuseţea lui. Frumuseţea 
corpului este lumină ce se vede; frumuseţea sufletului este 
lumină ce nu se vede. Lumina sufletului este adevăr; şi 
în rugăciunile sale pe aceasta singură o cerea Platon lui 
Dumnezeu spunînd: îngăduie-mi, Doamne, ca sufletul 
meu să dobîndească această Frumuseţe şi ca acele lu¬ 
cruri care aparţin corpului să nu întunece Frumuseţea 
sufletului; şi eu să-l socotesc bogat pe acela singur care 
este înţelept. în această rugăciune, Platon afirmă că Fru¬ 
museţea sufletului stă în adevăr şi în înţelepciune şi că 
Dumnezeu o dăruieşte oamenilor. Un acelaşi adevăr pe 
care Dumnezeu ni-1 comunică dobîndeşte prin acţiunea 
lui deosebită şi numele unor virtuţi deosebite. Întrucît 
acest adevăr ne arată lucrurile divine, el se cheamă în¬ 
ţelepciune; iar Platon cerea lui Dumnezeu această vir¬ 
tute mai mult decît orice altceva. întrucît el ne arată 
lucrurile naturale, se cheamă Ştiinţă, şi întrucît ni le 
dezvăluie pe cele umane este Prudenţă; întrucît ne face 
să fim în bună înţelegere cu ceilalţi este Dreptate; întru¬ 
cît ne face de neînvins este Curaj; întrucît ne aduce li¬ 
niştea este Cumpătare. Astfel cunoaştem două genuri de 
virtuţi, anume cele morale şi cele intelectuale; acestea 

din urmă sînt mai nobile decît virtuţile morale. Ele sînt: 
înţelepciunea, Ştiinţa şi Prudenţa, iar cele morale sînt 
Dreptatea, Curajul şi Cumpătarea. Cele morale ni se dez¬ 
văluie mai mult prin acţiunile pe care le determină şi 
prin funcţia ce o împlinesc în legăturile dintre oameni; 
cele intelectuale rămîn mai puţin cunoscute, deoarece ade¬ 
vărul este ceva ce ni se ascunde. în plus, acela care îşi 
formează deprinderi cinstite se ridică uşor pînă la virtu¬ 
ţile intelectuale întrucît sufletul lui este mai pur decît al 
altora. De aceea îţi cer să priveşti mai întîi acea Frumuseţe 
a sufletului care se află în deprinderile cinstite; vei în¬ 
ţelege prin aceasta că există o singură esenţă raţională a 
tuturor acestor deprinderi şi că prin ea ele dobîndesc toate 
însuşirile de a fi frumoase. Şi este un adevăr călăuzitor 
al vieţii desăvîrşit de pure cel care ne duce prin acţiunea 
Dreptăţii, a Curajului şi a Cumpătării spre fericirea 
adevărată; aşadar, străduieşte-te să iubeşti mai întîi acest 
adevăr unic al deprinderilor bune care este lumina unui 
suflet desăvîrşit. Dar află că dincolo de aceste deprinderi, 
tu trebuie să te înalţi spre adevărul strălucitor al înţe¬ 
lepciunii, al Ştiinţei şi al Prudenţei; căci ştim că acestea 
sînt dăruite sufletului format în deprinderile cele mai 
bune şi că în ele este cuprinsă regula cea mai dreaptă 
a vieţii morale. Cu toate că tu cunoşti doctrinele diferite 
ale înţelepciunii, ale Ştiinţei şi ale Prudenţei, trebuie să 
te gîndeşti că în toate există o singură lumină a Adevă¬ 
rului şi că prin ea le numim pe toate în acelaşi fel fru¬ 
moase. Eu îţi cer să iubeşti fierbinte această lumină care 
este Frumuseţea supremă a Sufletului. Dar acest adevăr 
unic care se găseşte în mai multe doctrine, nu poate fi 
adevărul suprem deoarece, fiind împărţit astfel în mai 
multe doctrine, el este în altceva decît în el însuşi. Dar 
coca ce se află în altceva decît în sine atîrnă fără îndoială 
de altceva. Aşadar, acest adevăr, care este unul, nu se 
naşte din multiplicitatea doctrinelor, deoarece ceea ce este 
unul trebuie să se nască de asemenea dintr-o unitate. De 
aceea, deasupra sufletului nostru trebuie să fie o înţe¬ 
lepciune care să nu fie împrăştiată în doctrine diferite, 
ci să fie unită laolaltă şi din adevărul ei unic să se nască 
adevărul multiplu al oamenilor. Aminteşte-ţi, o, Socrate, 

că acea lumină unică a înţelepciunii unice este Frumu¬ 
seţea Minţii Angelice pe care trebuie s-o cinsteşti mai 
presus decît Frumuseţea Sufletului. După cum am arătat 
mai sus. Frumuseţea îngerului este superioară formei 
desăvîrşite a corpurilor, întrucît nu este mărginită între 
limitele nici unui spaţiu, nu este împărţită după diferitele 
părţi ale materiei şi nici nu cunoaşte corupţia. Ea este de 
asemenea superioară Frumuseţii sufletului, deoarece este 
întru totul eternă si nu cunoaşte mişcarea desfăşurării în 
timp. Dar lumina îngerească străluceşte în armonia acelui 
număr al Ideilor care sînt în Mintea Angelică, şi deoa¬ 
rece trebuie ca în afara şi deasupra oricărei multiplicităţi 
să existe o unitate care este originea oricărui număr, re¬ 
zultă cu necesitate că lumina îngerească trebuie să pur¬ 
ceadă din acel principiu unic al Universului care se chea¬ 
mă Unitate. Aşadar, lumina acestei Unităti, care este în 
întregimea ei desăvîrşit de simplă, este Frumuseţea ne- 
sfîrşită; căci ea nu este întunecată de umbrele impure ale 
materiei, precum este întunecată frumuseţea corpului; de 
asemenea ea nu se schimbă în curgerea neîncetată a tim¬ 
pului aşa cum se schimbă frumuseţea sufletului: şi nici 
nu este împrăştiată într-o multiplicitate de forme pre¬ 
cum este frumuseţea îngerului. Şi orice însuşire care este 
liberă de condiţiile exterioare este numită de către fizi¬ 
cieni însuşire infinită. Dacă, spre pildă, căldura ar exista 
în ea însăşi, nestînjenită de frig şi de umezeală şi ne-apă- 
sată de greutatea materiei, atunci ea s-ar numi căldură 
infinită, deoarece puterea ei ar fi liberă şi nu ar fi strînsă 
între marginile impuse de condiţiile exterioare. Lumina 
unui corp liber este de asemenea infinită, deoarece acel 
lucru care străluceşte prin natura sa proprie străluceşte 
fără încetare şi fără sfîrşit, întrucît nimic nu îi pune o 
margine. Aşadar, Lumina şi Frumuseţea lui Dumnezeu, 
care este în întregime pură şi liberă de orice condiţionare, 
este fără îndoială Frumuseţe infinită; iar Frumuseţea in¬ 
finită cere o Iubire infinită. De aceea te rog, o, Socrate, 
să iubeşti cu măsură şi pînă la o margine fiinţele toate; 
dar pe Creator să-l iubeşti cu o Iubire infinită; şi ia seama 
atit cît ţl-este cu putinţă ca Iubirea pe care o porţi lui 
Dumnezeu să nu aibă sfîrşit şi nici margine. 

CAPITOLUL XIX 

CUM TREBUIE SA-L IUBIM PE DUMNEZEU 


Acestea sînt îndemnurile pe care ne închipuim că 
Diotima, prea neprihănita preoteasă, le-a dat lui So- 
crate; noi însă, virtuoşii mei Prieteni, nu numai că îl 
vom iubi pe Dumnezeu fără încetare aşa cum ne-am în¬ 
chipuit că spune Diotima; dar îl vom iubi numai pe Dum¬ 
nezeu. Mintea este faţă de Dumnezeu în acelaşi raport 
în care este ochiul faţă de lumina Soarelui. Ochiul nu 
mimai caută lumina mai mult decît orice altceva, dar 
caută într-adevăr numai lumina. Dacă ne vor plăcea aşa¬ 
dar corpurile, Sufletele, îngerii, noi nu le vom iubi pe 
acestea însele, ci în ele îl vom iubi pe Dumnezeu; în cor¬ 
puri vom iubi astfel umbra lui Dumnezeu; în suflete vom. 
iubi ceea ce îi este asemănător lui, iar în îngeri vom 
iubi imaginea lui Dumnezeu. Astfel îl vom iubi acum 
pe Dumnezeu în toate lucrurile, pentru ca la sfîrşit, în tim¬ 
pul ce va veni, să iubim toate lucrurile în el. Căci dacă 
viaţa ne va fi astfel, vom ajunge la acea treaptă de unde 
îl vom vedea pe Dumnezeu şi toate lucrurile le vom ve¬ 
dea în el. Atunci îl vom iubi pe el în sine şi toate lucru¬ 
rile le vom Iubi în el. Cel care acum se dăruieşte totul 
cu dărnicie lui Dumnezeu, acela se va răscumpăra în 
sfîrşit în el, deoarece se va întoarce la Ideea sa prin care 
a fost de la început creat. Aici el va primi o formă nouă 
dacă ceva din alcătuirea sa îi va lipsi; şi astfel, cu această 
nouă frumuseţe a formei lui va rămîne în veşnicie unit 
cu Ideea sa. Voiesc să ştiţi că omul adevărat şi Ideea 
omului sînt acelaşi lucru. De aceea, atîta timp cît sîn- 
tem despărţiţi de Dumnezeu, nici unul dintre noi nu este 
aici, în lumea pămîntească, un om adevărat; căci sîntem 
despărţiţi de Ideea noastră care este de asemenea forma 
noastră. Iubirea divină ce va coborî asupra vieţii noastre 
cucernice, numai ea ne va readuce la aceasta. Aici suntem 
desigur împărţiţi şi nedesăvîrşiţi; dar atunci ne vom re¬ 
întoarce la Ideea noastră şi vom fi din nou întregi, de¬ 
oarece prin Iubire ne vom uni din nou cu ea; se va vedea 
în felul acesta că noi l-am iubit întîi pe Dumnezeu în 

lucruri, pentru ca apoi să iubim lucrurile în Dumnezeu; 
noi adorăm lucrurile în el spre a ne răscumpăra pe noi 
îndeosebi; astfel că iubindu-1 pe Dumnezeu, ne-am iubit 
pe noi înşine. 



CUVlNTAREA VII 


CAPITOLUL I 

CONCLUZIA TUTUROR CELOR SPUSE PÎNA AICI 
ŞI PAREREA LUI GUIDO CAVALCANTI, 
FILOSOFUL 

Cristofano Marsuppini, omul desăvîrşit de cult, care 
trebuia să-l reprezinte în această discuţie pe Alcibiade 55 , 
s-a îndreptat în sfîrşit spre mine cu cuvintele care ur¬ 
mează. 

Marsilio Ficino, simt o mare bucurie privind familia 
prietenului, tău Giovanni; între mulţi tineri prea lumi¬ 
naţi prin învăţătura şi prin faptele lor, ea l-a născut si 
pe Guido, filosoful, cel care a fost un îndrîjit apărător al 
patriei sale, iar în subtilităţile logicii a fost mai presus de 
toţi cel din veacul său. Atît în ceea ce a scris, cît şi în 
conduita vieţii sale, el a urmat ca un discipol doctrina 
Iubirii socratice. In versurile lui găsim cuprins în puţine 
cuvinte tot ceea ce aţi spus aici despre Iubire. Fedru a 
considerat întrebarea despre originea Iubirii spunînd că 
ea s-a născut din Haos. Pausanias a împărţit Iubirea 
odată născută în două genuri, cerească şi comună. Erisi- 
mac a susţinut prezenţa ei atotcuprinzătoare arătînd că 
cele două genuri ale Iubirii se regăsesc în toate catego¬ 
riile de existenţă. Aristofan a expus cauza pentru care 
Iubirea este atît de puternică în orice lucru, demonstrînd 
că oamenii care altădată au fost împărţiţi devin prin 


“ Cf. Banchetul, cit., pp. 215 a—223 a, cuvîntarea lui Alci¬ 
biade cuprinzînd elogiul lui Socrate. 

această Iubire din nou întregi. Agaton a arătat cît este de 
mare virtutea şi puterea ei, lămurind că ea singură le dă 
oamenilor beatitudinea. In sfîrşit Socrate, căruia Diotima 
i-a împărtăşit propria ei doctrină, a rezumat ce este în 
esenţă această Iubire, cum şi de unde s-a născut, cîte 
aspecte are, spre ce ţintă se îndreaptă şi ce valoare are. 
Guido Cavalcanti, filosoful a cuprins toate acestea cu 
măiestrie în versurile sale 58 . După cum oglinda lovită de 
raza Soarelui străluceşte, iar această strălucire aprinde 
prin reflexul luminii ei ghemul de lînă care îi este ap¬ 
roape; tot astfel, spune Guido, acea parte a sufletului, pe 
care el o numeşte fantasie obscură şi memorie, primeşte 
şi ca, asemenea unei oglinzi, imaginea Frumuseţii pe care 
am reprezentat-o aici prin Soare; ea pătrunde ca o rază în 
ochii noştri şi sufletul ne este astfel atins îneît el pro¬ 
duce din sine o nouă imagine care este reflexul celei din- 


Guido Cavalcanti, poetul florentin contemporan cu Dante, 
ca! mai vestit clin şcoala Dulcelui Stil Nou, a exprimat în canzona 
].. i:na via prrga doctrina iubirii proprie acestei şcoli poetice. 
Ficino se referă îndeosebi la versurile următoare: 

In qtiella parte dove sta memora 
prende suo stato, si formato, come 
diafan da lome, — d’una scuritate 
la quale da Morte vene, e fa demora. 


Von da voduta forma ehe s’intende, 
chc prende — nel possibile intelletto, 
come in subietto, loco e dimoranza. 

In quella mai non â pesanza, 
perchâ da qualitate non discende; 
risplende — in să perpetuai effetto: 
non ha diletto, ma consideranza, 
si che non puote Iâ gir simiglianza. 

(Guido Cavalcanti, Rima, Lanciano, 
Carabba, 1933, pp. 43—44). 

(Iubirea se naşte şi rămîne acolo unde se află memoria, tot 
astfel formată ca şi lumina, dintr-o tainică influenţă ce vine de 
la Marte... Se naşte din vederea acelei imagini pe care intelectul 
o cuprinde şi care trece şi rămîne în intelectul posibil ca in su¬ 
biectul său. Acolo nu există nici o apăsare materială, pentru că 
nu există nici o calitate; acolo lumina veşnică străluceşte: nu este 
plăcere, ci contemplaţie care nu-şi poate găsi nicăieri imaginea 
reală corespunzătoare). 

tîi: apoi, această strălucire astfel creată aprinde puterea 
dorinţei tot astfel cum se aprinde şi lina; iar cînd dorinţa 
a fost aprinsă, s-a născut- iubirea. Guido mai adaugă în 
expunerea sa că această primă Iubire care s-a înălţat din 
pofta simţurilor este rodul frumuseţii corpului pe care o 
cuprindem cu ochii; dar el mai spune că acea formă nu se 
întipăreşte în închipuire în felul în care ea este săpată în 
materia corpului, dar se întipăreşte fără materie. Totuşi, 
ea se întipăreşte în aşa fel încît să fie imaginea unui om 
anumit, într-un loc anumit şi într-un anume timp. Dar 
această imagine face să strălucească îndată în minte o 
altă formă care nu mai este imaginea unui- corp omenesc 
anumit, precum era în închipuire, ci este esenţa raţio¬ 
nală comună şi este în acelaşi fel noţiunea întregului 
neam omenesc. Aşadar, cînd închipuirea a primit ima¬ 
ginea corpului, ea face să se nască în poftele simţurilor 
noastre, care sînt sclave ale corpului, iubirea aplecată 
spre simţuri; tot astfel, această formă a minţii şi această 
esenţă raţională, întrucît este foarte depărtată de corp, 
face să se nască în voinţă o altă Iubire, ea însăşi cu totul 
străină de unirea corpului. El a pus Iubirea cea dintîi 
arătată în voluptate, iar cealaltă a pus-o în contemplaţie; 
şi el credo că cea dintîi se opreşte îri jurul formei parti¬ 
culare a unui corp anumit, iar cealaltă tinde spre Frumu¬ 
seţea universală a întregului neam omenesc; de aseme¬ 
nea, aceste două feluri de Iubire se luptă neîncetat 
între ele în sufletul omului. Cea dintîi ne atrage înspre 
viaţa plăcerilor şi spre plăcerile animalice, cealaltă ne 
înalţă spre viaţa îngerească şi contemplativă; iubirea cor¬ 
pului este plină de pasiune şi mulţi oameni o cunosc; 
Iubirea contemplativă este lipsită de turburare şi o aflăm 
numai la puţini dintre noi. Acest filosof a cuprins şi el de 
asemenea în creaţiunea Iubirii acel întuneric al Haosu¬ 
lui pe care şi voi l-aţi arătat mai sus; aceasta atunci cînd 
a spus că închipuirea întunecată se luminează şi că Iubi¬ 
rea se naşte din amestecul acelui întuneric şi al acestei 
lumini. De asemenea, el pune originea ei cea dintîi în 
Frumuseţea lucrurilor divine, iar a doua sa origine o pune- 
în Frumuseţea corpurilor. Astfel, cînd în versurile sale el 
spune soare şi rază , înţelege prin Soare lumina lui Dum¬ 
nezeu, iar prin rază forma corpurilor. In sfîrşit, el sus- 

ţine că ţinta spre care se îndreaptă Iubirea corespunde 
izvorului ei, astfel că pornirea oarbă a Iubirii îi face pe 
unii oameni să cadă pînă la contactul corpurilor, iar pe 
alţii îi înalţă pînă la viziunea lui Dumnezeu. 


CAPITOLUL II 

SOCRATE A FOST ADEVĂRATUL ÎNDRĂGOSTIT 
ŞI A FOST ASEMENEA LUI EROS. 

Dar am vorbit pînă acum destul despre Iubire; să tre¬ 
cem la Socrate şi la Alcibiade. Acum cînd oaspeţii au lău¬ 
dat atît de mult pe Zeul celor care iubesc, rămîne să adu¬ 
cem laudă acelor îndrăgostiţi care îl cinstesc precum tre¬ 
buie pe Dumnezeul lor. 

Toţi scriitorii gîndesc la fel în această privinţă, spu- 
nînd că între toţi îndrăgostiţii nu a existat nici unul a 
cărui iubire să fie mai adevărată decît Socrate al nostru. 
In toată viaţa sa şi fără să se ascundă în niciun fel, el a 
urmat carul lui Eros, şi cu toate acestea nimeni nu l-a 
învinuit vreodată că nu ar fi iubit în mod cinstit. Dar 
pentru că ducea o viaţă aspră şi dojenea adesea viciile 
celorlalţi, căzuse în disgraţia multor oameni puternici, 
aşa cum se întîmplă de obicei celui care spune adevărul. 

Trei cetăţeni foarte puternici i-au fost îndeosebi duş¬ 
mani: Anythos, Meletos şi Lycon; afară de aceştia a mai 
avut între adversari pe cei trei oratori. Trasimacos, Polos 
şi Callia 57 , iar dintre poeţi cel care l-a persecutat cu rău¬ 
tate a fost Aristofan. Dar cînd aceşti puternici cetăţeni 
s-au ridicat împotriva lui Socrate, omul care n-a spus 


57 Anythos, athenian bogat, a jucat un rol politic fiind, la 
căderea celor 30 de tirani, în fruntea partidului democrat. Face 
parte din cercul lui Socrate, apărînd ca protagonist in Menon ; 
ii devine totuşi adversar şi, alături de Meletos şi de Lykon, aduce 
împotriva lui acuzarea ce trebuia să-l ducă la moarte. Din gru¬ 
pul oratorilor, Trasimacos, sofist şi retor, ironizat şi el de Aristo¬ 
fan, a lăsat unele scrieri politice şi apare citat cu un suris de 
Platon in Republică-, Polos, de asemenea este retor şi sofist, elev 
al lui Gorgias şi apare in Gorgias, tendinţa lui fiind de a nega 
posibilitatea oricărei obiectivităţi în materie de etică; bogatul 
Callias, in sfîrşit, care, după Platon, îl onora pe -Socrate, arăta 
interes artei şi filosofici. 

decît adevărul, şi l-au dus în faţa judecăţii şi l-au acu¬ 
zat prin martori falşi atribuindu-i greşeli întru totul 
străine de el, ci nu au spus totuşi că iubirea lui nu ar fi 
fost o iubire cinstită. De asemenea, nici oratorii duşmani 
lui nu l-au acuzat niciodată de acest viciu. în sfirşit, nici 
«ornicul Aristofan nu a bîrfit niciodată în acest sens cu 
privire la Socrate, deşi în Comediile lui a spus despre el 
multe alte lucruri care puteau să provoace rîsul. Credeţi 
însă că Socrate ar fi putut să dispreţuiască vorbele în¬ 
veninate ale unor detractori atît de numeroşi şi de aseme¬ 
nea calitate, dacă ar fi purtat asupra lui semnul acestei 
înjosiri? Şi dacă nu ar fi fost cu totul departe de orice 
bănuială a unui viciu de acest fel? Spuneţi-mi, prietenii 
mei prea virtuoşi, gîndindu-vă la ceea ce am considerat 
pe larg mai sus: oare Platon, zugrăvindu-1 pe Eros, nu 
l-a zugrăvit întocmai după chipul adevărat al lui Socrate 
şi după viaţa pe care el a dus-o? El pare astfel a vrea 
aproape să spună că Eros-ul adevărat şi Socrate seamănă 
foarte mult între ei; şi de aceea Socrate este, mai presus 
de ceilalţi oameni, adevăratul şi dreptul îndrăgostit. 
Amintiţi-vă bine acel portret al lui Eros, căci în figura 
lui veţi regăsi figura lui Socrate. Evocaţi astfel înaintea 
ochilor voştri chipul lui Socrate şi întreaga lui făptură; 
îl veţi vedea slab, uscat şi palid. Socrate a fost astfel 
pentru că avea un temperament melancolic; a fost slcib 
din cauza posturilor, şi prost îmbrăcat pentru că aceasta 
nu-1 preocupa. îl veţi vedea de asemenea gol, adică îm¬ 
brăcat numai cu o haină simplă şi veche. Desculţ, deoare¬ 
ce, după cum ne mărturiseşte Fedru în Platon, Socrate 
umbla totdeauna cu picioarele goale. Umil şi zburînd 
aproape de pămînt, deoarece Socrate avea întotdeauna 
privirea întoarsă spre pămînt, după cum ne spune Fedon; 
stătea de vorbă în locurile unde se întîlnesc oamenii din 
popoţ, spre pildă în atelierele cioplitorilor de piatră sau 
în prăvălia lui Simion cizmarul. întrebuinţa cuviate rus¬ 
tice şi grosolane, lucru de care îl învinovăţeşte Callicles 
in Gorgias r,s . De asemenea era atît de blînd îneît în su- 


58 Cf. Gorgias, hi Cezar Papacostea, Platon, III, Bucureşti, 
1935, pp. 70—77: „Bag de seamă, Socrate, că te avînţi ca un tînăr 
In cuvântări, nu altfel de cum este un adevărat orator popular". 

flctul lui nu a cunoscut niciodată tul burarea, cu toate că 
de multe ori i s-au spus cuvinte foarte urîte si odată a 
fost bătut fără vreo vină. Fără adăpost. Cînd Socrate a 
fost întrebat de unde este, a răspuns: din Lume; Patria 
noastră este acolo unde aflăm Binele. El nu avea nici o 
locuinţă care să-i aparţină, nu avea un pat cu perne de 
puf, viaţa lui nu era plăcută, şi nu avea de asemenea nici 
mobile preţioase. Doarme pe la uşi, în drum, sub cerul 
liber. Aceste lucruri simbolizează caracterul deschis al 
lui Socrate şi inima lui pe care oricine i-o putea cunoaşte, 
înseamnă de asemenea că el găsea desfătare în vedere şi 
în auz care sînt porţile sufletului. în sfîrşit, aceste cuvinte 
mai vor să spună că Socrate mergea drept înainte şi fără 
teamă de nimic; iar cînd simţea nevoia, se culca oriunde 
îl prindea somnul şi se învelea în haina lui sărăcăcioasă. 
Întotdeauna sărac: într-adevăr, cine nu ştie că Socrate 
a fost fiul unui sculptor şi al unei femei care dădea aju¬ 
tor la naşteri? La bătrîneţe Socrate a trebuit chiar să-şi 
cîştige existenţa lucrînd cu mîinile lui ca un cioplitor în 
piatră, şi niciodată nu a avut atît cit îi trehuia ca să se 
hrănească pe sine şi familia sa; de asemenea se lăuda 
pretutindeni că are o minte săracă; fiecăruia îi punea 
întrebări şi spunea că el nu ştie nimic. Cu un caracter de 
bărbat: Socrate avea sufletul statornic şi hotârîrea ne¬ 
zdruncinată, astfel că dispreţuia făgăduielile principilor 
şi refuza banii lor; şi cu toate că de multe ori l-au che¬ 
mat, el nu a voit să se ducă. Intre alţii, a dispreţuit pe 
Archelaos Macedonicul, pe Scopas din Crannon şi pe 
Eurilocos Larisseul 59 . îndrăzneţ şi aprig: Alcibiade ne 
povesteşte pe larg în Banchet cît de mare a fost curajul 
lui Socrate în faptele de arme; iar cînd Socrate a avut 
o victorie la Potidea, el i-a cedat bucuros lui Alcibiade 


53 Archelaos Macedonicul, fiul lui Perdiccas II, este dintre 
cei dinţii care introduce cultura elenă in Macedonia; primeşte 
la curtea sa pe Euripide şi îl cheamă pe Socrate care nu dă insă 
răspuns acestei invitaţiuni. Scopas, dintr-o nobilă familie a The- 
saliei, avind centrul ei la Krannon, a fost contemporan cu So¬ 
crate şi Archelaos, dar nu se ştie în ce măsură a jucat un rol 
politic. In sfîrşit, Eurilocos Earisseul a fost ambasadorul lui 
Filip II la Athena şi anume la Demostene. 

acest triumf al'său™. Violent: Socrate era foarte energic 
şi foarte prompt în răspunsuri şi în gesturi, după cum îl 
judecase Zopyros, maestru în interpretarea fizionomilor, 
care spusese că Socrate era un om imprudent şi că ade¬ 
seori se aprindea în vorbire şi avea obiceiul să gesticu¬ 
leze cu mîinile şi să-şi smulgă părul din barbă 81 . Vorbă¬ 
reţ: cînd discuta ceva. Socrate găsea argumente suficiente 
atît pentru cît şi contra chestiunii discutate; şi cu toate 
că întrebuinţa cuvinte din popor, totuşi mişca sufletele 
ascultătorilor mai mult decît Temistocle sau decît Pericle 
şi ceilalţi oratori, aşa cum ne mărturiseşte Alcibiade în 
Banchet. întinde curse celor frumoşi şi celor buni: este 
drept ceea ce a spus Alcibiade, anume că Socrate i-a în¬ 
tins totdeauna curse; el însuşi, Socrate, cădea eu uşurinţă 
în cursa pe care i-o întindeau, ca nişte întinzători de 
curse, cei care arătau o figură plăcută; iar el, ca un vînă- 
tor, îi prindea la rîndul său pe cei frumoşi ca într-o plasă 
şi îi călăuzea spre Filosofie. Vinător de păsări înflăcărat 
şi iscusit: am arătat îndeajuns mai sus că Socrate avea 
obiceiul să vîneze alergînd, dincolo de forma corpului, 
pînă la modelul divin; iar în Protagoras, Platon îl nu¬ 
meşte vinător întinzător de laţuri 62 . După cum ne arată 
Dialogurile lui Platon, Socrate combătea în multe feluri 
pe sofişti, îi încuraja pe adolescenţi şi îi învăţa pe 
oamenii modeşti. Străduindu-se să dobîndească pruden¬ 
ţa: Socrate a avut o prudenţă atît de mare şi a fost atît 


00 Socrate a servit in armata atheniană ca hoplit şi între 
4.12 şi 422 a luat parte la luptele de la Potidea şi Amfipolis. Se 
ştie că la Potidea (432), Socrate a salvat viaţa lui Alcibiade 
rănit, salvîndu-i de asemenea şi armele. 

61 Zopyros apare intr-un dialog atribuit lui Phaidon, şi al 
cărui conţinut ne este cunoscut din Cicero. Este arătat aici ca 
un analist al fizionomiei, afirmînd că poate deduce caracterul 
cuiva după forma corpului, după trăsăturile feţii şi după forma 
craniului; astfel, judecîndu-1 după figură, îl declară pe Socrate 
mărginit, prost şi vicios, iar acesta ii dă dreptate, spunînd că, 
dacă a avut aceste defecte prin natură, acum le-a învins prin 
logos. 

02 Cf. Vrotaqoras, in Oeuures, cit, p. 9 (prietenul lui Socrate): 
,,De unde vii, Socrate? Dar mai trebuie oare să întreb? Vii de la 
vînătoarea ta . obişnuită. Ai alergat după frumosul Alcibiade ... 
Cf. şi p. 11 (Socrate): „...cel mai înţelept nu ne apare oare ca 
cel mai frumos?". 

de limpede-văzător în prevederi, încît oricui lucra îm¬ 
potriva sfatului său îi mergea prost, după cum ne spune 
Platon în Theages ° 3 . Filosofînd în cursul întregii lui vieţi. 
Cînd s-a apărat în faţa judecătorilor nedrepţi care îl în¬ 
vinuiau pentru viaţa lui de filosof, a spus cu îndrăzneală: 
dacă . mi-aţi făgăduit că îmi luaţi pedeapsa morţii cu 
această condiţie singură ca eu să nu mai trăiesc ca im 
filosof, atunci v-aş spune că prefer să caut moartea decît 
să renunţ la Filosofie. Fermecător, amăgitor, ademenitor, 
sofist. Alcibiade spune că vorbele lui Socrate îl mişcau şi 
îl înduioşau mai mult decît melodiile lui Marsias şi ale 
lui Olympos care au fost muzicieni admirabili; de ase¬ 
menea prietenii săi au scris aceasta, iar adversarii săi au 
spus-o în acuzaţia lor, anume că Socrate ar fi avut un 
demon familiar. Afară de aceasta, comicul Aristofan îm¬ 
preună cu duşmanii săi l-au numit pe Socrate sofist, 
deoarece avea aceeaşi putere de a mîngîia şi de a des¬ 
curaja pe cineva. La mijloc între înţelepciune şi igno¬ 
ranţă. Socrate a spus: deşi toţi oamenii sunt ignoranţi, eu 
mă deosebesc de ceilalţi oameni prin aceea că îmi cu¬ 
nosc propria mea ignoranţă, pe cînd ceilalţi nu o cunosc 
pe a lor. Şi astfel Socrate se afla la mijloc între înţelep¬ 
ciune şi ignoranţă; căci cu toate că nu cunoştea lucrurile 
lumii, cunoştea totuşi propria lui neştiinţă. Din toate cele 
spuse, Socrate apare în totul asemănător zeului Iubirii; 
de aceea el este cel care iubeşte precum este drept sa 
iubeşti. Aşadar Alcibiade a avut dreptate să judece, că, 
după ce ceilalţi oafepeţi-au lăudat Iubirea, trebuie lăudat 
de asemenea Socrate drept cel care este adevăratul cre¬ 
dincios al acestui Zeu. Iar noi înţelegem ca atunci cînd 
îl lăudăm pe Socrate, să lăudăm de asemenea pe toţi aceia 


63 Cf. Theages, în Oeuvres, cit., v. V, 1823, p. 257—25!): „Bu¬ 
nătatea cerească mi-a acordat un dar minunat care nu m-a pără¬ 
sit din copilărie; este un glas care, atunci cînd îl aud, mă face 
să renunţ la ceea ce voiam să fac şi nu mă împinge niciodată 
spre acest lucru. Dacă unul din prietenii mei îmi spune de un 
proiect al său şi aud atunci acel glas, aceasta este un semn sigur 
că el nu aprobă acest proiect... 11 puteţi întreba de asemenea, 
dacă vreţi pe Clitomac, fratele lui Timarc, ce i-a spus Timnn 
atunci cînd era să moară pentru că dispreţuise acea înştiinţau 
fatală*. 

caro iubesc precum iubeşte Socrate. Aţi auzit pînă aici 
lauda pe care i-o aducem, iar Alcibiade i-a dat o expu¬ 
nere lar^ă in Banchet; cit despre felul iubirii lui Socrate, 
oricine il poate cunoaşte dacă îşi aminteşte doctrina Dio- 
timei; căci el iubea în felul expus mai sus de către Dio- 
tina. 


CAPITOLUL III 

DESPRE IUBIREA ANIMALICA, SPUNÎNDU-SE 
CA EA ESTE UN FEL DE NEBUNIE 

Cineva mă va întreba poate ce folos aduce această 
Iubire socratică neamului omenesc pentru ca să fie dem¬ 
nă de atîta laudă; şi va întreba de asemenea ce rău face 
iubirea contrară acesteia? Vă voi lămuri aceasta, consi- 
derkid pe larg întrebarea. în Fedru, Platon afirmă că 
furia este o înstrăinare a minţii şi arată că există două 
moduri ale acestei înstrăinări. El crede că una provine 
din slăbiciunea omenească, iar cealaltă dintr-o inspiraţie 
divină; pe cea dintîi o numeşte nebunie, pe cealaltă avînt 
divin 04 . Prin boala nebuniei, omul cade mai jos decît 
propria sa specie, şi din om ajunge a fi aproape un ani¬ 
mal. Există două moduri ale naşterii nebuniei: într-unul, 
ea se naşte dintr-o boală a creierului, în celălalt dintr-o 
slăbiciune a inimii. Creierul este uneori plin de fierea 
uscată, alteori de sînge lipsit de licoare şi tot uscat, iar 
alteori în sfîrşit de depunerile negre ale sîngelui; aceasta 
îi face pe oameni să înnebunească. Cei pe care îi chinu¬ 
ieşte fierea uscată se înfurie plini de violenţă chiar dacă 


64 CI. Fedru, trad. de Ştefan Bezdechi, cit., pp. 94—95: „Insă 
ceea ce căutam eu e tocmai aceasta, căci am spus că Iubirea e 
un fel de nebunie. Nu-i aşa? ... Şi că există două feluri do ne¬ 
bunii: pricina uneia sînt bolile omeneşti, iar cealaltă nebunie 
provine din îndepărtarea de cursul vieţii obişnuite, îndepărtare 
pricinuită de divinitate... Iar nebunia divină am împărţit-o în 
patru părţi, după cei patru zei, atribuind lui Apollo inspiraţia 
de care e cuprins profetul, lui Dyonisos pe aceea a preotului de 
la mistere, Muzelor pe aceea a poetului; despre cea de a patra, 
nebunia îndrăgostiţilor, am spus că e cea mai aleasă şi am pus-o 
pe seama Afroditei şi a lui Eros“. 

nu-i insultă nimeni; ei ţipă, se reped asupra oricărui om 
care le iese în cale şi îşi fac rău atît lor, cît şi celorlalţi. 
Cei care au creierul plin de sînge uscat rid peste măsură, 
se laudă mai presus de toţi, făgăduiesc tot felul de luc¬ 
ruri mari pe care ei le vor face şi petrec în jocuri şi c.în- 
tece. Cei pe care îi apasă depunerile negre ale sîngelui 
sînt mereu melancolici şi îşi făuresc tot felul de vise, iar 
acestea îi sperie în momentul acela chiar şi îi fac să se 
teamă de viitor. Aceste trei feluri de nebunie provin 
dintr-o îmbolnăvire a creierului. Intr-adevăr cînd umo¬ 
rile se opresc în inimă, ele provoacă o teamă chinuitoare 
şi o stare înjositoare care nu este propriu-zis nebunie; dar 
ele produc nebunia adevărată atunci cînd se urcă în cap. 
De aceea se spune că aceste feluri de nebunie provin 
dintr-o îmbolnăvire a creierului, dar nebunia care-i cu¬ 
prinde pe cei care se văd pierduţi în Iubire se naşte cu 
adevărat dintr-o îmbolnăvire a inimii. Este greşit să li se 
dea acestora numele prea sfînt al Iubirii. Dar, ca să nu 
se pară că am voi să înlăturăm cuvîntul comun, vom 
întrebuinţa şi cu privire la aceste lucruri tot numele de 
Iubire. 


CAPITOLUL IV 

IUBIREA COMUNA ESTE UN DEOCHI 

Iar voi, Prietenii mei, ascultaţi, dacă aveţi plăcere, cu 
urechile şi cu mintea voastră, ceea ce vă voi spune. în 
adolescenţă, sîngele este subţire, limpede, cald şl dulce. 
O dată cu înaintarea vîrstei, părţile subtile ale sîngelui 
se absorb şi atunci acesta se îngroaşă, şi îngroşîndu-se se 
face sînge negru. Sîngele subţire şi rar este curat şi stră¬ 
lucitor; dimpotrivă, cel care este contrariu acestuia are de 
asemenea însuşiri contrarii. De ce spunem însă că în ado¬ 
lescenţă sîngele este cald şi dulce? Deoarece atît viaţa, cît 
şi izvorul vieţii, adică naşterea, constau în căldură şi ume¬ 
zeală; iar sămînţa însăşi este caldă şi umedă. Această na¬ 
tură este în plină putere în copilărie şi în adolescenţă, iar 
în anii următori ea se schimbă încetul cu încetul, dobîn- 
dind caractere contrare, uscăciune şi răceală; iată de ce în 

adolescenţă sîngele este subţire, limpede, cald şi dulce. 
Dar întrucît este subţire, este de asemenea şi limpede, şi 
întrucît este sînge nou, este cald şi umed; în sfîrşit, fiind 
cald şi umed este dulce. Căci dulceaţa se naşte din ames¬ 
tecul căldurii cu umezeala. Pentru ce spun eu toate aces¬ 
tea? Pentru ca să înţelegeţi că la această vîrstă spiritele 
sînt subtile, limpezi, calde şi dulci. Şi întrucît spiritele 
sunt zămislite de căldura esenţei sîngelui celui mai pur, 
urmează că în noi ele sînt întotdeauna precum este na¬ 
tura sîngelui. Dar după cum acest abur al sîngelui care 
se cheamă spirit este asemenea sîngelui deoarece se naşte 
din sînge, tot astfel el aruncă în afară prin ochi, ca prin 
nişte ferestre de sticlă, raze asemenea lui. Şi după cum 
Soarele, care este inima Lumii, răspîndeşte lumină în 
mişcarea lui, iar prin lumină răspîndeşte asupra lumii în¬ 
suşirile lui; tot astfel inima corpului nostru mişcă ne¬ 
încetat sîngele pe care îl cuprihde prin mişcarea sa con¬ 
tinuă şi astfel împrăştie în tot corpul spiritele pe care 
sîngele le conţinea; prin aceasta el împrăştie seînteierea 
razelor în toate părţile, şi aceasta mai ales prin ochi, 
deoarece spiritul este foarte uşor şi se urcă cu uşurinţă 
în părţile cele mai înalte ale corpului. Lumina spiritului 
străluceşte de asemenea cu mai multă bogăţie prin ochi, 
deoarece aceştia sunt mai transparenţi şi mai limpezi 
decît celelalte părţi ale corpului. Iar animalele care văd 
în întuneric sînt o dovadă că în ochi şi în creier există, 
deşi mică, o lumină; căci ochii acestor animale strălucesc 
în întuneric. Se întîmplă de asemenea că dacă cineva 
apasă într-un anumit fel cu degetul colţul ochiului, adică 
locul unde se află glanda lacrimală, întoreînd puţin mar¬ 
ginea aceasta, atunci i se pare că vede înăuntrul ochiu¬ 
lui un cerc de lumină. Se spune de asemenea că Octa- 
vian avea ochii limpezi şi atît de strălucitori, îneît dacă 
îşi aţintea puternic privirea asupra unui om, îl silea să 
se uite în altă parte ca şi cum Soarele l-ar fi orbit. Tibe- 
riu avea de asemenea ochii mari; şi uneori cînd se trezea 
din somn, vedea în întunericul nopţii, timp de cîteva mi¬ 
nute, lumină. Dar raza pe care o aruncăm în afară prin 
ochi atrage cu sine şi acel abur al spiritelor, iar acesta la 
rîndul său trage după el sîngele; aceste lucruri le putem 
înţelege din faptul că cei care privesc ţintă în ochii bol- 

navi şi roşii ai altora, sînt atinşi cu uşurinţă «Ic aceeaşi 
boală a ochiului din cauza razelor care vin de la ochii 
bolnavi. Se vede aşadar că raza ajunge pînă la cel caro 
priveşte, şi o dată cu raza aleargă spre el şi aburul sînge- 
lui impur, astfel că molipsindu-se de la el, ochiul celui 
care priveşte se îmbolnăveşte. Aristotel scrie că în timpul 
pierderii lor lunare de sînge, femeile pătează adeseori o- 
glinda cu picături de sînge uitîndu-se în ea. Cred că 
aceasta vine din faptul că spiritul, care este abur al sîn- 
gelui, este el însuşi aproape un sînge foarte subtil, astfel 
că nu se arată ochilor, dar devine vizibil numai cînd se 
depune la suprafaţa oglinzii; cînd atinge însă o substanţă 
rară şi poroasă, cum este postavul sau lemnpl, nu devine 
vizibil, deoarece nu rămîne la suprafaţa unei substanţe 
de acest fel, ci pătrunde în ea. Dacă atinge o materie 
deasă şi aspră, cum este piatra sau cărămida, atunci din 
cauza nepotrivirii cu acest corp, acel spirit se frînge şi se 
împrăştie în corp. Dar oglinda opreşte prin duritatea ei 
spiritul la suprafaţă; prin omogenitatea şi structura ei 
delicată, ea îl păstrează să nu se frîngă; prin limpezimea 
sa încurajează şi face să crească raza spiritului; prin ră¬ 
ceala sa, condensează în mici picături negura rară în care 
se strîng acei vapori. Dacă cu gura deschisă suflăm cu 
putere într-un geam, atunci din aceeaşi cauză îi umezim 
suprafaţa cu un strat ca de rouă foarte subţire format de 
salivă: căci vaporii ce se desfac din salivă se degajă în 
afară şi, condensîndu-se apoi pe materia sticlei, redevin 
la sfîrşit umoave salivară. Aşadar, nimeni nu se va mira 
aflînd că ochiul deschis şi îndreptat cu atenţie asupra 
cuiva îşi aruncă spre ochii celui pe care îl priveşte săge¬ 
ţile razelor sale; şi că o dată cu aceste săgeţi, care sînt 
purtătoarele spiritelor, el aruncă de asemenea acei vapori 
ai sîngelui pe care i-am numit spirite. Săgeata otrăvită 
trece în ochi; şi, fiind aruncată din inimă ca o săgeată, 
ea pătrunde în inima omului pe care-1 răneşte ca într-un 
loc ce-i aparţine şi care îi este potrivit. Aici ea sapă o 
rană în inimă şi apoi se condensează la suprafaţa ei tare 
şi devine din nou sînge. Acest sînge străin, care este 
deosebit de natura celui rănit, tulbură sîngele propriu al 
rănitului, şi atunci acest sînge, astfel turburat şi aproape 
corupt se îmbolnăveşte. Astfel farmecele sau dcochiul se 

pot produce în două feluri. Vederea unui bătrin al cărui 
miros este respingător sau privirea unei femei bolnave 
de pierderea menstruală produc deochiul unui copil. Ve¬ 
derea unui adolescent este cauza deochiului pentru un 
om mai în vîrstă. Dar deoarece umoarea unui bătrin este 
mai rece şi mai înceată, ea atinge de-abia suprafaţa ini¬ 
mii copilului; de asemenea, pentru că nu este în stare să 
treacă mai departe, turbură prea puţin inima nefiind 
destul de fragedă pentru vîrsta copilului; şi astfel de¬ 
ochiul este uşor. Dar deochiul este foarte grav cind cineva 
mai tînăr răneşte inima unui om mai bătrîn. Acesta este 
deochiul, prieteni, de care se plîngea Apuleius platonicia¬ 
nul 05 spunînd: „Cauza întreagă şi originea durerii mele, 
ca şi leacul şi sănătatea mea eşti tu singur. Ochii tăi 
pătrund în ochii mei pînă în centrul inimii şi aprind în 
măduva trupului meu un foc nespus de aprig. Aşadar, 
fie-ţi milă de cel care piere din cauza ta“. Evocaţi în 
mintea voastră figura lui Fedru Mirrinusiul şi pe aceea 
a lui Lisias tebanul, oratorul, îndrăgostit de Fedru: Lisias 
ca un om fără minte stă înmărmurit cu gura căscată şi 
priveşte ţintă chipul lui Fedru, pe cînd acesta îşi în¬ 
dreaptă cu putere scînteile ochiior lui asupra ochilor lui 
Lisias, şi o dată cu acestea îşi trimite spre el spiritul. în 
această ciocnire a ochilor, raza lui Fedru se amestecă 
puţin cu raza lui Lisias, iar spiritul unuia se suprapune 
uşor, aplicîndu-se spiritului celuilalt. Vaporii închipuind 
spiritul născut de inima lui Fedru se avîntă deodată spre 
inima lui Lisias, şi atingînd materia dură a inimii aces¬ 
tuia se condensează; condensîndu-se, ei devin din nou 
sînge, şi anume acesta este un sînge de natura sîngelui 
lui Fedru, precum au fost aceşti vapori la început; se în- 
tîmplă astfel aici acest lucru uimitor, anume că sîngele 
lui Fedru se găseşte acum în inima lui Lisias. Iată de ce 
şi unul, şi altul trebuie să scoată de asemenea strigăte.. 
Lisias îi spune lui Fedru: inima mea, Fedru! pieptul meu 
prea scump! Iar Fedru îi spune lui Lisias: spiritul meu,. 


65 Este Apuleius Madaurensis Platonicus sau „philosophus 
platonicus 11 , din secolul II, acuzat de vrăjitorie şi autor, in acest 
sens, al scrierii: Apologia de magia liber. Socotit în evul mediu 
ca taumaturg şi mag şi asociat lui Apolonius din Ti ana, a lăsat* 
ca scriere filosofică platonică: Dc Platone eiusque. dogmatc. 

vai, sîngele meu, Lisias! Fedru îl urmează pe Lisias de¬ 
oarece umoarea sanguină îşi cere propriul ei vas şi locul 
ei propriu; iar Lisias îl urmează cu mai multă rîvnă pe 
Fedru deoarece inima trăieşte mai uşcr fără o minimă 
părticică a umorii sale decît poate să trăiască iubirea fără 
propria sa inimă. Rîul are mai multă nevoie de izvor de¬ 
cît izvorul de rîu. Aşadar, după cum fierul care a dobîn- 
dit însuşirea de magnet este atras de acest mineral, dar 
el însuşi nu-1 atrage, tot astfel mai curînd îl urmează 
Lisias pe Fedru decît Fedru pe Lisias. 


CAPITOLUL V 

CÎT DE UŞOR NE ÎNDRĂGOSTIM 

Poate că cineva îşi va pune întrebarea aceasta: este 
oare cu putinţă ca o rază subţire, un spirit cu totul lipsit 
de greutate sau un pic de sînge de al lui Fedru să-l poată 
chinui pe Lisias atît de repede, cu atîta putere şi într-un 
fel atît de îngrozitor? Lucrul acesta nU ne va mai părea 
însă ciudat de îndată ce vom considera celelalte boli care 
se iau prin molipsire: mîncărimea, rîia, lepra, junghiul 
în piept, ftizia, colicele, petele roşii ale ochilor şi ciuma. 
Afirm aşadar că şi molipsirea Iubirii este uşoară şi că ea 
este cea mai gravă dintre toate ciumele. Intr-adevăr, va¬ 
porii emanaţi de spirit şi acei vapori ai sîngelui care 
pătrund din fiinţa celui mai tînăr în cel mai bătrîn, au 
patru însuşiri, după cum am arătat mai sus. Acest sînge 
este limpede, subţire, cald şi dulce. Fiind limpede, se 
potriveşte foarte bine cu limpezimea ochilor şi a spirite¬ 
lor proprii celui bătrîn> iar această potrivire măguleşte 
şi atrage, aşa încît celălalt îl absoarbe cu lăcomie. Fiind 
subţire, zboară repede la inimă, iar de aici se împrăştie 
cu uşurinţă prin vine şi prin artere în tot corpul. Fiind 
cald, lucrează cu putere şi transformă sîngele bătrînului 
în aşa fel încît îl face să dobîndească propria lui natură 
tînără. Cu privire la acest lucru a spus Lucreţiu cuvintele 
următoare: „Iată de ce picătura dulce a iubirii, care a 
pătruns încet în inima ta, a lăsat după sine o grijă supă- 

rătoare“. Mai departe, el reface părţile interne, le hră¬ 
neşte şi le produce desfătare prin aceea că este dulce. 
Astfel se întîmplă că sîngele unui om, care a dobîndit in 
întregime natura sîngelui tineresc doreşte în mod necesar 
corpul celui mai tînăr pentru ca să locuiască în vinele 
sale proprii şi pentru ca acest sînge nou să curgă prin 
vine noi şi fragede. Se întîmplă de asemenea că acest om 
bolnav de iubire cunoaşte în acelaşi timp turburarea vo¬ 
luptăţii şi a durerii. Limpezimea şi dulceaţa acelor vapori 
şi acelui sînge îl turbură prin voluptate, căci limpezimea 
atrage, iar dulceaţa desfată. Dar el cunoaşte de asemenea 
turburarea durerii din cauza acelui sînge şi acelor vapori 
subtili şi calzi. Prin însuşirea lor de a fi subtili, ei separă 
unele de altele părţile noastre interne şi este ca şi cum 
ne-ar da o sfîşiere; iar căldura îi ia omului ceea ce era 
al său, transformînd totul într-o natură asemenea naturii 
altora. Din cauza acestei transformări, omul nu poate 
găsi odihnă în el însuşi, ci este ,mereu atras spre acela 
care l-a rănit. Acest lucru îl menţionează Lucreţiu atunci 
cînd spune: „Corpul ne atrage spre acel lucru care prin 
Iubire ne-a rănit mintea; într-adevăr, cei răniţi cad de 
obicei greoi peste propria lor rană, sîngele curge înspre 
acea parte a corpului unde se află rana, iar dacă duşma¬ 
nul este aproape, atunci sîngele curge spre el“. Lucreţiu 
afirmă în aceste versuri că sîngele omului, care a fost ră¬ 
nit de raza ochilor, curge spre acela care l-a rănit, după 
cum sîngele celui care a fost înjunghiat cu un cuţit curge 
spre ucigaş. Dacă voiţi să aflaţi cauza acestei minuni, o 
voi putea explica în felul următor: Hector răneşte şi ucide 
pe Patrocle; Patrocle îşi întoarce privirea spre Hector 
care l-a rănit şi gîndirea lui socoteşte că trebuie să se 
răzbune; pe dată mînia lui se aprinde gata de răzbunare.- 
Sîngele se aprinde de asemenea de mînie; dar odată 
aprins, el curge spre rană, atît pentru ca să apere acea 
parte a corpului, cît şi pentru ca să o răzbune. Spre ace¬ 
laşi loc aleargă şi spiritele; şi fiind uşoare ele zboară 
afară şi ajung pînă la Hector; aici ele pătrund înăuntrul 
lui, iar căldura le păstrează un timp oarecare, spre pildă 
şapte ore. Dacă în acest timp Hector se apropie de rănit 

şi îi priveşte cu atenţie rana, atunci aceasta îşi revarsă 
sîngele spre el; intr-adevăr, sîngele poate să iasă îndrep- 
tîndu-se spre duşman, deoarece pe de-o parte căldura 
corpului nu s-a stins încă cu desăvîrşire şi mişcarea lui 
internă nu a încetat, iar pe de altă parte, sîngele fusese 
de la început turburat şi împins în această turburare îm¬ 
potriva lui; în sfîrşit, deoarece sîngele se îndreaptă spre 
a-şi urma propriile sale spirite, iar acestea atrag spre ele 
sîngele lor. Iată cum arată Lucreţiu că sîngele omului, 
care este rănit de Iubire, se avîntă spre acela care l-a rănit. 
Afirmaţia lui mi s-a părut foarte adevărată. 


CAPITOLUL VI 

DESPRE ACŢIUNEA CIUDATA A IUBIRII 
COMUNE 

Oare să vă arăt acum, Prieteni, efectul ciudat care 
urmează de aici? Sau să nu spun nimic despr.e el? Il voi 
expune, cu toate că apare ca ceva necinstit, deoarece ast¬ 
fel îmi cere conţinutul problemei pe care o înfăţişăm. Dar 
cine ar putea vorbi despre lucrurile necinstite înfăţişîn- 
du-le în întregime într-o lumină curată? Lucreţiu, îndră¬ 
gostitul nenorocit, spune că acea mare schimbare care se 
produce în corpul celui mai bătrîn şi care îl apleacă spre 
natura celui mai tînăr, îl sileşte de asemenea pe cel din¬ 
ţii să se străduiască să-şi transpună întreg corpul în na¬ 
tura celuilalt şi întreg corpul acestuia să-l atragă în el. 
Este nevoie să facă aceasta pentru ca umoarea tînără să 
găsească cu adevărat vase tinere sau pentru ca vasele ti¬ 
nere să lucreze pentru o umoare tînără. Şi întrucît sămîn- 
ţa porneşte cuprinzînd în ea tot corpul, îndrăgostiţii cred, 
după Lucreţiu, că ei pot să-şi dea întreg corpul celuilalt 
prin singura trimitere sau atragere a acelei sămînţe; şi 
că tot astfel pot atrage în ei'întreg corpul celuilalt. Iar 
Artemisia, soţia lui Mausollos, regele Cariei, ne-a dove¬ 
dit ea însăşi, că îndrăgostiţii vor cu toată dorinţa să pri- 

mească în ei întreaga fiinţă a celui iubit; ea şi-a iubit so¬ 
ţul cu atîta dăruire de sine încît trupul lui mort l-a trans¬ 
format în pulbere şi l-a băut astfel amestecat în apă. 


CAPITOLUL VII 

IUBIREA COMUNA ESTE O TURBURARE 
A SÎNGELUI 

Dar vă voi arăta acum printr-o dovadă limpede că 
această boală îşi are cauza, precum am spus de mai multe 
ori, în sînge; dovada este că boala aceasta nu îi lasă bol¬ 
navului -nici cea mai mică linişte. Voi ştiţi că medicii 
consideră că frigurile continue vin din sînge; ei spun că 
frigurile care se produc la un interval de o zi provin din 
fierea galbenă, iar cele care se produc la un interval de 
două zile provin din fierea neagră. Aşadar, este drept să 
vedem cauza frigurilor Iubirii în sînge, şi anume în sîn- 
gele melancolic, după cum aţi auzit din discursul lui So- 
crate; căci gîndul constant şi adînc se naşte întotdeauna 
din sîngele melancolic. 


CAPITOLUL VIII 

In ce fel poate cel care iubeşte 
sa devină asemenea celui iubit 

Aşadar, nici unul din voi să nu se mire dacă va auzi 
că un îndrăgostit a zămislit în corpul său o imagine a ce¬ 
lui pe care îl iubeşte. Femeile gravide doresc de multe 
ori vinul şi de aceea se gîndesc cu toată puterea la vinul 
pe care-1 doresc. Intensitatea închipuirii lor mişcă spiri¬ 
tele interioare şi prin aceasta zugrăveşte în ele imaginea 
vinului dorit. Aceleaşi spirite mişcă de asemenea sîngele 
şi sapă imaginea vinului în substanţa fragedă a fătului. 
Cine este însă atît de străin de lucrurile lumii încît să nu 
ştie că un îndrăgostit doreşte fiinţa iubită cu mai multă 
putere decît doreşte o femeie gravidă vinul? De aceea 
gîndul lui este mai intens şi mai constant. Astfel nu este 

de mirare că imaginea fiinţei iubite apare săpată în inima 
îndrăgostitului, şi că puterea gîndului său o zugrăveşte 
adînc în spirit şi că, în sfîrşit, din spirit ea se întipăreşte 
în sînge. Aceasta este cu atît mai mult cu putinţă cu cit 
sîngele moale al lui Fedru a şi fost zămislit din nou în 
vinele lui Lisias, astfel că imaginea lui Fedru poate stră¬ 
luci firesc în propriul său sînge. Dar mai ştim că toate 
părţile întregului corp, în.timp ce se ofilesc în cursul unei 
zile, totodată se umezesc din nou prin rouă hranei şi în¬ 
cetul cu încetul înverzesc iarăşi; urmează de aici că 
trupul fiecărui om, care s-a ofilit puţin cîte puţin, se re¬ 
face de asemenea în fiecare zi. Sîngele care curge în şu¬ 
voaie prin vine, reface părţile corpului. Aşadar va fi mi¬ 
nunat să vezi că sîngele, care purta zugrăvit în el un chip 
anumit, îl zugrăveşte la rîndul lui în părţile diferite ale 
corpului, astfel că Lisias devine la sfîrşit asemenea lui 
Fedru printr-o culoare singură a feţei, printr-o trăsătură,, 
un sentiment sau un gest comun. 


CAPITOLUL IX 

CARE FIINŢE NE FAC SA NE ÎNDRĂGOSTIM? 

Se vor întreba poate unii de care fiinţe şi în ce fel se 
simt înlănţuiţi mai mult cei care iubesc; şi tot astfel se 
vor întreba în ce fel se desfac apoi de ele. Femeile îi prind 
uşor pe bărbaţi şi ii prind mai uşor acelea care au o tră¬ 
sătură bărbătească. Bărbaţii la rîndul lor îi prind mai 
uşor pe bărbaţi deoarece le seamănă mai mult decît fe¬ 
meile; şi cum sîngele şi spiritul lor sînt mai clare, mai 
calde şi mai subtile, laţul aruncat de Eros îi prinde mai. 
uşor. Iar dintre bărbaţi, cei care turbură mai repede pe 
bărbaţi şi pe femei sînt cei care sînt sanguini în măsura 
cea mai mare şi sînt colerici în măsura cea mai mică; oi 
au ochii mari, albaştri şi strălucitori, şi reuşesc îndeosebi 
să provoace dragostea dacă trăiesc în castitate. Intr-ade¬ 
văr,'uzul coitului face ca spiritele limpezi să jfic absor¬ 
bite şi corpul să devină întunecat. însă ochii de felul co¬ 
lor pe care i-am arătat mai sus sînt destinaţi să arunci' 
mai repede săgeţile care ştiu să rănească inima. Mai pu- 

tem spune că pot cădea mai uşor în cursele întinse de 
Eros aceia la a căror naştere Venus trecea prin zodia Leu¬ 
lui sau Luna privea spre Venus dintr-unul din cele patru, 
semne cardinale ale zodiacului; de asemenea sînt supuşi 
aceleiaşi soarte cei care au aceeaşi structură a corpului. 
Flegmaticii nu cad niciodată în asemenea cursă; melan¬ 
colicii sînt prinşi după multă vreme, dar odată prinşi, ei 
nu se mai pot despărţi niciodată. Cînd o fiinţă cu umoa¬ 
rea sanguină înlănţuie o fiinţă asemenea ei, atunci ju¬ 
gul este uşor şi înlănţuirea plăcută, deoarece o structură 
asemănătoare- a corpului produce o iubire reciprocă; iar 
dulceaţa acestei umori îngăduie celor care iubesc spe¬ 
ranţă şi încredere. Cînd însă o fiinţă colerică atrage spre 
•sine o fiinţă tot astfel atunci robia este aspră. Este ade¬ 
vărat că asemănarea structurii corpului lor face ca o oa¬ 
recare îmbinare de bunătate reciprocă să se producă în 
ele; dar umoarea aprinsă a mîniei îi face adeseori să se 
înfurie şi unul şi altul. Cînd însă un om cu o structură 
sanguină atrage sub jugul lui pe un altul a cărui umoare 
dominantă este cea a mîniei, sau dimpotrivă atunci cînd 
un coleric atrage în lanţurile sale pe un sanguin, se pro¬ 
duce din cauza acestui amestec de umoare acră şi dulce 
un fel de îmbinare a mîniei şi a farmecului, a voluptăţii 
şi a durerii; cînd o fiinţă cu structura sanguină înlănţuie 
o alta cu structura melancolică, atunci se naşte o legă¬ 
tură veşnică, dar nu nenorocită, deoarece dulceaţa sîn- 
gelui temperează amărăciunea melancoliei. Dar cînd o 
fiinţă colerică stăpîneşte sufletul unei fiinţe cu structura 
melancolică, atunci se naşte aici o suferinţă care mai pre¬ 
sus de toate duce la moarte; căci umoarea prea puternică 
a celui mai tînăr trece în fiinţa interioară a celui mai bă- 
trîn şi astfel flacăra consumă mădularele fragede şi ne¬ 
norocitul îndrăgostit piere în acest foc care îl arde. Mî- 
nia împinge la furie şi la lovire; melancolia îndeamnă la 
durere şi la regrete perpetue; iar pentru aceştia, sfîrşi- 
tul Iubirii este adeseori acelaşi ca al Fillidei 06 , al Didonei 


66 Phyllis, fiica regelui trac Felleus, a fost soţia athcnianului 
Acamante. Părăsită, se spune că s-a spînzurat şi cuvintele ei de 
•blestem ar fi produs moartea soţului necredincios. 

şi al filosofului Lucreţiu. Omul flegmatic sau melancolic 
nu răneşte niciodată pe nimeni deoarece sîngcle şl spiri¬ 
tele sînt în el prea dense. 


CAPITOLUL X 

DESPRE FELUL ÎNDRĂGOSTIRII 

Cred că ceea ce voim să spunem despre felul în care 
îndrăgostiţii sînt loviţi de puterea Iubirii va fi complet 
dacă la cele spuse pînă aici vom adăuga cele ce urmea¬ 
ză. Vom arăta anume că oamenii se îndrăgostesc îndeosebi 
atunci cînd îşi îndreaptă ochii adeseori şi drept spre ochii 
celuilalt, şi astfel îşi unesc lumina lor cu cealaltă lumină, 
căci din această lumină ei absorb în chip nenorcit Iubirea. 
Ochiul este singura cauză şi origine a acestei boli, după 
cum a arătat în cîntecele sale Musaeus 67 . Aşadar, dacă 
cineva are ochi frumoşi, el constrînge pe cel care îl pri¬ 
veşte să se îndrăgostească de el, chiar dacă celelalte părţi 
ale corpului lui nu au nici o armonie în forma lor. Cel 
care este alcătuit într-un fel contrariu celui de mai sus 
trezeşte în sine mai mult o bunăvoinţă lipsită de avînt 
decît o adevărată Iubire. Armonia celorlalte părţi ale 
corpului, afară de qchi, nu poate fi cauza însăşi, ci numai 
ocazia acestei boli; deoarece frumuseţea acestei armonii 
atrage de departe pe cel care o vede chemîndu-1 să vie 
mai aproape; iar cînd el s-a apropiat şi priveşte de aproa¬ 
pe, atunci acel chip îl ţine într-adevăr înlănţuit; căci din 
clipa în care privirea lui a rămas aţintită, întîlnirea sin¬ 
gură a ochilor i-a produs rana. Totuşi trebuie să spunem 
că Iubirea cumpătată, care participă la cea divină şi des¬ 
pre care în genere am vorbit în acest Banchet, se naşte 
nu numai prin acţiunea ochiului, dar şi prin armonia şi 
îmbinarea fericită a tuturor părţilor corpului. 


t7 Este figura mitică a lui Musaios, socotit şcolarul lui Orfeu 
şi considerat drept cel care a unit laolaltă cîntecele acestuia; 
i se atribuie invenţia hexametrului dactilic. Fragmentele, care se 
socotesc a fi ale lui au fost publicate de O. Kcrn, Dc Musari 
Athcniensis fragmeiitis, Rostock, 1898. 

CAPITOLUL XI 


DESPRE FELUL ÎN CARE NE DESFACEM 
DE IUBIREA COMUNA 

Am arătat pînă aici în ce fel şi cine ne poate prinde 
în dragostea sa. Ne rămîne să arătăm pe scurt în ce fel 
ne putem desface de această iubire. Sînt două felurile in 
care ne putem dobîndi libertatea: unul este al naturii, 
celălalt este al artei noastre. Modul natural îşi împli¬ 
neşte acţiunea sa o dată cu trecerea timpului; acest mod 
al vindecării este comun acestei boale ca şi tuturor celor¬ 
lalte. Intr-adevăr, mîncărimea pielii durează atît cît se 
păstrează depunerile rele ale sîngelui în vine sau flegma 
sărată în părţile diferite ale corpului. Cînd sîngele s-a 
limpezit şi flegma a redevenit domoală, mîncărimea în¬ 
cetează şi rîia dispare. Cu toate acestea ritmul potrivit 
al eliminării acestor părţi rele din sînge contribuie mult 
la vindecare. Eliminarea sau vindecarea repede este foarte 
primejdioasă. Tot astfel suferinţa de moarte a îndrăgos¬ 
tiţilor durează atita timp cît durează şi acea fermentare 
a sîngelui lor pe care deochiul îndrăgostirii le-a provo- 
cat-o în sînge. Această aprindere a sîngelui apasă inima 
cu o grea îngrijorare, hrăneşte rana în vine şi cu flăcări 
oarbe ca arde membrele corpului nostru. Cînd turbura- 
rea sîngelui s-a limpezit, atunci suferinţa îndrăgostiţilor 
înnebuniţi încetează; dar această limpezire cere la toţi 
oamenii vreme îndelungată, iar la melancolici ea are ne¬ 
voie de un timp şi mai lung. Aceasta mai cu deosebire 
dacă Eros i-a prins în mrejele lui sub influenţa lui Sa¬ 
turn; şi mai putem spune că timpul cît durează această 
vindecare a lor este şi mai dureros de trecut dacă au fost 
prinşi în lanţul Iubirii în momentul în care Saturn se t 
găsea în sens retrograd faţă de Marte sau în conjuncţie 
cu această planetă sau opusă Soarelui; în sfîrşit, această 
suferinţă durează multă vreme şi la aceia la a căror naş¬ 
tere Venus se afla în Saturn sau forma un unghi 
anumit cu Saturn şi cu Luna. Dar acestei eliberări natu¬ 
rale de iubire k trebuie să-i adăugăm şi acţiunea plină de 
rivnă a mijloacelor artificiale. Mai întîi trebuie să bă- 

găm de seamă să riu încercăm a smulge sau a da la o 
parte acele lucruri care nu au ajuns încă la matm llale; 
tot astfel nu trebuie să rupem cu mare primejdie crea 
.ce cu mai multă tihnă şi siguranţă putem să desfacem 
încet. Trebuie aşadar să rărim prilejul întîlnirilor; şi nud 
ales să avem grijă ca ochii noştri să 1 nu mai întâlnească 
ochii fiinţei iubite; iar dacă sufletul sau corpul ei are 
vreo trăsătură urîtă, este bine să ne-o readucem de multe 
ori în minte; de asemenea este bine ca sufletul să ne fie 
preocupat şi legat de lucruri multe, diverse şi greu de 
îndeplinit; să ne luăm de multe ori sînge; să bem vin 
limpede şi parfumat şi să ne îmbătăm adeseori pentru ca 
sîngelet vechi şi dospit să fie îndepărtat şi să se refacă 
■în noi un sînge nou şi un spirit nou. Să ne obişnuim a 
face exerciţii dese fără să transpirăm, astfel ca porii 
corpului să se deschidă şi să dea afară vaporii vătămă¬ 
tori; de asemenea să folosim în mod obişnuit acele ali¬ 
mente şi droguri, pe care medicii le recomandă ca lea¬ 
curi; mijlocul acesta l-a admis Lucreţiu însuşi spunînd: 
„Preocuparea Iubirii produce în mod universal dorinţa 
coitului; vrem să fugim cu toată hotărîrea de imaginile 
înşelătoare 08 şi să îndepărtăm de noi atracţia Iubirii; pen¬ 
tru ca astfel să ne îndreptăm mintea în altă parte şi să 
aruncăm în alte corpuri diferite umoarea ce s-a strîns 
■în noi şi să nu mai păstrăm în nici un fel sămînţa care 
prin iubirea unei fiinţe a zămislit în noi turburarea“. 


CAPITOLUL XII 

DESPRE RÂUL PE CARE IL FACE IUBIREA 
COMUNA 

Ca să nu ajungem şi noi la nebunie vorbind prea mult 
despre această turburare, vom încheia prin cîteva cu¬ 
vinte spunînd că între toate genurile de nebunie, cea mai 


,:s In text (p. 147): „e frcquentare ancora quelli nutriment! 
e Inttovari che pongono i fisici a’l rimedio molto accon.senti 
Lucrezzio, dicendo: „vuolsi versalmentO il coito nolla cura di 
Amore; vuolsi con diligenzia fuggire le fallaci immagini .. 

ciudată este îngrijorarea apăsătoare care îi chinuieşte zi 
şi noapte pe cei care cunosc numai iubirea comună. Iubi¬ 
rea îi face mai întîi să-şi arate furia produsă de fiere; apoi 
umoarea melancolică îi întristează. Astfel aproape se pră¬ 
buşesc singuri în mînie şi ca orbii nu văd prăpastia în 
care alunecă. Lisias tebanul şi Socrate arată pe larg în 
Feclru al lui Platon cit este de nenorocită această iubire 
coruptă atît pentru cei care sînt iubiţi, cit şi pentru cei 
care iubesc 00 ; şi toţi cei care iubesc astfel îşi dau limpede 
•seama d<e aceasta. Dar ce poate fi mai rău decît să ve¬ 
dem că omul devine prin această furie asemenea anima¬ 
lului? 


CAPITOLUL XIII 

DESPRE IUBIREA DIVINA Şl CÎT ESTE EA 
DE FOLOSITOARE Şl DESPRE CELE PATRU 
FELURI DE AVÎNTURI DIVINE 

Am vorbit pînă aici despre acea înflăcărare a avîn- 
tului care provine din boală. Dar avîntul pe care Dum¬ 
nezeu ni-1 comunică, înalţă pe om deasupra omului în¬ 
suşi şi îl transformă în Dumnezeu. Avîntul divin este o 
lumină care îmbrăţişează sufletul raţional şi prin care 
Dumnezeu ridică sufletul ce căzuse şi din lucrurile su¬ 
perioare se coborîse în cele inferioare; astfel el îl înalţă 
acum din nou de la cele inferioare la cele superioare. Că¬ 
derea sufletului de la principiul unic al Universului pînă 
la corpuri străbate patru trepte, mintea, raţiunea, păre¬ 
rea şi natura. Ordinea lucrurilor se desfăşoară în şase 
trepte, dintre care cea mai de sus este unitatea divină 
şi cea mai de jos este corpul; între ele se află, ca trepte 
mijlocii, cele patru pe care le-am arătat, astfel că este 


09 Cf. Fedru, trad. de Ştefan Bezdechi, cit., p. 42: „Pentru 
omul stăpînit de poftă şi robit plăcerii c o trebuinţă să-şi facă 
pe iubitul său cît mai plăcut sieşi. Pentru omul bolnav e plăcut 
ceea ce nu i se împotriveşte şi dimpotrivă îi e duşman tot ce e 
mai presus ca el sau deopotrivă cu el. De aceea îndrăgostitul 
n-o să rabde niciodată de bună voie ca iubitul să-i fie superior 
sau egal, ci îl va face totdeauna mai slab şi mai neajutorat". 

necesar ca tot ce cade de la înălţimea primului grad pmrt 
la gradul cel mai de jos să străbată aceste patru trepte. 
Unitatea divină este modelul suprem al tuturor lucruri¬ 
lor şi este măsura lor; ea este neamestecată cu altceva şi 
este lipsită de multiplicitate. Mintea Angelică cuprinde 
o anumită multiplicitate a Ideilor, dar aceasta este astfel 
incit este multiplicitate stabilă şi eternă. Raţiunea Su¬ 
fletului cuprinde multiplicitatea noţiunilor şi raţionamen¬ 
telor, care este o multiplicitate de imagini lipsite de or¬ 
dine şi mobile; dar ea este cuprinsă într-o substanţă şi 
intr-un punct, deoarece Sufletul în care se găseşte pă¬ 
rerea este o substanţă care nu ocupă nici un loc. Natura, 
adică puterea de a hrăni care este proprie Sufletului, ca 
şi structura fiinţelor vii împlineşte aceleaşi caractere, dar 
este împrăştiată în toate părţile corpului. Corpul, în sfîr- 
şit este o mulţime nedeterminată de părţi şi de accidente, 
supusă mişcării şi împărţită în substanţe, momente şi 
puncte. Sufletul nostru consideră toate aceste trepte, căci 
prin ele coboară şi pe ele urcă. El se naşte din Unitatea 
care este principiu al Universului şi astfel dobîndeşte o 
anumită unitate care strînge laolaltă cuprinzînd în ea 
esenţa sa întreagă, potenţele şi actele sale. Celelalte lu¬ 
cruri, care sînt în Suflet, au în ceea ce priveşte această 
Unitate şi faţă de ea acelaşi raport pe care îl au-razele 
cercului faţă de centru. Trebuie să spun că această Uni¬ 
tate nu numai uneşte între ele părţile Sufletului şi le 
uneşte cu Sufletul întreg; dar uneşte Sufletul în între¬ 
gimea lui cu acea Unitate care este cauza Universului. 
Acelaşi Suflet care străluceşte în raza Minţii divine, în¬ 
truneşte laolaltă într-un acelaşi raport constant, în cu¬ 
prinsul Minţii, Ideile tuturor lucrurilor, Întrucît se în¬ 
dreaptă spre ea însăşi, Mintea consideră esenţele raţio¬ 
nale universale ale lucrurilor şi prin raţionamente ea co¬ 
boară de la principii la concluzii. întrucît priveşte corpu¬ 
rile, ea îndreaptă în părerea sa şi cuprinde aici formele şi 
imaginile particulare ale lucrurilor mobile primite prin 
simţuri. întrucît se îndreaptă în sfîrşit spre materie, ca 
foloseşte natura ca instrument cu care mişcă materia si 
îi dă formele; iar de aici îşi au obîrşia naşterile şi creş¬ 
terile şi de asemenea contrariile lor. Vedeţi aşadar că Su¬ 
fletul cade spre multiplicitatea eternă coborînd din acea 

Unitate divină care este deasupra eternităţii; apoi din 
eternitate el cade în determinările de timp şi din acestea 
în determinările locului şi apoi în materie. Spun că Su¬ 
fletul cade atunci cînd el părăseşte puritatea cu cate s-a 
născut şi îmbrăţişează prea mult corpul. 


CAPITOLUL XIV 

TREPTELE PE CARE AVÎNTURILE DIVINE 

Înalţ A sufletul 

Dar, după cum coboară pe patru trepte, tot astfel tre¬ 
buie cu necesitate ca |Sufletul să se înalţe pe patru trepte. 
Avîntul divin ne înalţă spre cele superioare după cum 
apărea evident chiar din definiţia sa. Aşadar, există pa¬ 
tru feluri de avînturi divine: cel dintîi este avîntul poe¬ 
tic; al doilea este avîntul sacru adică sacerdotal, al trei¬ 
lea este proorocirea, iar al patrulea este sentimentul Iu¬ 
birii. Poezia aparţine Muzelor, misterul sacru aparţine lui 
Bachus, proorocirea este a lui Apollo, iar Iubirea este a 
Afroditei. Desigur, Sufletul nu se poate întoarce la Uni¬ 
tate pînă ce el însuşi nu devine unul. Sufletul este însă 
multiplicitate deoarece a căzut în corp, deoarece a fost în¬ 
dreptat spre acţiuni diferite şi a fost aplecat astfel spre 
nesfîrşiţa mulţime a lucrurilor corporale; iată de ce păr¬ 
ţile sale superioare sînt aproape adormite, în timp ce păr¬ 
ţile inferioare domină pe cele superioare. Astfel cele din¬ 
tîi, adică părţile superioare sînt pline de somn, iar cele 
inferioare cuprind numai turburarea. Şi putem spune in 
general că întreg sufletul este plin de discordie şi de di¬ 
sonanţe. Aşadar, ne este necesar mai întîi avîntul poetic 
care prin tonuri muzicale să trezească părţile care dorm; 
prin armonia suavă să îndulcească părţile care se află 
încă lovite de turburare şi, în sfîrşit, prin acordul armo¬ 
nios al lucrurilor diverse, să izgonească discordia diso¬ 
nantă şi să înalţe la o aceeaşi însemnătate părţile deose¬ 
bite ale Sufletului. Aceasta nu este totuşi de ajuns, de¬ 
oarece rămîne încă în Suflet multipicitatea şi diversita¬ 
tea lucrurilor. Trebuie adăugat aşadar misterul ce apar¬ 
ţine lui Bachus; prin sacrificii, prin acte de purificare şi 

prin întreg cultul divin el îndreaptă gîndul tuturor pfirţl 
lor Sufletului spre Mintea cu care îl adorăm pe Duium* 
zeu. Astfel fiecare parte a Sufletului este din nou readusă 
într-o Minte unică şi deci se poate spune că Sufletul este 
acum un tot alcătuit dintr-o multiplicitate. Dar este ne¬ 
cesar de asemenea al treilea avînt care să readucă Min¬ 
tea la rîndul ei la acea unitate care este culmea cea mai 
înaltă a Sufletului. Această înălţare o împlineşte Apollo 
prin darul proorocirii; căci atunci cînd Sufletul se înalţă 
spre Minte atingînd unitatea ei, el dobîndeşte darul de 
a prevedea faptele viitoare. In sfârşit, cînd Sufletul a de¬ 
venit unul atingînd acea unitate care este în el natura 
şi esenţa Sufletului, fără întîrziere el se ridică spre acel 
ce este Unul şi care este deasupra esenţei, adică spre 
Dumnezeu. Afrodita cerească ne dăruieşte această preţi¬ 
oasă putinţă de înălţare prin darul Iubirii, adică prin do¬ 
rinţa Frumuseţii divine şi prin dragostea fierbinte a Bi¬ 
nelui. Aşadar, avîntul pe care cel dinţii l-am arătat ar¬ 
monizează între ele lucrurile care nu se potrivesc şi care 
s'rnt în dezacord; al doilea avînt face ca lucrurile astfel ar¬ 
monizate să devină, din părţile multiple care îl alcătuiau, 
un tot; al treilea înfăptuieşte deasupra părţilor un întreg, 
iar al patrulea ne readuce la acea unitate care este deasu¬ 
pra esenţei şi deasupra totului. Platon, în al său Ferim 70 
numeşte Mintea dăruită lucrurilor divine şi proprie Su¬ 
fletului, „Auriga“, ceea ce înseamnă călăuzitoare a caru¬ 
lui Sufletului. El numeşte Unitatea Sufletului ginduf drept 


70 Cf. Fedru, trad. de Ştefan Bezdechi, cit., pp. 55—56: „Pri¬ 
vitei la forma lui [a Sufletului] se pot spune următoarele: zu¬ 
grăvirea felului său de a fi ar cere un talent divin şi ar fi foarte 
lur.ră, o comparaţie însă privitor la el ar sta în puterea omului 
şi s-ar putea face în proporţii mai reduse. Să încercăm deci In 
acest fel. Să o comparăm cu puterea înnăscută a unui car 
întraripat cu vizitiul lui. Caii zeilor cît şi vizitiii lor sint toţi de 
soi si se tras dintr-un neam nobil... Fiecare suflet se însărci- 
n. ;r. ă cu un corp neînsufleţit şi colindă tot cerul, îmbrăcîndu-se 
cind într-o înfăţişare, cînd într-alta. Dacă un suflet e dcsăvirşit 
şi < u aripile întregi, merge tot pe culmile văzduhului şi străbate 
întreaga lume; însă un suflet care şi-a pierdut aripile, purcede 
piuă dă de lin loc tare unde se aşază şi se îmbracă intr-lin trup 
părnintese, căruia îi pare că se învîrteşte el de la sine, prin 
puterea acelui suflet". 

după care această Minte mină Sufletul. Raţiunea şi pă¬ 
rerea care se desfăşoară aplicîndu-se lucrurilor naturale 
sînt numite calul cel bun; iar închipuirea lipsită de or¬ 
dine ca şi pofta simţurilor sînt numite calul cel rău. în 
sfîrşit, fiinţa Sufletului întreg este numită car, deoarece 
mişcarea Sufletului, asemenea unei mişcări circulare, în¬ 
cepe de la sine şi tot în sine se întoarce. Astfel, privirea 
sa care vine din Suflet, tot în Suflet se răsfrînge. Platon 
atribuie de asemenea două aripi Sufletului, cu care acesta 
zboară spre lucrurile sublime. Socotim că una dintre 
aceste aripi este acea căutare prin care Mintea se stră¬ 
duieşte neîncetat să atingă adevărul; iar cealaltă aripă este 
dorinţa binelui de care neîncetat voinţa noastră este în¬ 
flăcărată. Prin turburarea pe care corpul o pricinuieşte, 
aceste părţi ale Sufletului îşi pierd ordinea lor şi astfel se 
amestecă între ele. Avîntul pe care cel dintîi l-am ară¬ 
tat deosebeşte calul cel bun, adică raţiunea şi părerea, de 
calul cel rău, adică de închipuirea lipsită de ordine şi de 
pofta simţurilor. Al doilea avînt supune calul rău celui 
bun, iar pe cel bun îl supune celui care mină carul Sufle¬ 
tului, adică Minţii. Al treilea avînt îndreaptă pe vizitiul 
carului spre culmea lui cea mai înaltă, adică spre uni¬ 
tate care este culmea Minţii; iar avîntul cel din urmă în¬ 
dreaptă această culme însăşi spre culmea universului, 
unde cel care mînă carul Sufletului atinge beatitudinea. 
Aici. el îşi opreşte caii înaintea ieslei, adică înaintea fru¬ 
museţii divine, şi prin aceasta el pune o armonie între 
toate părţile Sufletului care ii sunt supuse; apoi le pune 
în faţă ambrozie spre mîncare şi le dă nectar de băut, 
ceea ce înseamnă că le arată viziunea Frumuseţii divine 
şi prin această viziune le dă bucuria. Aceasta este aşadar 
acţiunea celor patru, avînturi. în Fedru, Platon vorbeşte 
despre ele în mod general; iar în dialogul numit Ion vor¬ 
beşte în mod deosebit despre avîntul poetic 71 ; în sfîrşit 


71 Cf. Ion In Platon, Dialoguri, în româneşte de Ştefan Bez- 
deehi. Cultura Naţională, 1922, pp. 232—233: „Căci ne spun poeţii 
că dinşii ne aduc cîntecele lor culegîndu-le din fintînile pline de 
miere şi din grădinile şi dumbrăvile Muzelor, ca şi albinele, 
zburînd ca şi ele. Şi spun adevărat, căci poetul este o fiinţă 
uşurică, zburătoare şi sacră, şi nu e în stare să creeze ceva pînă 
ce nu e cuprins de inspiraţie şi-şi iese din fire, astfel ca mintea 

vorbeşte în Banchet despre avîntul Iubirii. Orfou a m 
noscut însemnătatea tuturor acestor avînturi, după cum 
ne-o mărturisesc toate operele lui. Dar cei care mai pre¬ 
sus de alţii au fost răpiţi de avîntul Iubirii, au fost Safo, 
Anacreon şi Socrate. 


CAPITOLUL XV 

IUBIREA ESTE CEL MAI NOBIL DINTRE TOATE 
AVINTURILE DIVINE 

Dintre toate aceste avânturi, cel mai puternic şi cel 
mai înalt este Iubirea; pot spune că ea este avîntul cel 
mai puternic deoarece toate celelalte au neapărat nevoie 
de ea. Intr-adevăr nu putem să atingem Poezia, nici Mis¬ 
terele sacre şi de asemenea nu putem atinge Profeţia fără 
stăruinţa plină de sîrguinţă, fără cucernicia fierbinte şi 
fără cultul neîncetat al acestei Divinităţi. Dar stăruinţa, 
cucernicia şi cultul nu sînt altceva decît Iubire; aşadar, 
toate avânturile există prin puterea Iubirii. Iubirea este 
de asemenea mai presus de totul, deoarece spre ea se în¬ 
dreaptă, ca spre ţinta lor, celelalte trei avînturi şi ea ne 
uneşte strîns cu Dumnezeu, Există însă patru pasiuni 
false care imită aceste patru avînturi: avîntul poetic este 
fals imitat de muzica vulgară care amăgeşte auzul; avîn¬ 
tul sacru, adică al jertfei sfinte, apare falsificat de super¬ 
stiţia lipsită de înţeles a mulţimii; avîntul profetic în sfîr- 
şit ne apare falsificat în născocirile bine întocmite ale pri¬ 
ceperii omeneşti. Tot astfel, avîntul Iubirii îşi găseşte o 
imagine falsă în impulsul poftei desfrînate; căci Iubirea 
adevărată nu este altceva decît năzuinţa cu care ne stră¬ 
duim să zburăm spre frumuseţea divină, şi pe care o 
aprinde în noi vederea frumuseţii trupeşti; iubirea co¬ 
ruptă este însă acea Iubire care s-a coborît de la văz la 
pipăit. 


sa să nu mai locuiască intr-insul. Cit timp o posedă pe aceasta, 
nici un om nu e în stare să creeze artistic sau să profeţească ... 
Tocmai de aceea zeul le ia minţile şi se serveşte de ei ca de 
nişte slujitori, prooroci şi tălmaci divini, pentru ca noi cind ii 
auzim să ştim că nu ei, nişte oameni cu mintea absentă sînt cei 
care spun lucruri aşa de vrednice de luare aminte, ci zeul însuşi 
e cel care ne grăieşte nouă printr-înşii“. 

CAPITOLUL XVI 


CÎT ESTE DE FOLOSITOR CEL CARE IUBEŞTE 
IN ADEVAR 

Mă întrebaţi care este folosul Iubirii socratice. Vă răs¬ 
pund că ea îi este mai întîi utilă omului însuşi spre a rc- 
dobîndi acele aripi cu care să zboare înapoi în patria sa. 
Pe lîngă aceasta, ea este folositoare Ţării sale făcînd-o să 
dobîndească o viaţă cinstită şi fericită. O cetate nu este 
alcătuită din pietre, ci din oameni; iar aceştia, ca nişte 
arbori tineri, trebuie să primească îngrijirea care în¬ 
seamnă cultură şi să fie astfel îndrumaţi îneît să producă 
roade. Creşterea copiilor aparţine celor ai casei lor; iar 
cîed se fac mari, ei calcă legile care le-au fost date aici 
din cauza moravurilor nedrepte ale celor care le rîd in 
obraz. Spuneţi-mi ce va face în cazul acesta Socrate? Va 
îngădui el oare ca purtările acelor oameni desfrînaţi săi 
corupă tineretul? acel tineret care este sămînţă Statului 
;;.i care rodeşte din nou în fiecare zi? Dacă el îngăduie 
aceasta, ce va mai însemna atunci dragostea Patriei pentru 
el? Socrate va căuta aşadar să împlinească binele Patriei şi 
va îndepărta de fraţii săi primejdia corupţiei. în ce fel va 
putea el să facă aceasţa? Va alcătui el oare legi noi prin 
care să-i oprească pe cei desfrînaţi de a vorbi celor ti¬ 
neri? Dar nu putem fi toţi nişte Licurgi sau nişte Soloni. 
Puterea de a face legi este destinată numai cîtorva oa¬ 
meni; şi sînt foarte puţini de asemenea aceia care ascultă 
de legile date. Ce va face aşadar Socrate? să credem că 
va întrebuinţa calea forţei? sau că îi va alunga cu mîna 
sa pe bătrînii lipsiţi de cinste departe de cei tineri? Ştim 
totuşi că despre Hercule singur se spune că a putut lupta 
împotriva ’ fiarelor monstruoase. Această violenţă este 
foarte primejdioasă pentru ceilalţi. Ar mai exista poate 
un alt mijloc, anume ca Socrate şă-i dojenească, să-i certe 
şi să-i lovească pe cei nelegiuiţi. Dar sufletul turburat 
de pasiune dispreţuieşte cuvintele celui care îl dojeneşte; 
se întîmplă chiar mai rău, căci adesea un om de acest fel 
se poartă rău cu cel care îl dojeneşte. într-adevăr, Socrate 
a încercat odată acest mijloc, dar unul l-a lovit cu pum¬ 
nii, iar altul cu picioarele. Ii rămîne aşadar tineretului 

o singură cale de salvare: şi aceasta este legătura apui 
piaţă a lui Socrate cu acest tineret. Astfel filosoful, pe 
care Oracolul lui Apollo l-a socotit cel mai înţelept din 
tre toţi Grecii şi pe care mila şi iubirea Patriei l-au tur¬ 
burat adine, s-a apropiat într-o legătură strînsă de tine¬ 
ret, fiind alături de el pretutindeni în Cetatea sa. Iată 
aşadar cum cel care ştie să iubească cu adevărat poate 
de asemeni să apere tineretul ;de cei care îl iubesc în 
mod fals; după cum păstorul harnic îşi apără turma mie¬ 
ilor nevinovaţi de lăcomia nespus de rea a lupilor. Dar 
pentru că se apropie uşor între ei cei care sînt între ei 
egali, Socrate se face pe el egalul celor mai tineri; şi lu¬ 
crul acesta îi reuşeşte prin unele vorbe plăcute, prin sim¬ 
plicitatea cuvintelor întrebuinţate şi prin puritatea vieţii 
lui. Din bătrîn, el se face singur copil pentru ca prin acest 
contact zilnic şi prin această veselă apropiere reciprocă 
să poată uneori să facă din copii, bătrîni. Tineretul nu 
este înclinat decît spre plăcere, astfel că nu îl poţi prinde 
decît prin atracţia plăcerii; într-adevăr el fuge de maeş¬ 
trii severi. Acest protector al adolescenţei a dispreţuit însă 
orice preocupare a sa pentru a-şi salva patria, şi de aceea 
a luat asupă-şi grija celor tineri. El îi atrage mai întîi 
printr-o anumită blîndeţe cuprinsă în purtarea lui plă¬ 
cută; după ce i-a atras în felul acesta, el le împarte po¬ 
veţe într-un ton ceva mai grav; în sfîrşit îi dojeneşte în- 
tr-un mod mai sever. Iată cum tînărul Fedon, care trăia 
în mijlocul lumii lipsite de cinste a Athenei, a fost sal¬ 
vat din această nenorocire. Platon al nostru, care se ră¬ 
tăcise în basme poetice, a fost tot astfel constrîns să-şi 
arunce versurile pe foc şi să urmeze studii mai pline de 
valoare ale căror roade astăzi le gustăm în fiecare zi. Pe 
Xenofon, Socrate l-a făcut să treacă de la belşug la cum¬ 
pătarea înţelepţilor; iar pe Eschin şi pe Aristip i-a făcut 
din săraci, bogaţi 72 . Pe Fedru l-a făcut din orator, filo¬ 
sof; Alcibiade a devenit prin el foarte învăţat din igno¬ 
rant precum era; Charmide a devenit grav şi sfios; iar 


73 Despre Xenofon, istoricul şi gînditorul athenian, autorul 
lui Anabasis, se spune că i-ar fi salvat viaţa lui Socrate într-o 
luptă la 424, legendă creată poate ca un reflex al cunoaşterii 
ajutorului pc care in aceeaşi luptă Alcibiade i l-a dat lui Socrate, 
sau a faptului şi mai vechi al ajutorului dat de Socrate lui Alci- 

Teaget a devenit apărătorul drept şi puternic al Patriei™, 
în sfîrşit, pe Eutidem şi Menon 74 i-a adus de la falsele ar¬ 
gumente ale sofiştilor la adevărata înţelepciune. Astfel, 
apropierea lui Socrate, deşi mai plină de lucruri vesele 
decît oricare alta, era totuşi mai mult folositoare decît 
veselă. Şi după cum mărturiseşte Alcibiade, tinerii l-au 
iubit pe Socrate mai mult decît el însuşi a iubit pe vre¬ 
unul dintre ei. 


CAPITOLUL XVII 

CUM TREBUIE SA MULŢUMIM SPIRITULUI SFÎNT 
CARE NE-A LUMINAT ŞI NE-A ÎNFLACARAT 
ÎN ACEASTA EXPUNERE ASUPRA IUBIRII 

Pînă aici, prea bunii mei Oaspeţi, am aflat pe larg şi 
•în mod just, mai întîi prin expunerile voastre şi apoi 
prin expunerea mea, ce este Iubirea, care este adevăra¬ 
tul îndrăgostit şi cit este de mare folosul pe care ni-1 
aduce acest adevărat îndrăgostit. Spuneţi-mi, cine este 
autorul, cine este maestrul acestei închipuiri atît de mi¬ 
nunate? aflaţi că el este Iubirea însăşi şi totodată imbol¬ 
dul care ne-a făcut s-o găsim: căci el este însăşi acea Iu- 


biadc în lupta de la Potidea (432); Escliin din Sfetto, elev al lui 
Socrate, i-a redat apoi figura Intr-o serie de Dialoguri atît de 
reuşite incit au fost crezute ca fiind luate de la Socrate; în 
sfîrşit, Aristip, fondatorul şcolii cirenaice, l-a cunoscut pc Socrate 
mai întîi din povestirile prietenului său Iscomacos şi i-a devenit 
apoi discipol. 

13 Theages din Athena, elev direct al lui Socrate, nu a par¬ 
ticipat la viaţa politică, ci a rămas filosof; apare în dialogul 
pseudo-platonic cu acelaşi nume unde se discută despre politică 
şi filosofic. 

71 Eutidem este sofistul din Chios, din dialogul platonic cu 
acelaşi nume; ştirile pe care le găsim în Aristotel cu privire la 
modul- argumentării capţioase confirmă existenţa lui istorică, iar 
în Dialogul platonic apare drept susţinătorul extrem al eristicei, 
în sfîrşit Menon, conducător de armate şi socotit la sfîrşit trădă¬ 
tor faţă de Athena, apare în Dialogul platonic cu acelaşi nume; 
pe cind Xenofon îl arată dedat minciunii, sperjurului şi înşelă¬ 
ciunii, prezentarea lui în opera lui Platon îi este cu mult mai 
favorabilă. 

bire pe care noi am găsit-o aici. Aprinşi de Iubirea de a 
găsi Iubirea, am căutat şi am găsit Iubirea. Astfel că ei 
şi bunătăţii ei fără seamăn trebuie să-i închinăm mulţu¬ 
mirea căutării şi a găsirii noastre! Celelalte existenţe ce¬ 
reşti, după o lungă căutare, par în sfîrşit a ni se arăta pu¬ 
ţin. Iubirea însă ni se arată înainte ca noi s-o căutăm. Iată 
de ce li se pare oamenilor că ei îi datorează mai mult de- 
cît celorlalte naturi cereşti. Sînt oameni care îndrăznesc 
să blesteme puterea divină care loveşte cu fulgerul ei pă¬ 
catele noastre. Sînt alţii care urăsc înţelepciunea lui 
Dumnezeu care în ciuda noastră ne vede toate nelegiui¬ 
rile. Dar nimeni nu poate să nu iubească Iubirea divină 
deoarece ea ne dăruieşte toate bunurile. Aşadar, prieteni, 
să adorăm această divină Iubire care pentru noi are atîta 
bunătate şi atît bine ne aduce şi s-o venerăm precum ve¬ 
nerăm înţelepciunea; şi cu admiraţie să cunoaştem sfiala 
în faţa Puterii ei; căci Iubirea apleacă spre noi bunătatea 
deplină a Dumnezeirii, şi întrucît o iubim cu deplinul sen¬ 
timent al Iubirii, ne bucurăm de ea întreagă într-o neîn¬ 
cetată Iubire. 



CUPRINS 


Notă asupra ediţiei . . . . 

Platon, Banchetul . 

Marsilio Ficino, Asupra iubirii sau „Banchetul “ lui 
Platon . 





Pornind do i;i chiar sugestia numelui, colecţia Anima îsi 
pi opune. departe de orice feminism facil, relansarea în cîmpul cul¬ 
tul ii române a valorilor femininului (cu toate elementele subi¬ 
acente acestuia: subiectivitatea, corporalitatea, erotismul, abisalul, 
imaginaţia, intuiţia, pulsiunea morţii, fervoarea seducţiei etc.). 
Siiima se deschide unei zone pe cît de vaste, pe atît de puţin ex- 
plorate la noi, în cele mai diverse modalităţi (de la eseul filosofic, 
la beletristica propriu-zisă. de la studiul psihanalitic, de pildă, la 
cartea de publicistică sau la speciile literaturii confesive), destinate 
publicului larg, dar şi specialiştilor. 

